
inkeriläisten viesti 

Osoiteosasto, Inkerikoti, Käpylänku- 
ja 1, 00610 Helsinki 61. Puh. 793 796, 
maanantaisin klo 16.30 — 18.30. Osoit- 
teenmuutos 5 mk. 

MUUTATTEKO? 



Kiinnittäkää tähän osoite viimeksi 
saamastanne Inkeriläisten Viestistä. 
Kirjoittakaa alle uusi osoitteenne ja 
postittakaa meille ensi tilassa. 



NIMI 



UUSI LÄHIOSOITE 



UUSI POSTITOIMIPAIKKA 



MUISTAKAA 

testamenteilla ja lahjoituksilla 
Inkeriläisten Sivistyssäätiötä. 
Testamenttiasioissa voi kysyä 
neuvoja päätoimittajalta, kirkko- 
herra Matti Vironmäeltä, puh. 
631 285. 



KANSIKUVA KERTOO: Radan suomenkielinen kirkkokuoro 15-vuotias. Äärimmäisenä va- 
semmalla kuoron johtaja Kaisu Leitzinger. 



SHHmOffiHinHHmHBHH^ 



afei 



Leningradin luterilainen 
kirkko vihittiin 



Leningradin luterilaisen seurakunnan 
suuri päivä oli vihdoin koittanut, kun 
Pushkinon kirkko vihittiin 11,12,77, 
»Kaikki tämä osoittaa, että sanan näl- 
kä on ollut valtava», totesi eräs Suo- 
messa asuva inkerinsuomalainen, kun 
keskusteltiin Leningradin kirkon vih- 
kiäisjuhlasta. Sitä osoittaa todellakin 
se valtava uhrimieli, joka on saanut 
seurakunnan jäsenet liikkeelle, kun on 
tarvittu varoja kirkon kunnostamiseen. 
Marraskuun Viestissä Toivo Kajava 
kertoi retkestä Pushkinoon, kirkossa pi- 
detystä jumalanpalveluksesta ja seura- 
kuntalaisten tunnelmista ja tulevaisuu- 
den suunnitelmista. Nyt kun kirkko on 
vihdoin virallisesti vihitty käyttöön, 
voidaan kirkon sisustustöitä ja kunnos- 
tusta jatkaa varojen mukaan. 

Valtavaa sanan nälkää todistaa myös 
se suuri seurakuntalaisten määrä, joka 
oli mukana vihkiäisjuhlassa; siitä ker- 
too ainoana suomalaisena lehtenä pai- 
kalla ollut Kotimaa: »Kirkon vihkiäis- 
tilaisuus ja sitä seurannut jumalanpal- 
velus kesti lähes neljä tuntia. Tilaisuu- 
teen osallistui arvion mukaan yli 1500 
henkeä Petroskoita, Sortavalaa ja Kon- 
tupohjaa myöten,» Kotimaa käsitteli 
vihkiäisjuhlaa myös pääkirjoitussivul- 
laan; »Luterilaisen kirkon vihkimisjuh- 
la Leningradissa täyttää myös täällä 
Suomessa kirkkokansan sydämet kiitok- 
sella ja ilolla. Näemme tässä uskonnol- 
lisella alalla esimerkin siitä liennytyk- 
sestä» johon Neuvostoliitto aktiivisesti 
on paneutunut. Myös kirkko jenvälisen 
yhteistyön näkökulmasta tapahtumalla 



on historiallista kantavuutta puhumat- 
takaan siitä, mitä oma seurakunta ja 
kirkko merkitsevät Leningradin alueen 
luterilaisille,» 

Suomen Yleisradio käsitteli vihkiäis- 
juhlaa ohjelmassaan »Kirkko näi- 
nä päivinä». Siinä haastateltiin mm, 
seurakunnan esimiestä Mikko Barano- 
via, joka kertoi, että seurakuntaan kuu- 
luu n, 3 000 jäsentä, niiden joukossa 
eestiläisiä, saksalaisia, latvialaisia, ve- 
näläisiä — ja tietysti suomen kieltä pu- 
huvia, lähinnä entisiä inkerinsuomalai- 
sia. Vihkiäisjuhlassa kuultiin Suomen 
luterilaisen kirkon arkkipiispan Martti 
Simojoen lähettämä tervehdys» jonka 
luki Suomen kirkon edustajana juhlas- 
sa ollut lääninrovasti Eero Saarinen, 
Jälkimmäinen avusti myös vihkiäis- 
jumalanpalveluksessa Leningradin lute- 
rilaisen seurakunnan pastorin Harri 
Metsnikin ohella. Vihkimisen suoritti 
Eestin luterilaisen kirkon vt, arkkipiis- 
pa Edgar Hark, 

Meillä on oma kirkko. Tämä sykäh- 
dyttävä ajatus täytti varmaan kaikkien 
seurakuntalaisten, ja varsinkin niiden 
mielet, jotka vuosikausia olivat uuras- 
taneet asian hyväksi, — Rakkaus ra- 
kentaa, viha hävittää, on tullut jälleen 
toteennäytetyksi. Kaikki, minkä viha 
on muutamassa silmänräpäyksessä saa- 
nut hävitetyksi, on uhrautuvan rakkau- 
den ja yhteishengen voimin saatu jäl- 
leenrakennetuksi, — Rakkauden voimaa 
tälle seurakunnalle ja siunausta tälle 
kirkolle. 



Yliopettaja Eero Rautajoki: 



Korpraali Rähmösen muistikirjasta 



Kansanperinne on sana, jonka sisään mah- 
tuvat mm. muistitieto, pelimannimusiikki, 
leikit, laulut, runot, kirjeet, kansanpuvut, 
valokuvat jne. Selventävästi voitaisiin sa- 
noa, että kansanperinnettä on kahta lajia. 
Toinen on niin suurta kooltaan, ettei sitä 
voi mukanaan kuljettaa, esimerkkinä ra- 
kennuskulttuuri. Toinen on kooltaan vä- 
häisempää ja sitä voi vaikkapa näytellä 
ystävilleen: muistiinpanot, arkistot, kirjeet, 
perintö- ja keräily esineet. 

Kerrotaan aikamme suomalaisesta piis- 
pasta, joka kehotti erästä pappia pysymään 
harrastuksissaan, jotta tämä voisi näin eri- 
koistua kristillisen tehtävänsä omalla osa- 
alueella. On todella hyvä jokaisen ottaa 
omat erikoisalansa. Eräs tällainen suuri 
tehtäväkenttä on kansanperinne. 

Kesällä 1977 minulla oli tilaisuus puhua 
muistitiedon tallennuksesta eräässä tilai- 
suudessa, jossa enemmistö oli inkeriläisiä. 
Ohjelmanumeroitten väliajalla tuli eräs tut- 
tavani sanomaan, että kun sinä olet kansan- 
perinteen mies, sinua varmasti kiinnostaisi 
isäni muistivihko. Hain sittemmin muisti- 
vihkon, jopa kaksikin, ja palautin ne saa- 
tuani haluamani tiedot talteen. Tärkeämpi 
muistivihko oli kirjoitettu venäjäksi ja se 
kertoo tapahtumista 21. 4. 1915—11. 10. 1917. 
Toinen vihko on kirjoitettu Suomessa vuo- 
den 1943 Inkerin väestönsiirron jälkeen 
suomeksi, ja se täydentää hiukan mutta 
merkittävästi 1. vihkoa. Näistä selviää kir- 
joittajan Matti Rähmösen sotareissu. 30. 1. 
1916 alkaa tarkempi varsinainen päivittäi- 
nen kerronta. 

Matti Rähmönen syntyi 3. 12. 1886 Inke- 
rissä Skuoritsan seurakunnassa. Asevel- 
volliseksi hän meni Venäjän tsaarin armei- 
jaan 15. 11. 1909. Hän joutui palvelemaan 
jalkaväen 147. rykmentin 8. komppanian 3. 
joukkueeseen. Joukkueen johtajana oli yli- 
kersantti Snof. Myöhemmin hänet siirret- 
tiin 1. joukkueeseen, jonka johtajana oli yli- 



kersantti Stepanov. Vuonna 1911 Rähmö- 
nen ylennettiin virkakorpraaliksi, kuten hän 
itse mainitsee, ja tämä tapahtui Oranien- 
baumin kaupungissa. Vuosina 1910 — 1912 
hän joutui kesäisin Krasnoje Selon leirille. 
Marraskuussa 1912 hänen piti päästä pois 
palveluksesta, mutta pääsikin vasta 13. 3. 
1913. 




Matti Rähmösen muistivihko 1, maail- 
mansodan ajoilta. Koko 102 x 162 mm, 
sivuja 140. 



Matti Rähmönen mainitsee: »Vuonna 

1914 elokuussa alkoi maailmansota ja minä 
jouduin palvelukseen». Kuitenkin hän li- 
sää myöhemmin, että hän joutui samaan 
asevelvollisuusaikansa 147. rykmenttiin, 
mutta 3. komppaniaan. Jostain syystä Räh- 
mönen kertoo varsin vähän pataljoonastaan 
aivan kuin unohtaen sen. Juuri heidän 
pataljoonansa joutui lähtemään ensin. He 
kulkivat Lyplenskoin, Batomskoin ja Vulets- 
koin läänit edes takaisin ja sitten keväällä 

1915 joutuivat Karpaateille. 



Aukeama Matti Räh- 
mösen venäjänkielises- 
tä muistivihkosta. 




Vaikka Matti Rähmönen palveli venäläi- 
sessä armeijassa ja neljän ryhmän 67 nimen 
sukunimislöstä ei voi löytää muita varmoja 
suomalaisia, löytyy kerronnasta ja osoitteis- 
tosta hänen omia heimolaisiaan. Niinpä 
Aleksander Rähmönen haavoittui 30. 3. 
1915. 20. 4. kello 15 he lähtivät kampimaan 
joukolla Makuvka-nimiselle (980 m korkea) 
vuorelle. Joukossa olivat mukana Pietari 
Kukko ja Abram Huusi. Yöllä 21. 4. 1915 
haavoittui kirjoittaja Matti Rähmönen 
hyökkäyksen aikana Tuhnovan kylän ta- 
kana sirpaleesta selkään. 

Haavoittumisen jälkeen Matti Rähmönen 
joutui Petrogradiin (Pietari, Leningrad) 26. 
4. 1915. Varsovan asemalta hänet lähetet- 
tiin sairaalaan numero 223, joka sijaitsi 
Vasiljevskij ostrovilla. 23. 7. hän joutui ko- 
mission eteen, 25. 7. lajittelusotilassairaa- 
laan ja 26. 7. kotiin 6 kk lomalle. 

Matti Rähmösen piti ilmoittautua 23. 1. 
1916 sotilaspäällikölle Tsarskoje Selossa. 
Komissio tarkasti miehen 27. 1. ja 1. 2. hän 
ilmoittautui 3. Länsipatal Joonan kansliassa. 
Karanteenin ja siirtojen jälkeen Rähmönen 
joutui 13. komppaniaan ja matka kohti so- 
tanäyttämöä alkoi 6. 6. 1916. Näin hän oli 
toisella matkallaan rintamalle. Matka kul- 
ki Tsarskoje Selo, Hatsina, Tosna . . . Suuri 
Vishera, Likoshi, Balogi, Tverj, Savidovka, 
Klinj, Moskova . . . Plinski Kruty, Bobring 
ja Kamennyi Podvlosnj, jonne he saapuivat 



14. 6. — Rähmönen mainitsee muutamia 
komentajia. Eteläisen rintaman komentaja 
oli kavaljeerikenraali Brussilov, 9. armeijan 
komentaja jalkaväenkenraali Litseshenkij, 
41. armeijakunnan komentaja kenraaliluut- 
nantti Beljkovitsh, 74. jalkaväki divisioonan 
komentaja kenraaliluutnantti Shipov, pri- 
kaatin komentaja kenraalimajuri Aleksajev 
ja 296. Grjasovetskij -jalkaväkirykmentin 
komentaja kenraalimajuri Nastavin. 

Siirtyessään kylästä toiseen joutui Räh- 
mönen muitten mukana vaihtamaan yksik- 
köään. Hän mainitsee paikkakunnan ni- 
meltä Obertenj, jonka kaduilla he yöpyivät. 
Välillä he marssivat ja kaivoivat reserviin 
juoksuhautoja. Tässä vaiheessa Matti Räh- 
mönen oli vielä ilman asetta, mutta sai 14. 7. 
kiväärin numero 268228, 120 patruunaa ja 
joutui samana päivänä vartioon. 15. 7. 1916 
293. ja 295 rykmentti ottivat 8000 vankia, 
konekivääreitä ja 8 muuta asetta. Välillä 
miehet kaivautuivat asemiin, vaihtoivat ky- 
liä ja kaivoivat juoksuhautoja. 20. 7. Räh- 
mösen ja Shukovin väliin putosi ammuksen 
kuori niin, että »jalat siirtyivät». Heinä- 
kuun aikana oli toimintaa. Kerronnassa 
mainitaan Svobodka- ja Tsertotsihi-kylät 
sekä Tirmenitsin kaupunki. Juoksuhauto- 
jen kaivaminen ja harjoitukset olivat jat- 
kuvaa ohjelmaa sodan ajan. Stanislavin 
kaupunki mainitaan reservin juoksuhauto- 
jen yhteydessä. ->- 



Varsin usein komppaniat vaihtoivat toi- 
siaan reserviin. Yksityiskohtana mainitaan, 
että rykmentin pappi ja komentaja käveli- 
vät juoksuhaudoissa ikonin ja ristin kanssa. 
Eräissä muissa muistiinpanoissa on mainit- 
tu myöskin ko. armeijan hengellisestä toi- 
minnasta ortodoksien eli oikeauskoisten pa- 
rissa. Lisäksi tiedetään Inkerin suomalais- 
ten evankelisluterilaisten pappien toimineen 
myöskin rintamajoukkojen hyväksi mm. lä- 
hettämällä hengellisen kotiseurakunnan ter- 
vehdyksen. 1. maailmansodan aikana kulki 
myöskin posti ja postipaketit kotoa rinta- 
malle. Matti Rähmönen mainitsee useam- 
man kerran saaneensa postia kotoaan ja 
postin mukana rahaa. 

31. 8. 1916 oli vaihdettu 3. Amurilaisen 
osaston 8. rykmentin 4. komppania. Oma 
tykistö lähti hyökkäykseen 3. 9. Rähmönen 
kertoo hyökkäyksen päättyneen huonosti vi- 
hollisen havaittua heidät, koska koko hyök- 
käävä joukko oli lähtenyt liikkeelle käsky- 
jen vastaisesti yhtä aikaa. Perääntymisen 
jälkeen oli tehtävä hoidettu uudestaan ja 
heidän onnistui valloittaa juoksuhaudat. 

Tavallisten vaihtojen., taistelujen, juoksu- 
hautojen kaivuun, töitten ja muitten asiaan 
kuuluvien tehtävien lisäksi sotilaat pääsi- 
vät elokuviin (kinematografia) ja tämä ta- 
pahtui 11. 9. 

Inkerin miehiä oli siis tsaarin armeijassa 
vertaan vuodattamassa. Heitä oli ollut pal- 
veluksessa jo aikaisemminkin, mm. 1905 Ja- 
panin sodassa. Mielenkiintoiseksi kansalli- 
sessa tutkimuksessa nousee se seikka, että 
Matti Rähmönen mainitsee ns. tavallisten 
inkeriläisien (1617 — ) lisäksi inkerikkojen 
palvelleen tsaarin armeijassa. Se on luon- 
nollistakin, mutta harvoin asia tulee mie- 
leemme ja sitä on vaikea todistaa. Koska 
Venäjän miehet olivat armeijassa, eiväthän 
silloin inkerikotkaan voineet olla poissa. 
Varmasti olivat myöskin vatjalaiset, itäkar- 
jalaiset ja mm. Tverin karjalaiset aseissa. 

Usein on viitattu siihen, että suomalai- 
suutta hävittivät Inkerissä ja Itä-Karjalassa 
Stalinin aikaiset tekijät. Vaikka se pitää- 
kin paikkansa, on suomalaista verta »ku- 
pattu» Venäjän sodissa todennäköisesti jo 
paljon aikaisemminkin. 

Rähmönen mainitsee 243. Isorilaisen ryk- 
mentin. Olivatko he kaikki suomalaisia, ei 
ole tiedossa. Nimi kuitenkin viittaa puh- 
taasti suomalaiseen, isorilaiseen, inkerikko- 



jen heimoon. Rykmentti mainitaan 6. 9. 1916 
heidän vaih ta janaan. Isorilaisen rykmentin 
16. komppania mainitaan 7. 1. 1917, sen 15. 
komppania 12. 2. 293. Isorilainen rykmentti 
mainitaan 21. 7. Oliko rykmentti sama, vai 
onko Rähmöselle tullut numerovirhe, jää 
selvittämättä. Joka tapauksessa hän mai- 
nitsee 293. Isorilaisen rykmentin 2. komp- 
panian 29. 7. ja Isorilaisen rykmentin 11. 
komppanian 28. 8. — Käsitykseni onkin, et- 
tä Matti Rähmösen anti inkerikkojen osalta 
ulkosuomalaisten menneistä ajoista saattaa 
olla ainutlaatuinen, vaikka hän itse ei em. 
toteamusta teekään vaan jättää sen tehtä- 
väkseni. 

Erilaiset paikkakuntien nimet vilahtelevat 
meille vieraina: Tshukalosa, Lisytzi, 
Tjusmenitz, Monastyri . . . Kshiva, Kosovo, 
Burkanj, Tovstoi, Satania . . . Kaikki viholli- 
set eivät aina ole vihollisia siviilien mie- 
lestä, koskapa Rähmönenkin mainitsee 
Ljatjaninan kylän 9 kertaa, mutta jättää 
mainitsematta mikä häntä sinne veti. — 
Samoin erilaiset yksiköt vilahtelevat ker- 
ronnassa: 164. Länsirykmentti, 294. Svirski- 
rykmentti, Beretsinski-rykmentti, Anitzki- 
rykmentti, 113. divisioonan 3. Mejevskin 
rykmentti, 449. rykmentti jne. 

1. maailmansodan miehillä näyttää yö 
olleen välillä rauhallinen, välistä toiminnal- 
linen. Joskus yöllä maksettiin palkka, jos- 
kus saunottiin, joskus marssittiin, joskus 
oltiin työssä, joskus nukuttiinkin. 16. 2. am- 
mus osui korsuun ja »3. joukkueesta sur- 
masi 15 päätä ja haavoittui 7 henkilöä». 
Samassa kuussa heiteltiin miinoja, Arhinki- 
nia haavoittui esteitä asetettaessa, yksi sur- 
mattiin yöllä, kaksi komppaniaa lyötiin ty- 
kistöllä. Seuraavassa kuussa itävaltalaiset 
repivät portin ja hyökkäsivät venäläisten 
alueelle. 

7. 3. 1917 on lyhyt maininta »petos Venä- 
jällä». 16. 3. valittiin edustaja joukkueesta, 
mutta mihin, sitä ei muistiinpanoissa sa- 
nota. Jo 31. 3. oli saapunut duuman edus- 
taja, joka piti puheen. 1. 4. »meidän lentä- 
jät menivät saksalaiseen lentokoneeseen». 
Vaikka tästäkin jää epäselväksi tarkoitus, 
oli kone joko alasammuttu, hyljätty, vaJ- 
lattu, veljeilykone tai neuvo ttelukone. Ta- 
pahtumat nimittäin jatkuvat ja 7. 8. soti- 
laat ottivat vastaan vallankumouslipun is- 
kulauseineen. 

Stanislavin kaupungin luota joukot siir- 



Pyhäinpäivän vietto 
Turussa 

Pyhäinpäivänä, 5. 11. -77 kokoontuivat 
Turun inkeriläiset ja karjalaiset Turun 
uudella hautausmaalla Inkerin suomalaisten 
vainajien ja Karjalaan jääneitten vainajien 
muistomerkeille. Turkulaiset olivat saaneet 
vieraikseen Helsingin inkeriläiset, jotka 
laskivat yhdessä Turun inkeriläisten edus- 
tajan kanssa seppeleet sekä Inkerin suoma- 
laisten että karjalaisten vainajien muisto- 
merkeille. Samoin menettelivät myöskin 
Turun karjalaiset. 

Inkeriläisten muistomerkillä puhui Hel- 
singin paikallisosaston puheenjohtaja Yrjö 
Korkkinen ja karjalaisten muistomerkillä 
rakennusmestari Oiva Muurinen. Inkeri- 
läisten muistomerkillä lauloi lisäksi Helsin- 
gin Inkeri-kuoro. 

Kunnianosoitusten jälkeen siirryttiin Kar- 
jalaistentalolle, jossa oli vielä ohjelmallinen 
tilaisuus kahvitarjoiluineen, jonka tällä ker- 
taa tarjosivat Turun karjalaiset karjalanpii- 
rakoineen ja muine herkkuineen. 

Kahvin jälkeen veisattiin virsi 456 opet- 
taja Raimo Hörkön säestyksellä, ja sitten 
puhui teologian tohtori Heljö Huotari. Pu- 
hetta seurasivat Inkeri-kuoron laulamat 
kaksi laulua, jonka jälkeen puutarhuri Toi- 
vo Kajava toi terveisiä itärajan takaa. Kun 
rouva Irma Sarell oli vielä esittänyt lausun- 
taa, veisattiin päätökseksi virsi 623:1, 2, ja 
helsinkiläisten linja-auto saattoi aloittaa pa- 
luumatkansa kohti pääkaupunkia. 

Tilaisuudessa oli yleisöä ilahduttavan 
runsaasti eli n. 100 henkeä. 

Vilho Mustonen 

tyivät Kosovoon. Syyskuussa oli vielä toi- 
mintaa, mutta 17. 9. joukot lähtivät ase- 
mista reserviin. Matti Rähmönen lähti 21. 
9. rykmentin esikunnan komennukselle 
matkustaen Lisovedyn, Jarmolizin, Skito- 
von kautta Vynshin karanteeniin. 10 tunnin 
kuluttua matka jatkui Kuren, Orel, Tula — 
ja Orenburgin rykmentin kasarmille. Tänne 
he saapuivat 28. 9. — Valitettavasti tarina 
loppuu varsin lyhyesti sanonnalla: »30.9. 
komppania matkusti asemiin. 11. 10. minä 
matkustin lomalle». Perääntyminen tapah- 
tui Venäjän vanhoille rajoille. Em. Oren- 
burgin kaupungista Matti Rähmönen pääsi 



TALVESTA SUVEEN 

Polo Äiti, 

maa kastama kyynelten! 

Lumet talvien — valkeat vaivat! 

Koki lapsesi 

kauhut taistelujen, 

sinun kumpusi uhrinsa saivat. 

Kodin liedessä 

hiipunut hiillos lie. 

Kajo tamminen kairoja kaulaa. 

Oi, konsa käy yllemme 

päivyen tie 

ja konsako peipponen laulaa! 

Jää taakse jo, pakkanen! 

Saa, suven sää! 

— Kyty taivaalla tuulia lämmittää. 

Ilo, hellytä tuskien paulaa! 

Suven lempeän kehdossa 

keinuaa vuo, 

vedet juoksussa viihtävät santaa. 

Ilon ilmoja soida 

jo laulajat suo, 

jalat lasten käy kirmaten rantaa! 

Inkeriläisille Sisarille ja Veljille itse- 
näisen Suomen 60-vuotisen täytty- 
myksen päivänä 6. 12. 1977 

Oiva Kulo 



35 vuorokauden lomalle. Loman jälkeen 
hän sai uuden loman, koska siellä alkoivat 
valkokaartit toimia. Kotiin hän mainitsee 
päässeensä 1. 12. 1917. 

Vaikka hyvin ja pitkään palvelee, ei voi 
koskaan olla varma siitä, ettei armeija 
miestä vielä joskus tarvitsisi. Niinpä Räh- 
mönen mainitsee lyhyesti: »1920 elokuussa 
jouduin puna-armeijan palvelukseen ja 
sieltä pääsin sairauden takia pois». 

Olen halunnut kertoa Matti Rähmösen 
tarinan. Siitä huomaamme ensinnäkin, että 
kaikkinainen muistiinpano ajan hermolta 
kannattaa. Toiseksi näimme kuinka tär- 
keitä suomalaiset heimot olivat Venäjällä 
vähälukuisuudestaan huolimatta. Todennä- 
köisesti heidän panoksensa ja uhrinsa vie- 
raille slaavilaisperheen kansoille oli aika- 
kirjoihin merkittävä. Mutta mitä hyötyä 
siitä oli heille itselleen? — Tarinan kerto- 
misen teki mahdolliseksi inkeriläisen Matti 
Rähmösen muistiinpanot. 



Mikkelinmarkkinat 



Muistilokeroissani on säilynyt huvittava 
tarina yli kuudenkymmenen vuoden takaa. 
Olimme mummoni kanssa siivoamassa ison 
maitokellarin hyllyä, jonne oli talletettu 
kaikenlaista tiesmitä vanhaa roinaa, kuten 
esimerkiksi vanhoja lääkkeitäkin. Mummo- 
ni ei osannut niitä venäjänkielisiä lääkkeit- 
ten nimiä lukea; ei meillä ollut suomen- 
kielisiä lääkkeitten nimiä kuten eivät ol- 
leet lääkäritkään suomen kieltä puhuvia. 
Minä luin mummolleni kaikkien lääkepul- 
lojen etiketit, sillä kävin umpi venäjänkie- 
listä kansakoulua ja osasin lukea ja kään- 
tää ne suomeksi. Eräässäkin pullossa luki 
usnyje kapli (korvatippoja). Sanoin mum- 
molleni, että tämä nyt ainakin on pois hei- 
tettävä, sillä tämä on jo vanhaa, mutta 
mummoni sanoi, että älä nyt lapsrukka sitä 
pois viskaa, saan mie hieron sen näihin 
kippeisiin polvihein, jos vaik auttaiskin, sillä 
mummollani oli jo vanhuuttaan polvet jäy- 
kistyneet. Minua olisi niin kovin nauratta- 
nut sen korvalääkkeen apu kippeisiin pol- 
viin kuten nauratti seuraavakin tarina, jon- 
ka luin sieltä kellarin hyllyltä löytämästäni 
vanhasta aikakauskalenterista. 

Meillä Lempäälässä oli ollut kanttorina 
aikoinaan Paavo Räikkönen ja kirjoitus oli 
hänen kirjoittamansa, kuten hän oli ollut 
sen kalenterin toimittajakin. 

Tarina on säilynyt muistilokeroissani seu- 
raavasti: Patalan Heikki ja Karppa Pekko 
lähtivät mikkelmarkkinoille Lempäälän 
hartsiin (hartsevna = ravintola). He lähti- 
vät Yyppälän rannasta veneellään soutaen 
matkaa tekemään noin 5 — 6 kilometriä. 
Soudettuaan Lempäälän- järven selkää 
aina Teponlahteen asti, johon järvi päättyi, 
Heikki ja Pekko sitoivat siellä Teponlah- 
den rannassa venheensä pellavanlikoseipäi- 
siin lujasti kiinni, ettei se vain syysmyrskyn 
noustessa karkaa tuuliajolle. 

Saatuaan venheensä sidotuksi he lähtivät 



poikki niittyjen ja peltojen nousemaan koh- 
ti hartsia, joka sijaitsi Lempäälän Isontien 
varrella keskellä Lempaalankylää. 

Päästyänsä hartsiin he valitsivat muka- 
valta paikalta itselleen tarjoilupöydän ja 
tilasivat viinat ja sapuskat nauttiakseen 
Mikkelinpyhästä, jota olivat tulleet viettä- 
mään oikein iloisestikin. Kuinka ollakaan 
kun heidän pöytänsä viereen ilmaantui rote- 
va, Suomesta Inkerinmaalle tullut ojan (ka- 
navan) kaivaja nimeltään Oja-Kalle. 

Kalle karjaisi Heikille ja Pekolle, että 
pois mun pöy rastain, mutta kun Heikki ja 
Pekko olivat jo sen verran humalassa, niin 
he eivät olleet kuulevinaankaan, vaan jat- 
koivat mikkelmarkkinoitaan. 

Oja-Kalle ei monta kertaa karjaissut, 
vaan iski puukkonsa Heikin ja Pekon kes- 
kelle pöytään niin syvään, että kantoi pöy- 
dän ovesta ulos niin, että tarjoilut lensi 
pöydän mukana ovesta pihalle, ja sen jäl- 
keen raivoissaan kiskoi jumalankuvat nur- 
kasta ja heitti ne pihalla olevaan syvään 
vesikaivoon. Kyllä hartsi tyhjeni mikkel- 
vieraista pian, kun Oja-Kalle riehui. 

Niin lähtivät Heikki ja Pekko juoksujal- 
kaa kohti rantaa peläten, että Kalle juoksee 
heillä perässä. Hyppäsivät venheeseensä ja 
alkoivat soutaa minlkä airot otti. Mutta sillä 
välin oli jo päivä muuttunut pilkkopimeäksi 
ja hätääntyneet humalaiset miehet eivät 
muistaneetkaan aukaista venettä siteistä, ja 
niin he soutivat aamuun asti hiki päässä. 

Auttoiko Heikkiä ja Pekkoa nyt humala 
vai Jumala? Sillä jos he olisivat siteet 
aukaisseet niistä pellavanlikoseipäistä, joihin 
olivat venheensä kiinniköyttäneet, he ihan 
varmasti olisivat kaatuneet siellä Lempää- 
län järven keskiselällä — sillä koko sen yön 
oli myrskynnyt ja aallonnut kovin — ja hu- 
malapäissään hukkuneet järveen. 

Näin muisteli Liisa Makara 




ARVOISAT TILAAJAMME 

Inkeriläisten Viestin tilausta teh- 
dessänne muistakaa ehdottomasti: 
nimi ja täydellinen osoite maksukort- 
tiin. Konttorista kerrottiin, että taas 
on tullut nimettömiä maksukuitteja. 
Voi hyvät ystävät, kenelle sen Viestin 
nyt taas tietää lähettää. Jos epäilette 
tai muistatte, että juuri Teiltä on 
asia unohtunut, ottakaa kiireesti yh- 
teys konttoriin (auki maanantaisin 
klo 16.30 — 18.30, puh.numero 793 796, 
ks. etukannen sisäsivu), niin asia kor- 
jaantuu ja Viesti osaa kotiinne. 



PERHEJUHLA PUOTILASSA 

Tapaninpäivänä vietettiin iloista perhe- 
juhlaa kauniissa helsinkiläisessä Rajatam- 
mien kodissa Puotilassa. Kodin isoäiti, rou- 
va Helmi Alina Rajatammi muisteli elä- 
mänsä vaiheita, jotka olivat alkaneet 24. 12. 
1897 Lempäälässä Inkerinmaalla. Vuoden 
1919 vaikeina aikoina oli Lempaalasta pitä- 
nyt lähteä etsimään uusia elämisen mahdol- 
lisuuksia Kanta-Suomen puolelta. Tiet oli- 
vat johtaneet Kotkaan, jossa nuorukainen 
Paavo Eklund (myöh. Rajatammi) oli tavan- 
nut Lempäälän »helmen» ja ottanut hänet 
omakseen. Vuodesta 1935 perhe on asunut 
Helsingissä. 

Rouva Helmi Alina Rajatammi on ollut 
aktiivisesti mukana inkeriläisten riennoissa. 
Hän on innokkaasti laulunlahjallaan palvel- 
lut yhteistä asiaa. Eipä ihme, että Helsin- 
gin Inkeri-kuoro muisti uskollista jäsen- 
tään nyt merkkipäivänä. Kuoro lauloi rou- 
va Aino Tuutin johtamana useita tilaisuu- 
teen sopivia lauluja. Kuorolaisten puolesta 
puhui rouva Iida Riipinen. Khra Matti Vi- 
ronmäki kiitti Inkeriläisten yhdistyksen 
puolesta pirteää päivänsankaria ja toivotti 
hänen elämälleen jatkuvaa Jumalan johda- 
tusta. Tilaisuus, jossa kaunis koti oli tupa- 
ten täynnä myöskin kauempaa tulleita su- 
kulaisia ja ystäviä, päättyi iloisin ja turval- 
lisin mielin laulettuun »Kiitos sulle Juma- 
lani armostasi kaikesta». 

MaVi 



LEIVO — LEIVONEN — KIURU 

Juho Pakkanen Kanadasta tiedusteli en- 
nen joulua, onko kiuru ja leivo sama lintu. 
Vastaamme: kyllä on. Tietosanakirja ker- 
too tähän tapaan: Kiuru eli leivonen on 
eräs varpusiin tuheimon laji (Alauda arven- 
sis). Se on kulttuuriin sopeutunut ja pesii 
kaikkialla palearktisella alueella. Leivonen 
on verraten yleinen lintu varsinkin Etelä- 
Suomen pelloilla. Se on n. 20 cm:n mittai- 
nen lintu, joka livertelee kaarroksia tehden 
korkealle ilmaan. Leivo on vars. runokie- 
lessä käytetty nimitys kiurusta: »Miks leivo 
lennät Suomehen niin varhain kevähäl- 
lä . . .» Suomessa leivonen tunnetaankin 
varsinaisena kevään airuena. Kaikille on 
täällä tuttu hokema: Kuu (= kuukausi) kiu- 
rusta kesään, puoli kuuta peipposesta, väs- 
täräkistä vähäsen, pääskysestä ei päivää- 
kään. 



KIITOS 

Hyvät rakkaat kuorolaiset. Sydä- 
melliset kiitokseni Teille, kun ilah- 
dutitte minua ja lukuisia vieraitani 
merkkipäivänäni monilla ihanilla ja 
miellinpalnuvilla lauluillanne. Myös- 
kin kiitän kirkkoherra Matti Viron- 
mäkeä lämpimistä ja kauniista pu- 
heista minulle henkilökohtaisesti ja 
yleisesti. 

Alina Rajatammi 



RUOTSIN PUOLELTA 
Kaksoisjuhla Mölnlyckessä 



Radan suomenkielinen seurakuntapiiri 
vietti 30- ja kuoro 15-vuotisjuhliaan 12 — 
13. 2. 77. Juhla alkoi lauantaina 12. 2. klo 
17.00 Radan seurakuntakodilla. Kansaa oli 
juhlassa melko runsaasti, mutta runsas oli 
ohjelmakin. Tilaisuus oli kaksikielinen, kos- 
ka molemmat kieliryhmät olivat edustet- 
tuina juhlassa. Radan ruotsalaisen seura- 
kunnan (johon me suomenkielisenä ryhmä- 
nä kuulumme) kirkkoherra Sven Oskar 
Berglund, kappalainen Siver Dagemark ja 
kanttori Peter Wägsjö olivat kutsuvieraina 
mukana ja heidän lisäkseen muitakin ruot- 
salaisia. Molemmat papit puhuivat ja esit- 
tivät onnittelunsa suomenkieliselle ryhmäl- 
le ja kuorolle. Luovuttivatpa vielä arvok- 
kaan lahjankin kukkasten kera. 

Juhlassa oli lämmin ja kodikas henki, 
puolin ja toisin todettiin, että nämä kolme 
vuosikymmentä ovat kuluneet hyvässä rin- 
nakkaiselossa. Göteborgin suomalaisen seu- 



pidettäisiin viikkoa myöhemmin Boräsissa. 

Juhlapuheissa ylistettiin Jumalaa Hänen 
suuresta armostaan ja rakkaudestaan, joka 
on runsaana tullut juhlivan seurakunnan 
ja kuoronkin osaksi. Kuoro antoi myös pa- 
rastansa, niinkuin se aina ennenkin on teh- 
nyt. Kuoron suomalaisista osa laulaa mu- 
kana ruotsalaisessa kuorossa, sekä päinvas- 
toin. Juhlassakin kuoroa johtivat vuorotel- 
len kanttori Peter Wägsjö ja rouva Kaisu 
Leitzinger; kun toinen johti, toinen lauloi. 

On myös ilo mainita, että juhlassa oli mu- 
kana ISK:n puheenjohtaja, opettaja Armas 
Paakkonen. Hän puhui kauniisti terveh- 
dyksessään ja muisteli aikaa jolloin hänkin 
isän ja äidin kanssa poikasena istui Radan 
kirkon penkissä suomalaisessa jumalanpal- 
veluksessa. Hän sanoi: »Täällä Radan seu- 
rakunnassakin oli monia sellaisia persoonal- 
lisuuksia, joita voisi nimittää 'lähdeihmi- 
siksi'. Vain yhden mainitakseni: hän oli 




rakunnan papit Jaakko Kontkanen ja Raimo 
Huikuri, jotka nykyisin hoitavat myös Ra- 
dan suomalaista seurakuntaa, olivat muka- 
na juhlapuhujina. Myös he luovuttivat 
komean kukkalaitteen juhlivalle seurakun- 
nalle ja kuorolle. Vieraita oli myös Borä- 
sista: meidän kaikkien rakastama pastori 
Juhani Rantanen oli juhlapuhujana, sekä 
myös teologian kandidaatti Jussi Jänis, joka 
esitti Boräsin seurakuntapiirin tervehdyk- 
sen ja kutsui vastaavanlaiseen juhlaan, joka 



Juhlakahveilla 
Radan seura- 
kuntakodissa. 
— Auk. valok. 
Viktor Tilkku. 



pyhäkoulunopettajani, kaikkien rakastama 
ja kaikkien Amalia täti, siis Amalia Rokka. 
Hän oli ihminen, joka oli paljon saanut ja 
joka myös kykeni paljon antamaan.» 

Juhlassa esitettiin myös historiikki, joka 
on toisaalla tässä lehdessä. Juhla päättyi 
sunnuntaina 13. 2. vietettyyn juhlajumalan- 
palvelukseen ja HPE:n viettoon, jossa saar- 
nasi past. Juhani Rantanen ja liturgina toi- 
mi past. Jaakko Kontkanen. 

A. Tervo 

Osa juhlakansasta jumalanpalveluksen jälkeen Radan kirkon edustalla. Keskellä 
pastori Juhani Rantanen, oikealla (laukku kädessä) pastori Jaakko Kontkanen. 



Radan seurakunnan ja kuoron historiikki 

(Esitettiin Mölnlycken juhlassa Radan seurakuntakodilla.) 



Jos täällä Länsi-Götanmaalla ja Göte- 
borgin seudulla on jolloinkin kaikunut 
suomalainen virsi ja evankeliumia on 
saarnattu suomenkielellä, niin se on ollut 
varmaan melko harvinaista Pohjois-Ruotsia 
ja Tukholmaa lukuunottamatta. Mutta toi- 
sen maailmansodan jälkeen, 1940-luvun lop- 
pupuoliskolla, suomalainen virsi ja saarna 
alkoi kuulua täälläkin. Se tuli pakolaisina 
maahan muuttaneiden inkerinsuomalaisten 
mukana. Se alkoi vähitellen; ikäänkuin 
arastellen ihmiset kokoontuivat kodeissa, 
joissa virsi virisi. Se virsi oli kiitosvirsi. 
Vaikka oltiinkin peräti oudoissa oloissa ja 
tulevaisuus oli vielä hämärän peitossa, niin 
kiitoksen aihetta oli silti. Olihan se kaik- 
kein pahin ja peljättävin sittenkin jo taka- 
napäin, se oli jo kahden valtakunnan rajan 
tuolla puolen. Vapaudestahan sitä kiitet- 
tiin, niinkuin muinoin Psalmin laulaja: 
»Minä ylistän sinua Herra, sillä sinä pelas- 
tit minut etkä sallinut viholliseni iloita mi- 
nusta.» 

Tänään olemme Radan suomenkielisen 
seurakuntapiirin 30- ja kuoron 15- vuotis- 



juhlassa. On luonnollista että tällaisessa 
tilaisuudessa tekee mieli muistella menneitä. 
Ja minä haluaisin palata muistojen maail- 
massa pitemmällekin kuin tuohon kolmeen 
vuosikymmeneen . 

Mehän tiedämme, että Inkerin evankelis- 
luterilainen kirkko — jos se olisi saanut 
toimia katkeamattomana — olisi piakkoin 
370 vuoden ikäinen. Mutta se lakkasi vai- 
kuttamasta sotien myötä, varsinkin toisen 
maailmansodan, jolloin myös koko Inke- 
rin suomalainen väestö hajotettiin täydelli- 
sesti. Ja silloinhan myös kirkkokin — käy- 
tännöllisesti katsoen — lakkasi olemasta. 
Vai lakkasiko se? Olkoon niin, ettei Inkerin 
kirkkoa enää ole tämän päivän kristillisten 
kirkkojen joukossa, mutta Kristuksen kirk- 
ko on ja siihen mekin täällä Radassa, Pyhän 
Sanan ja Sakramenttien kautta, kuulumme. 
Kristus jätti kirkolleen evankeliumin, jota 
Inkerin kirkko uskollisesti julisti vuosisato- 
jen ajan. Ja sen hedelmät ovat vieläkin 
näkyvissä niin täällä kuin siellä, missä kris- 
tityksi tunnustautuminen vaatii rohkeutta. 

Varmaan joku ajattelee: mitä tekemistä 
Inkerin — jo olemattomalla — kirkolla on 
Radan seurakunnan ja kuoron juhlassa? 
Sillä on tekemistä siksi, että ne, jotka toi- 
mivat kirkon ja seurakunnan asialla vii- 
meiseen saakka siellä, olivat myös ensim- 
mäisinä samalla asialla täällä. 

Seurakunnallinen ja hengellinen toiminta 
yleensä lähti liikkeelle täällä uudessa ja 
oudossa ympäristössä hyvin vaatimatto- 
masti: sitä vaikeuttivat ruotsin kielen tai- 
tamattomuus ja monenlaisten henkien tais- 
telu omankin kansamme keskuudessa. 
Täällä ja nimenomaan Mölnlycken seu- 
tuvilla oli vapaitten suuntien toiminta jo 




Pastori Raimo Huikuri luovutti Göte- 
borgin suomalaisen seurakunnan kuk- 
katervehdyksen juhlivalle seurakunta- 
piirille ja kuorolle. Kuvassa vasem- 
malta: Kaisu Leitzinger, Valentin Värk- 
ki ja Antti Tervo. — Valok. V. Tilkku. 

alkanut. Ja ne sotkivat pahasti alussa lute- 
rilaisten toimintaa. Heidän tarkoituksensa 
lienee epäilemättä ollut hyvä, ainakin hei- 
dän omasta näkökulmastaan katsottuna. 
Mutta evankelis-luterilaiseen uskon käsi- 
tykseen pitäytyvälle väikkyi siinä vaara. 
Tajuttiin, että tilanne oli vakava. Omin 
neuvoin selviytyminenkin katsottiin kyseen- 
alaiseksi. Apua oli saatava. Mutta mistä? 
Siksi oli tartuttava kynään ja paperiin ja 
oikein SOS-merkillä varustettava kirje, joka 
merkitsi, että asialla oli kiire. Tuon kir- 
jeen kirjoittaja oli, nyttemmin jo pois nuk- 
kunut, Aatami Närhi Mölnlyckestä. Tuo 
kirje putosi v. 1947 Suomen Yleisradion sie- 
lunhoidollisten kysymysten laatikkoon. Kir- 
kon silloinen radiosihteeri, teol.lis. Yrjö 



Knuutila, sai ensimmäiseksi käsiinsä tuon 
kirjeen. Hän esitti sen edelleen seurakun- 
tatyön keskusliiton silloiselle pääsihteerille, 
nykyisin eläkkeellä olevalle kenttäpiispalle 
Toivo Laitiselle. Melko varmaa on, että tuo 
kirjekin osaltaan vaikutti siihen, että yhtey- 
den pito Suomesta käsin alkoi verrattain 
pian, ei vain tänne Mölnlyckeen, vaan mo- 
niin muihin paikkakuntiin, mm. Boräsiin; 
Boräsistahan ennen pitkää muodostuikin 
seurakunnallinen keskus, koska siellä oli 
eniten suomea puhuvia. 

Diasporatoimikunnan toimesta alkoi siis 
Suomesta käsin käydä pappeja pakolaisten 
sielunhoidollisia oloja järjestelemässä. Jär- 
jestelyt ja neuvottelut luonnollisesti tapah- 
tuivat Ruotsin kirkollisten viranomaisten 
kanssa. Tällä tavalla pääsi suomenkielinen 
seurakunnallinen toiminta alkuun eri puo- 
lilla Ruotsia samoin kuin myös täällä Ra- 
dassa ja koko Göteborgin alueella. Olihan 
tämä Radan kirkko tällä seudulla ainoa 
paikka vuosikausia, jossa suomenkielisiä 
jumalanpalveluksia pidettiin. 

Mutta ei Ruotsin kirkkokaan ollut välin- 
pitämätön maahan muuttaneista pakolaisis- 
ta. Se kiinnitti huomionsa heihin melko 
varhaisessa vaiheessa ja otti näiden sielun- 
hoidon omalle vastuulleen. Jo v. 1948 Luu- 
lajassa Ruotsin piispain kokouksessa perus- 
tettiin kirkkokomitea huolehtimaan pako- 
laisten sielunhoidollisista asioista. Komitean 
ensimmäiseksi puheenjohtajaksi tuli piispa 
Bengt Jonzon ja jäseniksi lehtori, myöhem- 
min teologian tri, Gustaf Dahlbäck, kap- 
teeni Uno Hammarström ja rovasti Per 
Boreman. Tämän komitean aloitteesta Ruot- 
sin kirkko palkkasi suomen kieltä taitavan 
papin, joka toimi matkapappina ja kävi pi- 
tämässä jumalanplaveluksia mm. täällä 
Radassa. Ensimmäinen tällainen pappi oli 
ruotsalainen past. Hugo Grappe, joka toimi 
v. 1948 — 49, toinen rovasti Selim Jalmari 
Laurikkala v. 1950 — 57, kolmas pastori Esko 
Jaakkola v. 1958 — 59 sekä neljäs pastori 
Juhani Rantanen vuodesta 1960 aina komi- 
tean lakkauttamiseen saakka; hän toimii 
edelleenkin Ruotsissa. Juhani Rantanen oli 
myöhemmin yksi tuon komitean jäsenistä ja 
Isien Usko -lehden toimittaja. 

Komitean lakkauttamisen jälkeen suo- 
menkielisen seurakuntatyön luonne muuttui 
myös Radankin kohdalla, ja me olemme ko- 
keneet sen täällä — ainakin viime vuosien 

aikana — että olemme vähemmistö vähem- 
mistössä. 

Emme voi luetella nimeltä kaikkia pap- 
peja ja muita sanan palvelijoita, jotka tääl- 
lä Radassakin ovat sanaa julistaneet, siitä 
tulisi liian pitkä luettelo. Mutta siunaavin 
ajatuksin me heitä kaikkia muistelemme. 
Muutamia nimiä kuitenkin haluaisin mai- 
nita: rovasti S. J. Laurikkalan ja pastori Ju- 
hani Rantasen. He ovat tänne Rädaankin 
näkyvimmät jäljet jättäneet ja seurakunta- 
laisten rakkauden puolellensa voittaneet. 
Laurikkala sai siirtyä ajasta iäisyyteen jo v. 
1957, mutta Rantanen on tänäänkin keskel- 
lämme, ja me toivotamme siunausta hänen 
työlleen. Samoin nykyisille sielunpaimenil- 
lemme Jaakko Kontkaselle ja Raimo Huiku- 
rille: te olette seurakuntalaisten esirukous- 
ten kohteina. 

Kolmen vuosikymmenen ajan olemme 
saaneet kokoontua seurakuntana tuohon 
punaiseen pikku kirkkoon, jota sanotaan 
yhdeksi Ruotsin kauneimmista vanhoista 
kirkoista. Siellä kuoromme, jonka juhlaa 
myös tänään vietämme, on viidentoista 
vuoden ajan juhlistanut jumalanpalveluksia. 
Ja varmaa on, että se on laulanut monen 
murheellisen mielen iloiseksi. 

Edelleen meillä on ilo mainita, että seura- 
kuntamme on ISK:n jäsenyydessä ja sen 
puheenjohtaja, opettaja Armas Paakkonen, 
on täällä kutsuvieraana juhlassamme. Iloit- 
semme, että me saamme keskusjärjestömme 
kautta vaikuttaa laajemmaltikin kuin vain 
omassa piirissämme. Sillä onhan seurakun- 
ta lähetetty maailmaan. 

Emme tässä juhlassa voi olla mainitse- 
matta, että Suomen kirkon Luterilainen 
Evankeliumiyhdistys on ollut mukana jo 
aivan alkutaipaleelta lähtien. Ja erittäin 
näkyvästi on ollutkin. Evankelinen kansa 
on ollut ja on kirkollista; jos mikä niin 
juuri se pitäytyy luterilaiseen tunnustuk- 
seen ja karttaa oppia, joka rakentuu ih- 
miskeskeisyyteen ja oman uskovaisuutensa 
korostamiseen. Evankeliumiyhdistyksen ja 
Suomen Lähetysseuran kautta olemme saa- 
neet olla toteuttamassa Vapahtajamme käs- 
kyä, evankeliumin viemisestä kaikkeen 
maailmaan. Mutta myös Ruotsin kirkon 
lähetyksessä me olemme mukana paikalli- 
sen seurakunnan kautta. Ja paikallisesta 
Radan seurakunnasta me saamme Jumalaa 



kiittää, sillä meitä on kohdeltu täällä rak- 
kaudella. 

Tämä on menneiden muistelemista. Entäs 
tulevaisuus? Millaiselta se näyttää Radan 
suomalaisen seurakuntapiirin kohdalla? Ja 
onko sillä enää mitään tulevaisuuden näky- 
miä edessään? Inhimillisesti katsoen ne 
ovat vähäiset. — On väistämätön tosiasia, 
että meidän rivimme harvenevat. Mutta 
onhan meillä toki nuoriakin! Missä he ovat? 
Heitähän ei juuri nähdä enää seurakunnal- 
lisissa eikä juuri muissakaan suomenkie- 
lisissä tilaisuuksissa. Olemmeko me jo 
menettäneet heidät? Ei meidän tarvitse 
sanoa, että heidät olisi menetetty, vaan me 
sanomme: he ovat siellä mihin kaikkivaltias 
on heille tien aukaissut. Jos nuoriamme ei 
näy suomenkielisissä tilaisuuksissa, niin me 
tiedämme heidän olevan siellä, mitä kieltä 
he taitavat. 

Kansamme nuoret ovat suhteellisen hyvin 
sijoittuneet tähän ruotsalaiseen yhteiskun- 
taan, ja tiedämme heistä monien toimivan 
seurakunnissakin. On monia, jotka lapsena 
istuivat isän ja äidin kanssa suomalaisessa 
jumalanpalveluksessa täällä Radankin kir- 
kossa; he toimivat nyt Ruotsin kirkossa, 
jopa pappeina, kuten esimerkiksi Adolf 
Värkki. Me tiedämme monia sellaisia, jot- 
ka ovat valmistuneet, tai piakkoin valmistu- 
vat, työntekijöiksi Ruotsin kirkkoon. Emme 
näinollen voi puhua, että heidät olisi mene- 
tetty, päinvastoin. He harrastavat sen kau- 
pungin menestystä, johon Herra on heidät 
siirtänyt. Herra on tosiaan avannut heille 
sellaiset mahdollisuudet, joita meillä ja hei- 
dän vanhemmillaan ei ollut. 

Jos suomenkielinen seurakunnallinen toi- 
minta täällä Radassa joskus loppuisikin, ja 
loppuuhan se, sillä kaikella millä on ollut 
alku on myös loppukin, niin me ainakin tie- 
dämme, ettei Kristuksen kirkolla ja seura- 
kunnalla ole loppua, se on nyt jo iankaik- 
kista. Rakkaat Radan suomenkieliset seu- 
rakuntalaisemme, ei teidän tarvitse huoleh- 
tia mistään muusta kuin siitä, että olemme 
uskolliset sillä paikalla, mihin Herra on 
meidät asettanut. Apostoli kehottaa: »Äl- 
kää jättäkö omaa seurakuntakokoustanne, 
niinkuin muutamien on tapana.» Näitä 
muutamia on meidänkin kanssamme: toiset 
halveksivat Jumalan sanaa ja Herran seu- 
rakuntaa, toiset taas ovat lähteneet etsi- 
mään pyhempää ja parempaa. Molemmat 

POISSA JOUKOSTAMME 

KATRI STORMAN 
o.s. Nousiainen 

syntynyt 24. 2. 1893 
kuoli 21. 9. 1977 

Siunattiin haudan lepoon Valbon kirkossa 
syyskuun 30. p:nä omaisten ja ystävien 
saattamana. 

Siunauksen toimitti pastori Seppo Salmi 
Gävlestä ja Inkerin Kerhon kuoro lauloi. 
Siunaustilaisuuden jälkeen siirrettiin arkku 
omaisten kantamana hautausmaalle, jossa 
veisattiin virsiä ja pidettiin puheita vaina- 
jan muistolle. 

Katri Storman oli syntynyt Inkerissä, 
Skuoritsan seurakunnassa, Nousiaisten ky- 
lässä. Katri joutui, kuten monet muutkin 
tuhannet Inkerin suomalaiset, jättämään 
kotiseutunsa ja siirtyi lastensa mukana Suo- 
men kautta Ruotsiin. 

Vainajaa jäivät kaipaamaan lapset, las- 
tenlapset ja sukulaiset Ruotsissa, Suomessa 
ja Neuvostoliitossa. 



Pikkujoulu Boräsissa 

Inkerin Kerho järjesti 10. 12. 77 jäsenil- 
leen pikkujoulujuhlan Kräkeredin kesä- 
mökillä. Siellä oli jo todennäköisesti tou- 
huttu aamusta lähtien, sillä tupa oli saatu 
erittäin lämpöiseksi. Joulukuusi kynttilöi- 
neen ja leimuava avotakkatuli loivat kotois- 
ta joulutunnelmaa, kun 28 henkinen joukko 
oli kokoontunut sinne pikkujoulun viettoon. 

Tilaisuuden aloittivatkin tällä kertaa 
kaikkein nuorimmat. Gisela Häyhänen 
ohjasi luciaohjelman, jossa Luciana toimi 
Christina Paukkonen ja hänen tahtinaan 
olivat Veronica Kondrell ja Maria Paakko- 
nen. Yhdessä he kaikki lauloivat lucialau- 
luja ja lukivat välillä runoja. Oli ilahdut- 
tavaa nähdä ja kuulla näitten lasten esi- 
tystä. 

Illan emännät Emilia, Aino ja Inkeri tar- 
josivat sitten keittämäänsä riisipuuroa ja 
hyvät kahvit sen päälle. Välillä laulettiin 
yhteisesti tuttuja joululauluja, ja sitten 
ilmestyi itse joulu-ukko tupahan ja jakoi 
kaikille pussin joulu tuomisia. Kasetista 
kuului joululauluja taustalla, ja kun oli suut 
makeana, niin Armas sai monta hyvää valo- 
kuvausaihetta. Eipä leikkiäkään unhoitettu, 
nuoremmat valitsivat hauskoja ryhmäleik- 
kejä, joihin kaikki ottivat innolla osaa. 

Näin pyörähti erittäin hauskasti iltapäivä 
siellä yhdessä ollessa. Olisi vain toivottavaa, 
että kun meillä on vielä mahdollisuuksia 
kokoontua tällaisiin omiin tilaisuuksiin, niin 
niihin saavuttaisiin suuremmalla joukolla 
nauttimaan yhdessäolosta. Onhan tunnettu 
tosiasia, että liian monet meistä eristäytyvät, 
vaikka sisimmässään tuntevatkin yksinäi- 
syyttä, mutta eivät silti halua tulla ulos 
kuorestaan. 

T.J. 



ovat syyllistyneet samaan syntiin: he eivät 
ole ottaneet vaarin Jumalan sanasta. He 
eivät tunne vastuutansa. 

Kun kaikkivaltias Herra kerran johdattaa 
ja päättää tämän maailman ajan vaiheet, ja 
hajallaan olevat kootaan valtaistuimen 



eteen, silloin ei enää ole olemassa inkeriläi- 
siä, ei ruotsalaisia, eikä suomalaisiakaan. 
Silloin on vain yksi heimo, ne jotka ovat 
valkaisseet vaatteensa ja pesseet ne Karit- 
san veressä. 

A. Tervo 

(^oimitussikteetln 
tetveislä 



Toimitukseen asiaa. Moni lukijoistamme 
on ihmetellyt toimitukseen soittaessaan, 
että miksei kukaan vastaa. Omaa tyhmyyt- 
täni on, etten ole asiasta aikaisemmin tie- 
dottanut. Viesti samoin kuin moni muukin 
pieni ei-liikeperiaatteella toimiva lehti on 
lähinnä harrastuksen tulos, ja sitä toimite- 
taan iltaisin ansiotyön jälkeen. Näin ollen 
Viestinkin toimitussihteeri on päivisin poissa 
lehden toimituksesta eli kotoaan. Kun Teille 
tulee siis toimitukseen puhelinasiaa, niin 
varminta on soittaa illalla klo 18 :n jälkeen. 
Ylärajaa ei ole. — Soittamiin. 

Ruotsin kesäjuhlat Västeräsiin. Jo aiem- 
min on toimitukseen tullut vihjeitä, että 
ensi kesän Ruotsin juhlat vietettäisiin Väs- 
teräsissa. Lehden painoon mennessä tulikin 
varma tieto, että näin on. Ainakin lahte- 
laiset tietävät, että Lahti on Västeräsin 
kummikaupunki ja että Lahdessa on sen 
niminen kaupunginosakin. Tarkempia tie- 
toja juhlasta ja juhlakaupungista saatte hel- 
mikuun ja tietysti myöhemmistäkin nume- 
roistamme. Näin alustavasti voitaneen ker- 
toa, että västeräslaisten »pieni joukko» kai- 
paa ohjelma-apua sekä Suomesta että Ruot- 
sista, joten kuorot ym.: vauhtia harjoituk- 
siin. 

»Lapinlahti 13.12. 77. Eilisen illan kirkko- 
valtuuston kokouksessa hyväksyttiin lopul- 
lisesti inkeriläisten hautamuistomerkki val- 
tuuston myönnettyä ensi vuoden talous- 
arvioon 2 500 mk em. tarkoitukseen.» Tä- 
män ilahduttavan uutisen sisältöisen kortin 
Lapinlahdelta on saanut »kirjeenvaihta- 
jamme» nimim. H. H., joka on muisto- 



kiviasian kanssa askarrellut viime kesästä 
lähtien. 

Raha-asiat tuottavat vaikeuksia, paitsi 
näin lamavuosina muutenkin, niin joskus 
toimitukselle. Siksi on taas näin vuoden 
alussa hyvä muistuttaa arvoisia lukijoitam- 
me: ei rahaa toimitukseen. Kaikissa raha- 
asioissa pyydän Teitä käyttämään konttorin 
postisiirtotiliä, joka mainitaan II kannella 
1. etukannen sisäsivulla. Korttiin olisi myös 
aina merkittävä, mitä maksu koskee. Sil- 
loin ei rahastonhoitajamme joutuisi vai- 
keuksiin rahoja tilille viedessään — eikä 
maksaja saisi karhukirjettä. 

Vuoden vaihtuessa on aina tapana muis- 
tella menneitä ja suunnitella uutta tulevaa 
vuotta varten. Viime vuosi, joka oli Suo- 
men itsenäisyyden juhlavuosi, ikäänkuin 
viritti heimohengen taas uuteen eloon. Me 
inkeriläiset saimme eri tavoin huomiota 
osaksemme, emmekä suinkaan kielteistä. 
Kun kaikenlainen kansanperinteen harras- 
tuskin on yhä enenevässä määrin tullut 
muotiin, meitä on muistettu monelta tahol- 
ta. Meidän kielemme kiinnostaa tutkijoita, 
sananlaskumme ja arvoituksemme samoin. 
Näissä merkeissä: älkää tänäkään vuonna 
unohtako juurianne. Varmasti Teillä on ta- 
kataskussanne pakinanpätkiä omalla kotoi- 
salla murteellanne muisteltuna. Tällaisin 
ajatuksin toivotan toimituksen ja ennen 
kaikkea omasta puolestani oikein onnellista 
ja antoisaa vuoden jatkoa ja kiitän sydä- 
mellisesti menneestä. 

Toimitussihteeri 



AJANKOHTAISIA ILMOITUKSIA 



HELSINGIN PAIKALLISOSASTO 

Paikallisosaston vuosikokous 26. helmi- 
kuuta 1978 klo 14.00. 

Johtokunta 

Kalevalanpäivänä 28. 2. -78 kokoonnutaan 
jälleen Larin Parasken patsaalle Hesperian 
puistoon klo 10.00. Mukaan, mukaan. 

Maaliskuun kuukausitilaisuuden asemesta 
lähdemme Tampereelle Tampereen paikal- 
lisosaston 20-vuotisjuhlille 19. 3. Tarkem- 
min maaliskuun numerossa. 

TAMPERE 

Tampereen paikallisosaston tilaisuudet 
ovat: 12.2., 19.3., 16.4. ja 21.5. Kalevan 
kirkon huoneessa n:o 9. Tervetuloa. 

Johtokunta 

LAHDEN SEUDUN INKERI-KERHO 

Kerhon yleisen kokouksen 13. 12. 1977 te- 
kemän päätöksen mukaisesti tämä kerho 
kokoontuu vuonna 1978 Joutjärven kirkon 
ravintolahuoneessa kuukauden kolman- 
tena tiistaina klo 18.30. (Huom. päivän 
muutos!) 

Puheenjohtaja 

TURUN PAIKALLISOSASTO 

Vuosikokous helmikuun viimeisenä sun- 
nuntaina 26. 2. 1978 klo 14.00 Karjalaisten 
talolla Itäpellontie 2. Esillä sääntöjen mää- 
räämät asiat. 

Johtokunta 

Ruotsin kesäjuhlat Västeräsiin, ks. toimi- 
tussihteerin palsta. 

GÖTEBORGIN 

seudun Inkerin kerhon vuosikokous pide- 



tään 12. 2. -78 klo 15 Radan seurakunta- 
talolla. Tervetuloa kaikki. 

SEUKKOSEURA 

kokoontuu Inkerikodissa torstaina helmi- 
kuun 2. ja 16. pnä klo 13. 
Tervetuloa! 

Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
mintaa koskeviin tiedusteluihin. 

VENÄJÄN KIELEN JATKOKURSSI 
BORÄSISSA 

kevätkausi 1978 maanantaisin klo 19. Olet- 
ko kiinnostunut? Ota yhteys Armas Paak- 
koseen, puh. 101850. 

INKERI-ILLAT BORÄSISSA 

Marraskuun Inkeri-illassa piti Ilmari Rin- 
ne esitelmän Inkeriläiset nykyajan Neuvos- 
toliitossa. Hänen esitelmänsä jakautui kol- 
meen osaan. Ensiksi hän kertoi inkeriläis- 
ten taloudellisesta toimeentulosta, niinkuin 
hän on sen kokenut. Toiseksi hän puutut- 
teli suomen kielen asemaa Karjalassa ja 
kolmanneksi hän kertoi luterilaisen kirkon 
toiminnasta. Esitelmän jälkeen virisi vilkas 
kyselyhetki. 

Joulukuun Inkeri-illan ohjelma oli omis- 
tettu aiheelle joulun vietto entisessä Inke- 
rissä. Armas kyseli ja hoiteli nauhuria. 
Kun 22 läsnäolijaa oli päässyt lämpiämään, 
niin hänellä oli usein täysi työ estää ettei 
kaikki puhuisi yhfaikaa. Niin paljon oli 
kertomista! Ja mieluisaa oli kuunnella. 
Kun vielä muistamme, että Emilia ja Inkeri 
olivat järjestäneet kahvitkin, niin täytyy 
kysyä: voiko enää rattoisammin viettää 
sunnuntai-iltapäivää. 

A.P. 

KONTTORI : 



TILAUSHINTA: 
ILMOITUSHINNAT: 



PÄÄASIAMIES 
RUOTSISSA : 

Päätoimittaja: 

Matti Vironmäki, puh. 631 285 

Toimitussihteeri : 

Anja Luoma, puh. 892 460 (iltaisin) 

Koivikkotie 6, 01620 Vantaa 62 

(toimituksen osoite) 

Inkerikoti, . Karj alatalo, Käpylänkuja 1, 

00610 Helsinki 61 

Puh. 793 796 

Postisiirtotili Hki 30636-4 

Auki maanantaisin klo 16.30 — 18.30 

25 mk/vsk. kotimaassa, Ruotsissa 30 kr. 

1/4 » » 70,— 

Kuolinilmoitukset 30, — 

Kiitos- ym. ilm. 20, — 

Kuva ilmoituksessa 45, — 

Osoitteenmuutos 5, — 

Armas Paakkonen 

Postisiirtotili 626047-5 

Hannu Vironmäki 

Tehtaankatu 5 E 43, 00140 Helsinki 14 

Puh. 662 668 

Postisiirtotili 416608-9 

Lehti ilmestyy kerran kuukaudessa 

Kustantaja ja julkaisija: 
INKERILÄISTEN YHDISTYS R.Y. 



Ei Pushkino, vaan Pushkin 



on entisen Tsarskoje Selon, myöhemmin 
Djetskoje Selon kaupungin nimi. Siellähän 
vihittiin 11. 12. 1977 käyttöön Leningradin 
luterilaisen seurakunnan kirkko, kuten tä- 
män Viestin tammikuun numerossakin kir- 
joitetaan. Paikannimirakenteellisesti (ohhoh, 
tulipa pitkä sana!) olisi houkuttelevaa käyt- 
tää nimeä Pushkino ja sitä näkee useim- 



miten — virheellisesti — käytettävänkin. 
Senkin niminen kaupunki on kyllä olemas- 
sa, mutta toisaalla — se on noin kolmen 
peninkulman päässä Moskovasta sijaitseva 
rajonikaupunki. 

Tämän nyt puheena olevan kaupungin 
nimi on siis Pushkin. 

Jussi Vesa 



KANSIKUVA KERTOO: Kavelahden koulu Kavelahden kylässä Tuutarissa. Tsaarinvallan 
aikana rakennus toimi sanatoriona. Siellä hoidettiin keuhkotautisia. Neuvostovallan aika- 
na siitä tehtiin koulu. N. vuoteen 1930 — 32 koulussa oli venäläisiä ja suomalaisia luokkia. 
Lienee ollut hankalaa ja ahdasta rinnakkaiseloa, joten venäläiset siirtyivät omaan kouluun- 
sa. Rakennuksessa toimi kansa- ja keskikoulu. Oppilaita tuli laajalta alueelta ympäristöstä. 
Tämä koulu on varmasti monelle elossa olevalle tuttu ja haikean rakas. Sodan aikana raken- 
nuksessa oli saksalainen sotilassairaala. Nyt toimii koulu tässä rakennuksessa viimeistä vuot- 
ta. Uusi rakennus on jo valmistusvaiheessa. Kuvassa ovat selvästi näkyvissä sodan jättämät 
jäljet, joita ei ole yritettykään korjata. Puita on edustalta kadonnut — Kyläkin on paljon 
muuttunut. Joitakin ns. vennäinuskoisia oli entuudestaan jäljellä, mutta ei ainuttakaan puh- 
taasti suomalaista perhettä. — Kuvan ja sitä koskevan selostuksen lähetti Helvi Othman 
Turusta. 

- Inkerinsuomalaisten lehdet 



I 



Inkerinmaalla aikoinaan ilmestyi 
useita suomenkielisiä sanoma- ja aika- 
kauslehtiä. Ensimmäinen niistä oli vuo- 
sina 1870 — 1873 levinnyt »Pietarin sa- 
nomat». Muita olivat »Pietarin Sun- 
nuntai-lehti», »Pietarin lehti», »Pietarin 
Viikko-sanomat», »Neva» ja »Inkeri». 
Viimemainitun elinikä oli kaksi vuosi- 
kymmentä. Sen toimittajana oli mm. 
tunnettu opettaja ja musiikkimies Moo- 
ses Putro. Näiden ja monien muiden 
suomenkielisten lehtien ja julkaisujen 
merkitys kansansivistyksen alalla ja 
yhteyksien ylläpitäjinä suomalaisten 
välillä oli luonnollisesti erittäin suuri. 
»Inkerin suomalaisten historiassa» to- 
detaan oikein, että »inkeriläinen suo- 
malainen lehdistö suoritti arvokkaan, 
monipuolisen ja pyyteettömän työn lu- 
kijapiirinsä hyväksi». 

Ensimmäisen maailmansodan tapah- 
tumat saattoivat, kuten tunnettua, inke- 
rinsuomalaiset tuuliajolle. Hajaannuk- 
seen joutuminen lisäsi alusta alkaen 
voimakkaasti yhteyksien ylläpitämisen 
tarvetta. Asioista huolehtiminen nähtiin 
mahdolliseksi sanomalehtien välityksel- 
lä. Näinollen ei ihme, että pian alkoi 
ilmestyä useitakin lehtiä. Monet van- 
hemman polven ihmisistä muistanevat 
mm. »Kirjasalon sanomat», »Inkerin sa- 
nomat», »Inkerin», »Suomalaisen Inke- 
rin» ja »Karjala-Inkerin». Nämä lehdet 
eivät kuitenkaan jaksaneet elää monia 
vuosia, vaikka toimittajina olivat päte- 
vät lehtimiehet. Viikoittain ilmestynyt 
»Vapaa Karjala ja Inkeri», jonka pää- 
toimittajana oli maisteri Eino Parikka 
Viipurissa, oli luullakseni tärkein 1930- 
luvulla inkeriläisten yhteyksiä hoitanut 
sanomalehti. 

Toisen maailmansodan myrskyt heit- 
tivät, kuten tiedetään, inkerinsuomalai- 



set entistäkin kauemmaksi toisistaan. 
Osa piti kiinni olinpaikastaan Kanta- 
Suomessa, jossa sukujuuret olivat, mut- 
ta osa siirtyi »muille maille vierahille», 
jopa kauas valtamerien taakse. Uusissa 
oloissa luonnollisesti muisteltiin omaisia 
ja sukulaisia samalla toivoen, etteivät 
yhteydet kokonaan katkeaisi. 

Olojen rauhoituttua 1940-luvun lo- 
pulla ja elämän alkaessa kulkea nor- 
maaliuomiaan Inkeriläisten Yhdistyk- 
sen johtokunnan ja työvaliokunnan ko- 
kouksissa alettiin vähitellen pohtia 
oman äänenkannattajan julkaisemista, 
että »hajalleen joutuneet heimoveljet ja 
-sisaret saisivat kulloinkin ajankohtai- 
sina olevat kuulumiset». Julkaisutoi- 
minta vaati kuitenkin varoja, joista oli 
huutava puute. Asiasta keskusteltiin in- 
keriläisten kesäjuhlassa v. 1958 ja sil- 
loin tehtiin päätös oman lehden julkai- 
semisesta. Pian kesäjuhlien jälkeen sa- 
mana vuonna ilmestyi »Inkeriläisten 
Viestin» ensimmäinen numero. Lehtem- 
me täyttää näinollen tänä vuonna 1978 
kaksikymmentä vuotta. 

Viestin ensimmäisenä päätoimittajana 
oli opettaja Aappo Metiäinen kuole- 
maansa (v. 1963) asti. Lehti painettiin 
aluksi Porvoossa. Se oli 4-sivuinen, 
»niinkuin lastu lainehilla», kuten otsi- 
kon yhteydessä sanottiin. V. 1959 lehti 
laajeni 16-sivuiseksi. Viestin vastaan- 
otto oli alusta lähtien erittäin myöntei- 
nen. Toimitus sai monilta tahoilta ti- 
lausten ohella lämminhenkisiä kiitos- 
kirjeitä. Vuoden 1967 alusta Inkeriläis- 
ten Viesti on ilmestynyt nykyisessä 
koossa. Silloin myöskin saatiin lehdelle 
toimitussihteeri. Erittäin suuresta mer- 
kityksestä on ollut, että Ruotsin Inke- 
rinsuomalaisten Keskusliitto on pitänyt 
lehteä myös omana äänenkannattaja- 



Noppakivet 



Kosken joki, tai oikeastaan meillä kutsut- 
tiin sitä Kosen joeksi, laskee Lempäälän 
järveen siellä kaukana rakkaassa Inkerissä. 
Syksyisin sen pauhu kantautui hyvin kauas, 
ja joessa oli runsaasti vettä. Kesäisin se oli 
rauhaisa ja siinä oli mukava pulakoida. 
Syntymäkotini sijaitsi tuon joen rannalla, 
vähän ylempänä mäellä. 

Miksi juuri nyt muistelen tuota lapsuu- 
teni jokea? Edessäni pöydällä on maljakko 
ja siinä koreilee viisi pientä pyöreätä kiveä. 
Ystäväni on tuonut ne matkamuistoina 
Kosen joesta. Olisiko kukaan voinut tuoda 
minulle kalliimpaa lahjaa. Eihän mistään 
maailmasta saa pyöreämpiä noppakiviä 
kuin Kosen joesta. Kuohuvassa koskessa 
pyöriessään ne olivat hankautuneet kauniin 
pyöreiksi, ja joskus niihin oli tarttunut 
hietajyviä. Noita kiviä keräillessämme hyp- 
pelimme kiveltä kivelle ja monet kivien ro- 
soiset särmät raapivat varpaamme verille. . . 

Noista ajoista on kulunut niin monia vuo- 
sia. Vaan vieläkin, katsellessani mahtavia 
kalliojokia ikävöin sinua, pieni lapsuuteni 
joki. Sinun rannallasi, sen isoimman kiven 
juurella, olen ollut maailman onnellisin 



pikkutyttö, ja luonasi olen myös kuumim- 
mat kyyneleeni vuodattanut. Kesäisin ran- 
noiltasi olen vastaksia taivutellut, korkeilta 
reunoiltasi maukkaimmat mansikat poimi- 
nut, poukamissasi olen uinut ja talvisin 
luistellut. Muistan, kun isäni ajoi lauantai- 
sin sinne kiessit, ja pesimme ne puhtaaksi, 
tai äitini kanssa huuhdoimme lattiamat- 
toja. . . 

Rakas jokeni! Olet nähnyt ajan, jolloin oli 
hiljaista ympärilläsi, kylät olivat tyhjät 
asukkaista, ja ihmetellen vyöryi vesi eteen- 
päin. Tuona kauniina kevätpäivänä riensin 
kaupungista rannallesi, istuin tuolla suu- 
rella kivellä koko päivän, kertoilin huolis- 
tani ja lausuin sinulle viimeiset jäähy väi- 
seni. 

Rakkaat Inkerin tytöt ja pojat! Haluan 
kertoa teille suuresta ilostani: lapsuuteni 
joki on lähettänyt minulle lahjansa: maa- 
ilman kauneimmat noppakivet, jotka ovat 
aukaisseet muistojen kammioita. 

Kaukaiset kiitokseni ja terveisiä täältä 
kaukaa Kalliovuorten takaa, Tyynen valta- 
meren rannoilta lähettää: 

Pearl 



naan, jota on levitetty Ruotsissa asuvien 
inkerinsuomalaisten keskuuteen. 

Kaksikymmentä vuotta ei ole lehden 
toiminnassa pitkä aika. Kuluneet vuo- 
det ovat kuitenkin olleet tapahtumarik- 
kaita. Rohkenen ajatella, että Inkeri- 
läisten Viesti on täyttänyt sen tehtävän, 
mitä varten se on perustettukin. Se on 
ollut ja tulee jatkuvasti olemaan yhdys- 
siteenä eri tahoille joutuneiden hei- 
momme jäsenten ja heidän jälkeläisten- 
sä välillä. Missä määrin lehti pystyy 
kehittymään ja kasvamaan, siitä ovat 
vastuussa luonnollisesti lehden tilaajat. 



Toivottavasti tilaajamäärä ei vähene, 
vaikka rivimme harvenevatkin. 

Tämän kirjoittaja on 15 vuotta ollut 
Inkeriläisten Viestistä kantamassa pää- 
toimittajan vastuuta. »Oikeana kätenä» 
työssä ovat olleet tarmokkaat toimitus- 
sihteerit Pirkko Huurto (v. 1967—1974) 
ja Anja Luoma v:sta 1975. Heille sa- 
moin kuin lehden konttorissa osoite- 
asioista vastaaville suuret kiitokset kai- 
kesta. »Työn ilo» palkkanamme koe- 
tamme työskennellä oman lehtemme 
hyväksi sillä tiedämme, että sitä jatku- 
vasti tarvitaan yhteyksien ylläpitäjänä. 



KOTOISIA KUVIA 



Aapo Iho: 



Saunakultti kotonani 



Kerta viikossa, aina lauantaisin, mikäli 
eivät juhlapyhät toisin satuttaneet, lämpi- 
si sauna. Se oli hirsistä rakennettu, kohta- 
laisen korkea ja niin tilava, että parhaiksi 
sopi lauteille neljä henkeä, viisikin tarvit- 
taessa, kylpeä ropsuttelemaan. Luonnolli- 
sesti se oli oikea sisään lämpiävä savusauna. 
Tarvittavan kuuma vesi saatiin uunin suus- 
sa kuumennetusta pienehköstä padasta, 
jonka ympärille koottiin hiiliä, jotenka ve- 
si kuumeni sikäli mikäli sitä otettiin. Ve- 
den käyttö oli varsin niukkaa. ■ — »Miehet 
ensin, miehet ensin!» se tapa vallitsi sau- 
nassakin. Meitä oli neljä miestä ensi vuoros- 
sa. Muistan niiltä ajoilta vielä varsin hyvin 
nämä saunassakäynnit, kun en itse kyennyt 
vielä itsestäni huolehtimaan siellä. Isä kyl- 
vetti, pesi pään ja valeli haalealla vedellä. 
Asiaan kuului joka kerta harras siunaus: 
»Herra Jeesus siunaamaa, poika suureks 
kasvamaa!» (Liekö vika ollut rukouksessa, 
vai pojassa, kun se ei aivan toteutunut se- 
kään rukous varsinkaan suureksi kasvuun 
nähden?) 

Siihen aikaan vielä siis kuului vain kol- 
men vastan läiske. Se kävi tahdissa sekin, 
ja kuumaa oli löyly, sen tietää, kun viikon 
kovassa työssä olleet miehet kirvoittelivat 
väsymystä saunan auvossa. . . 

Saunassa muutettiin puhtaat alusvaatteet 
ja käytetyt joutuivat tiettyyn paikkaan 
pyykkikäsittelyä varten. Tuo riisuutuminen 
sekä pukeutuminen ei tapahtunut luonnol- 
lisestikaan sananmukaisesti saunassa, vaan 
laudasta kevyemmin rakennetussa eteis- 
huoneessa, jossa kaksi penkkiä odotti istu- 
jia sekä loikojia. Miesten saunavuorolla ei 
naisväellä ollut saunaan tulemista. Sellainen 
oli tapa. 



Ei kuitenkaan turhan takia liian kauan 
saunassa oleiltu, vaan joudutettiin toimituk- 
sia niin, että löylyä riitti naisillekin tar- 
peeksi. Tätäkin pyhää toimitusta rasitti 
polttopuiden niukkuus, joten saunanlämmit- 
täjältä vaadittiin huolellisuutta ja asiantun- 
temusta. 

Niihin aikoihin kannettiin vesi vielä naa- 
purimme Aapram Rapun maalla sijainnees- 
ta yhteisestä kaivosta. Oli onnistuttu löytä- 
mään vetinen kaivonpaikka, josta tavalli- 
sessa käytössä vesi ei loppunut koskaan. Ke- 
säisin sotilasmanoveerien aikana, kun kuu- 
mina päivinä kaivon ohi marssi miehiä di- 
visioonakaupalla, meni kaivo tyhjäksi jok- 
sikin aikaa. 

Tuo veden kantaminen saunalle niinkuin 
kotiakin muuten tapahtui ns. ristikorennol- 
la. Isohko, neljä viisi sangollista vetävä saa- 
vi tarvitsi kaksi kantajaa. Oheinen piirros 
valaisee asiaa. 




Olalla kantaenhan siitä selviytyivät vä- 
hempiväkisetkin, mutta ei se mikään keveä 
tarakka ollut, kun matkaa kertyi yli 200 m, 
mikäli enää niitä etäisyyksiä muistikuvina 
oikein hallitsen. 



Myöhemmin saatiin saunavesi jo lähem- 
pää. Saunan lähellä nimittäin oli suo, jossa 
oli melko vahva mutakerros. Siihen kaivet- 
tiin vesipaikka, jota ylpeästi karahteerattiin 
oikein järveksi! Syvyyttä oli toista metriä, 
muut mittasuhteet olivat epämääräiset. 
Kyllä siinä saatiin runsaan veden aikana 
uiskennellakin saunasta lähtiessä. 

Sen mutakerroksen kaivaminen suoritet- 
tiin talvisaikaan. Muistan, että siitä nousi 
isoja kantoja sekä lahonneita runkojakin. 
Sellainenkin löytö kuin pähkinä pantiin sii- 
tä talteen. Meillä paikkapaikoin kasvoi 
kyllä pähkinäpensaita, mm. Tuutarin mäki- 
rinteillä tapasin sellaisia, mutta ei niillä 
meidän tienoin enää, missä Sepän koti si- 
jaitsi, ollut miesmuistiin nähty pähkinäpen- 
saita. No, mennäänpä vielä saunaan. 

Miehillä saunasta tultua oli juhlan tun- 
tua jo mielessä. Työviikko oli takana niin 
kesällä kuin talvellakin ja lepopäivä oli 
edessä. Vain hevoseen kohdistuva huolen- 
pito vaati jotain askaretta joiltakin. Muuten 
oli vapaata. 

Naisten saunaamiseen liittyivät pienim- 
mät lapset, heitähän oli kolme minun jäl- 
keeni, kolme tyttölasta, jotka vaativat oman 
hoivansa. 

Kesäiseen aikaan kylvettiinkin aina vas- 
ta siellä illemmalla, että pääsivät kaikki 
irti arkitöistä ja saattoivat tunnestautua 
pyhän viettoon. Koti kun sijaitsi vain 2 
km päässä kirkosta, kuului lauantaisin aina 
klo 6 ip. kirkonkellojen ääni. »Pyhäks soi- 
tetaan!» Siitä oikeastaan alkoi jo lepopäivä, 
mikäli eivät kotiaskareet sitoneet. Lehmien 
laitumelta haku ja lypsäminen oli hoidetta- 
va ennen saunaa. 

Kesäisin pidettiin hevonen öisin ns. ta- 
punassa, laitumella yhdessä kylän hevosten 
kanssa paimenen valvonnassa. Useimpina 
kesinä muistan hevospaimenen olleen venä- 
läisen, vaikka lehmäpaimen oli lähes joka 
kesänä kotoisin jostain Suomen rajapitä- 
jästä, Kannakselta ainakin. Mieleen ovat 
jääneet sellaiset nimet kuin Savitaipale, 
Lemi, Valkjärvi. . . Mökin poikia, torpanpoi- 
kia. . . Kerran oli isä poikinensa, ja poika 
syytti isäänsä joistain rötöksistä kotiasioissa. 
No, niin, hevonen vietiin sinne tapunaan 

illalla, lauantaisin saunan jälkeen vasta. 
Silloin oli tilaisuus ratsastaa! Tietenkin 
ilman satulaa, mutta kuitenkin hevosen se- 



lässä, ja se oli lystiä se. Ettei paimenella 
olisi vaikeuksia tapunansa hoidossa, oli he- 
voset kammitsoitava. Siinä käytettiin ta- 
vallisesti niinestä punottua tuollaista tou- 
vin vahvuista kammitsaa, jolla hevosen etu- 
jalat sidottiin lähelle toisiansa. Kammitsa 
asetettiin noin korttelin (vaaksan) korkeu- 
delle kaviosta ja kun se oli asiallisesti kiin- 
nitetty, se myöskin pysyi ja esti hevo- 
sen vapaasti liikkumasta. Muutenhan pai- 
men olisikin ollut noin vapauteen päässei- 
den elukoiden kanssa ihmeessä. . . Näinhän 
se kävi paimenteleminen päinsä ilman sen 
suurempia seikkailuja. 

Mikäli kesän aikaa elettiin, sikäli sauna- 
iltana oli hankittava uudet vastat. Mehän 
asuimme Ropsun tien varrella. Meitä vas- 
tapäätä oli Alakylän omistuksessa ollut 
maa-alue. Se oli sarka jaon mukaisesti jael- 
tu eri levyisiksi saroiksi ja pientareilla 
kasvoi mitä sattui. Kasvoi myöskin koivu- 
pusikkoa. Naistahan me kävimme hake- 
massa vastakset. Muistuivat monasti mie- 
leen Kalevalan kuvaukset tytöstä, joka 
»läksi luutia lehosta, vastaksia varvikosta». 

Ne suviset tuoksut — kas, ne ovat vielä- 
kin tallessa! 



TAMPEREEN PAIKALLIS- 
OSASTO 20 VUOTTA 

Tampereen paikallisosasto täyttää 
20 vuotta. Juhlimme tapausta maalis- 
kuun 19. pnä Kalevan kirkon huo- 
neessa n:o 9, alkaen klo 14. Jäsenet 
ja muitten paikkakuntien vieraat ovat 
tervetulleita tilaisuuteemme. 

Johtokunta 

Retki Pyhärantaan 



Turun Inkeriläiset tekivät retken Pyhä- 
rantaan 20. pnä marraskuuta 1977, jolloin 
tuli kuluneeksi 20 vuotta rovasti S. J. Lau- 
rikkalan kuolemasta. Matka tehtiin linja- 
autolla. Kello 8 aamulla lähdettiin Turusta, 
ja perillä olimme sopivasti osallistuaksem- 
me klo 10 alkavaan jumalanpalvelukseen. 
Kirkossa saarnasi pastori Vilho Mustonen, 
hän suoritti myöskin alttaripalveluksen. 

Jumalanpalveluksen päätyttyä siirryttiin 
rovasti Laurikkalan muistomerkille, jonka 
äärelle oli kokoontunut myös suuri joukko 
rovasti Laurikkalan sukulaisia sekä osa 
kirkkokansaa. 

Yhteisesti veisatun virren jälkeen puhui 
paikallisosastomme varapuheenjohtaja Kei- 
jo Korkka lausuen mm.: »Vaikka pappimme 
joutuivat jättämään työnsä, ja kirkkomme 
joutuivat sulkemaan ovensa, ja vaikka kan- 
sankirkkomme julkinen toiminta lakkasi, ei 
sitä voitu pyyhkäistä pois ihmisten sydä- 
mistä. Me Inkerin heimon jäsenet ja muut 
ystävät olemme tänä päivänä kunniakäyn- 
nillä suuren auttajamme ja sielunpaime- 
nemme rovasti Laurikkalan haudalla. Me 
olemme kiitollisia siitä mittavasta työstä, 
jonka hän on tehnyt Inkerin kansan hyväk- 
si. Me olemme kiitollisia myös siitä työstä, 
jonka hän sota-aikana ja sen jälkeen teki 
Suomessa ja Ruotsissa asuvien heimolais- 
temme keskuudessa. Rovasti Laurikkala oli 
aina auliisti auttamassa, lohduttamassa ja 
tukemassa kovia kokenutta heimoamme.» 

Yhdistyksen seppeleen laskivat Lilja 
Stenvall ja Jooseppi Klemettilä. Kirkko- 
maalta mentiin kirkkokahville Laurikka- 
laan, jossa isäntäväki oli järjestänyt seurat. 
Saapuvilla oli koko joukko paikallista vä- 
keä. Tilaisuudesta jäi meille miellyttävä 
muisto. 

Sydämellinen kiitos osaksemme tulleesta 
ystävällisestä vieraanvaraisuudesta. 



Hr 
<> 

Rakkaamme 

Olga Seppänen 

o. s. Laukkanen 

* 16. 3. 1890 Kosemkinan srk. 
Konnun kylä 

t 16. 12. 1977 Karjaalla 
Suremaan jäivät: 

Bertta perheineen Neuvostoliitos- 
sa 

Ilmari ja Martta 
ym. omaiset ja tuttavat 



Siunaus toimitettu Karjaan Pyhän 
Olavin Kappelissa 29. 12. 1977. 



LAHDEN SEUDUN INKERI-KERHO 



kokoontuu v. 1978 tehdyn päätöksen 
mukaisesti tavallisesti kuukauden kol- 
mantena tiistaina klo 18.30, tavallisesti 
Joutj arven kirkon ravintolahuoneessa. 
Mutta helmikuussa 1978 kokoonnutaan 
3. tiistaina eli 21. 2. klo 18.30 Orimat- 
tilan Helmi ja Esa Leppäsen kotiin. 
(Sinne on puhelin: Lahti 71396). Terve- 
tuloa. Myös uusia jäseniä odotetaan. 



Hemerocallis 



Puheenjohtaja 



Runo -Viesti 
Lahden Seudun Inkeri-kerholle 



Kynäilen taas tähän pitkästä aikaa. 
Onkohan ilmassa jotain taikaa, 
kun viljat pelloilla maassa makaa? 
Suomen talous on epävakaa. 



Ihminen, koeta vastuuta kantaa. 
Levitä vaikka pelloille lantaa. 
Ei mikään työ koskaan pahenna miestä, 
vaikka paita olis märkä hiestä. 



Kokoontukaamme me vaan tänne yhteen. 
Joku tuopi joulukerhoon lyhteen. 
Ah, kotona meillä ei mitään kasva, 
savusaunaan vuotaa kuuma rasva. 

Viime kerralla ei tänne joudettu, 
Lahdestakaan ei meitä noudettu. 
Me jokainen saimme laillisen esteen. 
Ei laitettu ilmoitusta lehteen. 

Tänne mielemme kuitenkin halaa, 
ei lausuta — ajatellaan salaa. 
Onnellisia me täällä on oltu, 
iloisin mielin uudelleen tultu. 

Kuultu monta järkyttävää tarinaa, 
on ihmetelty ajan marinaa: 
kenelläkään ei ole hyvä olla. 
Ollaanko pisteessä, joka on — nolla? 

Mikähän sen kaiken pahan aikaan saa? 
Minne olet menossa Suomenmaa? 
Mistä johtuu kaikki hämminki tämä? 
Kuka nyt kansalaisia hämää? 



Pysyy mieli hyvänä, — työstä nauti. 
Ei sinuun iske helpolla tauti. 
Tehkäämme työtä sellaista, mitä saa. 
Onhan hätätilassa koko maa. 



Voi käydä kuin oman Inkerimme, 
loppuivat sielV lukukinkerimme. 
Myös sinne jäivät kirkkomme rakkaat. 
— Onnesi oksaako puusta hakkaat? 



Toisinnoilta meitä varjele, Luoja, 
hävitä pois kaiken pahan tuoja. 
En kovaa kohtaloa jaksais kantaa. 
Toivon: Luoja meille rauhan antaa. 



Kovin on kärsinyt Inkerin kansa, 
kadottanut paljon rakkaitansa. 
Kansansirpale tarvitsee lepoa. 
Tehdään rauhassa yhteistä kekoa. 



Toisilla ei nyt ole mitään työtä. 
Toiset ahertavat yötä myötä. 
Toiset kerskuvat ain' päivärahalla. 
— En sano suinkaan tätä pahalla. 



Orimattilassa 14. 11.77 
Helmi Leppänen 



Talvisia kuvia 



Kaksi pientä runoa 



Pakkaspoika kiristää, 
säihkyy lumi, läikkyy jää . . . 
Vaikka jää viel onkin heikko, 
pojat pelaa jäällä kiekkoo. 
Kunhan huomaan säästöt pankin, 
silloin sukset myöskin hankin. 
Saisin liiat kilot pois, 
mikäs ihanampaa ois. 

Hiihdän joka ilta lenkin, 
uin myös uimahalliss . . . 
Siellä löydän oman penkin, 
eikä lippu ole kallis. 
Saunan löylyt siellä saa, 
ja jos uida huvittaa 
niin voit uida tunnin, pari. 
Odottakoon vaimo, Mari. 

Hänel hehkuu ruokahella, 
muttei tarvii ajatella 
että ukko kai j ai ois. 
Pahat tavat jäivät pois. 

Ehdin katsoo elokuvat telkkarista kaikki, 

ilman tätä urheilua minä öisin poikki. 

Ennen vaikka puita tehtiin, 

mutta nyt vain nenän lehtiin 

pistää töiden jälkeen voi 

ja tuo stereokin soi. 

Ihan pääsi läpi pauhaa — 

hiihdellen saan hieman rauhaa. 

Ilma raikas, mieli hyvä. 
Talvi-ilmaa vedät syvään 
joka keuhkon sopukkaan, 
telakalla käryt vaan , , . 
sekä pauke kaikenlainen, 
niinkuin pauhais paholainen , . . 

Siksi on mun mielestäni 
tämä lenkki tärkeä 
parannan näin kuntoani, 
terävöitän järkeä . , . 
Sitä täytyy aina muistaa, 
silloin työkin hyvin luistaa 
ruumiillinen, henkinen, näitten 
työläisrenkien , . . 

Järvisaaren Einari Turussa 



Pikku Kalle kellon sai 
kun kuusi vuotta täytti. 
— Siinä oli vitjatkin 
se komealta näytti. 

Mutta seuraavana päivänä 
ei kello käynyt enää. 
Toi Kalle kellon isälle 
ja nyrpistäen nenää sanoi: 
»Isä, osta uusi kello, 
tämä on jo rikki. 
Tämä ei enää sanokaan: 
Tikin, takin, tikki,» 

Isä kysyi, että kuinka se rikki meni. 
Niin Kalle isällensä näin selitteli: 
»Kun ei löytynyt vasaraa, ja piti naulata, 
niin täytyi käyttää vasarana tätä kelloa,» 



Hymyellen kaupungilla 
kulki Lauri Lattu. 
Päässä oli hällä harmaa 
aivan uusi hattu. 

Tuuli päästä hatun sieppas 
ilmaan korkealle hatun kieppas. 
Sitten rapakkoon se vei 
ja vielä huusi hei, hei, hei! 

Kun hattua hän pyyhki, 
hän ihan itki nyyhki. 
Se oli surullista, oi 
vaan minkäs tuulelle voi. 

Nämä kaksi pientä runoa ovat jääneet 
mieleeni niiltä ajoilta, kun opettelin luke- 
maan, noin v. 1930 — 31. Nyt olisi hauska 
tietää, mistä kirjasta nämä runot ovat kotoi- 
sin. Oliko se koulukirja, vai oliko se joku 
muu lasten kirja? Kuka voisi olla itse »ru- 
noniekka»? 

E. S. 



RUOTSIN PUOLELTA 



'. 







Vuosi on hyvää vauh- 
tia edennyt, mutta ei 
toki ole vielä myö- 
häistä toivotella Hy- 
vää Uutta Vuotta, ku- 
ten Viktor Tilkku täs- 
sä tekee. Onnea me 
tarvitsemme yhä ja 
yhä vuoden kuluessa. 
Sitä me inkeriläiset 
toisillemme ja kaikil- 
le maailman ihmisille 
toivotamme. — Onnea 
meillä kenelläkään 
tuskin on liikaa. 



Lahjoituksia Inkeriläisten 
seurakuntakodille Boräsissa 

Juho Häkkinen, Boräs 100; Petri Pauli 
Juhani Kariniemi, Skene 25; Jonna Maria 
Tjäder, Boräs 20; Sofia Temonen, Boräs 60; 
Toivo Parri, Sandared 30; Aino Tulendal 
miehensä Pekka Tulendalin (ent. Talonpoi- 
ka) muistolle 50; Toivo Savolainen, Boräs 
55; Anna Hannolainen, Boräs 25; Cederik 
Markku Severin Hacksell, Boräs 30; Pekka 
Temosen muistolle sisarensa 85; Katri Räh- 
mönen miehensä muistolle 100; Toini Gus- 
tavsson, Tranemo 40; Juho Peter Kultala, 
Boräs 20; Tuntematon 1000; Aleksanteri 
Halttunen, örebro 100; Inkeri-illan kolehti 
112; Evankeliumiyhdistyksen pikkujoulun 
kolehti 231; Kolehti syntymäpäivillä 220; 
Diakoniapiirin myyjäisistä 2050. Summa 
4353 kruunua. 



Joulukuun 17. päivänä pitämässään ko- 
kouksessa päätti seurakuntakodin johtokun- 
ta, että sääntömääräinen yleinen kokous pi- 
detään omalla seurakuntakodilla Boräsissa 
sunnuntaina 5. helmikuuta klo 15. Tässä 
kokouksessa valitaan johtokunta, neljä var- 
sinaista ja neljä varajäsentä vuodelle 1978 
sekä tilintarkastajat. Lisäksi päätetään joh- 
tokunnan ehdotuksesta vuoden tulo- ja 
menoarvioksi sekä toimintasuunnitelmasta. 
Johtokunta esittää myös sääntöjen muutta- 
mista niin, että nykyisen kahden yleisen 
kokouksen asemesta pidettäisiin vain yksi 
vuoden alkupuolella. Tämä kokous olisi 
vuosikokous, joka edellä mainittujen asioit- 
ten lisäksi päättäisi edellisen vuoden toi- 
minnasta ja tileistä. Tullakseen hyväksy- 
tyksi käytäntöön tulee tällainen muutos- 
ehdotus hyväksyä kahdessa yleisessä ko- 
kouksessa. 

KESÄJUHLILLE 
VÄSTERÄSIIN 



BORÄSIN KESÄJUHLAN 1977 
TALOUDELLINEN SELOSTUS 



On sopivaa jo tiedottaa nain hyvissä ajoin 
ensi vuoden kesäjuhlapaikasta, joka on 
Västeräs. Västeräs sijaitsee keskellä Ruotsia, 
sopivan matkan päässä monelta suunnalta. 

Te jotka olitte mukana juhlissa 1972, 
muistatte että juhlat silloin oli onnistunees- 
ti järjestetty. Yritämme myös tällä kertaa 
tehdä parhaamme, että juhlat onnistuisivat 
hyvin. 

Koska meidän joukkomme Västeräsissa 
on pieni, niin toivomme ohjelmaa kuoro- 
esityksiä, runoja, lauluja jne. eri paikka- 
kunnilta Ruotsista ja Suomesta. Hengellistä 
ja kansallista ohjelmaa sekä urheilua tulee 
olemaan. 

Varmasti usealla on juhlan maalina su- 
kulaisten, ystävien ja tuttujen tapaaminen, 
joten toivomme jo senkin takia monen 
suunnistavan matkan ensi Juhannuksena 
Västeräsiin. Kerro naapurillekin 
kesäjuhlapaikasta. 



Juhlatoimikunnan puolesta E. Kuortti 

Vitmärag. 11 F S-722 26 Västeräs 

Puh. 021/18 28 29 



Lahjoituksia Inkeriläisten Viestin 
tukemiseksi 



Oskar Himiläinen (Kumia) on saanut 
ISK:lta tunnustuspalkinnon Viestiin lähet- 
tämistään ja siinä julkaistuista kirjoituksis- 
taan. Palkintonsa — 100 kruunua — hän 
lähettää kokonaisuudessaan Viestin tukemi- 
seksi. 

Emma Simson Jönköpingistä lahjoittaa 
10 kr. 

Viesti kiittää lahjoittajia. 



TULOT: 

Valtion avustusta 0: — kr 

Kunnan avustusta 3.000: — 

Kirkon avustusta 8.900: — 

Muuta avustusta 2.500: — 

Sisäänpääsymaksut 7.420: — 

Kolehdit 4.823:— 

Juhlamerkkien ja ohjelmaleh- 

tien myynti 1.859: — 

Mainostukset 1.200: — 

Muu myynti (keittiötulot) .... 891 : — 

Muut tulot 0:— 

Summa 30.593: — kr 



MENOT: 

Ohjelman esittäjien palkkiot 350: — kr 
Ohjelman esittäjien matka- 
kulut 3.900:— 

Ohjelman esittäjien päivä- 
rahat 312 : — 

Palkkioita vahtimestarille, 

tuomarille 270: — 

Huoneistovuokrat 860: — 

Ilmoitukset 551 :15 

Juhlamerkkien ja ohjelmaleh- 

tien painatt 1.476: — 

Urheilupalkinnot 370:50 

Tarpeita 2.741 :90 

Kuljetuksia 90:40 

Kansliamenot (puhelin, posti- 
kulut) 614:30 

Muut menot 245:45 

Summa 11.781:70 

Bruttovoitto 18.811:30 kr 

ISK:n osuus 20 °/o 3.762:30 kr 

Nettovoitto 15.049:00 kr 

Ylläolevasta tilityksestä puuttuu tulopuo- 
lelta avustus Älvsborgs läns bildningsför- 
bundista luvattu noin 1.500 kr ja menopuo- 
lelta taidemuseon huoneistovuokrat, joita 
neuvotteluissa ilmoitettu olevan 1.260 kr. 

1977-11-23 
A. Kondrell 

BORÄSIN KESÄJUHLAN 1977 

TALOUDELLISEN PUOLEN 

LISÄSELOSTUSTA 



Boräsin suomenkielisen 
seurakunnan synty 



Eri tilaisuuksien kustannukset suurin 
piirtein. Tällöin on kaikki avustukset jätet- 
ty pois. Vain se osa on otettu mukaan, kun 
juhlien aikana »raha on vaihtanut omista- 
jaa». 



Kokkoilta: 




Tulot 


721 kr 


Urheilu: 




» 


3.210 » 


Kansallinen ; 


juhla: 


» 


4.210 » 


Taidenäyttely: 


» 


170 » 


Hengellinen ohjelma: 


» 


4.823 » 


Ohjelmalehti 




» 


3.059 » 


Menot 


1.019, 


Tappio 


298 » 


» 


690 


Voitto 


2.520 » 


» 


945 


Voitto 


3.265 » 


» 


90 


Voitto 


80 » 


» 


4.357 


Voitto 


466 » 


» 


1.476 


Voitto 


1.583 » 



(Ohjelmalehtiä myyty n. 370 kpl) 



Yieisöä eri tilaisuuksissa: 



ISK:n vuosikokous 


50 


Avajaistilaisuus 


480 


Kokkoilta 


200 


Kirkko 25/6 


450 


Urheilukentällä 


520 (321 maksanutta 




aikuista) 


Seurat 


500 


Kansallinen juhla 


550 (421 maksanutta 




aikuista) 


Kirkko 26/6 


450 


Päättäjäistilaisuus 


350 


Taidenäyttely 


500 


Valokuvanäyttely 


500 



4.550 



Todennäköisesti ensimmäinen Jumalan- 
palvelus suomen kielellä lienee Boräsissa 
pidetty Ramnaliten kirkossa sunnuntaina 
28. 10. 1945 pastori Kalervo Kurkialan joh- 
dolla. 

Jossain on sanottu, että kansa, joka on 
vailla omaa isänmaata on lähempänä Ju- 
malan valtakuntaa. Näin lienee meidän 
Inkerin suomalaisten kohdalla. 

Suomenkielinen seurakunnallinen toimin- 
ta Boräsissa alkoi vakiintua 1947, jolloin 
Ruotsin kirkon palveluksessa olevat ruotsa- 
laiset pappisveljekset Folke ja Gustav 
Dahlbäck alkoivat vierailla Boräsissa In- 
kerin suomalaisten parissa. He ymmärsi- 
vät, että pakolaiset täällä vieraassa maassa 
kieltä taitamattomina, uusissa ja heille ou- 
doissa oloissa kaipaavat omakielistä seura- 
kunnallista toimintaa. Niinpä he järjeste- 
livät seuroja ja jumalanpalveluksia ja ja- 
koivat meille monia hyviä neuvoja myös 
arkisen elämän varalle. Heidän toimin- 
tansa ansiosta aloimme saada ruotsalaisia 
seurakuntasaleja käyttöön kokoontumispaik- 
koina, ja molemmat kaupungin kirkot ovat 
aina siitä lähtien olleet avoinna suomen- 
kielisille Jumalanpalveluksille. 

Keväällä 1948 piispainkokouksen päätök- 
sen mukaisesti perustettiin Luleän piispan 
Bengt Jonzonin johdolla kirkkokomitea suo- 
menkielisiä pakolaisia varten. Komiteaan 
kuuluivat piispa B. Jonzon (puheenjohtaja), 
lehtori G. Dahlbäck (sihteeri), rovasti P. 
Boreman (kassanhoitaja), komministeri F. 
Dahlbäck, kapt. U. Hammaström, fil. lis. 
G. Haf ström ja asianajaja S. Lindgren 
(komitea on lakannut toiminnasta 60-luvun 
lopulla). Tämän komitean ensi tehtäviin 
kuului saada oma pappi suomenkielisiä 
pakolaisia varten. Ensimmäisenä pappina 
tässä tehtävässä toimi pastori H. Grappe 
vuosina 48 — 49. Rovasti S. J. Laurikkala 
50 — 57, pastori E. Jaakkola 58 — 59, pastori 
J. Rantanen 61 — 72 ja pastori V. Kurujoki 
72. 

Papit ovat täällä vaihtuneet tämän kol- 
menkymmenen vuoden aikana; samoin ovat 
alkuperäisten seurakuntalaisten rivit har- 
venneet, mutta 50-luvun alkuvuosina alkoi 

Gävlen kuulumisia 

Ensiksi hyvää vuoden jatkoa lukijoillem- 
me! Ajattelin kirjoittaa että me täällä 
Gävlessä voimme hyvin. 11. 12. -77 pidet- 
tiin joulujuhla mukavassa joulutunnelmas- 
sa. Tapasimme Sant Anskarin talolla klo 
14. Väkeä alkoi kokoontua klo 15:n ajois- 
sa, ja sitä kerääntyikin n. 45 henkeä. On 
erittäin mukavaa, että kansamme on innos- 
tunut tilaisuuksiin, jotka ovat meidän gävle- 
läisten säännöllinen kokoontumishetki. Näi- 
tä tilaisuuksia ovat joulu, uuden vuoden 
vastaanotto, äitienpäivä, syysjuhla ja silloin 
tällöin pikku »träffejä». 

Joulujuhlamme aloitti Helmi L. lausumal- 
la runon »Oi terve, joulu». Sitten lauloim- 
me yhteisesti virsikirjan virsiä. Kuoros- 
tamme Kertun johtamana kaikuivat joulu- 
laulut kauniisti monen monta kertaa. Meil- 
lä oli vapaamuotoista ohjelmaa: jokainen 
sai esittää mitä osasi. Se oli hyvin jännit- 
tävää. Lempi S. lausui oman tekemänsä 
runon joulusta ja Larin Kyöstin vanhan 
runon »Tarina joulukuusesta». Lahja lauloi 
eri kauniin vanhan suomalaisen joululaulun. 
Kerttu D. ja Hilma M. lauloivat sekä yksi- 
nään että yhdessä. Välillä laulettiin joulu- 
virsiä ja kauniisti kaikui »Täällä Pohjan 
tähden alla». 

Emännillä keittiössä oli touhua. Kerhom- 
me tarjosi kahvit ja lapsille jouluhyvää, 
mutta kun lapsia ei tullutkaan, jaoimme 
kaiken vanhemmille mukanaolijoille. 

Lopuksi saimme vieraaksi seurakuntam- 
me kirkkoherran, joka puhuu montaa kieltä. 



Suomesta siirtyä runsaasti työväkeä Ruot- 
siin. Niinpä Boräsin kaupunkikin ympä- 
ristöineen on saanut ottaa vastaan tuhansia 
suomalaisia töihin. Tämä on vaikuttanut 
siten, että seurakunnallinen toiminta on 
enemmän vakiintunutta. Nykyisin pidetään 
joka Sunnuntai suomenkielinen jumalan- 
palvelus. Joka toinen kuukausi Garolin 
kirkossa ja toinen Gustav Adolfin kirkossa. 
Seurakuntaryhmän nimenä ei myöskään 
enää ole kuten se oli alkuvuosina, Inkerin- 
suomalaisten seurakuntaryhmä. Nykyisin 
sen nimi kuuluu: Suomenkielinen seura- 
kuntaryhmä. 

T.J. 



Hän piti kauniin jouluhartauksen, samoin 
rukouksen suomen kielellä. Kerhomme pi- 
tää huolen, että saamme kirkkoherramme 
mukaan joka kerran, että saamme kuulla 
Jumalan Sanaa omalla kielellä. Kiitos 
kirkkoherralle! 

Iltapäivä kului nopeasti. Lilja ja Lempi 
hyörivät keittiössä, ja apuakin tuli. Yli- 
määräisen täytekakun keksi joku ehdottaa 
arpajaisvoitoksi. Sen voitti meidän gävle- 
läisten vanhin ja kaikille tuttu Vainikan 
setä ja keräsi suuret aplodit. 

Uudenvuodenaattona kokoonnuimme 

Hemgärdeniin vastaanottamaan uutta vuot- 
ta 1978. Oli kauska tavata, kuulla tuttuja 
ääniä. Keittiössä oli touhua, hauskaa tou- 
hua, kun oli monta auttajaa. Lilja H lei- 
poi äitinsä kanssa oikeaa rahkapiirakkaa 
ja pullaa. Juotiin kahvia ja myöhemmin 
syötiin kuumia makkaroita. Ohjelma oli 
jälleen vapaamuotoista: laulua runonlausun- 
taa; haitarinsoittaja soitteli monipuolista 
tanssimenoa. Me Gävlessä otamme uuden 
vuoden vastaan 3 kertaa: klo 10 (kello on 
12 Neuvostoliitossa) huomautti puheenjoh- 
tajamme Lennart M. »Hyvät ystävät, van- 
haa kotimaata emme unohda. Nelinkertai- 
nen hurraa-huuto ja lauletaan Nouse Inkeri. 
Kello 11 kunnioitettiin Suomea, ensi avusta- 
jaamme, samoin nelinkertaisella hurraa- 
huudolla^ Ja laulettiin Maamme-laulu suo- 
meksi. Kello 12 oli aika tehdä kunniaa 
Ruotsille, joka meidät pelasti. Jälleen ne- 
linkertainen hurraa-huuto ja sitten laulet- 
tiin »Du gamla du fria. . .» Huomasin suu- 
reksi ilokseni, että kaikki ottivat osaa näi- 
hin lauluihin; jokainen seisoi selkä suorana 
hyvässä asennossa laulaessaan. Oli mukava 
havaita, että nekin, joilla oli ruotsalainen 
perhe, olivat kaikki mukana näissä tilai- 
suuksissa. Uusi vuosi otettiin vastaan ilon 
ja rauhan tuntein. Mukana oli n. 45 henki- 
löä. 

Me gävlelaiset saamme olla ihan ylpeitä 
siitä, että meillä on niin erinomainen yhteis- 
sopu täällä, ja jollakin tavoin on jokainen 
kasvattanut toinen toistaan ja sopeutunut 
hyvään yhteistyöhön. Lennartin kehotuk- 
sesta kohotimme vielä nelinkertaisen hur- 
raa-huudon kerhomme toiminnan ja yhteis- 
työn jatkumiselle vuonna 1978 ja sen jäl- 
keenkin. 

L.S. 

Sofia Sihvosen muistolle 




Tammikuun 18 päivänä oli Boräsin hau- 
tausmaan Toivon kappeliin kokoontunut 
suuri omaisten ja ystävien joukko tekemään 
viimeistä palvelusta Sofia Sihvoselle. Hän 
oli nukkunut tästä ajasta edellisen joulu- 
kuun 22 päivänä Boräsin sairaalassa. Kun 
hän oli syntynyt Markkovan seurakunnassa 
Inkerinmaalla vuonna 1889 oli hän kuolles- 
saan yli 88 vuoden ikäinen. 

Hautaan siunaamisen toimitti pastori Ju- 
hani Rantanen. Pauli Grekula esitti yksin- 
laulua. Saattoväki astui vuorollaan arkun 
äärelle laskemaan kukkansa ja lukemaan 
muistosanansa. Ensimmäisinä jättivät jää- 
hy väisensä vainajan molemmat pojat, Juho 
Sihvonen vaimonsa Helenan kanssa Eestistä 
Narvan kaupungista ja Ludvig Sihvonen 
vaimonsa Salmin kanssa Boräsista. Tämän 



jälkeen tulivat lastenlapset ja vielä lasten- 
lastenlapsetkin. Monet yksityiset ja Afri- 
kanlähetyspiiri, jonka pitkäaikainen uskol- 
linen jäsen Sofia Sihvonen oli, muistivat 
myös kukkasin. Tilaisuus kappelissa päättyi 
virteen Oi, Herra, jos mä matkamies maan. 
Vainajan hautaanlaskeminen tapahtui seu- 
raavana aamuna vain lähimpien läsnäolles- 
sa. 

Saattoväki siirtyi siunaamistoimituksen 
jälkeen Annelundin ravintolaan, missä vie- 
tettiin muistohetki. Arvo ja Meeri Hihnala 
esittivät duettoja Arvi Haikosen säestäminä 
ja puheita pitivät Maria Kekki, Juho Jänis 
ja pastori Rantanen. 

Sofia Sihvosen elämänkaaren kuvaami- 
seen voitaisiin käyttää paljonkin sanoja. 
Leskeksi jäi hän jo vuonna 1932. Mies oli 
saanut pitkään kestäneen kuolintautinsa 
ensimmäisessä maailmansodassa. Äiti huo- 
lehti pojistaan ja pojat sittemmin äidistään 
esikuvallisella tavalla. Tie kulki Inkerin ja 
Eestin kautta tänne Ruotsiin, jonne nyt 
Sofia Sihvosen osalta päättyikin. 

Myös Sofia Sihvosen luonnetta voisi ku- 
vata monella sanalla. Näiden muistosanojen 
kirjoittaja tiivistää tuntemuksensa näihin 
sanoihin. Sofia Sihvonen oli Jumalan sa- 
naan perustuva valoisa kristitty, iloinen ja 
itsenäinen. Kiitollinen kaipaus täyttää jäi- 
keenjääneitten sydämet. 

Juhani Rantanen 




(^oifnitussikteezin 
tetveisiä 



Kansanperinteen keruukilvassa on silloin 
tällöin vilahtanut myös inkeriläisiä paikka- 
kuntia ja tuttuja inkeriläisten kerääjien ni- 
miä ansioituneiden listoilla. Juuri nyt on 
meneillään Museoviraston kansatieteen toi- 
miston julistama 24. kansanperinteen ke- 
ruukilpailu, jonka aiheina ovat mm. kalas- 
tustavat, käsityöt jne. Valitettavasti Museo- 
viraston tiedote ehti toimitukseen niin myö- 
hään, että turha on laittaa enää tarkempia 
tietoja, sillä kilpailuaika päättyy jo kuluvan 
kuun 28. pnä. Perinteenkerääjät lienevät 
kuitenkin saaneet tietonsa muita teitä. — 
Ja kaipa kansanperinteen tietojen laita on 
niin kuin vanhan postimerkin: se ei menetä 
arvoaan ajan myötä, vaan päin vastoin pa- 
ranee, väittävät filatelistit. 

Naisemansipaatio-ajattelu lienee saanut 
valtoihinsa inkeriläisemannät, kun monien 
lukijoiden hartaasti odottamien ruokaresep- 
tien asemesta on Viestin palstoille tullut 
runoa ja muistelmaa, mutta ei ainuttakaan 
inkeriläistä ruokareseptiä vuosiin. Kuiten- 
kin tiedetään, että inkerinsuomalaisilla oli 
aivan erikoislaatuisia herkkuja, joita ei 
Suomessa tapaa minkään ravitsemusliik- 
keen ruokalistoilta. Esim. Helsingin inkeri- 
läisten paikallisosaston tilaisuuksissa saadut 
herkulliset kaalipiiraat ovat oma lukunsa. 
Jokainen osaa keittokirjan mukaan valmis- 
taa uunipannussa voitaikinaan tehdyn kaa- 
lipiirakan, mutta sen makuelämys on aivan 
muuta kuin untuvanpehmean inkeriläisen 
puolikuunmuotoisen kaalipiiraan. Näin pa- 
kastamisen aikakaudella noita herkkuja te- 
kisi monen emännän mieli valmistaa vieras- 
varaksi tai oman perheen herkutteluhetkeä 



varten pakastearkkuun. Vaan kun ei ole re- 
septiä. Vai onko se tarkasti varjeltu valtio- 
salaisuus? 

Tattaripuuro on toinen Inkerissä ennen 
vanhaan valmistettu herkku. Tosin se tun- 
netaan Kanta-Suomessakin, mutta sen val- 
mistustapa täällä tietämäni mukaan on eri- 
lainen. Kun viime kesänä istahdin Karjala- 
talon yläsalissa Inkeriläisten kesäjuhlien vä- 
liajalla syömään inkeriläisemäntien valmis- 
tamaa tattariuunipuuroa, jollaista en ollut 
ennen maistanut, ja ihastelin sen täyteläistä 
makua ja erityistä ryynimäistä koostumusta 
(se poikkesi täysin aiemmin syomästäni kei- 
tetystä tattaripuurosta), kertoi vieressäni 
ollut kesäjuhlavieras, että tattaripuurolla on 
pysyvä sijansa esim. neuvostoarmeijassa. 
Siellä sitä syödään sen ravintoarvon vuoksi. 
Tattariryynit kun sisältävät proteiineja ja 
myös runsaasti hivenaineita ja mm. B-ryh- 
män vitamiineja. Ja armeijassa jos missä 
tarvitaan ravitsevaa ruokaa, joka on lisäksi 
helppo valmistaa. — Inkerin äidit ilmeisesti 
tunsivat ravitsevan ruoan salaisuudet. Näin 
terveelliseen ruokaan kun vielä liittyy her- 
kutteluhetki, niin älkääpä pihistelkö resep- 
tiä. Kyllä nämä säilyneet ruoanvalmistus- 
konstit käyvät perinnekulttuurista siinä 
kuin muutkin muistelmat. Ne on syytä tal- 
lentaa ja jättää jälkipolville perinnöksi niin 
kuin runonsäkeetkin, joita ei ole syytä tie- 
tenkään unohtaa saati väheksyä, kun runon 
hengetär on valloillaan. 

Tämä perinteestä talla kertaa. Hyvää 
vuoden jatkoa toivotellen 

Toimitussihteeri 



AJANKOHTAISIA ILMOITUKSIA 



HELSINGIN PAIKALLISOSASTO 

Paikallisosaston vuosikokous 26. helmi- 
kuuta 1978 klo 14.00. 

Johtokunta 

Kalevalanpäivänä 28. 2. -78 kokoonnutaan 
jälleen Larin Parasken patsaalle Hesperian 
puistoon klo 10.00. Mukaan, mukaan. 

Maaliskuun kuukausitllaisuuden asemesta 
lähdemme Tampereelle Tampereen paikal- 
lisosaston 20- vuotisjuhlille 19. 3. Tarkem- 
min maaliskuun numerossa. 



talolla Itäpellontie 2. Esillä sääntöjen mää- 
räämät asiat. 

Johtokunta 



SEUKKOSEURA 

kokoontuu Inkerikodissa torstaina maalis- 
kuun 2. ja 16. pnä klo 13. 
Tervetuloa! 

Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
mintaa koskeviin tiedusteluihin. 



TAMPERE 

Tampereen paikallisosaston tilaisuudet 
ovat: 19.3. (ks. s. 6), 16.4. ja 21.5. Kalevan 
kirkon huoneessa nro 9. Tervetuloa. 

Johtokunta 



VENÄJÄN KIELEN JATKOKURSSI 
BORÄSISSA 

kevätkausi 1978 maanantaisin klo 19. Olet- 
ko kiinnostunut? Ota yhteys Armas Paak- 
koseen, puh. 101850. 



LAHDEN SEUDUN INKERI-KERHO 

Kerhon yleisen kokouksen 13. 12. 1977 te- 
kemän päätöksen mukaisesti tämä kerho 
kokoontuu vuonna 1978 Joutj arven kirkon 
ravintolahuoneessa kuukauden kolman- 
tena <ks. s. 7) tiistaina klo 18.30. (Huom. 
päivän muutos!) 

Puheenjohtaja 



TURUN PAIKALLISOSASTO 

Vuosikokous helmikuun viimeisenä sun- 
nuntaina 26. 2. 1978 klo 14.00 Karjalaisten 



INKERILÄISTEN YHDISTYS R.Y:N 
VUOSIKOKOUS 

sunnuntaina huhtikuun 2. pnä 1978 klo 
14.00. Käsitellään sääntöjen määräämät 
asiat. 

Johtokunta 



Vammala 1978. Vammalan Kirjapaino Oy. 



inkeriläisten viesti 




numero 3 



maaliskuu 1978 



inkeriläisten viesti 



TOIMITUS : 



KONTTORI : 



TILAUSHINTA: 

ILMOITUSHINNAT: 



PÄÄASIAMIES 
RUOTSISSA: 

PÄÄASIAMIES 
SUOMESSA: 



Päätoimittaja: 

Matti Vironmäki, puh. 631 285 

Toimitussihteeri : 

Anja Luoma, puh. 892 460 (iltaisin) 

Koivikkotie 6, 01620 Vantaa 62 

(toimituksen osoite) 

Inkerikoti, Karj alatalo, Käpylänkuja 1, 

00610 Helsinki 61 

Puh. 793 796 

Postisiirtotili Hki 30636-4 

Auki maanantaisin klo 16.30 — 18.30 

25 mk/vsk. kotimaassa, Ruotsissa 30 kr. 

1/1 sivu mk 200, — 

1/2 » » 120,— 

1/4 » » 70,— 

Kuolinilmoitukset 30, — 

Kiitos- ym. ilm. 20, — 

Kuva ilmoituksessa 45, — 

Osoitteenmuutos 5, — 

Armas Paakkonen 

Tingsgatan 4 B 

50253 Boräs. Puh. 633/101 850 

Postisiirtotili 626047-5 

Hannu Vironmäki 

Tehtaankatu 5 E 43, 00140 Helsinki 14 

Puh. 662 668 

Postisiirtotili 416608-9 

Lehti ilmestyy kerran kuukaudessa 

Kustantaja ja julkaisija: 
INKERILÄISTEN YHDISTYS R.Y. 



Tilaa asiamiehiltämme 
Inkeri-aiheista kirjallisuutta 
Levitä Inkeri-tietoutta 



Sulo Haltsonen ym. 

Inkerin suomalaisten historia 60, — (70 kr) 
Saini Laurikkala 

Rovasti S. J. Laurikkalan 

elämänkerta 21,— (25 kr) 

Aapo Iho 

Hietajyvä, valitut runot 15, — (20 kr) 

Helli Suominen 

Mooses Putron elämäkerta 5, — (10 kr) 
Isien Usko, muistojulkaisu 10 kr 

Postikortti, Haaparannan muistolaatta 2 kr 
Postikortti, örebron muistokivi 2 kr 

Kemppi: Fenno-Ingrian lauluja 5 kr 

Kemppi: Ristiltä ripille 10 kr 

Kemppi: Ingeris dödskamp 10 kr 



Äänilevyjä 

Inkerikuoro 
Nouse Inkeri ym. 
Lauri Santtu 
Murrejuttuja II,- 



II,— (15 kr) 

(15 kr) 



Inkerin vaakunoita 6, — 

Inkerin lippuja 4, — 
Inkerin postimerkkejä sarja 40, — 

Adresseja 10, — 

Inkeriläisten Viesti vuodeksi 1978 

olisi syytä tilata. Hinta 25, — 
(30 kr). 



KANSI: Tuutarin laulujuhlien musiikkilava v. 
renmoisen musiikkitilaisuuden. 



1901, jolloin »laulava kansa» piti siellä suu- 



Eino Jamalainen: 

Pohjoismaat maailmankartalla :£ 



»Syntyä pohjoismaalaiseksi on sama 
kuin voittaa päävoitto raha-arpa jäisis- 
sä.» (Yhdistyneiden Kansakuntien pää- 
sihteerin Dag Hammar sk jöldin miete- 
lauselma.) 

Pohjoismaiden, Islannin, Norjan, Ruotsin, 
Suomen ja Tanskan kansat muodostavat 
ryhmän, jolla on huomattava asema mui- 
den maailman kansojen joukossa näissä 
maissa vallitsevan korkean kulttuurin ja 
taloudellisen hyvinvoinnin vuoksi. Siitä 
mitä muissa maissa ajatellaan Pohjoismaista, 
on olemassa runsaasti kirjallisuutta. Erin- 
omaisen kuvauksen Pohjoismaista saa yh- 
dysvaltalaisen sanomalehtimiehen Donald S. 
Conneryn laajasta teoksesta, joka on ilmes- 
tynyt v. 1966 suomenkielisenä nimellä »Poh- 
joismaat ja pohjoismaalaiset». 

Pohjoismaista on tullut, sanoo kirjan kir- 
joittaja, rikas yhteiskunta, jossa varallisuus 
on jakautunut tasaisemmin kuin missään 
muualla maapallolla. Kaksikymmentäkaksi 
miljoonaa Pohjoismaiden asukasta ovat joh- 
tavassa asemassa maailmassa silloin, kun on 
kysymys terveistä lapsista, pitkästä keski- 
iästä, lukutaidosta, sanomalehtien lukemi- 
sesta, kirjojen kustantamisesta, ulkoilma- 
urheilusta ja lukemattomista muista sei- 
koista, jotka luonnehtivat kansakunnan elä- 
män kulkua ja luonnetta. Pohjoismaat mer- 
kitsevät maailmassa tuttuja nimikuvia ja 
nimiä, sellaisia kuin Sibelius, Nobelin pal- 
kinto, hyvinvointivaltio, voileipäpöytä, 
osuustoiminta, kesäyön aurinko sekä skan- 
dinaavinen designe eli muotoilu. 

Pohjoismaiden nousu ryysyistä rikkauteen 
on Euroopan talouselämän dramaattisin lu- 
ku. Nykypäivän Skandinaviasta ei enää 
lähetetä Eurooppaan voittoisia sotajoukkoja. 
On syntynyt uusi ihmislaji, erilaiset asian- 



tuntijat, joita Pohjoismaat ovat ruvenneet 
lähettämään eri maihin, varsinkin alikehit- 
tyneisiin maihin. Taiteilijat ja arkkitehdit 
ovat luoneet pohjoismaisen muotoilun: lasi- 
ja keramiikkaesineet, huonekalut ja tekstii- 
lialan tuotteet ovat tulleet hienon nyky- 
aikaisen tyylisuunnan tunnusmerkeiksi. 
Tanska ja Suomi, joiden piti olla maatalous- 
maita, ovat laajentaneet nopeasti teollisuu- 
tensa ja ryhtyneet viemään ulkomaille kaik- 
kea mahdollista leikkikaluista jäänmurtajiin 
ja öljynporauslauttoihin. Pohjoismaalaiset 
ovat olleet ahkeria turisteja, jotka ovat jär- 
jestäneet vuosittain sadoilletuhansille kan- 
salaisilleen tilausmatkoja Välimerenmaihin. 
Pohjoismaille on ollut onneksi se, että nii- 
den asukasluku on pieni eikä niillä ole ollut 
rotu- eikä uskonto-ongelmia, mutta on sa- 
nottu, että ne ovat käyttäneet tarjolla ole- 
via mahdollisuuksia parhaalla tavalla hy- 
väkseen. Pohjoismaiden väkiluku on vain 
vajaa prosentti koko maailman väkiluvusta, 
ja kuitenkin Pohjoismaat hallitsevat 5 °/o 
koko maailman kaupasta ja 10 °/o maailman 
merenkulusta sekä antavat oman suuren 
panoksensa kaikkeen tieteestä urheiluun ja 
diplomatiasta taiteeseen. Pohjoismaat ovat 
olleet erityisesti tehokkaita Yhdistyneiden 
Kansakuntien palveluksessa. Ne ovat lähet- 
täneet miehiä rauhanturvajoukkoihin var- 
sinkin Lähi-Itään, jossa niiden komentajana 
toimii nykyisin kenraali Ensio Siilasvuo. 
Yhdistyneiden Kansakuntien pääsihteerinä 
on ollut Trygve Lie Norjasta ja Dag Ham- 
marskjöld Ruotsista. Pohjoismaat eivät ole 
sosialistisia, kuten laajalti on uskottu, vaan 
sosiaalisesti kehittyneitä yhteiskuntia, jotka 
varallisuutta luodessaan ovat luottaneet ensi 
sijassa yksityiseen yrittäjätoimintaan. 

Mieltymyksensä Pohjoismaihin amerikka- 
lainen sanomalehtimies pukee suorastaan 



runolliseen muotoon: »Ennen kaikkea vein 
Pohjoismaista mukanani vaikutelman puh- 
taasta, valaistusta paikasta, missä ilman, 
veden ja lasin yhteisvaikutus antod erityistä 
selkeyttä luonnon kanssa sopusuhtaisesti 
rakennetulle ja ajanmukaiselle yhteiskun- 
nalle.» 

Tämän kirjoittaja joutui henkilökohtai- 
sesti kokemaan Pohjoismaiden arvostuksen 
ollessaan opintomatkalla Yhdysvalloissa ja 
Kanadassa. Kun minulta kysyttiin, mistä 
maasta olen kotoisin ja kun vastasin olevani 
Skandinaviasta huomasin, että arvoni nou- 
si kysyjän silmissä monta astetta ja että 
Pohjoismaita arvostetaan suuresti näissä 
kaukaisissa maissa. 

Viiden Pohjoismaan asukkaat eivät ole 
kansallisuudeltaan eivätkä kieleltään samaa 
kansaa. Suomalaiset kuuluvat suomalais- 
ugrilaisiin kansoihin ja muiden neljän maan 
asukkaat germaanisten kansojen skandinaa- 
viseen ryhmään. Suomen kieli kuuluu 
itämerensuomalaiseen kieliryhmään. Muissa 
Pohjoismaissa puhutaan skandinaavisia kie- 
liä, jotka ovat germaanista juurta. Norja- 
laiset, ruotsalaiset ja tanskalaiset eivät ym- 
märrä islannin kieltä, mutta Islannissa sel- 
viytyy ruotsin kielellä, sillä siellä opitaan 
tanskaa kouluissa. Tanskan kieli ei tosin 
ole ruotsin kieltä taitaville aina helppo ym- 
märtää silloin, kun sitä puhuu tanskalainen. 
Sen sijaan kirjoitetussa muodossa on tans- 
kan kieli hyvin ymmärrettävissä ruotsin kiel- 
tä osaaville. Islantilaiset taas lausuvat tans- 
kan kielen kuten se on kirjoitettuna. Yh- 
teistoiminnassa, kokouksissa, muissa neu- 
votteluissa ja seurusteltaessa tulevat poh- 
joismaalaiset hyvin toimeen ns. »skandina- 
viskalla», joka on vähän muunneltua ruot- 
sin kieltä ja jota myös Suomessa koulussa 
ruotsia lukeneet ymmärtävät. 

Pohjoismaita yhdistävänä tekijänä on nii- 
den maantieteellinen sijainti kylmässä il- 
manalassa, joka on karaissut ihmiset ahke- 
riksi työntekijöiksi. Pohjoismailla ovat ol- 
leet monessa suhteessa samankaltaiset his- 
torialliset vaiheet. Mainittakoon, että talon- 
pojat eivät ole olleet pohjolassa maaorjia, 
kuten aikoinaan monessa muussa maassa. 
Kaikki Pohjoismaat ovat uskonnoltaan lute- 
rilaisia; luterilainen uskonto on vapaamie- 
linen katoliseen verrattuna. 

Pohjoismaissa ovat asukkaiden sosiaali- 



turva, kuten terveydenhoito, kansaneläk- 
keet, työttömyysvakuutus, äitiys- ja lasten- 
huolto, kodinperustamiskustannukset ja 
muut sosiaaliset edut hyvin, jopa mallikel- 
poisesti järjestetyt niin, että ne ovat olleet 
maailmalla esikuvana sosiaaliturvan raken- 
tamisessa. Kaikki tämä on tullut kalliiksi, 
Pohjoismaiden asukkaat joutuvat maksa- 
maan maailman korkeimpia veroja. Sadoit- 
tain ulkomaisia talousmiehiä, poliitikkoja, 
lehtimiehiä, ammattiyhdistysten johtajia, 
kaupunginsuunnittelijoita ja sosiaalityönte- 
kijöitä saapuu joka vuosi Skandinaviaan 
katsomaan miten täällä sosiaaliturva toimii. 



Pohjoismaiden neuvosto 

Pohjoismaiden neuvosto on muodostunut 
tärkeäksi elimeksi pohjoismaiden kansan- 
edustuslaitosten ja hallitusten välistä yh- 
teistoimintaa varten. Siihen kuuluu Norjan, 
Ruotsin, Suomen ja Tanskan eduskuntien 
keskuudestaan valitsemaa 16 eri poliittisen 
suuntauksen edustavaa jäsentä sekä 5 Is- 
lannin altingin edustajaa. Neuvosto kokoon- 
tuu vuosittain sääntömääräiseen istuntoon 
ja lisäksi ylimääräisiin istuntoihin. Neuvos- 
to käsittelee siihen kuuluvien maiden yksi- 
tyisesti kiinnostavia kysymyksiä, ja voi hy- 
väksyä suosituksia hallituksille. Neuvoston 
toiminta keskittyy varsinkin hallinnollisiin, 
sosiaalisiin ja taloudellisiin kysymyksiin. 



Inkerin suomalaiset pohjoismaalaisuuden 
edustajina 

Pohjoismaista ja niiden merkityksestä ei 
tietenkään ollut Inkerissä mitään tietoa. 
Inkeriläiset olivat varmaan Venäjällä asu- 
vien monien kansojen joukossa edistyneim- 
piä. Inkerin suomalainen kansa oli luku- ja 
kirjoitustaitoista jo silloin, kun tämä ei ollut 
suinkaan vielä yleistä Venäjällä. Luku- ja 
kirjoitustaidon edistäjinä olivat Inkerissä 
luterilainen kirkko ja kansakoulut. Suoma- 
lainen opettajaseminaari oli perustettu 
Kolppanaan 1863 eli samana vuonna kun 
Suomeen perustettiin ensimmäinen semi- 
naari. Suurta kulttuurihistoriallista merki- 
tystä ja kansan henkistä vireyttä osoittavat 

Eräs rippikoulumuisto 



Elettiin vuotta 1942 — jatkosodan aikaa. 
Olin velvollisuuksiani suorittamassa »siellä 
jossakin», kuten silloin sanottiin. Kuuluin 
»piruntorjuntatykistöön», kuten sotilaspas- 
torin tehtäviä hoitavista käytettiin joukko- 
osastomäärittelyä. Sain muun ohella ko- 
mennuksen pitämään rippikoulua inkerin- 
suomalaisille nuorille, jotka olivat joutuneet 
suomalaisten hoitoon, kun osa Pohjois-Inke- 
rin alueesta oli tullut suomalaisten joukko- 
jen miehittämäksi. 



sikirjat, jotka pyynnöstäni Helsingin Johan- 
neksen seurakunnan kirkkoherra Paavo 
Virkkunen oli lähettänyt. Ja niin alkoi rip- 
pikoulumme. 

Mieltäni lämmitti ja innosti näiden oppi- 
laiden uutteruus ja tunnollisuus. He myös 
holhosivat toisiaan. Niinpä mukana olleis- 
ta eräs tyttö, joka aluksi ei osannut lukea, 
toisten tukemana oppi lukemaan sekä myös 
muistamaan ulkoa tärkeimpiä kristinopin 
asioita. 




A. Kuortti (ed. kesk.) rippilapsineen. Hänen vieressään rovasti S. J. 
Lauri k kai a. 



Saavuin Miehikkälään, jonne inkerinsuo- 
malaisia oli majoitettu sotilasparakkeihin 
valtavista kivijärkäleistä rakennettujen 
hyökkäysvaunuesteiden välittömään lähei- 
syyteen. Sieltä löysin etsimäni suomalaiset, 
jotka olivat kotoisin Valkeasaaren ja Lem- 
päälän seurakunnasta. Rippikouluun oli ha- 
lukkaita 39 nuorta, 26 tyttöä ja 13 poikaa, 
joukossa pari kansakoulunopettajaakin. 

Suomalaiset vartiomiehet auliisti ja ystä- 
vällisesti järjestivät yhden parakin »rippi- 
koulusaliksi». Sain tarvittavat kirjat, kate- 
kismukset, raamatunhistoriakirjat sekä vir- 



Koulupäivät olivat pitkiä, keskimäärin 8- 
tuntisia. Oppilaat joutuivat valmistamaan 
läksynsä takkavalkean ääressä, sillä ei ol- 
lut käytettävissä Öljylamppuja, sähkövalos- 
ta puhumattakaan. Mutta oppilaiden ahke- 
ruus ja tunnollisuus ylitti odotukset. He oli- 
vat parhaimpia rippikoululaisia, mitä pap- 
pisurallani olin joutunut kohtaamaan. Lä- 
hes kolme viikkoa kesti tämä koulu. Loppu- 
päivinä oppilaat alkoivat kysellä. Kaiken 
ohella eräs heistä uteli, miksi Neuvostolii- 
tossa oli kielletty uskonnonopetus. »Olemme 

Heikki Mylläri: 



Inkerin pakolaisten 
olosuhteista Suomessa 



Suuren Vallankumouksen 1917 jälkeen 
Venäjällä suoritettiin suuria yhteiskunnalli- 
sia uudistuksia. Lujasti kotikontuihinsa, 
isiensä uskoon ja suomalaiskansallisiin elin- 
tapoihinsa juurtuneiden Inkerin suomalais- 
ten oli vaikea niihin sopeutua. Monien kat- 
seet alkoivat kääntyä Suomeen, joka oli 
äskettäin vapautunut Venäjän vallasta ja 
saavuttanut itsenäisyytensä. Ensimmäisiä 
Inkeristä Suomeen paenneita olivat asekun- 
toiset miehet, joista useimmat olivat jo vuo- 
sikausia virunneet kaukaisilla Venäjän so- 
tarintamilla ja joiden edessä oli puna-ar- 
meijaan joutuminen. Suomeen siirtyneiden 
inkeriläisten lukumäärä nousi vuoden 1919 
lopulla yli 8 000 hengen. Pakolaisten tulo 
jatkui, joskin vähäisessä määrässä. Toisen 
maailmansodan aikana heitä sitten siirtyi 
saksalaisten miehittämältä alueelta tänne 
yli 60 000 henkeä. 

Minkälaisiksi pakolaisten olosuhteet Suo- 
messa muodostuivat? Ottiko runollinen 
Suomi-äiti avosylin vastaan itkevän Inke- 
ri-tyttärensä lapset tänne yhteiseen kansal- 
liseen perheeseen valmiina auttamaan ja 
holhoamaan heitä kuin omiaan? 

On hyvä muistaa eräitä näkökohtia Suo- 
men kannalta. Suomi oli juuri käynyt vai- 
kean kansalaissodan, mikä oli lyönyt vie- 
läkin selvästi näkyvän raskaan leimansa 
niin sen henkiseen kuin taloudelliseen elä- 
mään. Erittäin epävarmoissa oloissa elettiin 
Karjalan kannaksen rajapitäjissä, joihin 



pakolaisvirrat suuntautuivat. Näistä rajapi- 
täjistä oli ennen käyty töissä Inkerinmaan 
kylissä ja kaupattu pellon ja karjan tuot- 
teita Pietarin kaupunkiin. Nyt valtioiden 
väliseksi noussut raja sulki heiltä tiukasti 
nämä merkittävät tähänastiset taloudelliset 
mahdollisuudet, mikä heikensi heidän toi- 
meentuloaan. Osat olivat vaihtuneet. Aikai- 
semmin työtä antaneiden kylien asukkaita 
siirtyi niihin kyliin, joista olivat heidän en- 
tiset työntekijänsä. 

Inkerin pakolaiset eivät voineet tuoda 
omaisuuttaan mukanaan juuri ollenkaan. 
Useimpien matkatavarat sisältyivät selkä- 
reppuun ja matkalaukkuun. Suurimpiin ko- 
toa saatuihin omaisuuksiin oli laskettava 
hevosen vetämä kärrykuorma ja sitä seu- 
ranneet korkeintaan pari lehmää, jotka oli- 
vat jäljellä valtion suorittamasta karjan 
evakuoinnista. Näistäkin eläimistä, ehkä 
rakkaimmista muistoista menetetystä kodis- 
ta, jouduttiin vaikean ravinnon ja sijoitus- 
paikan saannin takia kohta luopumaan mi- 
tättömillä hinnoilla. Mukana tuoduilla rup- 
lilla ei Suomessa ollut paljonkaan arvoa. 

Nämä Inkerin suomalaiset eivät suinkaan 
tulleet Suomeen tänne jäädäkseen. Toivot- 
tiin ja uskottiin, että elämä kotiseudulla 
pian normaalistuisi heidän mielensä mukai- 
seksi, ja he pääsisivät palaamaan jälleen 
koteihinsa. Ei siis ollut halua lähteä kauem- 
maksi, vaan sullottauduttiin Karjalan kan- 
naksen rajakyliin lähelle kotiseutua. Jou- 

duttiin elämään monenlaisten puutteiden 
alaisina. Mainittakoon tässä vaikka poltto- 
puun vaikea saanti, sillä sitä jouduttiin 
eräissä tapauksissa sieppaamaan rajaviivan 
toiselta puoleltakin tsaarivallan hakkautta- 
mista halkopinoista. 

Pakolaisten toimeliaisuutta osoittaa sel- 
västi se, että omakohtainen yhdistystoi- 
minta saatiin jo alussa käyntiin. Kesällä 
1919 perustettiin Pohjois-Inkerin Hoito- 
kunta. Se seurasi pakolaisten oloja ja teki 
Suomen hallitukselle esityksiä ilmenneiden 
epäkohtien korjaamiseksi. Samoihin aikoi- 
hin hallitus määräsi erityisen komitean 
huolehtimaan pakolaisten toimeentulon tur- 
vaamisesta. Heidän asuma- alueensa jaettiin 
piireihin, ja niihin perustettiin jakelupaikat, 
joissa puutteessa oleville, joihin valtaosa 
pakolaisväestöstä kuului, jaettiin elintar- 
vikkeita. Jonkin ajan kuluttua Amerikan 
Punainen Risti otti tehtäväkseen elintarvik- 
keiden hankkimisen näille pakolaisille. Ja- 
kelupaikoissa ruvettiin jakamaan monia 
uusia ja haluttuja elintarvikkeita, kuten 
»Ameriikan silavaa», vehnäjauhoja, mau- 
kasta maitoa peltipurkeissa ym. 

Suomen valtion varoilla perustettiin Rau- 
tuun lastenkoti, johon sijoitettiin orpoja ja 
turvattomia pakolaislapsia. Myös huoltoa ja 
turvaa vailla oleville työkyvyttömille van- 
huksille saatiin turvakoti. Inkerin lapsia 
varten järjestettiin 12 kansakoulua, joissa 
opettajina toimivat inkeriläiset kansakou- 
lunopettajat, Kolppanan seminaarin kasvat- 
teja. Inkeriläisten Avustuskomitean toimes- 
ta saatiin myös sairaanhoito tyydyttävälle 
kannalle. Inkeriläisille nuorille annettiin 
avustusta opiskeluun mm. kansanopistoissa, 
kauppaoppilaitoksissa, maa- ja kotitaloudel- 
lisissa oppilaitoksissa, seminaareissa, oppi- 
kouluissa ja yliopistoissakin. 

Pakolaisilla ei ollut maan omille kansa- 
laisille kuuluneita valtiollisia ja kunnallisia 
oikeuksia. Alkuaikoina heidän liikkumisen- 
sa jopa elintarvikkeiden hakumatkoilla oli 
rajoitettua ja vaati viranomaisten luvan. 
Vaikka Suomen hallituksen ja myöhemmin 
Amerikan Punaisen Ristin jakamat avustuk- 
set liittyivät vain jokapäiväiseen leipään ja 
olivat köyhäinhoitoon verrattavissa, pyrit- 
tiin eräissä kunnissa kantamaan niistäkin 
veroa. 



Työn saanti noilla rajaseudun paikkakun- 
nilla oli vaikeaa. Jouduttiin menemään ta- 
loihin satunnaisiin töihin jopa ruokapal- 
kalla. Yleisiä töitä oli vähän eikä niissä 
aina katseltu pakolaisia suopein silmin. 

Julkisuudessa puhuttiin inkeriläisistä aina 
eduskunnan puhujanpönttöä myöten myötä- 
tunnolla. Luvattiin tehdä heidän hyväkseen 
kaikki, mikä tehtävissä on. 

Suurella kiitollisuudella todettiin ja to- 
detaan vieläkin, että Suomi uhrasi paljon 
näiden vaikeassa asemassa olleiden heimo- 
laistensa hyväksi. Aika kului, vuodet vie- 
• rivat, mutta olosuhteet pakolaisten kotiseu- 
dulla eivät muuttuneet sellaisiksi, kuin he 
olivat toivoneet. Rajan takaa tulleet viestit 
kertoivat yhä yleisestä epävarmuuden ti- 
lasta, vangitsemisista, karkotuksista, pakko- 
otoista ja vaikeasta elintarviketilanteesta. 
Yhä useammat kotiinpääsyä odottaneet jou- 
tuivat epätoivon valtaan. Mitä olisi tehtävä, 
miten tulevaisuus turvattava? Koti veti kyl- 
lä voimakkaasti puoleensa, itkettiin ikävis- 
sä. Mutta sinne lähtö tuntui sangen pelot- 
tavalta. Voisi saada kovan rangaistuksen, 
joutua vankilaan tai karkotetuksi kaukai- 
sille maille. . . Pääsisikö ollenkaan omaan 
kotiin vain onko se jo luovutettu toiselle. 

Onneton pakolainen pohti myös tänne 
jäämistä. Miten voisi turvata täällä toimeen- 
tulonsa? Maata ei saisi Viipurin läänissä 
edes ostamallakaan. Pellosta ja karjasta oli 
tähän asti totuttu toimeentulo saamaan. 
Mutta mistä saisi varat edes pienen mökin 
ja peltotilkun saamiseen. Toivottomalta 
näytti tulevaisuus. Ja niin valtaosa Inkerin 
pakolaisista lähti takaisin kotiseudulleen. 

Suomen valtion avustus kohdistui melkein 
kokonaan pakolaisten jokapäiväisen toi- 
meentulon turvaamiseen. Avustuksia oman 
kodin ja pysyvän toimeentulon turvaami- 
seen heille ei annettu. Osa heistä jäi tänne. 
Omalla uutteruudellaan ja tarmollaan he 
ovat hankkineet itselleen kodit ja turvan- 
neet toimeentulonsa eivätkä he eroa maan 
varsinaisesta väestöstä. 



Runneltu pyhäkkö 



»Vähä sanoja, surua virta syvä, 
virta syvä — pohjaton.» 

Kattila — Soikkola — Novasolkka olivat 
vanhimpia seurakuntia Inkerissä. Niissä 
asui kreikkalaiskatolinen väestö enemmis- 
tönä. Seurakuntien pinta-ala oli laaja — 



Suomenlahdesta Baltian rautatien eteläpuo- 
lelle saakka noin 70 kilometriä. Luterilainen 
väestö oli huomattavasti vähemmistönä. 
Rinnakkaiselo — eri uskonnoista huolimatta 
— oli sopuisaa, ainakin viime vuosisadan 
puolella. Perinnekulttuurielämä inkerikko- 
jen keskellä kahdeksantoistasadan luvulla 




Ortodoksinen 
kirkko 
Soikkolan 
Kirkonmäen 

kylässä. 



saavutti melkein huippunsa Suomen hei- 
moissa. Volmari Porkka kierteli > runonke- 
ruussa Länsi-Inkerissä viime vuosisadan 
loppupuoliskolla, tapasi Lentisiinkylästä in- 
kerikko Varvana-eukon, joka lausui Porkalle 
eepillisen runon Untamon sodasta: 

»Paistaako. Jumalan päivä, 
kuumottaak kuu Jumalan? 
Ei paista Jumalan päivä, 
kuumotak ei kuu Jumalan. 
Paistaa sotisatulat, 
sotilänget läimättäät, 
sotisuitset kuumottaat, 
huohtaat soti-oroit.» 

Mikä mahtavan runollinen kuvaus täysiin 
sota-aseisiin puetun sotajoukon tulosta! 
Porkka sanoo edelleen: »Luulenpa, että sen 
vertaisia saapi hakea maailmankirjallisuu- 
desta.» Jaa-a, Porkka löysi kokonaisen 
aarreaitan inkeroisten keskuudessa Länsi- 
Inkerissä. 

Rovasti Jalmari Laurikkalan ensimmäi- 
nen virkapalvelus oli myös edellä maini- 



Soikkolan Inkerois-naiskuoro oli kokoon- 
pantu lähiympäristön asukkaista. Poltto- 
aineen puutteessa kirkkoa lämmitettiin niu- 
kasti 30-luvulla (kuva alla). 




Kolmikymmenluvulla kirkon kellotorni sa- 
hattiin alas. Tilalle tuli tähystystorni, josta 
avautui näköala Suomenlahdelle. Sitten jos- 
tain syystä tornia vieläkin lyhennettiin. Ti- 
lalle rakennettiin lautakatto (kuva yllä). 




Muistoja Leningradin matkalta 



Tein ensimmäisen matkani Inkeriin kesä- 
kuussa 1977. — Se on sitä hämäläistä 
hitautta, että vasta innostuin lähtemään sil- 
le turistimatkalle ja Inkerinmaalle. 

Niin, ja kun se matka oli tehty, ajattelin 
monta kertaa jälkeenpäin, miksi en aiem- 
min lähtenyt sinne käymään. — Oli tie- 
tysti jo mieltä sykähdyttävää nähdä ohi- 
mennen kaikki Karjalan kannaksen seudut: 
Terijoki, Kivennapa ja monet muut. Mutta 
Inkeriin olimme matkalla; minulle kun se 
oli vierasta ja kuitenkin tuttua seutua. Tut- 
tua korvakuulolta kaikki kylät, kujat ja 
tiikit kolmen vuosikymmenen ajalta, mie- 
heni ja hänen sukulaistensa kertomana. 

Ja kuinka paljon tämä matka antoi elä- 
myksiä. En osaa löytää sanoja tarpeeksi hy- 
viä, joilla kuvailisin niitä tunteita joita si- 
simmässäni tunnen. 

Voi miten yritin aivan kuin ahmia sil- 
milläni kaiken näkemäni muistojen lokeroi- 
hin koko matkan ajan, mutta erityisesti sil- 
loin, kun seisoimme Skuoritsan kirkon rau- 
nioilla ja hautausmaalla, mieheni isovan- 
hempien ja muitten sukulaisten hautapai- 
koilla. — Oli hyvin lämmin, oikein hel- 



lepäivä silloin. Seistessämme siinä kirkon- 
mäellä katselin ympärilleni; ajatella, että 
nyt seisomme tämän kirkon edessä. Tulipa 
siinä mieleeni runo, jonka olin lukenut 
appi-isän jälkeenjääneistä vihkosista. Saa- 
nen tässä 1. säkeistön tuoda julki. Nimi 
oli Skuoritsan kirkonmäki. 

Muinaismuistojen harjanteella, 

Skuoritsan korkealla tasanteella 

näkymät eteemme aukenee, 

auringonpaiste kun seutuja valaisee. 

Maisemat kertovat aikojen yöstä 

esi-isien ja -äitien työstä. 

Lähdimme sitten jalkaisin jatkamaan 
matkaa sinne kotikylän tantereille Skuorit- 
san kylän otsaan. Ohitimme siinä kylät ja 
peltoaukeat, jossa paimenet paimentelivat 
kylän karjaa kuten ennen vanhaankin kuu- 
lemani mukaan. Nyt siis astelimme mieheni 
lapsuusmaisemissa, jotka tosin ovat muut- 
tuneet sodan jälkeen, mutta kaikki he, 
omaisemme ja tuttavamme, asuvat ja elä- 
vät nyt onnellisina ja tyytyväisinä kyläs- 
sänsä. Olkoon onni ja rauha sekä Korkeim- 
man siunaus heidän osansa. 

Matkamme onnistui hyvin. — ER. 



tuissa seurakunnissa Inkerissä. Kun vuonna 
1942 Saksasta tuotiin inkeriläisiä sotavan- 
keja Suomeen, Rovasti Laurikkala saapui 
seuraavana päivänä Naarajärvelle — toi- 
vossa tavata entisiä seurakuntalaisia. Hänen 
ensimmäinen kysymyksensä olikin: »Onko 
joukossa ketään soikkolaisia?» Laurikkala 
vuonna 1913 jonkin aikaa oli asunut Soik- 
kolan Voloitsankylässä, ja nähtävästi hänel- 
le olivat jääneet unohtumattomat muistot 
soikkolaisista. Allekirjoittanut ei ollut sii- 
hen aikaan vielä syntynytkään. Mutta Mät- 
tysiin koulua käydessä tulin tuntemaan 
koulukavereita Voloitsan kylästä ja sen pe- 
rusteella löytyi pari perhettä, jotka tunsim- 
me kumpikin rovastin kanssa. 

Vuonna 1966 örebron kaupunkiin pysty- 
tettiin inkeriläisille, »muualla leposijan saa- 
neiden» vainajien muistomerkki, johon oli 



kaikki Inkerin kirkot pronssilevylle kaiver- 
rettu. Soikkolan ortodoksinen kirkko puut- 
tui. Sitä ei mistään löytynyt, ja aika oli 
kiireellinen. Hyvät neuvot olivat tarpeen! 
Tarjouduin tekemään — muistan perusteella 

— kynäpiirustuksen ja lähetin sen taiteili- 
jalle. Mutta sitten kuin ihmeen kautta Ju- 
mala kuuli rukoukseni, löytyi Ruotsissa sel- 
lainen mies, joka oli tallettanut nämä ar- 
vokkaat valokuvat, ja viime tingassa saapui 
valokuva Soikkolan kirkosta. Sain myöhem- 
min kuulla, että myös kynäpiirustus, muis- 
tin perusteella, ei paljossakaan ollut poik- 
keavainen. 

Kun elvyttelen näitä puoliksi unohdettuja 
muistoja lapsuudestani, tuntuu kuin näkisin 
Jumalan varjokuvan korkealla avaruudessa 

— niin kalliit ovat muistot varhaisnuoruu- 
desta. Valokuvat saavat kertoa omaa my- 
känkieltään. »OHi-n» 

Maa on kaunis Lapsuuden muistoja 



Maa on kaunis 

luonto kaunis 

etkö sitä huomannutkaan. 

Simat käänsit ehkä itsees. 

Jos, niin huomaamatta 

oma kauneutes ehkä jäänyt ei. 

Lapsi, katso pitemmälle 
anna silmän sivuun katsoo, 
paikkaan yhteen tuijottain 
saat kyynelsilmän. 

Huomasitko varjon vierelläsi, 
varjo puunko, vaiko ihmisen? 
Mitä sanoi varjo sulle, 
vai halunnutko ett sä tietää? 
Ehkä kertonut ois surun suuren 
tuskan; ehkä ilon. 
Ehkä taistelusta elämän, 
sen voitosta tai tappiosta. 

Varjolleko käänsit selän 
peläten sen koskettavan, 
peläten sen kätees tarttuvan. 
Olis ehkä mennyt aikaas hukkaan 
kuivatessa varjon kyyneleen. 
Viikko, Vuosi, Tänään, Eilen 
Huomista ei vielä ollutkaan. 
Mistä tietää voit sä 
vaikka varjo itse oisit huomenissa. 
Näe kaunis Maa. 

Leila T oiv ok ain en 



POHJOISMAAT... sivulta 4 

Inkeristä kerätyt suomalaiset kansanrunot. 
Suurimmassa Suomessa ilmestyneessä kir- 
jassa, »Suomalaiset vanhat kansanrunot» 
-teoksessa, jossa on 33 osaa, muodostavat 
Inkeristä kerätyt runot kolmanneksen eli 9 
painettua osaa, joissa on 6 500 suurikokoista 
sivua. Kalevalan Kullervo-runot on kerätty 
suurimmaksi osaksi Inkeristä. Inkerin ta- 
lonpoika oli ahkera ja taitava maanviljelijä, 
joka pystyi hankkimaan elantonsa perheel- 
leen pienikokoisilta tiloiltaan. Voidaan sa- 
noa, että Inkerin suomalainen väestö edusti 



Kirjoitan vuosista lapsuuden 

kauniista ajoista sen 

milloin kaikk' oli kaunista, suurta. 

Kaunis oli hangen kimallus 

samoin peipon viserrys 

mutf unhoittaa voi mä en 

ett 9 usein sain mä silmään kyyneleen. 

Mä kysyin: miksi. 

Silloin luulin aikuiset ne 
siihen vastata vain voi, 
mutf usein pettymyksen koin 
mä suuren aikuisen. 

Kirjoitan vuosista lapsuuden 

kauniista ajoista sen. 

Kauniit kasvot Äidin muistan 

kädet lämpöiset 

kaikki parhaat neuvot matkalleni antoi, 

rinnassansa murheeni myös 

minun kantoi. 

Kirjoitan vuosista lapsuuden 
ja olen onnellinen. 

Muistan Isän olemuksen; 

hartiat hälV kumarassa 

oli vähän. 

Silloin kiinnittänyt en mä huomiota 

tähän 
vaan käyntiin, ominaiseen hälle. 
Annoinko mä tarpeeks' silloin arvon 

tälle. 

Kirjoitan vuosista lapsuuden 
ja olen onnellinen. 

Leila T oiv okainen 



niitä ominaisuuksia, jotka kuuluvat pohjois- 
maisille kansoille. 

Suomesta ja Inkeristä Ruotsiin siirtyneet 
ja heidän jälkeläisensä voivat tuntea ylpey- 
dellä kuuluvansa pohjoismaisiin kansoihin, 
eikä niiden, jotka ovat säilyttäneet suomen 
kielensä ja suomalaisen nimensä tarvitse 
hävetä kuulumistaan Suomen heimoon. 

ERÄS. . . sivulta 5 

nyt viikkokausia olleet uskontotunneilla, ja 
omasta puolestani olen tullut sellaiseen kä- 
sitykseen, että uskonto, ja eritoten usko 
Jumalaan, on hyvä asia», hän esitti arvos- 
telunsa. 

Oppilaiden joukossa oli kuusi kastama- 
tonta. Koulun päättyessä lauantai-iltapuo- 
lella toimitin kasteen sekä sen jälkeen koko 
rippikouluryhmän konfirmaation oppilaiden 
omaisten sekä muiden leirillä asuvien osal- 
listuessa juhlaan. 

Maaliskuisen sunnuntaiaamun valjetessa 
leirillemme saapui toivomusteni mukaisesti 
rovasti Selim Jalmari Laurikkala, ja niin 
saatoimme viettää rippikoululaisten ripille- 
pääsyjuhlan rovasti Laurikkalan toimiessa 
pappina ja tämän kertoja kanttori-urkurina. 
Leiristä huolehtiva miehistö oli järjestänyt 
parakin juhlakuntoon alttareineen ja puhu- 
janpönttöineen. Lähimmästä kansakoulusta 
oli tuotu urkuharmooni. Rovasti Laurikkala 
oli tuonut mukanaan ehtoollisvälineet. Näin 
ollen kaikki tarvittavat välineet olivat käy- 
tettävissä. 



»Parakkikirkkomme» täyttyi tungokseen 
asti, sillä leirillä asuvien siirtolaisten lisäksi 
myös paikkakuntalaiset osallistuivat juh- 
laamme. Sydämen innolla juhlakansa yhtyi 
päätösvirteen: 

Sua rukoilemme, Herramme, 
MeiV älä koskaan heitä. 
Suo meille Hengen valkeus, 
Mi johdattaapi meitä. 
Luo usko, toivo sydämeen 
Ja rakkautta Jeesukseen, 
Vie armotahtos teitä. 

Muutamia näistä oppilaistani olen myö- 
hemmin tavannut Ruotsissa sekä Suomessa. 
Eräät heistä antoivat minulle muistolahjan- 
kin, joka on edelleen asunnossani pianon 
kannella. Siunaavin ajatuksin muistelen 
heitä kaikkia. Toivon hartaasti, että nämä 
oppilaani sekä me kaikki muistaisimme, et- 
tä Jeesus meitä rakastaa, ja Hän on pääs- 
tänyt meidät synneistämme verelläan. 

AATAMI KUORTTI 



(toimitus s iktaatin 

taivaisia 




Helsingin paikallisosasto osoitti Kaleva- 
lanpäivänä jälleen — perinteiseen tapaansa 
— • kunnioitustaan Inkerin suurelle tyttärelle 
Larin Paraskelle. Sumusta ja tihkusateesta 
huolimatta oli toistakymmentä henkeä ko- 
koontunut Hesperian puistoon, joukossa 
myös Inkeriläisten »heimopäällikkö», Inke- 
riläisten yhdistyksen puheenjohtaja Matti 
Vironmäki, joka piti patsaalla lyhyen pu- 
heen. Toivo Kajava oli paikallisosaston ni- 
missä hankkinut kauniin puna-kelta-sinisen 
kukkakimpun. Vielä seuraavana sunnuntai- 
na saattoi ohikulkija nähdä Liikuttavan 
näyn: Kukkakimppu jalkojensa juuressa is- 
tuvan talonpoikaisnaisen, joka tyynenä kat- 
seli ohitse rientävien päiden yli ja tuntui 
olevan hyvin tietoinen siitä, että hän oli 
ansainnut nuo jokavuotiset merkkipäivä- 
kukat, ja myös saloissa liehuvat siniristi- 
liput Kalevalanpäivänä. 

Inkeri-kuoro on käynyt tosissaan harjoit- 
telemaan tulevia kesäjuhlia ajatellen. Se 
on saanut muutamia innostuneita lisäjäse- 
niäkin, ja entiset ovat yhtä ahkerasti mu- 
kana kuin ennenkin. Se on myös saanut 
uuden johtajan, joten toivomme sille voi- 
mia ja menestystä. Vaikka joukkomme on 
pieni, on ilahduttavaa, että lauluintoisia 
löytyy yhä, sillä olisihan häpeä, ettei »lau- 
lun maana» tunnetun Inkerin tyttäristä ku- 
kaan lauluperinteitä enää vaalisi. Jo niin 
uljas nimi kuin Inkeri-kuoro omalta osal- 
taan velvoittaa. — Eikä taitaisi olla vahin- 
goksi, vaikka se velvoittaisi myös Inkerin 
poikia. 



Parhain terveisin 



Toimitussihteeri 

Hiilsäkki 



Mie ko ruasin Metsnikkovan polnitsas, 
tohtur yhen kert sano, jot tuo hänel hidlii. 
Mie otin hiilsäkLn selkää ja manin Vanhaa 
Muskoihee. Ko manin heil, heit ei oltkaa 
kettää koton. Taritsin sitä hiilsäkkii monnee 
paikkaa, kukkaa ei ottant. Mänen kattuu 
myöt ja sureksin. 

Sit meinasin, mitä mie käyn suremaa, 
lähen Marinskoi teatraa. Siin se on likel. Ko 
tulin sin, vahti kyssyy: »Kutii I meshkom» 
(mihin säkki selässä)? Mie sanoin: »Män- 
kööt toiset silkis, a mie miän säkki seläs». 
No, laski se vahti sissää ja anto säkin panna 
nurkkaa. Ostin lipun ja menin. Siel oljkii 
kino. Mut ei se minnuu ilahuttanut, eikä 
suru jättänt. Uattelin jot lapset koton uotte- 
loot, a mie uon kinos. Läksin pois, ko sy- 
väntä puahto ne kotjasjat. Meinasin, nyt ko 
lähen takasii, jätän sen hiilsakin siihe nurk- 
kaa, ei se vahti huomaa kaa. A se torosa 
(torosa — ven. eppone, vahti) sanokii: »Sa- 
pirai messok» (ota säkkiis). Miun täyty se 
säkki ottaa ja mennä Neuskoil. 

Sit läksin mänemää, mis on se PÖtr Per- 
voin kuvapatsas, sitä siltaa koht. Mänen ja 
kannan sitä säkkii. Meinasin, no onks tiä 
säkki juotettu tähä selkää ko ei sua mihin- 
kää heittää. Otin ja viskasin siint perilast 
allaa. Ihmiset sen näkkiit, eivät lase mi- 
hinkää, pyörittiit miun. Ja vihels miliisi ja 
tempas minnuu kiäjest kii. Ihmiset sannoit: 



»hiä puptti säkin Nevvaa». A se säkki ko 
oikein lelluu aaltoloin piäl. Tietäähä hiilsäk- 
ki, ei se huku. Sellane soma, kokkootui kan- 
saa ko musta pilvi. Milisi ja kansa työntäät 
minnuu ottamaa pois sitä säkkii. Huutaat: 
»Sapirai messok!» Mie kaik itken ja värisen 
ja huuvvan: »Mie en ossaa uija! Ja miul on 
viis lasta koton.» Kaik alkoit huutaa: »Siel 
on laps tapettu siin säkis». Mie en vettee 
mäne. Vähän ajan piäst tulloot sellaset vas- 
kihatut ja tassiit pakran kans sen säkin pois. 
Panniit sen miun selkää ja miun pit se 
kantaa komentattuurii. Kansa kaik tulloo 
peräst. Tehtii akti. Kaik ihmiset potpissai- 
vat (allekirjoittivat). Huusiit miul: »Sano 
etteepäi, tunnusta mitä siel on.» Mie sanoin: 
»Ei siel muuta uo ko hiilii.» Mie sen säkin 
puistelin. Kyssyit: »Mitä sie ne hiilet tänne 
linnaa toit?» Mie sanoin jot ko en mitenkään 
suant kaupaks, koton on viis lasta, eikä 
ole rainvai rahhaakaa mii pois männä. 

Ja sit ko miul kaik mättiit rahnaa, kuka 
minkä ver voi. Sit tulj kaikil minnuu siäij, 
vaik alust oisit Nevvaa työntäneet sitä säk- 
kii suamaa. Ei muut kertaa ole teht mielj 
männä kinnoo tai teatraa. 



Kansan suusta kerännyt: 



Maija Mehiläinen 

RUOTSIN PUOLELTA 



Kuulumissa Boräsiist! 



Kuulkaas, hyvät ystävät ja kylänmiehet! 
Tiält Ruotsiist, oikijastaan tiält Boräsiist, 
kuuluu niin surkeita asjooi, jot miul oikee 
tulloo tippa silmää, ko vua ajattelenkii. Työ 
siel Suomees ette tiijä näitä näin ennenkuu- 
lumattomii tapauksii, ko tiäl viisaat ja kir- 
janoppineet, niinku papit, riitelöot ja tah- 
toot jo Jumalan sanankii jakkaa niihin puo- 
lueisiin. Mie ko en paljo ymmärrä niihen 
puoluein perrää, ne kaik lupajaat yheksän 
hyvvää ja kaheksan kaunista, mut ko asjaks 
tulloo, ni ei tipu mittää, sitä vart ne ovat 
minust kaik samanlaisii. 

Asja olj sellai, lehes olj ilmoitus, jot tulloo 
seurakuntaryhmän kokous 15 p. tammikuu- 
ta. Siel olj aika paljo väkkee, mut ko piti 
alkaa asjooi puhumaa, ni toinen pappiloist 
sannookii, jot kokous ei ole laillinen. Hänen 
mielestään ois pitänt olla lista, kuka suop 
olla iänees kuka ei, hänen mielestään siel olj 
sosialistooi ja vaik porvareitakii, hiä suut- 
tu ja otti hattuusen ja läks pois, tek pro- 
testin, niinku nykyään sannoot. Nyt tiäl 



kaikis, ruotsalaisiiskii lehis, on siint ko- 
koukseest kirjoituksii kuka on mitenkii 
sen asjan käsittänt; ykskii, opettaja ihminen 
viel, nimitti sitä kokousta, ett se olj oikee 
»vallankaappausyritys». Tälläsen meikäläi- 
sen vanhan ihmisen mielest tällänen puhe 
on niin ennenkuulumatonta; eiks Jumalan 
sannaa riittäis julistaa vaik kahelkii papil. 
Onks nykyaika jo niin upont niihen puoluein 
sissää, et pian jo ruvetaa raamattukkii ja- 
kamaa puolueisii, vain Jumalako se jaetaa? 
Pannoo ajattelemaa, ett onks siilon siunaus- 
ta pappiloin työl ja suarnoil, ko hyö ei voi 
keskennään soppii, laitteloot ommii pykälii 
ja siäntölööi, jot vua tulis riitaa ja eri- 
mielisyy ksii. Pitäis muistuttaa heillekii jot 
ennenvanhaa sanottii näin: »Elä sellai ko 
pappi opettaa, älä sellai, ko hiä itse ellää.» 

Minnuu niin surettaa niä asjat, minust on 
häpjä ja kipjä niä erimielisyyvet. Mie en 
malttant olla kiruttamatta ja toivon, että 
tiä miun kirjoituksein painettais tähän mein 
ommaa lehtee. — A.K. 

Laskiaisen vietto Inkerissä 



Tänä vuonna 2. helmikuuta 
kokoontui Seukkoseura taval- 
liseen tapaan Inkerikotiin. In- 
nostuttiin muistelemaan Inke- 
rissä vietettyjä laskiaisia ja las- 
kiaisenviettota%>oja. Paikalla oli 
yhteensä 19 henkeä, jotka edus- 
tivat n. kymmentä eri seura- 
kuntaa. Vanhin osanottajista 
oli 90-vuotias. Mukana oli myös 
»Miikkulaisten miniä», Maija 
Vironmäki, oululainen. syntyään. 
Hän kertoi laskiaismuistojaan 
Oulusta ja totesi, että saman- 
laisia ne ovat tavat olleet Inke- 
rissä kuin täälläkin, Kanta- 
Suomessa. 

Laskiainen, alkuaan katolinen kirkkopyhä, 
aloitti 7 viikkoa kestävän paastoajan ennen 
pääsiäistä. Nimitys tarkoittaa paastoon »las- 
keutumista». Myös Inkerissä vietettiin paas- 
tonaikaa, ja se alkoi laskiaisesta, johon kuu- 
lui riehakas ilonpito ajeluineen, mäenlas- 
kuineen ja perinteisine ruokineen. 

Laskiaisenviettotavat eri puolilla Inkeriä 
olivat hyvin toistensa kaltaisia, eivätkä pal- 
jon poikenneet Kanta-Suomenkaan tavoista. 
Laoskiaisajelut olivat nuorten ja lasten hu- 
vi. Isät veivät omia ja naapurin nuoria he- 
vosella laskiaisa jenille. Maksuksi nuoret tu- 
livat kesäaikaan niittämään tai syksyllä pe- 
runaa kaivamaan. Laskiaisajot olivat monel- 
le hevosenomistajaile myös hyvää tienestiä. 
Koko viikoksi mentiin Pietariin ajamaan 
»veikkaa». Vemmel koristettiin värikkäin 
nauhoin ja kukkasin, jotta venäläiset, jotka 
halusivat lähteä iaskiaisajeiulle näkivät, 
missä suomalainen mies ajokkeineen oli sitä 
varten varustautunut. Aisakellot helkkyen 
ajettiin ympäri kaupunkia. Toiset kävivät 



laskiaisa jossa Pietarhovissa ja sen ympä- 
ristössä. 

Laskiaista liukumassa käytiin mäessä, toi- 
sinaan suuren kuormareen kanssakin. Nuo- 
ret miehet veivät joukolla reen mäen pääl- 
le, ja sitten tultiin hurraten rinnettä alas. 
Toiset laskettelivat kelkalla tai suksilla, ja 
mäkeä alas tullessa huudettiin loitsuja, 
jotka usein olivat toivomuksia vuoden sa- 
toon nähden tms., esim.: lipo lipo liinaa, 
lipo pitkeä pellvast jne. Pikkupojat lasket- 
telivat tynnyrinlaudoista tehdyillä suksilla, 
joiden pohjat oli laskiaista varten jäädy- 
tetty liukkaiksi. Muuta suksivoidetta ei ol- 
lut, eikä tarvittukaan. 

Laskiaisruuat eri puolilla Inkeriä olivat 
samat: hernerokka ja blinit, »iinit». Blinit 
tehtiin kaurajauhoista ja paistettiin uunin, 
»kiukuan» suussa »Hentilällä» (pannulla), 
jossa ilmeisesti ei ollut minkäänlaista vart- 
ta. Apuneuvona oli »säpläin», linnun nokkaa 
muistuttava koukku, jonka varsi oli toista 
metriä pitkä. Säpläin kiinnitettiin riehtilän 
reunaan, ja riehtiiä työnnettiin sen avulla 
uuniin. Myös kaurakiisseli kuului iaskiais- 
ruokiin joissakin paikoin. 

Laskiaisiltana kylän nuoriso kokoontui 
jonkin taion tupaan leikkimään ja iloa pi- 
tämään. »Kansanieikki» (piirileikin tapainen 
leikki) oli hyvin suosittu, mutta jos vanhem- 
mat olivat myöntyväisiä, voitiin tanssiakin. 
Jos, muuta soittopeliä ei ollut, tytöt lauloi- 
vat, ja hyvin kuulemma lauloivatkin. 

Laskiaiseen sitten päättyikin huvittelu 
vähäksi aikaa. Paaston aikana ei käyty 
tansseissa eikä muissa huveissa. Kaikki iloi- 
set juhlat oli paaston aikana kielletty; ei 
edes häitä pidetty sillain. Tytöt istuivat illat 
käsitöittensä ääressä. Kuri oli siinä suh- 
teessa ankara. 

AJANKOHTAISIA ILMOITUKSIA 



HELSINGIN PAIKALLISOSASTO 



TURUN PAIKALLISOSASTO 



Huhtikuun kuukausitilaisuus 23. 4. klo 14. 

Inkerikodissa. 



Pääsiäisjuhla Karj alatalolla Itäpellontie 2, 
toisena pääsiäispäivänä 27. 3. 1978 klo 14.00. 

Tervetuloa. 

Johtokunta 



TAMPERE 



SEUKKOSEURA 



Tampereen paikallisosaston tilaisuudet 

ovat: 16. 4. ja 21. 5. Kalevan kirkon huonees- 
sa n:o 9. Tervetuloa. 

Johtokunta 



kokoontuu Inkerikodissa torstaina huhti- 
kuun 6. ja 20. pnä klo 13. 
Tervetuloa! 

Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
mintaa koskeviin tiedusteluihin. 



LAHDEN SEUDUN INKERI-KERHO 

Kerhon yleisen kokouksen 13. 12. 1977 te- 
kemän päätöksen mukaisesti tämä kerho 
kokoontuu vuonna 1978 Joutj arven kirkon 
ravintolahuoneessa kuukauden kolman- 
tena tiistaina klo 18.30. (Huom. päivän 
muutos !) 

Puheenjohtaja 



INKERILÄISTEN YHDISTYS R.Y:N 
VUOSIKOKOUS 

sunnuntaina huhtikuun 2. pnä 1978 klo 
14.00 Inkerikodissa Helsingissä. Käsitellään 
sääntöjen määräämät asiat. 

Johtokunta 



Vammala 1978. Vammalan Kirjapaino Oy. 




numero 4 



huhtikuu 1 978 



inkeriläisten viesti 



TOIMITUS : 



KONTTORI: 



TILAUSHINTA : 
ILMOITUSHINNAT : 



PÄÄASI AMIES 
RUOTSISSA : 

PÄÄASI AMIES 
SUOMESSA : 



Päätoimittaja: 

Matti Vironmäki, puh. 631 285 

Toimitussihteeri : 

Anja Luoma, puh. 892 460 (iltaisin) 

Koivikkotie 6, 01620 Vantaa 62 

(toimituksen osoite) 

Inkerikoti, Karj alatalo, Käpylänkuja 1, 

00610 Helsinki 61 

Puh. 793 796 

Postisiirtotili Hki 30636-4 

Auki maanantaisin klo 16.30 — 18.30 

25 mk/vsk. kotimaassa, Ruotsissa 30 kr 

1/1 sivu mk 200,— 

1/2 » » 120,— 

1/4 » » 70,— 

Kuolinilmoitukset 30, — 

Kiitos- ym. ilm. 20, — 

Kuva ilmoituksessa 45, — 

Osoitteenmuutos 5, — 

Armas Paakkonen 

Tingsgatan 4 B 

50253 Boräs. Puh. 633/101 850 

Postisiirtotili 626047-5 

Hannu Vironmäki 

Tehtaankatu 5 E 43, 00140 Helsinki 14 

Puh. 662 668 

Postisiirtotili 416608-9 

Lehti ilmestyy kerran kuukaudessa 

Kustantaja ja julkaisija: 
INKERILÄISTEN YHDISTYS R.Y. 



inkeriläisten viesti 

Osoiteosasto, Inkerikoti, Käpylänku- 
ja 1, 00610 Helsinki 61. Puh. 793 796, 
maanantaisin klo 16.30 — 18.30. Osoit- 
teenmuutos 5 mk. 

MUUTATTEKO? 



Kiinnittäkää tähän osoite viimeksi 
saamastanne Inkeriläisten Viestistä. 
Kirjoittakaa alle uusi osoitteenne ja 
postittakaa meille ensi tilassa. 



NIMI 



UUSI LÄHIOSOITE 



UUSI POSTITOIMIPAIKKA 



MUISTAKAA 

testamenteilla ja lahjoituksilla 
Inkeriläisten Sivistyssäätiötä. 

Testamenttiasioissa voi kysyä 
neuvoja päätoimittajalta, kirkko- 
herra Matti Vironmäeltä, puh. 
631 285. 



KANSIKUVA KERTOO: Tampereen Kalevan kirkko, joka tulee olemaan Tampereella 15.- 
16. 7. 78 pidettävien kesäjuhlien juhlakirkkona. 



►•M"M~H 



Tampereen paikallisosaston 
t 20- vuotis juhla 



»Inkeriläisten yhdistyksen Tam- 
pereen paikallisosaton perustami- 
nen oli monivaiheisen työn tulos. 
Monia epävirallisia keskusteluja 
ja tilaisuuksia pidettiin, kunnes 
sitten virallinen perustava kokous 
oli maaliskuun 9. pnä 1958 hotelli 
Emmauksessa. Läsnä mainitaan 
olleen 65 henkilöä. Puhujina oli- 
vat Juho Tirranen ja Antti Kekki 
Helsingistä. Tässä tilaisuudessa 
valittiin toimikunta, joka pian 
muutti nimensä johtokunnaksi.» 
Näin kertovat asiakirjat. 

Paikallisosaston 20- vuotisjuhla pi- 
dettiin 19. 3. 1978 Kalevan kirkon ker- 
hohuoneessa. Väkeä oli n. 60 henkeä> 
joista linja-autollinen Helsingistä. Ti- 
laisuus oli lämmin heimohenkinen juh- 
la, joka varmaan säilyy kauan kaikkien 
mukanaolleiden mielessä. 

Alkusanat lausui paikallisosaston pu- 
heenjohtaja) yliopettaja Eero Rautajoki. 
Hän kertoili ystävälliseen tapaansa pai- 
kallisosaston toiminnasta mainiten ni- 
meltä monia> jotka ovat vaikuttaneet 
aktiivisesti toimintaan. Monien manal- 
le menneiden muistoa kunnioitettiin 
hetken hiljaisuudella. Yliopettaja Rau- 
tajoki myös ilmoitti> että vähäisestä jä- 
senmäärästään huolimatta Tampereen 
paikallisosasto on valmis kantamaan 
kortensa yhteiseen kekoon ja toimii 
mahdollisuuksiensa mukaan jatkuvasti. 
Hyvänä merkkinä paikallisosaston toi- 
mintatarmosta on> että tulevana kesänä> 
heinäkuun 15 — 16 päivinä> järjestetään 
jälleen Inkeriläisten kesäjuhlat Tampe- 
reella> jolloin juhlapaikkana on Tam- 
melan koulu ja juhlakirkkona Kalevan 
moderni kirkko. 

Juhlan muusta ohjelmasta mainitta- 



koon Ella Ojalan hartaudella esittämä 
runo »Kotikirkkoni») jonka sanat on 
kirjoittanut lausujan äiti Liisa Makara, 
sekä helsinkiläisen »In keri- kuoron» esi- 
tykset) joita johti kuoronjohtaja Kerttu 
Hiltunen. 

Inkeriläisten yhdistyksen johtokun- 
nan tervehdyksen juhlivalle paikallis- 
osastolle esitti kirkkoherra Matti Vi- 
ronmäki. Hän kiitti osaston toimihenki- 
löitä ja jäseniä uutterasta työstä maini- 
ten mm. monet antoisat kesäjuhlat> jois- 
sa on saatu olla Tampereella. Khra Vi- 
ronmäki tähdensi) että erityisesti yli- 
opettaja Eero Rautajoen aktiivisuus on 
merkinnyt ei vain Tampereen paikallis- 
osaston vaan koko yhdistyksen toimin- 
nalle tavattoman paljon. Puheensa lop- 
puosassa khra Vironmäki viittasi alka- 
van hiljaisen viikon aiheeseen. »Hiljai- 
suudella on»> hän totesi> »suuri merkitys 
monissa asioissa. Kaikki suuri ei suin- 
kaan tapahdu kohisten ja kovaäänisesti) 
vaan hiljaa) kuten esim. kukan kasvu ja 
auringon valon tuleminen. Hiljaa tapah- 
tuvalla kasvamisella on kuitenkin suu- 
ri merkitys samoin kuin valolla ja 
auringon paisteella. Hiljaista kasvamis- 
ta tarvitaan myöskin meidän jokaisen 
kohdalla sekä yksilöinä että yhteisöis- 
sä.» 

Juhlan yhteydessä myös jaettiin kun- 
niakirjat paikallisosaston jäsenille> jot- 
ka Inkeriläisten yhdistys on kutsunut 
kunniajäseniksi. Kunniakirjojen saajat 
olivat: Juho Kiskonen > Sohvi Meijer, 
Antti Vainikka ja Anna-Liisa Heikin- 
heimo. Kunniajäsen Mikko Kolomainen 
oli muutamia päiviä ennen tätä tilai- 
suutta nukkunut ikiuneen. 

Hartauspuheen juhlassa piti Kalevan 
seurakunnan kirkkoherra, rovasti Voit- 
to Voipio. Lämpimin sanoin hän onnit- 




Kuva vasemmalla. Ella Oja- 
la lausui Tampereen juhlas- 
sa äitinsä Liisa Makaran, 
Viestin uskollisen runoilijan, 
kirjoittaman »Kotikirkkoni». 
Kuvassa äiti ja tytär keskel- 
lä. Vasemmalla Kerttu Hil- 
tunen, Inkeri-kuoron uusi 
johtaja, joka säesti myös 
juhlassa lauletut virret. 
Oikealla kuorolainen Maria 
Paasonen. 



teli paikallisosastoa ja toivotti menes- 
tystä toiminnalle. Hän lausui ilonsa sii- 
tä, että inkeriläiset ja seurakunta ovat 
hyvässä yhteistoiminnassa, ja lupasi pi- 
tää Kalevan kirkon ja seurakuntasuo- 
jien ovet aina avoinna inkeriläisille ys- 
täville. 
Juhlassa esitettiin myös tervehdyksiä. 



Helsingin paikallisosaaston puolesta pu- 
huivat puheenjohtaja Yrjö Korkkinen 
ja rouva Hertta Allanmaa. Tampereen 
Kalevalaisten Naisten tulkkina oli Tal- 
vikki Nuolivaara-Manninen. 

Juhla päättyi voimakkaasti laulettuun 
kiitosvirteen. 

MaVi 



Hiljaisen viikon sana. 
Kirkkoherra Matti 
Vironmäki toi juhlaan 
Inkeriläisten yhdis- 
tyksen ja Sivistyssää- 
tiön tervehdyksen. Al- 
kaneen Hiljaisen vii- 
kon teemaan sovellet- 
tu puhe käsitteli hil- 
jentymisen merkitystä 
ja »hiljaista kasva- 
mista». 




Tampereen inkeriläisiä heidän 20-vuotis~ 
juhlanaan 19. 3. 1978 lämpimästi onnittelevat: 
Tampereen Kalevalaiset Naiset 



Teitä Inkerin inehmot, 
Heimoveljet, Siskosemme 
tänä juhlana jalona 
päivän kuulun kunniaksi 
kassapäät me kalevaiset 
tositoivein tervehimme! 
Sanomme sulin sydämin: 
»Olkoon joukossa Jumala, 
onni aina askeleissa!» 



Täällä tutuiksi tulimme, 
yhyttihin ystäviksi. 
Samaa oommehan sukua, 
saman esi-emomme lapset, 
saman hanhen hautelemat, 
yhen peiposen pesemät. 
Samat laulut lainehilla, 
ilolaulut, surulaulut 
sydämemme syttelevät. 
Sama taatto taivaallinen, 
jolta onnea anomme. 



Kerran oudoille oville, 
veräjille vierahille 
Teitä kohtalo kuletti, 
sota soitti synkän virren, 
viha viskas vihurinsa, 
surmasi Inkerin sukua, 
hajoitti sen hajallensa! 
Vei veljet Venäjänmaalle, 
siskot sieppas sinne tänne, 
maammot multahan murenti, 
taatot Tuonelan tuville. 
Monet kaatui sorjat sulhot, 
itki Inkeri ihana. 



Tänään huolet haihtukohot, 
sivu saakoon surut kaikki! 
Naiset kaikki naurusuulle, 
miehet mielelle hyvälle! 
»Ei hyvät hylyiksi jouva, 
kuluiksi Jumalan kullat!» 



Tampereen Kalevalaisten Naisten tulkkina: 
Talvikki Nuolivaara-Manninen 



Loitos oli lähettävä 
kuka kynnelle kykeni 
tulta ilman tuiskaessa 
rautakirnujen kiasta. 
Joku riensi rantaan Ruotsin. 
Teidät tänne yli lahen 
varjeli vakainen Luoja, 
auttakohon eellehenkin! 



Kaukana nyt kotokylät, 
kalarannat kaunehimmat. 
Mansikat ne makehimmat, 
omat ihanat omenat, 
kesän kukat kultaisimmat. 



Tampereen Kalevalaisten Naisten edustajat 
lukivat adressiin kirjoitetun kalevalamittai- 
sen runo tervehdyksen. Taustalla myhäilee 
yliopettaja Eero Rautajoki. 




Taikojentekijä 

Useasti aikaisemmin on todettu, miten monen alan lahjakkuuksia ja taitajia on löytynyt 
inkeriläisten pienestä joukosta: kirjailijoita, kuvaamataiteilijoita, näyttelijöitä, säveltäjiä, 
puhumattakaan eri alojen etevistä tiedemiehistä. Ei liene ihme, että joukosta löytyi myös 
taikuri. 



Toivo Halonen on syntynyt Inkerin Val- 
keasaaressa v. 1930. 10-vuotiaana hän näki 
elämänsä ensimmäiset taikatemput. Hänen 
asuinpaikkakunnalleen oli tullut kiertäviä 
sirkustaiteilijoita, jotka esittivät taikatemp- 
puja. Poikasen mielestä kiinnostavin oli 
kukkotemppu: taikurilla oli elävä kukko, 
jonka hän sai jollakin ihmeliikkeellä »kuol- 
leeksi». Eläin oli täysin hervoton, edkä lii- 
kahtanutkaan, vaikka kuinka olisi hätistel- 
lyt. Sitten taikuri teki sille taas jotakin, ja 
samassa kukko virkosi eloon ja lentää lii- 
hotteli tiehensä. Siitä syttyi pojalle kipinä, 
unelma, että itse kerran suorittaa sellaisen 
»jumal työn». »Mutta», Toivo sanoo, »tai- 
kuriksi ei synnytä, siihen opitaan. Ja taika- 




temppujen oppiminen vaatii kovaa työtä 
ja sitkeää harrastamista. Kukkotemppu 
kiinnosti erityisesti. Toivo Halonen on sit- 
temmin paljon puuhaillut lintujen parissa, 
käynyt lukuisilla rengastusreikillä mm. 
Riistantutkimuslaitoksella Evolla. Ja kuk- 
kotempun hän oppi kuin oppikin, vaikka ei 
voinut sitä näyttääkään Inkeri-kodissa, 
jossa juttelimme. 

Mikä sitten on taikatemppu. 

— Olen esiintynyt joskus koululaisille, ja 
he ovat erittäin kiitollinen yleisö: he ovat 
kiinnostuneita. Taikurin on saatava yleisön- 
sä ennen kaikkea kiinnostumaan. On herä- 
tettävä ajatus: miten hän sen teki. Siten 
syntyy taikatemppu. 

— Onko taikatempuissa jotain yliluon- 
nollista? 

— Ei, vaikka ajatus joskus sellaisessa vii- 
vähtää. 

Toivo kertoo, ettei taikuri milloinkaan ra- 
kenna temppuaan avustajan varaan, vaikka 
yleisöstä sellaisen ottaisikin. 



Gordionin solmu syntyy. 





Taikurin työvälineitä. 

1 ' ! 

— Voiko taikatemppu epäonnistua. 

— Ei voi, sillä yleisöhän ei tiedä, mihin 
pyritään. Taikuri voi muuttaa tempun luon- 
netta, ei epäonnistua esityksessään. 

Tietysti halusimme nähdä jonkin vaikean 
tempun, salakavalin ajatuksin: meitä et 
kyllä petä. Toivo lupasi näyttää persialaisen 
köysi tempun. Sen ideana on jo historiassa 
mainittu Gordionin solmu, jonka Aleksanteri 
Suuri katkaisi miekallaan. (Gordion oli mui- 
naisen Fryygian valtakunnan pääkaupunki. 
Gordionin solmu oli Zeuksen temppelissä 
säilytetty vaikeasti avattava solmu. Ennus- 
tuksen mukaan solmun avaajasta oli tuleva 
Aasian hallitsija.) Temppuun tarvittiin 
kaksi n. parin metrin pituista narunpätkää, 
kaksi rengasta, kaksi avustajaa ja kahvi- 
kuppi, joka löytyi Inkeri-kodin kaapista 



lukkojen takaa, joten etukäteen ei ainakaan 
kupin suhteen voitu tehdä mitään hokkus*- 
pokkus-temppuja. Kun avustajat totesivat, 
että narut olivat varmasti ehyet, renkaat 
täysin umpinaiset samoin kuin kupin kor- 
vakin, taikurimme pujotti renkaat ja kupin 
kaksinkertaiseen naruun ja solmi ne yhteen 
tavallisella yksinkertaisella solmulla. Sen 
jälkeen hän pujotti siihen avustajansa ta- 
kin molemmista hihoistaan, ja ojensi kumal- 
lekin avustajalle narun pään. Hetkisen hän 
puuhaili takin suojassa, veti sitten sen täy- 
sin ehyenä pois solmun päältä. Solmu oli 
auki, kuppi sekä renkaat irti solmusta tai- 
kurin kädessä, ja narut rinnakkain täysin 
ehyinä molemmat päät edelleen avustajilla, 
jotka eivät koko aikana hellittäneet niitä 
hetkeksikään käsistään, eivätkä liioin sil- 
miään taikurin puuhista. Tosiaan, heräsi 
kysymys: miten ihmeessä kaikki oikein ta- 
pahtui. 

— Miten kauan tällaisen tempun oppimi- 
nen vie aikaa. 

— Tätä temppua harjoittelin n. 15 vuot- 
ta ja kehitin sen itse nyt nähtyyn muotoon. 

Toivo Halonen on ollut neljä vuotta Suo- 
men Sirkuksessa esiintyen mm. trapetsitai- 
teilijana ja akrobaattina. Siellä hän seurasi 
muiden taiku reiden esityksiä ja sanialla 
harjoitteli itse. Hän on henkilökohtainen 
tuttu monien nimekkäiden taikurien kanssa. 

— Mitä muita temppuja osaat? 

— Ala on varsin laaja ja välineistö mo- 
nenlaista. Kerran Eskilstunassa tein sukel- 
lustempun. Olin veden alla n. 5 min. 

Toivo Halonen on hyvä sukeltaja ja uima- 
ri, ja muutenkin urheilumiehiä. Ehkäpä sii- 
nä selitys tempun onnistumiseen. Kynä ja 
paperilehtiö sekä tulitikut kuuluvat myös 
taikurin työvälineisiin. Sisä- Venäjällä olles- 
saan hän harrasti myös ajatusten lukua 
yleisönsä kanssa. Kysymykseen miten sel- 
lainen on mahdollista, hän vastasi ettei tai- 
kuri koskaan paljasta temppujaan. 

— Opettaisitko toisille taikatemppuja. 

— Opettaisin, mutta oppilaan täytyisi ol- 
la todella kiinnostunut. 

Tämän kyllä ymmärtää, kun ajattelee, 
miten paljon aikaa jo yhden vaativan taika- 
tempun kehittämiseen on uhrattava. 

Minkä neuvon haluaisit antaa nuorelle 
taikurinalulle? 



KESÄJUHLAT TAMPEREELLA 

15-16 HEINÄKUUTA 

Kuten jo alustavasti on kerrottu, tulevat Suomen inkeriläisten ensi kesän 
juhlat Tampereelle. Ne pidetään heinäkuun 15 — 16 päivinä. Järjestäjänä 
on Tampereen paikallisosasto, joka vastikään vietti 20-vuotisjuhliaan. 
Juhlapaikkana on jo vanhastaan tuttu Tammelan koulu. Juhlapuhujina 
ovat mm. prof. Pertti Virtaranta ja rov. Iivari Rämä. 
Ruokailua ei juhlapaikalle ole voitu järjestää, mutta paikallisosaston 
puheenjohtajan Eero Rautajoen mukaan Tampere on tunnettu hyvistä 
ravintoloistaan, joten juhlavieraan ei tarvitse pelätä nälkään nääntyvänsä. 
Ravintoloita ja baareja on runsaasti myös juhlapaikan lähistöllä. 
Majoitus. Ne joilla ei ole Tampereella sukulaisia tai tuttavia, ovat pako- 
tettuja käyttämään hotellien tai muiden yleisten majoituspaikkojen palve- 
luita. Myös vaatimaton, edullinen yhteismajoitus koululle on järjestetty. 
Seuraavassa muutamia majapaikaksi sopivia hotelleja. Huonevaraukset on 
paras tehdä hyvissä ajoin. 

Hotelli Emmaus Hämeenkatu 1, Rautatieasemaa vastapäätä, puh. 931- 
21980 

Kesähotelli Rasti Itsenäisyydenkatu 1, Rautatieaseman takana, puh. 931- 

30640 

Kesähotelli Domus Pellervonkatu 9, puh. 931-50000 (vaihde) 

Uimahallin Maja Pirkankatu 10—12, n. 3 km juhlapaikalta, puh. 931-29460. 

Juhlaohjelmasta tarkemmin toukokuun numerossa. 



INKERI-KUORO ETSII UUSIA LAULAJIA 

Erityisesti kaivattaisiin mieslaulajia. Tutusta Inkeri-kuorosta on tarkoitus muo- 
dostaa sekakuoro, mikäli tarpeellinen määrä mieslaulajia ilmaantuu. Mutta myös 
uudet naislaulajat ovat erittäin tervetulleita; varsinkin sopraanoista on jatkuvasti 
puute. Meillä on tarmokas ja pätevä johtaja, mutta ilman riittävää jäsenmäärää 
ei hyvää kuoroa synny. Kesä lähestyy, ja sen mukana kahdet kesäjuhlat, joten 
harjoitusten pitäisi päästä nopeasti vauhtiin. Siis: kalkki laululntoiset ja -taitoiset 
mukaan elvyttämään Inkerin kuulua lauluperinnettä! — Harjoittelemme Inkeri- 
kodissa (Karjalatalo, Käpylänkuja 1) tiistaisin klo 18.30. 



— Opettele mieluummin yksi kiinnostava Hän on hauskuuttanut tempuillaan ravinto- 
ja hyvä temppu kuin yksitoista huonoa. loissa, pikkujouluissa ja urheiluseuran tilai- 

Taikatemppuilu on Toivo Haloselle vain suuksissa jne. 

harrastus. Leipänsä hän hankkii tulkkina. Toivo Halonen on monipuolisesti taiitava 

Hän on käynyt venäjänkielisen koulun, jo- ja kyvykäs mies, joka ei kuitenkaan halua 

ten venäjän taito on hyvä. Julkisia esiinty- tehdä suurta numeroa osaamisestaan. — AL 
misiäkin taikurina hänellä on ollut monia. 



, Äitienpäivänä 



Tätä runoa rakastan, koska vanhimman 
tyttäreni muutamat sanat vaikuttivat mi- 
nuun niin kovin, että pistin ne päiväkirjani 
lehdille, ja v. 1959 niistä syntyi runo. Äitini 
eli vielä silloin, ja häneen vaikuttivat ne 
sanat myös, ja hän pyysi, että jos hän kuo- 
lee, kirjoita jatkoa pari säkeistöä. Niin tein- 
kin. — Tyttäreni oli silloin 8 vuotta vanha 
(nyt 29-vuotias). Hän tuli eräänä kauniina 
keväisenä sunnuntaiaamuna kotiin kädes- 
sään valkovuokkoja, ojensi ne ensin minulle, 
mutta sitten jakoi minulle ja mummolle. 



Kysyin, että miksi hän tuo kukat tänään, 
kun vasta ensi sunnuntaina on äitienpäivä. 
Olin tyhmä. Tyttö pyörähti nätisti kengän- 
kannoillaan ja sanoi: »Äidille ja mummolle 
täytyy antaa kukka milloin vain; äiti on 
vanha, ja mummokin. Kukka täytyy antaa 
silloin, kun äiti elää, eikä haudalle kantaa. 
Ei mullan alta kukkanen näy.» Hän iski jal- 
kansa lattiaan, ja sanat paukkuivat: »Niin 
opettaja koulussa sanoi.» — Tuon tapauk- 
sen tuloksena sain syntymään tämän ru- 
non. L.S. 



Äidille kukka 



Ojenna äidille kukka 
jos tänään hän elää viel. 
Kampaa äitisi harmaa tukka, 
pidä äitiä kädestä siel. 
Nuo harmaat hopeahiukset 
niitä hellästi kampaile, 
hyväile ryppyiset posket 
niitä hellästi suojele. 



Ojenna äidille kukka 
vaikka kukka tuo pienikin ois. 
Pitele ryppyiset kädet 
pyyhki kyyneleet silmistä pois. 
Läpi pihan ja harmajan portin 
tuuli viheltää viimeisiään. 
Äidin paikka on tyhjänä siellä 
kodin armahan pöydässä. 



Ojenna äidille kukka 
vaikka kukkanen halpakin ois. 
Ehkä huomenna äitisi vaipuu, 
hänet kannetaan arkussa pois. 
Silloin on kukka jo myöhään 
side äitiin kun katkotaan — 
ei kuolema aikaa kysy, se tulee 
ajallaan. 



Ojenna äidille kukka 
Kun elämä ihanaa on. 
Silloin se on jo myöhään 
kun hän vaipuu lepohon. 
Läpi mullan ei kukkanen tuoksu 
äidin kasvoille taivaaseen. 
Ei kuule hän suruista ääntäs 
joka valittaa hiljalleen. 



Ojenna äidille kukka 
kun äiti sen nähdä voi. 
Joku sana myös rakkautta 
kuiskaa äitisi korvaan, oi! 
Sillä äiti on muistoista parhain 
meille kaikille eläessä, 
ojenna kukka jo varhain, 
jo vaikka auringon noustessa. 



Nyt on äidillä ikuinen kukka 

luona — ylhäällä — Vapahtajan, 

ja kukista laitettu kruunu 

on äidillä taivaassa. 

Äiti on saanut ikuisen rauhan, 

maan päältä näy kukkanen ei. 

Mutta äidin haudalle kukkasen kannan 

siksi — äiti sen ansaitsee. 



Lempi Sjöberg 



Viesti lukijalta 



Keväinen tervehdys 
Hämeenlinnasta 



Anni-tädille 



Sydän menneille ajoille tykyttää. 
Juna mennä lonksuttaa. 
Olin saanut olla viettämässä 
syntymäpäivää Anni-tädin. 
Hän täytti vuotta monta. 
Tuli peräti täydet, 
kahdeksat ja pyöreät. 



En voinut olla tarttumatta heti kynään, 
kun juolahti mieleen jotain paperille panta- 
vaa. 

Kun sain niin hyvän mielen tämän leh- 
temme puolesta tänään siskoni luona. Olen 
joskus tilannut Viestin hänelle lahjaksi ja 
niin hän on sitten tilannut, nyt kai jo kol- 
mas vuosi on menossa. Päivällä siinä katse- 
limme tämän vuoden numeroita ja siskoni 
tyttö (8 v ikäinen) innoissaan touhusi ja lau- 
sui: »Äiti, tilaat vielä monta, monta vuotta 
tätä lehteä, ja minä tilaan sitten joskus it- 
se!» Niin, kyllä minä siinä sitten yritin in- 
nostaa häntä mielihyvin, että sillälailla tyt- 
töseni, koitahan muistaa. — Kunhan säilyi- 
sikin mielenkiinto Viestiä kohtaan vielä las- 
temme ja myös lastenlastemme mielissä. 
Sitten vielä, kun meistä aika jättää muistot 
vain jäljelle. 

Ja niitä hauskoja muisteloita oli nytkin 
maaliskuun lehdessä varsinkin kun ne on 
omalla murteella kerrottuja. Lisää sellaisia. 
Minä vain taas tähän lainaan lauseita Kan- 
telettaresta : 

Elkäätte hyvät imeiset tuota ouoksi otelko, 

jos mie lapsi liioin laulan, 

pieni pilpatan pahasti. 

En ole opissa ollut, 

seisonut sepon pajassa, 

olen oppinut kotona, 

oman aitan orren alla, 

oman äidin värttinöillä, 

taaton veistoslastusilla. 

Kyllä huoli virttä tuopi 

mure virttä muistuttavi, 

kaiho kantavi sanoja 

mieValaset arveloita. 

Laulan hoikka huolissani 

ikävissäni iloitsen. 

Hyvää kevättä kaikille inkeriläisille ja 
ystäville. E.R. 



Maailmalla matkatessa tapasimme, 
pilttuussa tallin kohtasimme. 
Meikäläisiä oli paljon siellä 
Tallinnan »hotellissa». 



Muistan tuikkivat silmät hämärässä, 
lämpöä, uskoa huomiseen. — 
Siitä on jo yli kolmekymmentä vuotta. 
Samaa lämpöä taas kokea sain, 
kun syliisi sukelsin suinpäin. 



Vieras on tervetullut Kähärille 

aina. 

Ei Anni-täti ovea kiinni paina. 

Sydämestään kun hyvyyttä jakaa, 

siks hällä myös ystäviä monta sataa. 

Aili-Inkeri 



JUHANNUKSENA 
RUOTSIIN 



Teemme jälleen yhteisen bussi- 
matkan Ruotsin inkerinsuomalais- 
ten kesäjuhlille, tänä vuonna Väs- 
teräsiin. Tarkemmin toukokuun 
numerossa. 

RUOTSIN PUOLELTA 



Urheilutoimintaa Inkerissä 



Olisi ehkäpä sopivaa tuoda esille ja se- 
lostaa nuorten toimintaa Inkerissä ennen 
toista maailmansotaa sekä niiltä ajoilta, jol- 
loin suhteemme, kanssakäyminen muun 
länsimaailman kanssa oli kiellettyä. 

Nykyaikana, ja erittäin tällä hetkellä, 
kamppaillaan siitä, miten pysyttää urheilu- 
toiminta politiikan ulkopuolella. Urheilulla 
ei mielestäni ole mitään tekemistä poliittis- 
ten mielipiteiden ja kannanottojen kanssa. 
Onhan ennestään ollut jo meille tuttua se, 
että urheilun tarkoituksena lienee ja toi- 
vottavasti tulee olemaan se jalo tunnus, et- 
tä terveessä ruumiissa tulee pysymään ter- 
ve ja jalo sielu. Ja jos nyt kerrankin näistä 
periaatteista tullaan kiinni pitämään, niin 
pysymme silloin poliittisten myrskyjen ul- 
kopuolella. 

Olihan tuttua meille inkerinsuomalaisille, 
jotka silloin olimme mukana edellä esittä- 
mässäni toiminnassa nuorisomme keskuu- 



dessa, että jo itse siedu-sanaa käyttäen jou- 
duimme pannaan julistetuiksi. 

Mutta huolimatta kaikista niistä esteistä 
ja vaikeuksista, joita meidän eteemme tu- 
likin, oli meidän välttämättä löydettävä ne 
pikkuisetkin toimintamahdollisuudet, joitten 
välityksellä saimme viettää ja hoidella suo- 
malaisuuteen kuuluvia perinteitä. 

Käsittelemäni aihe on niin laaja, että on 
kai turhaa vaivata lukijoita pitemmillä ja 
laa j akantoisemmilla selvityksillä. 

Joukossamme on paljon keskusteltu suo- 
malaisuuden säilymisestä Inkerinmaalla ve- 
näläisen väestön keskuudessa. Mainitaan 
useasti, että suomalaisuus on pysynyt suu- 
rimmaksi osaksi kansamme keskuudessa 
suomalais-luterilaisen seurakuntatyön väli- 
tyksellä. Suomalainen kirkko ja sen ympä- 
rillä ollut toiminta on todellakin antanut 
meille sen voiman ja rohkaissut meitä kaik- 
kia kestävyyyteen ja uskollisuuteen isiltäm- 

me perittyjen perinteiden ylläpitämiseen 
sekä kiittämään kaikesta ^hyvyydestä Her- 
raamme korkeudessa. Mutta emme unhoita 
sitä tosiasiaa, että kaikki hengellinen ja kir- 
kollinen toiminta sielumme hoidossa oli suo- 
ritettava maassa, jossa vallitsi uskonnon 
opetuksen kielto. 

Huolimatta näistä esteistä ja vaikeuksista 
sekä »kieltolakipy kalista» löytyi aina jou- 
kostamme henkilöitä, jotka uskalsivat tart- 
tua niihin muihin pienempiin toimintaoloi- 
hin, joita oli vielä käytettävissä ja joitten 
välityksellä oli mahdollisuutta suomalais- 
kansalliselle toiminnalle keskuudessamme. 

Yksi näistä muodoista oli nuortemme ur- 
heilutoiminta. 

Niinpä hyvin useat inkerinsuomalaiset, 
jotka pysyivät suomalaisuuden perinteissä 
uskollisina, näkivät urheilutoiminnan alalla 
mahdollisuuden kerätä suomalaista nuori- 
soa yhteen ryhmään ja tällä tavalla erot- 
tautua siitä suuresta venäläisestä vaiku- 
tuksesta, jonka keskellä jouduimme elä- 
mään. 

Niin alkoi urheiluseuroja ja -ryhmiä il- 
mestyä, etenkin niillä paikkakunnilla, joilla 
eniten oli suomalaisia ja joilla aikaisemmin, 
siis ennen vuotta 1936, oli toiminut suoma- 
laisia kouluja, joitten opettajisto osallistui 
tähän työhön. Mainittakoon tässä yhteydes- 
sä, että mm. Hatsinan ympäristössä toimi- 
neet inkerinsuomalaiset urheilijat olivat hy- 
vin ylpeitä, että heidän joukossaan oli sem- 
moisia ennätysmiehiä kuin pikamatkan 
juoksija P. Levoska, korkeushyppääjä J. 
Ryytteli ym. 

Useat Tallikkalan ympäristössä toimineet 
suomalaiset olivat hyvin tunnettuja urhei- 
lukentillä. 

Muistamme hyvin Pohjois-Inkeristä ole- 
vat Paanasen pojat ja heidän ennätysjuok- 
sunsa Leningradin urheilukentillä. Yksi 
suurimmista ja vahvimmista urheilukeskuk- 
sista oli Rääpyvään joukkue. 

Toiminta täällä perustui suurimmaksi 
osaksi siellä olevan Rääpyvään suomalaäs- 
eestiläisen Teknikumin ympärille. Siellä 
toimiva urheilujoukkue oli todella mainit- 
semisen arvoinen. 

Valokuvassa esitellään Rääpyvän suoma- 
laisten joukkuetta 1937; se oli silloin kamp- 
pailemassa kenttäurheilussa Leningradin 
mestaruudesta (mainittakoon että saavutet- 
tiin toinen sija, siis hopeamitali). 



Juhannuksena Vasteräsiin 
Arosvallenille 

Niinkuin edellisessä Viestissä jo mainit- 
tiin tulevat inkerinsuomalaisten kesäjuhlat 
1978 olemaan Västeräsissa. 

Olemme varanneet Västeräsin kauniin ja 
uudenaikaisen urheilukentän käytettäväk- 
semme, niin että toivomme teitä kaikkia 
nuoria, niinkuin vanhempiakin urheiluin- 
nostuksen omaavia henkilöitä Arosvallenin 
urheilukentälle, tervetulleiksi. 

Juhannukseen on kylläkin vielä pitkä 
aika, mutta ilmoitamme jo näin hyvissä 
ajoin, että osaatte alkaa suunnitella har- 
joitteluanne. 

Olemme lupautuneet Teidän avustami- 
nanne huolehtimaan siitä korkealaatuisesta 
urheilusta, joka on ollut niin ominaista 
meille inkeriläisille. 

Siis joukolla mukaan! 

Ilmoitukset ja kyselyt lähetettävä: 

1. Juho Myllärinen, osoite: Smedsbo, Ding- 
tuna, Sverige puh. 021/55 429 

2. Vihtori Aitman, osoite: Trastv. 8, Skul- 
tuna, Sverige puh. 021/72 212 

3. Aappo Björn, osoite: Hällbygatan 5, 
72223 Västeräs, Sverige puh. 021/142 839. 



On kai turhaa luetella kuvassa olevien 
nimiä; siinä on useita meille monelle tut- 
tuja kasvoja, mutta voin silti mainita jou- 
kon johtajan ja valmentajan opettaja (A. 
Laatikainen on valokuvassa n:o 100) A. 
Laatikaisen, joka uhrasi paljon voimia 
työmme hyväksi (myöhemmin vangittiin ja 
karkotettiin). 

Kohta huomattiin Neuvostoviranomaisten 
taholta tämäkin kansallismielinen toimiala, 
jolloin saimme oman kansanryhmämme 
koossa pitää, vaikkapa urheilumielessä. 

Myöhemmin tämäkin toiminta tyrehtyi 
(sammui) niihin vaikeuksiin, joita sille ase- 
tettiin. 

Mainittakoon että moni henkilö, joka oli 
mukana tässä toiminnassa ja on avustanut 
työtämme, on joutunut kulkemaaan niitä 
kohtalokkaita polkuja, joista on jo niin mo- 
nasti puhuttu ja kirjoitettu. 

A. B. 
Västeräs 

BORÄSIN INKERIN-KERHON 

TOIMINTASUUNNITELMA 

TULEVALLE TOIMINTAKAUDELLE 

Inkerin-Kerho piti 29. 1. 1978 vuosiko- 
kouksen, jossa valittiin uudelleen edellinen 
johtokunta. Ainoa muutos johtokuntaan tu- 
li, että Juho Korpelainen valittiin Inkerin- 
Kerhon puheenjohtajaksi Aleksi Jämsän ti- 
lalle. Inkerin-Kerhon johtokunnan kokoon- 
pano on seuraava: Puheenjohtaja Juho 
Korpelainen, varapuheenjohtaja Inkeri Rin- 
ne, sihteeri Victor Kainelainen, rahaston- 
hoitaja Aleksander Kondrell, taloudenhoita- 
ja Aleksi Jämsä ja johtokunnan jäsen Emi- 
lia Pyykkönen. Varajäseniä ovat: Aino 
Kekkonen ja Toivo Jääskeläinen. Toiminta- 
suunnitelma seuraavaksi kesäksi: 

Siivoustalkoot pidetään 6. 5. 1978 Kerhon 
mökillä Kräkeredissa. Näillä siivoustalkoil- 
la alkaa aina kevään ja kesän toiminta mö- 
killä. Tule mukaan heti alusta pitäen! 
Heti seuraavana tiistaina 9. 5. 1978 klo 18.00 
alkavat »Tiistaitreffit» ja niitä pidetään jo- 
ka tiistai koko kesän. »Tiistai treffeissä» pe- 
lataan mm. lentopalloa ja muita pelejä tai 
juostaan kuntolenkki ja ennen kaikkea pi- 
detään hauskaa yhdessä. Eikä meillä ole 
ikärajaa, jos olet 7 tai 70 vuotta, olet yhtä 
tervetullut. Jokaisessa »treffissä» tarjotaan 
kahvit ym. ym. 

Lastenleiri on monelle nuorelle kesän ko- 
hokohta. Kerho järjestää leirin, joka on 
suunniteltu alkavaksi 29. 7. 1978 (ajasta pää- 
tetään viellä tarkemmin myöhemmässä vai- 
heessa). Jos haluat tarkempia tietoja, soita 
puh. 033/104800/Aleksander Kondrell, hän 
tietää tarkemmin näistä asioista. Vanhem- 
mat, lähettäkää lapset Kerhon mukavalle 
leirille, jolla lapset viihtyvät. Mutta varat- 
kaa paikka ajoissa, sillä kuten tiedätte, mök- 
ki on pieni ja paikat ovat kysyttyjä. Van- 
husten leiriä ei tänä kesänä valitettavasti ole 
käytänöllisistä syistä, mutta Inkerin-Kerho 
järjestää »Viikonloppupäivät» Kerhon mö- 
killä alkaen lauantaiaamuna ja loppuen 
sunnuntai iltapäivällä (ajasta myöhemmin). 
Tiedustelut Juho Korpelainen, puh. 033/ 
155322. 

Inkeri-illat, jotka alkoivat jo viime syk- 
synä, jatkuvat yhtä mielenkiintoisina kuten 
ennenkin joka kuukauden ensimmäisenä 
sunnuntaina klo. 17.00 Bockasjögatan 9. 

Syyspuolella on aikomus aloittaa kansal- 
lispukuompelupiiri, pitäisi saada vain tar- 



SEURAKUNTAKODIN 
YLEINEN KOKOUS 

Inkeriläisten seurakuntakodin yleinen ko- 
kous pidettiin sunnuntaina viides helmikuu- 
ta. Paikalle oli saapunut kaksikymmentä- 
yksi henkeä. 

Sääntöjen edellyttämässä järjestyksessä 
valittiin johtokunta, johon vakinaisiksi jä- 
seniksi tulivat Toivo Parri, Mikko Närhi, 
Iisakki Sigenstam ja Arvi Haikonen ja va- 
rajäseniksi Juho Steenari, Emilia Pyykkö- 
nen, Juhani Rantanen ja Viktor Hytti. Ti- 
lintarkastajiksi valittiin Felix Tukia ja Eino 
Steenari. 

Hyväksyttiin myös johtokunnan esitys tu- 
lo- ja menoarvioksi vuodelle 1978. Se pää- 
tyi summaan 15.880 kruunua. Erikoisuutena 
edellisiin vuosiin verrattuna mainittakoon, 
että päätettiin myydä päivittäistä hartaus- 
kirjaa »Kunnes päivä valkenee» 25 kruunun 
hintaan, mistä kymmenen kruunua jää seu- 
rakuntakodin hyväksi. 

Jär j estäy tymiskokouksessaan välittömästi 
tämän jälkeen valitsi johtokunta varapu- 
neenjohta jaksi Iisakki Sigenstamin Toivo 
Parrin pyydettyä vapautusta tästä tehtäväs- 
tä, hän jatkaa johtokunnan jäsenenä, sih- 
teeriksi Juhani Rantasen ja rahastonhoita- 
jaksi Mikko Närhin. Yhdistyksen nimen kir- 
joittavat Iisakki Sigenstam ja Juhani Ran- 
tanen yhdessä, työvaliokunnan muodostavat 
Arvi Haikonen, Iisakki Sigenstam ja Toivo 
Parri ja irtaimistonhoitaja on Juho Stee- 
nari. 

Johtokunnan ehdotus sääntöjen muutta- 
miseksi sillä tavalla, kuin Viestissä aikai- 
semmin on kerrottu, ei saanut sääntöjen 
edellyttämää neljäviidesosan enemmistöä 
taaksen, ja raukesi. 

Mainittakoon lopuksi, että ensimmäisenä 
huhtikuuta pidetään diakoniapiirin toimesta 
perinteelliset myyjäiset seurakuntakodin 
hyväksi oman talon suojissa. 

J. Rantanen 

peeksi kiinnostuneita naisia sen aloittami- 
seen. Jos olet kiinnostunut, ota yhteys 
Helmi Korpelainen puh. 033/155322 tai Ir- 
ma Kainelaiseen puh. 033/120466. Olet ter- 
vetullut Inkerin-Kerhon toimintaan. Olet 
tervetullut ehdottamaan uusia toimintamuo- 
toja. 

INKERIN-KERHO/Victor K. 



13 



Aleksander Sinagelin muistolle 




Sokea sotainvalidi Aleksander Sinagel on 
poistunut keskuudestamme. Hänet siunat- 
tiin viimeiseen lepoon 16. helmikuuta Lang- 
bron kirkossa örebrossa. Parikymmentä 
Inkerin suomalaista oli läsnä tilaisuudessa, 
kun hänen ruusuilla koristettu arkkunsa 
laskettiin maan poveen. Seppeleet ja kuk- 
kavihkoset koristivat tavanmukaisesti hä- 
nen hautakumpunsa ja olivat todisteena 
siitä, ettei häntä ollut kokonaan unohdettu, 
vaikka hänen elämänsä olikin ollut yksi- 
näistä, etenkin hänen ensimmäiset vuotensa 
täällä Ruotsissa. Mm. laskivat örebron in- 
keriläiset ystävät kauniin Inkerin väreillä 
koristetun seppeleen. Siunauksen toimitti 
kirkkoherra K. Aberg. Jälkeenpäin oli 
muistotilaisuus kahvi tarjoiluineen viihtyi- 
sässä Wadköpingin kahvilassa, jossa pidet- 
tiin pari puhetta vainajan muistolle. 

Sota on julmaa. Se jättää aina kärsimyk- 
siä jälkeensä. Mutta kaikkivaltias Jumala 
on istuttanut luomansa ihmisen rintaan voi- 
makkaan elämän tahdon. Ihminen tekee 
kaiken voitavansa säilyttääkseen elämänsä, 
vaikka se usein onkin tuskallista. Elämä on 
ihmiselle rakas. V. 1972 ilmestyi pieni ar- 
tikkeli Ristin Viesti-nimisessä lehdessä: Et- 



sitään henkilöä, joka voisi käydä tervehti- 
mässä Aleksander Alois Sinagel-nimistä 
miestä, joka on sokeana ja yksinäisenä 
Mariebergin sairaalassa Kristinehamnissa. 
Eräs suomalainen pastori oli hänet löytänyt 
sieltä. Lisäksi mainittiin artikkelissa, että 
tämä pian 50 vuotta täyttävä mies oli syn- 
tynyt Inkerissä, Liissilän seurakunnan Ho- 
vin kylässä. 

Noin kaksikymmenvuotiaana A. Sinagel 
joutui sotaväkeen ja eräässä räjähdysonnet- 
tomuudessa hän menetti molemmat silmän- 
sä. Häntä hoidettiin ensin Königsbergin sai- 
raalassa. Vuonna 1942 hänet siirrettiin Suo- 
meen. Sodan jälkeen hänet toimitettiin Pu- 
naisen Ristin välityksellä Ruotsiin. Muuten 
terveenä mutta täysin sokeana hän oli viet- 
tänyt yksinäistä elämäänsä Mariebergin sai- 
raalassa. Hän ei edes saanut tarpeeksi kou- 
lutusta oppiakseen lukemaan sokeain kir- 
joitusta, joten hänen oli pakko viettää yli 
30 vuotta täydessä pimeydessä, vieraskielis- 
ten sairaanhoitajien parissa. 

Tiedon levittyä hänen olemassaolostaan 
maanmiestensä keskuudessa hänen taloudel- 
linen olonsa sekä sielullinen tilansa parani- 
vat huomattavasti. Hänen ei sen jälkeen 
enää tarvinnut tuntea sitä yksinäisyyttä ja 
eristyneisyyttä maailmalta kuten aikaisem- 
min. Häntä käytiin säännöllisesti tervehti- 
mässä. Hänelle järjestettiin myös Ruotsin 
kansalaisoikeudet sekä eläke. Avautui mah- 
dollisuus käydä sairaalan ulkopuolella. V. 
1974 oli allekirjoittaneella tilaisuus pitää 
Sinagelia vieraana kotonaan pari päivää. 

Käveltyämme puutarhassa ja nautittuam- 
me sen antimia johtui mieleeni Mustosen 
kirja Inkerin kylien ninriluetteloineen. Ru- 
pesin muistelemaan Liissilän kyliä. Alek- 
sanderille levisi onnellinen ilme kasvoille: 
»Jaa, Kirppulan kylä, . . . siellä on äitini 
syntynyt . . .» 

Kevättalvella 1977 alkoi Sinagel valitella 
vatsakipuja. Vähän ennen hänen kuole- 
maansa kävivät maanmiehet häntä tervehti- 
mässä. Hän toivoi itselleen hyvän voilei- 
vän. Toivomus toteutettiin. Mutta kun seu- 
raavalla tervehdyskäynnillä oli voileivät 
otettu mukaan, hän ei niitä enää tarvinnut. 
Hänen elämänlankansa katkesi 31. tammi- 
kuuta 1978. — »Ohi-n» 

(^oimltusslkteetin tetaeisui 




Ihmeelliset ovat postin tiet, tekisi mieli 
huokaista kaiken jälkeen. Noin vuosi sitten 
lähetti kanadalainen ystävämme Juho Pak- 
kanen toimitukseen päätoimittajan nimellä 
varustetun kirjeen, jossa oli hänen tyttä- 
rensä valokuva sekä julkaistavaksi tarkoi- 
tettu kirjoitus. Kirje kuitenkin joutui huk- 
kateille. Mahdollisesti joku tilapäinen pos- 
tinkantaja on tuumaillut, ettei siellä koi- 
vikkotie 6:ssa ketään Matti Vironmäkeä 
asu, joten kirjoitetaan päälle: »osoite tunte- 
maton», ja pannaan kirje seikkailemaan 
maailmalle. Ja totisesti se on seikkaillut. 
Käväissyt päätoimittajan kesäasunnollakin 
(n, 100 km:n päässä Helsingistä) ennenkuin 
on osannut hänen kotiosoitteeseensa, joka 
ei ole missään nimessä sama kuin toimituk- 
sen osoite. Toimitus on toimitussihteerin 
kotona eli Koivikkotie 6:ssa Vantaalla, jon- 
ne Juho Pakkanen aivan oikein oli kirjeensä 
osoittanutkin, tosin vain päätoimittajan ni- 
mellä, edellä kerrotuin seurauksin. Pankaa 
hyvät ystävät tästä lähtien kirjeeseenne 
toimitussihteerin nimi — varmuuden vuok- 
si — vaikkapa sulkuihin. Tietenkin olisi 
komiampaa osoittaa kirje suoraan päätoi- 
mittajalle, mutta joskus siitä voi saada har- 
mia. Tästäpä tuli taas mieleen muistuttaa: 
kaikki julkaistavaksi tarkoitetut kirjoitukset 
toimituksen osoitteella, ei Inkerikotiin. 

Toinenkin kanadalainen Viestin ystävä on 
joutunut kaltoin kohdelluksi. On yrittänyt 
tilata lehteä jo pariin otteeseen mutta huo- 



noin tuloksin: lehteä ei vain ole kuulunut. 
Vielä ei ole selvinnyt missä vika piilee, 
mutta Viestin hän tulee mitä pikemmin 
saamaan. Ehkäpä vikakin selviää aikanaan. 
Kissa elää kiitoksella, koira pään silityk- 
sellä, sanoivat ennen vanhat ja viisaat. 
Näin sanoi myös äitini, kun me lapset odo- 
timme liikaa kiitosta tekemästämme työstä. 
Kiitos on kuitenkin sellainen elämän elik- 
siiri myös ihmiselle, että se antaa voimia 
tehdä työtä sellaisenkin asian hyväksi, jos- 
ta ei muuta »elantoa» voi toivoakaan. Moite 
sen sijaan vie työinnon — ainakin hetkeksi 
— ja varsinkin silloin, kun on vilpittömin 
mielin ja kaikin voimin yrittänyt tehdä työ- 
tä jonkin asian hyväksi. Silloin tällöin jo- 
ku lukija ilahduttaa toimitusta lämpimällä 
kirjeellä, kuten on tehnyt nimim. E. R. Hä- 
meenlinnasta (ks. s. 10). Tällaisesta kirjeestä 
saa pitkäksi aikaa hyvän mielen. Se on niin 
tarttuvaa, kun joku saa Hyvän mielen 
Viestistä, vaikka vain yksikin. Tällaisia 
hiljaisia »asiamiehiä» meillä on varmasti 
monia, jotka palkkiota pyytämättä lisäävät 
lehtemme levikkiä. Niinhän Armas Paak- 
konen inkeriläisiä kehottikin; »Jos jokai- 
nen meistä saisi vaikka vain yhden Viestin 
tilauksen vuodessa niin, . .» Niinpä niin, 
mutta jokainen Viestin peruutus masentaa, 
sillä se tietää, että on pakko korottaa hin- 
taa, kun painatuskustannukset koko ajan 
nousevat. Hinnankorotus taas puolestaan 
aiheuttaa uusda peruutuksia, varsankin näi- 
nä ankeina aikoina, ja niin ollaankin hinta- 
kierteessä, noidankehässä, josta ei pelasta 
muu, kuin se, että saamme Viestin tilaaja- 
määrän nousemaan niin suureksi, että se 
kustantaa itse itsensä. — Kaikki rehelliset 
ja rakentavat kommentit ovat toimitukselle 
aina tervetulleita. Olivatpa ne ruusuja tai 
risuja, ne otetaan kiitollisina vastaan. Sillä 
Viestihän on Teidän lehtenne. Kirjoittakaa 
mielipiteistänne. 

Iloisin kevätterveisin Toimitussihteeri 

AJANKOHTAISIA ILMOITUKSIA 



HELSINGIN PAIKALLISOSASTO 

Toukokuun kuukausitilaisuus 28. 5. klo 14. 

Inkerikodissa. 



TAMPERE 

Tampereen paikallisosaston toukokuun ti- 
laisuus 21. 5. Kalevan kirkon huoneessa n:o 
9. Tervetuloa. 

Johtokunta 



LAHDEN SEUDUN INKERI-KERHO 

kokoontuu toukokuun kokoukseensa tiist. 
16. 5. klo 18.30 rovasti ja rovastinna Jääs- 
keläisen kotiin Lahteen Kokkokallionk. 5 D 
67. Linjurilla n:o 16 pääsee kadun kulmaan. 



Puheenjohtaja 



LINJA-AUTO TAMPEREEN 
JUHLILLE 

ISK:n taholta on suunniteltu yhteistä lin- 
ja-automatkaa Ruotsista ensi kesänä Suo- 
men juhlille, joiden on alustavasti ilmoitet- 
tu tulevan Tampereelle. Auto ajaa siinä ta- 
pauksessa reitin Göteborg — Boräs — Jön- 
köping ja mahdollisesti myös joku paikka 
Keski -Ruotsissa. Tarkempi ilmoitus tulee 
toukokuun numeroon. 



Inkeriläisten Viestiä ovat tukeneet: 

Pietari Pöntinen, Boräs 10 kr 
Anna Kainelainen, Boräs 10 kr 
Viesti kiittää lahjoittajia. 



TURUN PAIKALLISOSASTO 

Helluntai juhla Karj alatalolla Itäpellontie 
2, toisena helluntaipäivänä 14. 5. 1978 klo 
14.00. Tervetuloa. 



SEUKKOSEURA 

kokoontuu Inkerikodissa torstaina touko- 
kuun 18. pnä klo 13. 
Tervetuloa! 

Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
mintaa koskeviin tiedusteluihin. 



VÄHÄN INKERI-ILLOISTA 
BORÄSISSA 

Syksyn ja talven aikana on kerran kuu- 
kaudessa pidetty Inkeri-ilta omalla seura- 
kuntakodilla. Kaikkiaan näitä iltoja on pi- 
detty tähän mennessä 7 kertaa. Tammikuun 
ohjelma oli suosittu, koska silloin oli 35 
henkilöä läsnä. Silloin katsoimme filmin 
Boräsin kesäjuhlilta. Helmikuun tilaisuu- 
teen oli vain 6 hakeutunut, kun taasen maa- 
liskuun illassa oli 16 henkilöä keskustele- 
massa pääsiäisen vietosta entisessä Inkeris- 
sä. Nämä kertomukset on nauhoitettu. 



JOUKOSTAMME POISTUNEITA 

Maria Kainelainen, synt. 25/7 1891 Inke- 
rissä, kuoli 16/3 1978 Boräsissa; Valdemar 
Nevalainen, synt. 4/9 1912, kuoli 16/3 1978 
Tranemossa; Johannes Parri, synt. 1/3 1915, 
kuoli 17/3 1978 Nolissa. 



Vammala 1978. Vammalan Kirjapaino Oy. 



inkeriläisten viesti 




numero 5 



toukokuu 1 978 



viesti 



TOIMITUS: Päätoimittaja: 

Matti Vironmäki, puh. 631 285 
Toimitussihteeri : 

Anja Luoma, puh. 892 460 (iltaisin) 
Koivikkotie 6, 01620 Vantaa 62 
(toimituksen osoite) 

KONTTORI: Inkerikoti, Karj alatalo, Käpylänkuja 1, 

00610 Helsinki 61 
Puh. 793 796 

Postisiirtotili Hki 30636-4 
Auki maanantaisin klo 16.30 — 18.30 

TILAUSHINTA: 25 mk/vsk. kotimaassa, Ruotsissa 30 kr. 

ILMOITUSHINNAT: 1/1 sivu mk 200,— 

1/2 » » 120,— 
1/4 » » 70,— 
Kuolinilmoitukset 30, — 
Kiitos- ym. ilm. 20, — 

Kuva ilmoituksessa 45, — 
Osoitteenmuutos 5, — 

PÄÄASIAMIES Armas Paakkonen 

RUOTSISSA: Tingsgatan 4 B 

50253 Boräs. Puh. 633/101 850 
Postisiirtotili 626047-5 

PÄÄASIAMIES Hannu Vironmäki 

SUOMESSA- Tehtaankatu 5 E 43, 00140 Helsinki 14 

Puh. 662 668 
Postisiirtotili 416608-9 

Lehti ilmestyy kerran kuukaudessa 

Kustantaja ja julkaisija: * 
INKERILÄISTEN YHDISTYS R.Y. 



ARVOISAT TILAAJAMME JA LUKIJAMME 

INKERILÄISTEN YHDISTYKSEN KONTTORI INKERIKODISSA PIDETÄÄN 

KESÄLOMIEN VUOKSI SULJETTUNA HEINÄ— ELOKUUN AJAN. 

Silloin siellä ei kukaan vastaa maanantaisin puhelimeen. Muuten asiat 
hoidetaan silloinkin. Mutta älkää lähettäkö Inkeriläisten Viestiin tarkoitta- 
mianne kirjoituksia Inkerikotiin, ei nyt eikä muulloinkaan, vaan suoraan 
toimituksen osoitteella, jonka löydätte edelleen etukannen sisäsivulta. 

HYVÄÄ KEVÄTTÄ JA KESÄÄ TEILLE KAIKILLE 

Toimitus 



KANSIKUVA KERTOO: Johannes Rudbeckiuksen patsas Västeräsin Tuomiokirkon vierel- 
lä. Patsaan on suunnitellut Carl Milles 1923. Johannes Rudbeckius oli kuuluisa ruotsa- 
lainen piispa, jonka Kustaa II Adolf aikoinaan lähetti järjestelemään mm. Viron ja 
Inkerinmaan kirkollisia oloja. Historia kertoo, että asioita saatiin paljon järjestykseen. 
— Tuomiokirkko on Västeräsin kesäjuhlien juhlakirkkona. 



Matti Vironmäki: 



Hiljaista virtaamista 



»Kaikki virtaa!» Näin selittivät jo 
muinoin viisaat kreikkalaiset elämän 
kulkua ajatellessaan. Nykyaikainen 
tiedemies on myös samaa mieltä. Hän 
toteaa: »Elämä ei ole tila, vaan se on 
liikettä» (Paul Tournier: »Roolimme ja 
me»). 

Virtaaminen ja liike voi tapahtua 
monella tavalla. On suuria virtoja, 
joissa vesimassat vyöryvät valtavalla 
voimalla ja ryöppyävät joskus kauas 
kuuluvana kohisevana koskena. Mutta 
on myös metsäisiä puroja, joissa kris- 
tallinkirkas vesi solisee hiljaisesti ja 
rauhallisesti, etteivät läheisellä valta- 
tiellä liikkujat usein edes liikettä huo- 
maakaan. 

Viimemainitun kaltaista elämää on 
ollut Inkeriläisten yhdistyksessä toi- 
mintavuonna 1977. On oltu liikkeellä; 
joskin verkkaisin ja joidenkin mieles- 
tä kenties hitain askelin. Heimotulta 
on pyritty vaalimaan voimiemme mu- 
kaisesti, kuten sääntömme ja vuosiko- 
kouksessa tehdyt suunnitelmat ovat 
edellyttäneet. Tulokset ilmenevät toi- 
mintakertomuksesta, jota emme vali- 
tettavasti taloudellisista syistä voi pai- 
nattaa, mutta joka käsikirjoituksena 
jää Inkeri-kodin arkistoihin kertomaan 
jälkipolvillekin toiminnastamme. 

Tunnettu sananparsi kuuluu: »Jokai- 
nen on oman onnensa seppä!» Tämä 
elämän koulussa opittu viisaus pitää 
paikkansa sekä yksilöiden että yhtei- 
söjen elämässä. Myös yhdistyksemme 
toimintaa ajatellen onnemme ja me- 



nestyksemme riippuu paljon siitä, mi- 
ten taitavasti osaamme takoa. Toivot- 
tavasti yritämme parastamme, vaikka 
usein tunnemmekin henkisen energia- 
määrämme kulumisen. Nykyhetki on 
ymmärtääkseni sellainen, että otetta ei 
ole syytä päästää heltiämään. On pal- 
jon lähimmäisiämme, joita voimme tu- 
kea, jos ei muuten niin käymällä ter- 
vehtimässä heitä. Näin sanoessani tar- 
koitan erityisesti Eestissä ja Inkerin- 
maalla asuvia ystäviämme, joissa on 
paljon Sukulaisiamme. Me iloitsemme, 
että retket Tallinnaan ja Leningradiin 
ovat nykyisin varsin helposti järjestet- 
tävissä, jolloin omaisten ja tuttavien 
tapaaminen on mahdollista. Viimemai- 
nitussa miljoonakaupungissa on paljon 
mielenkiintoista nähtävää. Uusin ja 
rakas matkailun kohde on Leningradin 
luterilainen kirkko, joka vihittiin vii- 
me joulukuussa, kuten tässäkin lehdes- 
sä on kerrottu. 

Edelläsanotun muistaessamme, että 
olemme oman onnemme seppiä, emme 
toki unohda toistakaan esivanhempiem- 
me opetusta. Se kuuluu: »Jumalalla 
on onnen lahjat, Luojalla lykyn avai- 
met.» Olemme kiitollisia, että Suuri 
Luojamme on käytellyt »avaimiaan» 
kohdallamme tähän asti ja uskomme, 
että »lykyn ovi» avataan meille tar- 
peen mukaan vastaisuudessakin. 

(Katkelmia toimintakertomuksesta, 
joka esitettiin Inkeriläisten Yhdis- 
tyksen vuosikokouksessa 2. 4. 1978 
Inkerikodissa.) 



Vierailuja ja vuorovaikutuksia 

Helsingin Kalevalaisten naisten vieraana 



»Vuoroin vieraissa käydään, harvoin hy- 
vänä pidetään», sanoo sananlasku. Har- 
voinpa lienee pidettykin vieraita niin hy- 
vänä kuin Helsingin Kalevalaiset Naiset 
pitivät taannoin meitä inkeriläisiä. Olim- 
me saaneet kutsun saapua Kalevalaisten 
Naisten järjestämään »Inkeri-iltaan». Kut- 
sua noudatettiin innokkaasti. Onhan Ka- 
levalaiset Naiset järjestö, johon Inkeriläis- 
ten Yhdistys on aina pyrkinyt pitämään 
läheistä yhteyttä, sillä molemmilla on vi- 
rikkeenä sama aate: heimotyö ja kansallis- 
ten kulttuuriperinteiden vaaliminen. 

Meidät toivotti tervetulleiksi inkeriläis- 
aiheisella puheellaan agronomi Kaarina 
Kuusi, joka kertoili alkajaisiksi kodikkaan 
välittömästi, mitä hän meistä inkeriläisistä, 
ja Inkeristä yleensä, tiesi. Siitä, mitä hän 
ennestään ei tiennyt, hän oli ottanut sel- 
vää. Hän oli löytänyt prof. Sulo Haltso- 
sen toimittaman kirjasen »Entistä Inkeriä», 
joka antaakin pähkinänkuoressa hyvän ku- 
van Inkerinmaasta ja sen entisestä elä- 
mästä, sekä Samuli Paulaharjun kuvauksia 
Inkeristä. 

Kaikesta näki, että kesfemäntämme oli- 
vat valmistautuneet järjestämään meille 
antoisan illan, ja siinä he onnistuivat täy- 
dellisesti. Yleisö ihastui ikihyviksi, kun 
neljä kansallispukuista tyttöstä pyrähti 
heidän eteensä ja lauloi hauskan inkeri- 
läisen laulelman inkeriläisestä paimenesta 
sekä esitti riemukkaan kuvaelman »Sulha- 
sen valinta». Vieraat olivat liikuttuneita. 
Heitä varten oli tämä kaikki järjestetty. 

Kahvitauon jälkeen emäntämme pyysi - 
vätkin inkeriläisvieraita huolehtimaan lop- 
puillan ohjelmasta. Miten osuvaa psyko- 
logiaa: ensin viritetään vieraat lämpimään 
tervetullut- tunnelmaan, ja sitten pyydetään 
mukaan yhteiseen ohjelmantekoon, johon 
onneksi olimme osanneet varautuakin. Mu- 
kana melkein kokonaisuudessaan ollut In- 
keri-kuoro esittäytyi uuden johtajansa 
Kerttu Hiltusen johdolla ja kajautti pari 
ohjelmistoonsa kuuluvaa laulua: kaikille 



tutun »Laula matkalainen korpimaan» ja 
saksalaisen iloisen kansanlaulun »Satakie- 
li». Sen jälkeen kirkkoherra Matti Viron- 
mäki, »heimopäällikkö», piti lämpimän pu- 
heen, jossa kosketeltiin niitä yhteisiä pää- 
määriä ja tavoitteita, joita Kalevalalaisil- 
la Naisilla ja inkeriläisillä on. Hän esitte- 
li kartan avulla emännillemme Inkerin- 
maan sijaintia ja kertoili Inkerin kansan 
vaiheista sotien jälkeen, sen kovasta koh- 
talosta, tuskien tiestä, ja sopeutumisesta 
uusiin oloihin, sekä Inkeriläisten yhdistyk- 
sen toiminnasta. Opettaja Maija Viron- 
mäki täydensi kuvausta kertomalla lämpi- 
mästi ja vapaasti eläytyen helmikuisesta 
matkastaan Leningradiin ja siellä erityi- 
sesti Pushkinin luterilaiseen kirkkoon, jo- 
ka avattiin viime joulukuun 12. päivä, ku- 
ten useissa yhteyksissä olemme saaneet 
kuulla. Saattoi helposti aistia, miten ker- 
tomus liikutti kuulijoita. Nostatti kyyne- 
leen silmäkulmaan, kun kuultiin, miten 
hartaasti sitä kirkkoa oli odotettu, miten 
kauan kaivattu ja rukoiltu — vuosia, vuo- 
sia. 

Kun vieraat parin tunnin kuluttua kai- 
kin puolin kestitettyinä alkoivat puuhata 
kotiinlähtöä, kaikkien silmissä loisti läm- 
min ystävällinen tuike. Oli koettu jota- 
kin sykähdyttävää kaiken murheen ja ah- 
distuksen jälkeen — kaiken murheen ja 
ahdistuksen keskellä: emme ole aivan yk- 
sin. Kun vaalimme omia inkeriläisiä juu- 
riamme, meidän rinnallamme on ystäviä 
jotka ymmärtävät meidän työtämme, vaik- 
ka joskus — ulkopuolisen silmin — tur- 
haltakin näyttävää. He meidän kerallam- 
me vaalivat kansallista kulttuuria, suoma- 
laista kulttuuria ja perinteitä, jotka ovat 
meille kaikille yhteisiä, meidänkin perin- 
teitämme ja kulttuuriamme. 

Ennen eroa saimme tuomisiksi Inkeri- 
KOtiin Kalevalaisten Naisten Liiton Vuosi- 
kirjan pari vuosikertaa ja — Inkeriläisten 
Viestin tilauksen sekä lupauksen, että täst- 
edeskin käydään vuoroin vieraissa. — AL 




Sulhasen valinta käynnissä. Ei kelvannut suutari, ei lukkari jota 
tässä arvostellaan (kuva yllä). Monenlaista sulhoa oli tarjolla, ennen- 
kuin »Se oikea» (kuva alla vas.) löytyi. Se oikea oli iloinen pillipiipari, 
jonka kanssa tulevat päivät ja vuodet rattoisasti vierisivät. 




Vaikuttava kumarrus ihastuneen yleisön raikuville aplo- 
deille. Sulhasen valitsijat ylhäällä ja alhaalla (oik.) ku- 
vissa vasemmalta oikealle: Anna-Maija Poijärvi, Susan- 
na Saukkonen, Irmeli Stadigh ja Anu Koroma. 




Adam Jamalainen: 



Inkerin starssinat tsaarin vieraana 

(Kirjoitus julkaistu lehdessä »Suomalainen Inkeri», vuosijulkaisu IX, 1940 — 1944.) 



Seuraavassa kertoo eräs entinen inkeri- 
läinen kunnanvanhin eli starssina venäläis- 
ten pääsiäisen vietosta sekä starssinoiden 
käynnistä tsaarin vieraana. 

Pääsiäisyönä ei koko laajassa Venäjän 
maassa tsaarin aikana nukuttu, sillä kaikki, 
joilla oli vähänkin mahdollisuutta, menivät 
jo aattoiltana kirkkoon, jotka olivat tästä 
syystä tupaten täynnä. Juhlallisuudet kir- 
kossa alkoivat jo illalla ja jatkuivat koko 
yön. Näitä juhlia kävivät myös paikkakun- 
tamme suomalaiset, etenkin nuoret, katso- 
massa Sergievon luostarissa. Kello 12 yöllä 
alkoivat kaikkien kirkkojen kellot soida, 
jotka edeltävän seitsemän paastoviikon 
aikana olivat vaienneet. Kellojen rumputus 
jatkui koko yön ja seuraavina päivinä, sillä 
kaakilla kansalaisilla oli oikeus pääsiäisvii- 
kon aikana soittaa kirkon kelloja. Kellojen 
alkaessa yöllä soida, alkoi samalla yleinen 
onnentoivotus ja suuteleminen; kaikki oli- 
vat samanarvoisia ja ihmisten keskeinen 
viha oli hetkeksi unhoitettu. Juhlallisuudet 
kirkossa jatkuivat melkein koko yön ja 
kova moiske kävi ihmisten suudellessa toi- 
siaan aitovenäläiseen tapaan, miehet miehiä 
ja naiset naisia tai miehet naisia ja päin- 
vastoin. Kirkosta poistuttua oli joka talossa 
pöytään katettu pääsiäisruokia, johon vält- 
tämättömästi kuuluivat punaiseksi värjätyt 
kananmunat, »pasha», joka oli valmistettu 
hapatetusta maidosta ja höystetty sokerilla, 
sekä kulitsa, pääsiäiseksi valmistettu velinä- 
kakku. Kulitsan päällys oli koristettu eri- 
värisellä sokerilla ja kuului siihen vielä pu- 
nainen paperista valmistettu kukka. Pää- 
siäispöytään kuului välttämättömästi myös 
votka. Kun Suomessa on joulu juhlista ja- 
loin, niin venäläisillä on pääsiäinen juhlista 
paras. Sen tähden kirkosta poistuttua alkoi 
syöminen ja juominen, jota kesti monta päi- 
vää. Kun useimmat venäläiset, varsinkaan 
kylissä, eivät seitsenviikkoisen paaston 
aikana syöneet lihaa, voita eikä maitoa, niin 
nyt alkoi ylensyöminen ja mässääminen. 
Pääsiäisenä ihmiset tulivat sairaiksi, sattui- 
pa kuolemantapauksiakin liiasta syömisestä. 



Venäläiset papit kulkivat talosta taloon suu- 
telemassa seurakuntalaisiaan. Näitä tietysti 
joka talossa kestittiin niin, että toisinaan 
pappi uupui kesken toimitustaan humalai- 
sena nukkumaan johonkin taloon. Kaikissa 
virastoissa virkamiehet ja palveluskunta 
kävivät pääsiäisaamuna onnentoivotuksella 
päälliköittensä luona. 

Ollessani sotaväessä Sarattovissa kävi ka- 
sarmissa ensimmäisenä pääsiäisyönä myös 
komppanian päällikkö, jonka arvo tavalli- 
sesti oli kapteeni, suuteli joka sotamiestä 
komppaniassa, paitsi juutalaisia ja tataari- 
laisia. Komppanian päällikön jälkeen tuli 
tervehdykselle rykmentin komentaja, joka 
oli arvoltaan eversti, usein myös kenraali. 
Tämä suuteli ainoastaan aliupseereita. Tä- 
män jälkeen annettiin joka sotamiehelle pu- 
nainen kananmuna, annokset pashaa, kulit- 
saa, kinkkua sekä päälle annos votkaa. 
Päällikön poistuttua alkoi syöminen ja juo- 
minen. Kohta kaikuivat hanurin sävelet ja 
pian oli melkein koko komppania tanssimas- 
sa tripatskaa. Tätä jatkui koko yön ja 
aamun valjetessa oli melkein joka mies 
komppaniassa kumossa. 

Venäjän tsaari otti pääsiäisenä myös vas- 
taan alamaisten onnentoivotuksia. Ensim- 
mäisenä pääsiäispäivänä olivat Venäjän ta- 
lonpoikain edustajat mukana tässä tilaisuu- 
dessa. Erikoista tässä oli se, että edustajana 
olivat tilaisuudessa vain Pietarin kaupungin 
ympäristössä asuvat kunnanvanhimmat Pie- 
tarin, Pietarhovin, Tsarskojeselon ja Lyysin 
piiristä. Tällä tavoin oli tsaarin luona edus- 
tamassa venäläistä musikkaa suomalaisia 
talonpoikia. 

Nikolai II asui talvella aina Tsarkoje 
Selossa, jonka palatseissa tapahtui myös 
pääsiäisen vastaanotto. Viikkoa ennen pää- 
siäistä tuli virallinen paperi uj estin päälli- 
költä, jossa ilmoitettiin, että kunnanvan- 
himpien on aikaiseen pääsiäisaamuna saa- 
vuttava Pietarin läänin kuvernöörin kans- 
liaan puettuna siististi pitkävartisiin saap- 
paisiin. Mukaan oli otettava kolme kanan- 
munaa sekä puhdistettava kunnanvanhini- 



malle kuuluva mitali. Kunnanvanhimman 
virkamerkkinä oli ketjussa kaulassa riip- 
puva vaskinen mitali, jonka toisella puo- 
lella oli Venäjän kaksipäinen kotka ja toi- 
sella Pietarin läänin vaakuna ja venäjän- 
kielinen kirjoitus: kunnan vanhin. Sitä käyt- 
tivät kunnanvanhimmat kuntakokouksissa, 
juhlatilaisuuksissa sekä viranomaisten luo- 
na käydessä. 

Lääninkansliassa meidät otti vastaan 
uj estin päällikkö. Pääsiäissuutelemiset ta- 
pahtuivat ensin tämän kanssa ja sen jäl- 
keen Pietarin läänin kuvernöörin kanssa, 
joille jätettiin pääsiäismunaa Täältä lähdet- 
tiin junalla Tsarskoje Seloon, jossa komeis- 
sa vaunuissa ajettiin tsaarin palatsiin. Siel- 
lä meidät ottivat vastaan livredhin puetut, 
k ui ta kahmaiset hovipalvelijat, jotka kuljet- 
tivat meidät monien komeiden huoneiden 
lävitse. Kaikilla ovilla seisoivat samalla ta- 
valla puetut palvelijat. Viimein tultiin isoon 
saliin, jossa tapahtui vastaanotto. Siellä oli 
paljon keisarin seurueeseen kuuluvia yli- 
myksiä, miehiä sekä naisia. Tsaarin perhe 
seisoi rivissä, ensimmäisenä keisarinna, jolle 
annettiin punainen muna. Keisarinna antoi 
vastalahjaksi koristetun fajanssisen munan, 
joka otettiin vastaan suutelemalla keisarin- 
nan kättä. Sen jälkeen suudeltiin keisaria 
ja perin toru htin a sta poskelle ja neljää ty- 
tärtä kädelle alkaen vanhimmasta nuorem- 
paan. Keisari oli mitättömältä vaikuttava 
tavallisen armeijan upseerin näköinen mies, 
everstin puvussa. Sitä vastoin tsaaritar oli 
mahtavan näköinen, todellinen keisarinnan 
kuva. Perintöruhtinas oli raihnaiselta vai- 
kuttava isänsä näköinen poika. Suuriruhti- 
nattaret olivat kaikki kauniita ja pitkiä 
äitinsä tyttäriä, ojentaen meille hymyillen 
kätensä. Viimeisessä keisarin vastaanotossa 
v. 1916 keisari ei ollut itse läsnä, vaan oli 
rintamalla. Keisarinna näytti silloin kovin 
väsyneeltä. Tervehdyksen jälkeen meidät 
vietiin päivälliselle pitkien valmiiksi katet- 
tujen pöytien ääreen, jossa erikoisesti pisti- 
vät silmään komeasti koristetut suuret pas- 
hat ja kulitsat. Tämän lisäksi oli pöydässä 
suuret lautaselliset täynnä punaisia kanan- 
munia, siankinkut, vasikanpaistit, kaviaarit 
ym. maailman herkut. Päälle vielä kahvia 
ja teetä monenkaltaisten leivonnaisten 
kanssa. Väkijuomia ei sodan aikana näissä 
tilaisuuksissa tarjottu. Syötyämme ja juo- 



Tervehdys Kanadasta 




Bachelor of Arts. 
Geography. 



Specialized honours 



Yllä olevan kuvan on lähettänyt Juho Pak- 
kanen tyttärestään Elvistä, nykyisestä mrs 
Taylorista, joka on opiskellut neljä vuotta 
Guelphin yliopistossa. Kuvan alla oleva 
englanninkielinen teksti »Bachelor of Arts» 
vastannee lähinnä meidän humanististen 
tieteiden kandidaattiamme. Korkeimmat ar- 
vosanat Elvi Taylor on suorittanut 'geo- 
grafiassa' eli maantieteessä, mikä niin ikään 
ilmenee englanninkielisestä tekstistä. 



tuamme tarpeeksemme meidät vietiin hovin 
vaunuilla takaisin junalle. Tämä olikin 
ainoa tilaisuus, jolloin Venäjän talonpoika 
sai lähemmin nähdä tsaaria ja hänen per- 
hettään ja istua vieraana -tsaarin pöydässä. 



KESÄJUHLAT TAMPEREELLA 

15--16. HEINÄKUUTA 

Kuten jo viime numerossa kerroimme, tulevat Suomen inkeriläisten kesä- 
juhlat Tampereelle. Ne pidetään heinäkuun 15. — 16. päivinä. Järjestäjänä 
on Tampereen paikallisosasto, joka vastikään vietti 20-vuotisjuhliaan. 
Juhlapaikkana on jo vanhastaan tuttu Tammelan koulu. Juhlapuhujina 
ovat mm. prof. Pertti Virtaranta, rov. Iivari Rämä ja khra Matti Viron- 
mäki. 

Ruokailua ei juhlapaikalle ole voitu järjestää, mutta paikallisosaston 
puheenjohtajan Eero Rautajoen mukaan Tampere on tunnettu hyvistä 
ravintoloistaan, joten juhlavieraan ei tarvitse pelätä nälkään nääntyvänsä. 
Ravintoloita ja baareja on runsaasti myös juhlapaikan lähistöllä. 

Majoitus. Ne joilla ei ole Tampereella sukulaisia tai tuttavia, ovat pako- 
tettuja käyttämään hotellien tai muiden yleisten majoituspaikkoj en palve- 
luita. Myös vaatimaton, edullinen yhteismajoitus koululle on järjestetty. 
Seuraavassa muutamia majapaikaksi sopivia hotelleja. Huonevaraukset on 
paras tehdä hyvissä ajoin. 

Hotelli Emmaus Hämeenkatu 1, Rautatieasemaa vastapäätä, puh. 931- 
21980 

Kesähotelli Rasti Itsenäisyydenkatu 1, Rautatieaseman takana, puh. 931- 
30640 

Kesähotelli Domus Pellervonkatu 9, puh. 931-50000 (vaihde) 

Uimahallin Maja Pirkankatu 10—12, n. 3 km juhlapaikalta, puh. 931-29460. 

Juhlat alkavat lauantaina 15. 7. klo 15.00 juhlakanslian avauksella Tam- 
melan kansakoululla, jossa on myös saatavissa juhlaohjelma ja juhla- 
merkki sekä tietoja yhteismajoituksesta ja ruokailupaikoista. Sunnuntai 
16. 7. aloitetaan kunniakäynnillä sankarihaudoille ja Karjalaan jääneiden 
muistomerkille. 



INKERI-KUORO ETSII UUSIA LAULAJIA 

Erityisesti kaivattaisiin mieslaulajia. Tutusta Inkeri-kuorosta on tarkoitus muo- 
dostaa sekakuoro, mikäli tarpeellinen määrä mieslaulajia ilmaantuu. Mutta myös 
uudet naislaulajat ovat erittäin tervetulleita; varsinkin sopraanoista on jatkuvasti 
puute. Meillä on tarmokas ja pätevä johtaja, mutta ilman riittävää jäsenmäärää 
ei hyvää kuoroa synny. Kesä lähestyy, ja sen mukana kahdet kesäjuhlat, joten 
harjoitusten pitäisi päästä nopeasti vauhtiin. Siis: kaikki lauluin toiset ja -taitodset 
mukaan elvyttämään Inkerin kuulua lauluperinnettä! — Harjoittelemme Inkeri- 
kodissa (Karjalatalo, Käpylänkuja 1) tiistaisin klo 17.30. — Huom! Aika 18.30 
huhtikuun numerossa on muuttunut tuntia aikaisemmaksi. 



hatuin soijan soitantaa 



Lapsuuven aika s ii muistelmii 



Mie ko niin kovast suvaitsen tätä mein 
ommaa kieltä, ni mie kirutankii sitä. Kyl 
mie ossaan oikeeta suomeekii kiruttaa, mut 
ko tiä mein oma kiel männöö niin sorjast, 
ni mitä sitä ennää käyvvyy viäristelemää. 

Ennen, viel miun lapsuuvessain, piettii 
kovast sukulaisiisi Miulkii olj niitä tätilööi 
ja enolooi vaik kuin paljo, olj Mar-täti, olj 
Sohv-täti ja Katju-täti, olj Juhan-sedän tä- 
ti, olj Muos-eno ja Juosep-eno ja olliit tie- 
tyst heilkii ne omat leivän paistajat. A 
seukkolooi ja lankolooi ei kannata käyvä 
luvettelemaa, niitä tulis niin paljo, ettei 
paperii riittäis. 

Nyt mie kerronkii oikeita tos-lapah- 
tummii, eikä mittää turhii kuaskulooi. 
Ennen pelättii kummituksii ja yhteen il- 
taan ko se Katju tattiin läks pimjääs 
käymää uikoon, kyllähä työ arvaatta, 
mii asjoil hiä mänj sinne kuijaa, ni hiä 
näkköokii, et siel hein kujas katoksen ali 
seisoo pitkä valkonen huamu, ihan katon 
reunan korkuinen. Ei hiä kerint sitä asjaa 
toimittaa, vua mänj sissää ihan lum-valko- 
seen sanomaa sisolleen Sohv-tätil, ett suur 
valkonen kummitus seisoo hein kujas, 
Sohv-tättiin ko olj pyhäkoulun opettaja ja 
muutenkii Jumalaa pelkäävä ihminen, ni ei 
hiä pelänt itse kummitustakaa. Hiä sano, 
jot hiä männöö kysymää silt huamult, mitä 
sill ois asjaa. Hiä män utalast lähemmäks 
ja näkköokii, jot se onkii hein oma valko- 
nen hevonen piä pystyys. Se hevonen olj 
piäst talliis välillee ja suant ovenkii auk 
ja olj tult kuijaa; ja siin olj pitkät rappuist 
mitä myöte mäntii parsiil heinii laskemaa, 
se hevonen olj pistänt piähään rapun väl- 
lii, eikä olt suant pois piätäan, ni se oljkii 
niin korkee, jot katon reunaa tapais. No 
tietyst heil asja selkiis ja tulj helpomp ol- 
la, vaik Katju-tätijäin vähän hävetti, ko 
hiä olj niin arka. 

Mar-tättiin olj viety Luakalaa ja hänell 
olliit vähän kippeet silmät. Hiä käi Kruas- 
seeloos verssaliil, ja se verssaalj kirutti hä- 



nel kaplii pantavaks silmii. Mar-tättiin ko 
käi apteekis ostamaas sitä kaplii, ni sitä 
annettii vua pien pusirkka, ja ko hiä läks 
Jalkasin kulkemaa kottii, ja sitä oljkii oi- 
kee monta virstaa, ni hiä uatteelj, jot mitä 
hiä käyvyy niin vähhää kaplii silmiheen 
tiputtelemaa, hiä otti sen pusirkan kor- 
mannostaan, ja ryyppäis suuhun sen pienen 
kaplitilkan. Sit ko hiä tulj meil vierai- 
tten, ni hiä itse kuaskuis tiän asjan. 

Oikoo täi kertaa tämä muistelus, jos tei- 
tä huvittaa ni mie kirutan toisen kerran 
lissää. 

A.K. 

Sananlaskuja 
Inkeristä 

Mikä huutain tulloo, se viheltäin männöö. 



Vierasta kannaa ko höy hennat, ni omajais 
pie hännäst kii. 



Mantsikka ottais, pippuramarja pittäis! 

* 
Rahtiset rahat on ko niiniset nuorat. 

* 

Vettä ne juovat herroinkii hevoset, ja 
sorjaa karvaa kantaat! 



Sen se koira kyläst suap, ko kolauksen 
korvallee. 
— Koonnut Maija Mehiläinen 

Turun kuulumisia 

Inkeriläisten yhdistyksen Turun pai- 
kallisosaston vuosikokous pidettiin 
Karjalaisten talossa Itäpellontie 2 hel- 
mikuun 26. pnä 1978 alkaen klo 14.00. 
Olisivatko hiihtokisat osaltaan vaikut- 
taneet asiaan, ettei kokousväkeä ollut 
saapunut kuin kolmannes jäsenistä. 

Kokouksen avauksen suoritti paikal- 
lisosaston puheenjohtaja pastori Vilho 
Mustonen. 

Kokous todettiin laillisesti koollekut- 
sutuksi ja päätösvaltaiseksi. Vuosiko- 
kouksen puheenjohtajaksi valittiin ko- 
kouksen avaaja Vilho Mustonen. Sih- 
teeriksi valittiin paikallisosaston sih- 
teeri Lilja Stenvall. Pöytäkirjan tar- 
kastajiksi Anna Kapanen ja Katri Kle- 
mettilä. Kokouksessa käsiteltiin sään- 
tömääräiset asiat. Puheenjohtaja luki 
kokoukselle laaditun työjärjestyksen, 
joka hyväksyttiin. Lilja Stenvall luki 
kokoukselle laatimansa v. 1977 toimin- 
takertomuksen, joka hyväksyttiin muu- 
toksitta ja kiitosmaininnalla. Todettiin, 
että ollaan kokoonnuttu sekä toimittu. 
Järjestetty säännöllisten kokoontumis- 
ten lisäksi myös kaksi retkeä oikein 
suurella joukolla: Helsinkiin sekä Py- 
härantaan. 

Kuultiin rahastonhoitaja Paavo Pe- 
sosen laatima tilikertomus, joka hyväk- 
syttiin. Tilintarkastajain lausunnon 
luki Katri Klemettilä. Johtokunnalle 
myönnettiin tili- ja vastuuvapaus. Va- 
littiin johtokunnan jäsenet. 

Erovuorossa olivat johtokunnan jä- 
senistä: L. Dravantti, V. Mustonen ja 
I. Siippalainen. Erovuoroiset jäsenet 
valittiin uudelleen. 

Nykyisellään johtokuntaan kuuluvat: 
Vilho Mustonen, Keijo Korkka, Lilja 
Stenvall, Paavo Pesonen, Samuli Dra- 
vantti, Jooseppi Klemettilä, Impi Ris- 
sanen, Ilo Siippalainen ja Lilja Dra- 
vantti. 

Järjestysmiehet: Tauno Dravantti. 
Matti Olkkonen, Leo Nuija ja Yrjö 
Rautanen. 

Jäsenmaksujen kantajat: Yrjö Rau- 
tanen, Maija Kulmala ja Leo Nuija. 

Lehtitilausten vastaanottajat: Lilja 
Stenvall ja Jooseppi Klemettilä. 
Jatkuu siv. 13 

Inkeriläisten 
Yhdistys ry:n 



OMAISUUSTASE 31. 12. 1977 



Vastaavaa: 

Rahaa 




937,73 


Talletuksia PSP 




4673,94 


KOP 




363,42 


OKO 




184,42 


Tavaravarasto 




3619 — 




mk 


9778,51 


Vastattavaa: 






Viestin til. maksuja v. 78 




3761,43 


Kirkkorahasto 




687,39 


Säästö edell. vuodelta 




2378,16 


Ylijäämä 




2951,53 




mk 


. 9778,51 


TULOSTASE 31.12.1977 






Tulot: 






Inkeriläisten Viestin tulot 




33393,22 


Jäsenmaksut 




1169,05 


Tuloia tavaran myynnistä 




238,76 


Korkotuloja 




920,91 


Kesäjuhlatuloja Turku 




2460,20 


» Helsinki 




1680,58 


Matkatuloja 




15810,— 


Sekalaisia tuloja 




42,50 




mk. 


55715,22 


Menot: 






Inkeriläisten Viestin menot 




36191,26 


Toimistotarvikkeet 




514,25 


Puhelinkulut 




195 — 


Matkamenoja 




15810,— 


Sekalaisia menoja 




53,18 


Ylijäämä 




2951,53 




mk. 


55715,22 


Helsingissä 15 p:nä maaliskuuta 1978 


Matti Vironmäki 






Hertta Allanmaa 







HUOM.! 

Selostus Inkeriläisten Yhdistys 
ry:n vuosikokouksesta julkaistaan 
seuraavassa numerossamme. 



JUHANNUKSENA 
RUOTSIIN 
VÄSTERÄSIN 
KESÄJUHLILLE 

Vanhan tavan mukaan järjeste- 
tään yhteinen bussimatka Ruotsin 
kesäjuhlille. 

Lähtö tapahtuu Helsingistä tors- 
taina 22. kesäkuuta klo 17.30 
Aurorankatu 7:n edestä. Ajamme 
Turkuun, josta laiva lähtee klo 
22.00. Perjantaiaamuna olemme 
Tukholmassa, josta bussimme jat- 
kaa kohti Västeräsia. 

Paluumatkalle lähdemme sun- 
nuntaiaamuna anivarhain, sillä 
laivamme irtoaa satamalaiturista 
klo 8.00. Paluumatka on siis päi- 
vämatka. 

Matkan hinta edestakaisin on 
200 mk. Hyttipaikkoja on saata- 
vissa hintaan 65 mk. 

Ilmoittautumiset Ida Riipiselle, 
os. Linnankoskenkatu 8 B, 00250 
Helsinki 25, puh. 445 701 tai Yrjö 
Korkkiselle, os. Vehkatie 15, 01300 
Vantaa 30, puh. 835 556. Lähdem- 
me kahdella bussilla kuten viime 
vuonnakin, jos tarpeellinen määrä 
osanottajia ilmaantuu. 

Majoituksesta ym. kerrotaan 
tässä numerossa Ruotsin ilmoituk- 
sen yhteydessä s. 13. 



Syntymäkyläni 

Sinä syntymäkyläni kaunis olit 

etelärannalla Lempäälän järven. 

Lähes viidenkymmen vuoden jälkeen 

löysin sinusta tyhjyyden jäljen. 

Ainutta taloa entistä 

ei enää siellä ollutkaan. 

Eikä rakas isäni minua 

siellä vastaani tullutkaan, 

ja sehän mun mieleni täysin mursi. 

Enkä paikkoja niiksi mä uskonutkaan. 

Onneksi järvestä vain siksi sen tunsin. 

Oli syyskuinen ilta kun siellä mä käin, 
mutta sielunisilmillä niin paljon mä näin, 
kun aikani katselin sitä. 
Tuo uusi asvalttitie joka nyt oli siel 
voisi kertoa ties 3 vaikka mitä? 

Tuli niin vieras nainen niiltä marjamailta 

joissa aikoinaan minäkin kuljin, 

ja ne kylän karjakujaiset mieleeni muistui, 

kun vain silmäni kiinni suljin. 

Nyt missä ovat entiset naapurit kaikki? 

se salaisuus himmentää mieltä. 

Sodan aallot kai heidätkin taloineen 

pois iäksi pyyhkäisi sieltä? 

Omat rakkaimpani, tiedän, 

he jo ikikodit ovat saaneet 

luona taivaassa Elämän Herran. 

Toivon mukaan siellä kaikki yhtehen tullaan 

me ainiaaksi taasen kerran. 

Liisa Makara 

Isän kirje lapsille 

Viime joulukuun Viestissä oli nimimerk- 
ki »Eräs» kirjoittanut runon »Isän kirje lap- 
sille». Tässä nyt runo »Lasten kirje isälle». 

Parvi pieni valkopäitä 

lauloi lattialla. 

Miksi viivyt oma isä 

sotarintamalla. 

Laita viesti lapsillesi, 

koska kotiin kuljet. 

Koskas meidät suloisesti 

sylihiisi suljet. 

Silloin meill on hyvä olla, 

kun sä rakas isä 

kotiin taasen palaat. 

Silloin meitä lämpimästi 

syllissäs taas halaat. 

Liisa Makara 

RUOTSIN PUOLELTA 



Västeräs — kesäjuhlakaupunki 



Ruotsin inkeriläisten kesäjuhla on juhan- 
nuksena Västeräsissa. Yrittäkäämme tutus- 
tua juhlakaupunkiin. 

Västeräs on vanha kaupunki. Jo 600- 
luvulla tämä Mälarin rannikko oli viikin- 
kien satama- ja kauppakeskus. Näiltä seu- 
duilta ovat olleet hyvät mahdollisuudet liik- 
kua vesiteitse. Paikan vanhin tunnettu ni- 
mitys oli Aras 'joensuu', myöhemmin Västra 
Aräs 'läntinen joensuu', ja edelleen Väs- 
teräs. 

Varhaisella keskiajalla, jolloin alettiin 
louhia rautaa ja kuparia, oli Västeräs Keski- 
Ruotsin tärkein satama sekä kauppa- ja 
kulttuurikeskus. Västeräs kaupunkina ja 
piispan istuimen paikkana tunnettiin 1100- 
luvun puolivälistä lähtien. Dominikaani- 
luostari on perustettu 1240-luvulla. Tässä 
luostarissa Kustaa Vaasan aikana v. 1527 on 
pidetty uskonpuhdistukselle ratkaisevat val- 
tiopäivät. Silloin Ruotsin kirkko erosi Roo- 
masta. Nykyinen kaupungintalo on raken- 
nettu silloisen luostarin paikalle. Ensim- 
mäisestä tuomiokirkosta ei ole mitään jäl- 
jellä. Nykyistä tuomiokirkkoa on alettu ra- 
kentaa 1200-luvun puolivälissä. Viimeisessä 
uudistuksessa vv. 1958 — 61 on saatu onnis- 
tuneesti esille temppelin vanha goottilainen 
tyyli. Tuomiokirkossa on paljon näkemisen 
arvoista, mm. kuningas Erik XIV:n taiteel- 
linen hauta-arkku (sarkofagi). Tässä asias- 
sa on Västeräsilla paljon yhteistä Turun 
kanssa. Olihan Erik XIV kruununsa menet- 
täneenä ollut vankina Turun linnassa sekä 
täällä Västeräsin linnassa. Hänen puolisonsa 
Karin Mänsdotterin viimeinen leposija on 
Turun Tuomiokirkossa. Västeräsin Tuomio- 
kirkon edessä on piispa Johannes Rud- 
beckiuksen kuvapatsas. Tämä tarmokas 
piispa perusti v. 1623 Västeräsiin Ruotsin 
ensimmäisen lukion, joka toimii vieläkin 
Rudbeckianska gymnasium -nimisenä (kel- 
taiset rakennukset aivan tuomiokirkon 



vieressä). Keskellä kaupunkia, joen rannal- 
la, on vanhoja ristisalvosrakennuksia. Tämä 
rakennustyyli ei ole ominaista näille seu- 
duille. Ne ovat 1700-luvun alkupuolelta, ve- 
näläisten sotavankien rakentamia. 

Västeräs kaupunkina pysyi kuitenkin pie- 
nenä. Väkiluku v. 1890 oli noin 8 000. Siitä 
lähtien on suuri tuotantolaitos ASEA — 
Ruotsin Sähkö Oy — alkanut vaikuttaa 
kaupungin laajenemiseen. Nykyään on toise- 
na suurena tuotantolaitoksena Metallverken. 
Kaupungin väkiluku on nyt noin 118 000. 
Västeräsilainen ASEA ATOMI Oy rakenitaa 
Suomeen piakkoin valmistuvaa Olkiluodon 
ydinvoimalaitosta. 

Tässäpä onkin kesäjuhlakaupunki lyhkäi- 
sesti esiteltynä. Juhla alkaa perinteelliseen 
tapaan Juhannusaattona. 

Heikki Toiikka 



ALLA NI, 

som viii ha boken Inkerin Suomalaisten 
Historia pä svenska. Delar av era 
önskningar kan bli sanna. 



HUR? 

Jo, genom att skriva och tala om vilka 
delar ni helst viii läsa. 

Valda delar av boken översättes sedän tili 
svenska, och publiceras i Inkeriläisten Vies- 
ti. 

SKRIV TILL: VIKTOR AITMAN 
ÖSTERGÄRDSV. 22 
S-43800 LANDVETTER 
RUOTSI 

Ruotsin inkerinsuomalaisten 31 ♦ kesäjuhlat 
Västeräsissa Juhannuksena 1978 

OHJELMA 

23. 6. klo 16.00 ISK:n vuosikokous, Kyrkbacksgärden 
» » 18.00 Avajaistilaisuus, Kyrkbacksgärden 

24. 6. klo 8.30 Juhlajumalanpalvelus Tuomiokirkossa 

Kenttähartaus ja urheilujuhla, Arosvallen 
» » 16.00 Juhlaseurat, Kyrkbacksgärden 
» » 19.00 Inkeri-ilta, Västeräsin Kaupunginteatteri 

25. 6. klo 8.00 Ehtoollisjumalanpalvelus Tuomiokirkossa 
» » 11.30 Päättäjäistilaisuus, Kyrkbacksgärden 

Juhlapuhujina Matti Vironmäki, Aatami Kuortti, Vilho Kuru- 
joki, Jussi Jänis, Aappo Björn ym. 

Laulukuorot mm. Gävlestä ja Suomesta. 

Kyrkbacksgärden sijaitsee aivan lähellä Tuomiokirkkoa. Siinä on juhlakans- 
lia sekä kahvitarjoilua. 

Ilmoittautukaa ohjelmiin, urheiluun ja majoituksiin jo hyvin ajoissa etukäteen. 

Majoitus mm. Retkeilykotiin (Wandrarhem) puh. 021/185230, hotelli 
Wasa puh. 021/119230. 

Kansallisesta ohjelmasta huolehtii H. Toikka 021/118091 
Hengellisestä ohjelmasta E. Kuortti 021/182889 
Urheilusta J. Myllärinen 021/55429., A. Björn 021/142839 
Majoituksesta I. Friis 021/112266 

Tervetuloa kesäjuhlille Västeräsiin! 
Juhlatoimikunnan puolesta E. Kuortti 

Suomen bussille varattu majoitus retkeilykodista 
Hinta: Omin lakanoin 23: — yö 

Lakanoitten kanssa 36: — jos omia ei ole mukana 



Jatkoa siv. 10 

Lipunkantajat: Toivo Laitinen ja 
Viktor Nappu. 

Tiliarvio vuodelle 1978. Entinen 
summa, mikäli se on mahdollista. Ei 
tuhlata. 

Toimintasuunnitelmaan sisältyvät 

entiset toimintamuodot: juhlatilaisuuk- 
sien järjestäminen, ompeluseurat, 
kyykkäurheilu sekä retket, mm. Loh- 
jalle. Myös Torstaikerho jatkaa toi- 
mintaansa. 

Todettiin, että vuonna 1977 jäsen- 
maksunsa suorittaneita oli 60 henkeä. 
Kokouksen virallisten asiain päätyttyä 



GÖTEBORG 

Göteborgin seudun Inkerin kerho järjes- 
tää kesäleirin koko perheelle Fjärästissa 
22. — 29. 7. 78. Monipuolista ohjelmaa. Li- 
sätietoja seuraavassa Viestissä ja Veikko 
Venäläiseltä puh. 031/88 53 96, kello 20:n 
jälkeen. 

Göteborgin seudun Inkerin Kerho ja 
Radan seurakuntapiiri järjestävät äitien~ 
päivän vieton Radan seurakuntatalolla 27/5 
kello 15.00. Kaikki tervetulleita. 

nautittiin emäntien keittämät kahvit, 
ja lopuksi veisattiin virsi 34 alusta lop- 
puun. 

»ISIEN USKO» 

Luin helmikuun Inkeriläisten Viestistä 
Matti Vironmäen kirjoituksen »Inkerinsuo- 
malaisten lehdet», joka oli sinänsä erittäin 
mielenkiintoinen. Täällä Ruotsissa asuvat 
Inkerinsuomalaiset jäimme kuitenkin jota- 
kin kaipaamaan, sillä kirjoituksesta puut- 
tui kokonaan maininta siitä, että meillä 
täällä Ruotsissa ilmestyi »Isien Usko» -ni- 
minen julkaisu vuodesta 1948 aina vuoteen 
1965, siis 17 vuosikertaa, ja tämän lisäksi 
90-sivuinen Inkerin kirkon 3 50-vuotis juh- 
lanumero. Kun Isien Usko -lehti lakkasi il- 
mestymästä, jatkoi Inkeriläisten Kotisäii- 
tiön tiedotuslehti »Ristin viesti» ilmesty- 
mistä viellä 7 vuosikertaa, vuodet 1966 — 72. 

Todettakoon, että nämä lehdet täällä kes- 
kuudessamme ovat olleet erittäin suuresta 
merkityksestä meille. Ne ovat todella olleet 
yhteyksien ylläpitäjiä täällä olijoille. Olim- 
mehan muukalaisia vieraassa maassa, ai- 
van oudoissa oloissa, erillään toinen toisis- 
tamme ja suurimmaksi osaksi maan kieltä 
taitamattomia. Radiolähetyksiä ei silloin 
Suomesta kuulunut; kun silloin saimme 
Isien Usko -lehden postissa, se tuntui ikään- 
kuin juhlalta. Se luettin moneen kertaan, 
ja seuraavaa numeroa jäätiin ikävällä vart- 
tumaan. Hyvin monella Ruotsissa asuvalla 
inkerinsuomalaisella ovat vielä ne vanhat 
vuosikerrat Isien Usko -lehteä tallella, mikä 
lienee pikkuinen todistus siitä, kuinka rakas 
tämä lehti meille oli. — T.J. 



PAPIKSI VIHKIMINEN 

Kesäkuun 11. päivänä klo 11 alkavassa 
jumalanpalveluksessa Skaran Tuomiokir- 
kossa vihitään papiksi muitten mukana 
Inkerin suomalainen Juho Jänis Boräsista. 

Hän on miehen ikään ehtineenä eli yli 
viisikymmentävuotiaana selviytynyt opin- 
noista Göteborgissa ja Lundissa ruotsin 
kielellä. 

Kun tämä on toinen kerta, jolloin In- 
kerin poika vihitään Ruotsin kirkossa pa- 
piksi, ensimmäinen oli Oskar Björklund 
kuusi vuotta sitten, ja kun Juho (eli Jus- 
si) Jänis on laajalti tunnettu Ruotsin in- 
keriläisten keskuudessa, on aiheellista lu- 
kijoita tästä informoida. Tilaisuus on kai- 
kille avoin seurakunnallinen tapahtuma. 



Kansallispuvut 

laajempaan käyttöön 

keskuudessamme 



Kuten ehkä olette huomanneet, on 
kansallispukujen käyttö sekä Ruotsis- 
sa että Suomessa vuosien mittaan li- 
sääntynyt huomattavasti. Näin on ta- 
pahtunut myös meikäläisten keskuu- 
dessa. Komeat ja värikkäät kansallis- 
puvut kaunistavat aivan erikoisella ta- 
valla kesäjuhlaa. 

Kehottaisin, että näin hyvää perin- 
nettä vaalittaisiin ja levitettäisiin 
enemmän keskuudessamme. Tässä ei 
voi olla ikä esteenä eikä linjat hait- 
tana. Ainoastaan hinta voi olla var- 
jopuolena. Mutta onhan tunnettua, et- 
tä kaikki kaunis ja hyvä — maksaa ra- 
haa. 

Kokemuksesta tiedän, että monet 
meikäläiset, käsistään kätevät naiset, 
pystyvät itse tekemään puvun, jos os- 
tavat valmiit tarpeet. Pukuja, tarvik- 
keita niihin sekä värikaavoja saa 
osoitteella Helmi Vuorelma OY, Vesi- 
järvenkatu 13, 15100 Lahti 10, puh. 
918/26831. — Muistakaahan pistäytyä 
siellä, kun käytte kesäaikana Suomes- 
sa, niin tavataan ensi kesän juhannus- 
juhlassa uudessa väriloistossa. 

Asiasta enemmän tietävä kertoi, että 
Tuutarin puku on yksi kauneimmista 
kansallispukujen joukossa. Mutta mis- 
sä Tuutari on, sitä ei asianomainen 
tiennyt. Tehkäämme siis tunnetuksi 
tällä tavalla sekä Tuutari että Inkeri! 

A. S. 



Boräsista järjestetään bussimatka. Ha- 
lukkaat tehnevät tiedustelunsa Eino Stee- 
narille puhelimella 15 54 42. 

Jussi Rantanen 

(^oimitussihtaatin 
taivaisia 



Inkeriläisiä sananlaskuja ja arvoituksia 

ilmestyy lähiaikoina professori Pertti Vir- 
tarannan toimittamana kirjana, jonka kus- 
tantamiseen viime vuosikokouksessaan päät- 
ti osallistua myös Inkeriläisten Sivistyssää- 
tiö. Kirjan julkaiseminen on arvokas tapah- 
tuma inkeriläisen perinnekulttuurin kannal- 
ta. Professori Virtaranta on tehnyt suuren- 
moisen työn kerätessään matkoillaan talteen 
»kansan suusta» jo kohta unholaan jää- 
vää perinnettä. Kirjan ilmestyttyä se 
kuuluu jokaisen inkeriläisen ja jokaisen 
heimo tulta ja kansallisia perinteitä vaali- 
van ja kunnioittavan kirjahyllyyn. Sitä 
tullaan myymään kesäjuhlillamme sekä 
mahdollisuuksien mukaan kaikissa tilai- 
suuksissamme. Se on arvokas lahja ystä- 
välle annettavaksi, sekä matkoilta kotiin 
kannettavaksi. 

Pohjoismaat maailmankartalla. Viime 
maaliskuun Viestissä ollut professori Eino 
Jamalaisen kirjoitus »Pohjoismaat maail- 
mankartalla» saavutti niin suuren suosion 
lukijoiden keskuudessa, että siitä ehdotet- 
tiin otettavaksi jopa eripainoksia. Näitä 
on myös tarjolla kesäjuhlillamme ja tilai- 
suuksissamme niille, joille ei Viestiä ehkä 
tule tai lehti ei enää ole tallella. Tällai- 
sia arvokkaita kirjoituksia, joiden sanoma 
on yleismaailmallinen, toivomme saavam- 
me useammin. Niiden arvo on moninker- 
tainen, kun tiedämme, että ne ovat Inke- 
rinmaalla syntyneiden kynästä lähtöisin. 

Kirjallisia kuulumisia on saatu myös 
Ruotsin puolelta. Göteborgilaiskirjailija 
Eino Hanski (inkeriläissyntyinen?) on ny- 
kyään kovasti esillä, sillä hän on yksi 
göteborgilaisen TV-sarjan — »Forskaren» 
— käsikirjoituksen tekijöistä. Lisäksi hä- 
neltä ilmestyy lähiaikoina myös uusi ro- 



maani »Barfotamiljonärer». Eino Hanski 
on tullut varsin laajalti tunnetuksi ku- 
vauksistaan, jotka perustuvat hänen omiin 
kokemuksiinsa sodanaikaisessa Neuvostolii- 
tossa. — Tähän tapaan kertoi »Göteborg- 
Posten» 2. maaliskuuta ilmestyneessä nu- 
merossaan. Siinä mainittiin myös, ettei 
Eino Hanskia tunneta Ruotsissa vain kir- 
jailijana. Hän harrastaa kuvanveistoa 
silloin, kun on väsynyt kirjoittamiseen ja 
haluaa tehdä käsillään jotakin konkreet- 
tista. Hän on tehnyt veistoksia joistakin 
romaanihenkilöistään ja toivoo vähitellen 
saavansa valmiiksi kokoelman näyttelyä 
varten. 

»Inkeriläisin lännen terveisin» lähestyy 
toimitusta Helmi Kivilahti Kanadasta. 
Hän kirjoittaa näin: »Ennenkaikkea ter- 
veisiä Länneltä, Kanadasta, British Co- 
lumbiasta! Kiitän teitä arvoisasta työstä, 
jota olette tehneet lehteä toimittaessa. 
Olen inkeriläinen ja asun täällä Kanadas- 
sa.» Kirjoittaja pahoittelee, ettei Viesti 
ole löytänyt hänen osoitettaan ja jatkaa: 
»Todellakin pidän lehdestä ja toivoisin 
sen saavani.» Myös toimitus toivoo, että 
H. K. saa lehtensä ja on siihen vastaisuu- 
dessakin tyytyväinen. Samalla kiitämme 
kirjeestä sekä ystävällisestä kutsusta, joka 
oli liitetty kirjeen loppuun ja kuuluu: »P.S. 
Jos milloin tulette British Columbiaan, ter- 
vetuloa käymään. Keitän kahvit, tarjoan 
rahkapiirakat sekä lämmitän saunan. 
Saatte kylpeä lännen koivuvastalla. Sa- 
ma.» — Olisihan se lystiä. Käväistä rah- 
kapiirakkakahvilla ja lännen koivuvastalla 
kylpemässä Kanadassa. Mene tiedä, 
vaikka sellainen tilaisuus joskus ilmaan- 
tuukin, jos ei nyt ihmeiden aika ole ko- 
konaan ohi. 

AJANKOHTAISIA ILMOITUKSIA 



HELSINGIN PAIKALLISOSASTO 



TURUN PAIKALLISOSASTO 



Toukokuun kuukausitilaisuus 28. 5. klo 14 

Inkerikodissa. Seuraavan kerran kokoon- 
numme syksyllä, mutta tavannemme kesä- 
juhlilla. Hyvää kesää. 

Puheenjohtaja 

TAMPERE 

Tampereen paikallisosaston toukokuun ti- 
laisuus 21. 5. Kalevan kirkon huoneessa nro 
9. Tervetuloa. 

Johtokunta 

LINJA-AUTO TAMPEREEN 
JUHLILLE 

ISK:n taholta on suunniteltu yhteistä lin- 
ja-automatkaa Ruotsista ensi kesänä Suo- 
men juhlille, joiden on alustavasti ilmoitet- 
tu tulevan Tampereelle. Auto ajaa siinä ta- 
pauksessa reitin Göteborg — Boräs — Jön- 
köping ja mahdollisesti myös joku paikka 
Keski-Ruotsissa. Tarkempi ilmoitus tulee 
kesäkuun numeroon. 

ISK:n VUOSIKOKOUS 

Ruotsin Inkerin Suomalaisten Keskuslii- 
ton, ISKrn, sääntöjen määräämä vuosiko- 
kous pidetään kesäjuhlien yhteydessä 
Västeräsissa perjantaina kesäkuun 23. päi- 
vänä 1978 klo 16.00, Kyrkbackgärden, 
Västeräs. 

ISKrn johtokunta 



Vuoden 1978 juhlatilaisuudet Karjalais- 
ten talolla Itäpellontie 2 pidetään seuraa- 
vasti: 

Mikkelinpäivä juhla 1. lokakuuta 
Pyhäinpäiväjuhla 4. marraskuuta 

Joulujuhla 24. joulukuuta 

Ruissalon Birkassa 
hengelliset tilaisuudet 

28. toukokuuta 
18. kesäkuuta 
30. heinäkuuta 
27. elokuuta 

Kaikki tilaisuudet alkavat klo 14.00. 
Tarjoilua 

Tervetuloa 

Linja-autoretki Lohjalle 

Sunnuntaina 4. 6. Lähtö linja-autoasemalta 
klo 8. Ilm. Jooseppi Klementtilälle Uuden- 
maank. 10 C puh. 21052. 

Linja-autoretki Tampereen kesäjuhlille 

15—16. 7. Ilm. kuten edellä. 

SEUKKOSEURA 
KOKOONTUU 

seuraavan kerran syksyllä. Hyvää kesää. 

Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
piintaa koskeviin tiedusteluihin. 



Vammala 1978. Vammalan Kirjapaino Oy. 



inkeriläisten viesti 




umero 6 



kesäkuu 1 978 



inkeriläisten viesti 



TOIMITUS : 



KONTTORI 



TILAUSHINTA : 
ILMOITUSHINNAT: 



PÄÄASIAMIES 
RUOTSISSA: 

PÄÄASIAMIES 
SUOMESSA : 



Päätoimittaja: 

Matti Vironmäki, puh. 631 285 

Toimitussihteeri: 

Anja Luoma, puh. 892 460 (iltaisin) 

Koivikkotie 6, 01620 Vantaa 62 

(toimituksen osoite) 

Inkerikoti, Karjalatalo, Käpylänkuja 1, 

00610 Helsinki 61 

Puh. 793 796 

Postisiirtotili Hki 30636-4 

Auki maanantaisin klo 16.30 — 18.30 

25 mk/vsk. kotimaassa, Ruotsissa 30 kr. 

1/1 sivu mk 200, — 

1/2 » » 120,— 

1/4 » » 70,— 

Kuolinilmoitukset 30, — 

Kiitos- ym. ilm. 20, — 

Kuva ilmoituksessa 45, — 

Osoitteenmuutos 5, — 

Armas Paakkonen 

Tingsgatan 4 B 

50253 Boräs. Puh. 633/101 850 

Postisiirtotili 626047-5 

Hannu Vironmäki 

Tehtaankatu 5 E 43, 00140 Helsinki 14 

Puh. 662 668 

Postisiirtotili 416608-9 

Lehti ilmestyy kerran kuukaudessa 

Kustantaja ja julkaisija: 
INKERILÄISTEN YHDISTYS R.Y. 



Tilaa asiamichiltämmc 
Inkeri-aiheista kirjallisuutta 
Levitä Inkeri-tietoutta 



Sulo Haltsonen ym. 

Inkerin suomalaisten historia 60, — (70 kr) 
Saini Laurikkala 

Rovasti S. J. Laurikkalan 

elämänkerta 21,— (25 kr) 

Aapo Iho 

Hietajyvä, valitut runot 15, — (20 kr) 
Helli Suominen 

Mooses Putron elämäkerta 5, — (10 kr) 

Isien Usko, muistojulkaisu 10 kr 
Postikortti, Haaparannan muistolaatta 2 kr 

Postikortti, örebron muistokivi 2 kr 

Kemppi; Fenno-Ingrian lauluja 5 kr 

Kemppi: Ristiltä ripille 10 kr 

Kemppi: Ingeris dödskamp 10 kr 



Äänilevyjä 

Inkerikuoro 

Nouse Inkeri ym. 11, — (15 kr) 

Lauri Santtu 

Murrejuttuja 11, — (15 kr) 

Inkerin vaakunoita 6, — 

Inkerin lippuja 4, — 
Inkerin postimerkkejä sarja 40, — 

Adresseja 10, — 

Inkeriläisten Viesti vuodeksi 1978 

olisi syytä tilata. Hinta 25, — 
(30 kr). 



KANSI: Länsi-Inkerin kielikartta v:Ita 1964. (A. Laanest: Isurid ja isuri keel.) 



><><xx>«x><^<><xx^^ c><>^<x*x><xx>^<><>*>^ oo^x^x^- 



Professori Pertti Virtaranta: 



Inkeriläistä kansanviisautta 



»Lähiviikkoina tulee julki kirja »In- 
keriläisiä sananlaskuja ja arvoituksia» 
Inkeriläisten Sivistyssäätiön kustanta- 
mana. Tämä kansanviisauden kokoelma 
on syntynyt pitkän ajan kuluessa, sivu- 
tuotteena. Olen nimittäin v:sta 1945 teh- 
nyt muistiinpanoja Inkerinmaan eri 
murteista: kirjoittanut muistiin sanoja 
ja muotoja ja myös äänittänyt. Kymme- 
net kertojani ovat asuneet eri puolilla 
Suomea ja Ruotsia. He ovat yleensä ol- 
leet niitä inkeriläisiä, jotka syksyllä 
1943 siirrettiin sodan jaloista Suomeen. 
Tarkoitukseni on koko ajan ollut tal- 



lentaa Inkerin pian jo valitettavasti lo- 
pullisesti väistyvää kansankieltä juuri 
siinä muodossa kuin sitä Inkerin kylis- 
sä puhuttiin. Erityistä huomiota olen 
kohdistanut niihin eroihin, joita In- 
kerin murteiden välillä vallitsee, esim. 
korkee, korkea, korkeja, kotkia; rik- 
kaus, rikkauus, rikkdhus; (lehmän) ma- 
kaus, raakaukki y makkoos, makkuus; 
(hein) poika, poikkaan, poikaasen, poj- 
jaasen; kävelöö kepyväst, keppeest, ker- 
keest, kettelää; kuhila, kuhilas, kuilas, 
kuhjala, kuhjalas; peruna = muna, 
maamuna, omena, tarttu, karttuska. 



Selitys siihen, että minua ovat koko ajan 
kiinnostaneet myös sananlaskut ja arvoi- 
tukset, on seuraava. Käydessäni vaimoni 
kanssa 3. 6. 1945 Kiikoisten ja Kauvatsan 
pitäjien yhteisessä kunnalliskodissa tutki- 
massa mainittujen satakuntalaispitäjien 
murretta kunnalliskodin johtajatar mainitsi 
heillä olevan myös kaksi herttaista Inkerin 
mummoa, joita kenties voisi haastatella. Ta- 
pasimme toisen heistä, sokean Katri Ait- 
manin, o.s. Polttajaisen, joka oli syntynyt 
14. 9. 1877 Skuoritsan seurakunnan Kas tinan 
kylässä ja ollut naimisissa Peräjärven ky- 



lässä. Hän oli säilyttänyt murteensa aivan 
aitona ja oli halukas keskustelemaan kans- 
samme. Sovimme, että vielä tapaamme, ja 
silloin haastellaan pitkään. Tämä tapahtui 
29. — 30. marraskuuta samana vuonna. Katri 
Aitman oli oikein virkeänä, kyselyt sujui- 
vat hyvin. Hänen erinomaisen värikkäässä 
kielenkäytössään vilahteli sananlaskuja ja 
muita perinteisiä ilmauksia, ja juuri niihin 
tiedustelujamme varta vasten johdatimme- 
kin. Näin kertyi kolmattasataa Skuoritsan 
sananpartta, ja tämä erä on pohjana pian 
julkaistavalle kokoelmalle. 



Sananlasku- ja arvoituskokoelmaa olen 
sitten kartuttanut kymmeniltä tapaamiltani 
inkeriläisiltä. Mainitsen heistä aakkosjärjes- 
tyksessä muutaman nimen, sellaisen jolta 
olen saanut poikkeuksellisen paljon ainesta 
tähän kirjaan. 

Irina Filimonoff, synt. 1904 Laukaan- 
suussa. Häntä ja hänen runsaasti perinnettä 
muistavaa Pekka-poikaansa olen haastatel- 
lut Helsingissä v.sta 1960. 

Maria Jaarinen, o.s. Hokkanen, synt. 
1896 Koprinan seurakunnan Hynnisen Sii- 
verskassa, oli Viktor Jaarisen (synt. 1887) 
kanssa naimisissa läheisessä Iisaron kylässä. 
Jaarisilta, etenkin Marialta, olen tehnyt 
muistiinpanoja v:sta 1950 alkaen, enimmäk- 
seen Ruotsissa Mölnlycken tehdasyhdyskun- 
nassa. 

Mikko Kolomainen, synt. 1897 Ven- 
joen seurakunnassa Porun kylässä ja hänen 
vaimonsa Anna, o.s. Hämäläinen, synt. 1909 
viereisessä Luukkasiin kylässä, ovat olleet 
tiedonantajinani v. 1977; he asuvat Tampe- 
reella. 

Katri Peräläinen, ent. Jaakkimainen, 
o.s. Pettinen, synt. 1897 Tuutarin seurakun- 
nan Kurkelan kylässä ja elänyt siellä toi- 
sen maailmansodan myllerryksiin saakka. 
Suomessa hän on jo kauan asunut Turussa, 
jossa hänen muistitietoaan olen vuodesta 
1965 lähtien — silloin kansakouluntarkas- 
taja Antti Hämäläinen minut Katrin luo 
johdatti — paljon äänittänyt ja pannut 
muistiin. 



Anna Pöntinen, o.s. Hämäläinen, synt. 
1899 Kupanitsan Greplan kylässä ja samas- 
sa kylässä ollut myös miehellä. Häneltä kir- 
joitin perinnettä v. 1954 Lundissa, jonka 
yliopiston sairaalassa Anna silloin oli pit- 
kään vaikean nivelreumansa takia. 

Lempi Sjöberg, o.s. Maimanen, synt. 
1922 Tuutarin seurakunnan Kurkelan ky- 
lässä. Häneltä olen saanut paljon sananlas- 
kuja ja arvoituksia kirjeitse, ja tuota aines- 
ta tarkistin kesäkuussa 1977 Gävlessä yh- 
dessä Lempin ja Hertta Myllärin kanssa vii- 
meksi mainitun kauniissa omakotitalossa; 
Hertta on omaa sukua Hirvonen, ja hän on 
syntynyt 1913 Tuutarin seurakunnan Hirvo- 
siin kylässä. 

Inkeriläisiltä tekemieni muistiinpanojen 
lisäksi tähän kirjaan on otettu myös enim- 
mät Elina Timosen pohjoisinkeriläisestä sa- 
nanlasku- ja arvoituskokoelmasta, jonka 
sain v. 1968. Nykyään Petroskoissa asuvan 
Elina Timosen o.s. Pekin keräelmät ovat 
hänen kotikylästään Lempäälän seurakun- 
nan Mustilasta, ja ne hän enimmäkseen on 
kuullut isältään Tahvo Tahvonpoika Pekiltä. 

Sananlaskuja ja arvoituksia ei ole tässä 
julkaisussa »sensuroitu», vaan kaikki sano- 
taan juuri niin kuin Inkerin kylissä on en- 
nen sanottu. Jokaisen sananlaskun ja ar- 
voituksen jälkeen mainitaan, mistä Inkerin 
kylästä sen esittäjä on ollut kotoisin. Kir- 
jan lopussa luetellaan sananlaskujen ja ar- 
voitusten esittäjät ja annetaan heistä lyhyet 
elämäkertatiedot. 



Muistomerkin paljastus Lapinlahdella 

Lapinlahden seurakunta on päättänyt pystyttää muistomerkin seurakun- 
nan hautausmaalla viimeisen leposijansa saaneiden inkeriläisten muistoksi. 
Muistomerkin paljastustilaisuus tapahtuu sunnuntaina 6. 8. 1978 klo 10.00 alka- 
van jumalanpalveluksen jälkeen. Lähiseudulla asuvia kehotetaan tulemaan tilai- 
suuteen. Helsingistä mahdollisesti tehtävästä yhteisestä bussimatkasta ilmoite- 
taan Tampereen kesäjuhlien yhteydessä. 

Lapinlahti sijaitsee Savon radan varrella, Kuopiosta 60 km pohjoiseen ja 
Iisalmesta 24 km etelään; 5-tie tuo autoilijat perille. Nähtävyyksistä mainitta- 
koon Eemil Halosen museo sekä taidekeskus. Siellä sijaitsee myös Portaanpään 
kansanopisto, jossa oli mm. vuosina 1943 — 44 Inkeristä tulleiden leiri. 



uualta — nfihtyä ja kuultua 



Seuraavassa Marja Sinnemäki (Uusi Suomi 19. 4. 1978) kertoilee tunnelmistaan Puski- 
nissa (kaupunki on todellakin Puskin (Pushkin) eikä Pushkino, kuten Jussi Vesa va- 
listi viime helmikuun numerossa Inkeriläisten Viestin lukijoita). PuSkinin kirkosta 
olemme kuulleet monet monituiset kerrat, mutta siitä puhuminen ilahduttaa ja lii- 
kuttaa varmaan yhä monien lukrjoidemme mieltä yhtä paljon kuin lehtileikkeen lä- 
hettäjänkin. — A. L. 



»Älkää unohtako 
Inkeriläisiä» 



» — Voi, älkää te suomalaiset unohtako 
meitä, sanoi vanha nainen kyynelet silmis- 
sä ja tarttui hihaani. Hän puhui selvää suo- 
mea. 

Eipä siinä muuta ihmettelemistä ole kuin 
tapahtumapaikka. Se oli neuvostoliittolainen 
Pushkinon kaupunki, entinen Tsarskoje Selo, 
24 kilometriä Leningradista etelään. 

Suomenkielinen jumalanpalvelus on juuri 
päättynyt. Harras ja voimakas veisuu on 
vaiennut. Niin voimakas, että sellaista kuu- 
lee Suomessa vain pohjalaisissa körttiseu- 
roissa. 

Virsikirjat ovat huolella paperoituja, käy- 
tössä kuluneita. Edessäni istuu mummo, 
joka veisaa vihosta, jonne on vanhan ihmi- 
sen koukeroisella käsialalla kopioitu virsiä 
suomenkielisestä virsikirjasta. Vieressäni is- 
tuu nainen, jolla ei ole virsikirjaa, mutta 
sen sijaan kulunut suomenkielinen Raa- 
mattu. 

Kyseessä on muutamia vuosia sitten pe- 
rustamisluvan saanut Leningradin suoma- 
lainen seurakunta. Toimintaan osallistuu 
noin 3 000 inkeriläistä seurakuntalaista. Vii- 
me syksynä he saivat käyttöönsä kirkon. 
Kirkon, jonne he pari kertaa viikossa ko- 



koontuvat jopa 500 kilometrin matkan ta- 
kaa. 

Kirkko oli aikoinaan saksalainen luteri- 
lainen kirkko. Sittemmin se toimi autokou- 
luna. Nyt seurakuntalaiset ovat saaneet 
kirkkosalin kunnostetuksi, omalla työllään, 
talkoovoimin. 

Seurakunta on riemuissaan saatuaan vii- 
me syksynä Pushkinoon myös ensimmäisen 
suomea puhuvan papin. Hän on virolainen 
Harri Metznik. Seurakunnan maallik- 
kojohtaja on Mikko Baranov. 

Nytkin, kun jumalanpalvelus on päätty- 
nyt ja pappi poistunut alttarilta, eteen as- 
tuu mies, joka ehdottaa seurakuntalaisille, 
joita kirkko on ääriään myöten täynnä — 
osa seisoo eteisessä ja portaikossa — ettei 
seuraavana lauantaina pidettäisikään palve- 
lusta, vaan että seurakuntalaiset tulisivat 
heti aamusta talkootöihin. Kokoonnuttaisiin 
kirkon kellariin, jonne pitäisi rakentaa kirk- 
kosalia pienempi kokoustila ja toimi tuskap- 
peli. 

— Tullaan töihin, vastaa seurakunta. 

Osa naisista heittää päällysvaatteet yltään 
ja vetää päälleen siivoustakit. Kirkko on sii- 
vottava jumalanpalveluksen jälkeen. 

Inkeriläiset tungeksivat ympärillämme. 
Kuka on ollut sodan aikana missäkin päin 
Suomea. Yksi on käynyt koulua täällä, yksi 
rippikoulua. Yhdellä on sukulaisia yhtäällä 



Suomessa, toisella tuttavia toisaalla. Tervei- 
siä lähetetään ja tervetulleeksi toivotetaan. 

Älkäämme unohtako heitä. Menkäämme 
Leningradin matkoillamme Pushkinoon. 
Pushkino kuuluu Leningradin turistiviisumi- 
alueeseen. 

Jumalanpalvelukset kirkossa ovat lauan- 
taisin kello 14 ja sunnuntaisin kello 10. Ko- 
lehtia jumalanpalveluksissa ei kerätä, mutta 
kolehtirahaa voi varata mukaan.» 



Missä on Tuutari? 



Kouluradiossa v. 1956 esitteli joku opettaja 
kerran Kantelettaren runoja, mm. runoa 
»Iso lähti Tuuterihin». Ja kun hän selitti 
outoja sanoja, hän äkkiä sanoa tokaisi noin 
vain: »Ja missä tuo Tuuterikin lienee, Vii- 
purin me kaikki tiedämme.» Hämmästyin 
moista selitystä radiossa! — Toivottavasti 
olemme tehneet nyt jo paremmin Inkeriä 
ja Tuutaria tunnetuksi. 



Inkerin murre vai 
inkerin kieli? 



H — i 

Tukholmassa ilmestyvä 
kirjoittaa n:ossaan 4/78: 



»Demokraatti» 



» Paitsi suomenkielisiä lähetyksiä, 

lähettää Karjalan radio myös ohjelmaa vep- 
sän-, karjalan-, sekä inkerin kielellä. Venä- 
jänkieli on Neuvosto-Karjalassa valtakieli, 
mutta vähemmistökielisiä on melko paljon. 
Koko tasavallan 770 tuhannesta asukkaasta 
on n. 125 tuhatta suomenkielisiä ». 

Suomen kielellä julkaistun lehtileikkeen 
on lähettänyt nimim. »Inkerin suomalainen» 
Filipstadista Ruotsista. Hän sanoo hieman 
tuohtuneena: »Onko olemassa inkerin kiel- 
tä? Eikö ole suomen kieli ja inkerin murre. 
Minusta tämä on väärin. Olen inkeriläinen 
ja äidinkieleni on suomi.» Lehtileikkeen 
lähettäjä pyytää asiaan selvyyttä ja oikai- 
sua Inkeriläisten Viestissä. 

Kirjoittaja on tavallaan oikeassa. Luteri- 
laiset inkerinsuomalaiset Inkerinmaalla pu- 
huivat äidinkielenään suomea. Heidän käyt- 
tämänsä kielenmurre kuuluu Suomen mur- 
teisiin, karkeasti jaoteltuna itämurteiden 
piiriin. Inkerinmaalla asuva kreikkalaiska- 
tolinen inkeroisheimo taas puhui inkerois- 
murretta, jota jotkut tutkijat ovat pitäneet 
omana kielenään (ks. esim. Ruoppila, Inke- 
rin suomalaisten historia, s. 298). On vaikea 
tietää, mitä em. lehden toimittaja on tar- 
koittanut inkerin kielellä, mutta ehkä jos- 
kus myöhemmin voinemme palata kieli- 
asiaan uudelleen. Se kun ei ole niin yksi- 
selitteinen asia kielentutkijoillekaan. 



Kesäjuhlien, 

aikaau 

tavataan 

Tampereella 



Kerään erilaisia vanhoja todistuksia. 
Niitä ystäviäni, jotka voivat luovuttaa 
minulle omia tai esim. kuolleitten 
omaistensa todistuksia, kehotan otta- 
maan yhteyttä kesäjuhlien aikana juh- 
lapaikalla. Kysymykseen tulevat erilai- 
set rippikoulu-, kansakoulu-, henkilöto- 
distukset ja mm. virastojen päätökset. 
Mainittakoon että Inkerissä annetun 
suomenkielisen kansakoulutodistuksen 
saaminen kesti minulta yli kolme vuosi- 
kymmentä. 

Olen joskus ajatellut järjestää asiapa- 
perinäyttelyn kesäjuhlien yhteyteen, 
mutta toistaiseksi ajatus on kaatunut 
— papereitten vaikeasaantisuuteen. 
Myöskin voidaan sopia kuinka pitkän 
ajan ao. paperit halutaan pitää salassa. 

Tervehtien Eero Rautajoki 



"iXult 



lutcusia uilosicl 





IKakaKäät JZ.oh.JaWa 



Viime huhtikuun 9. päivänä vietim- 
me Lohjalla kultahäitä. Juhana ja Liisa 
Makara oli tuo onnellinen hääpari. 
Aatami Kuortti, joka oli heidät vihki- 
nyt Lempäälän kirkossa v. 1928, oli 
näissäkin häissä mukana. Hän sai ilok- 
seen todeta, että 50 vuotta sitten an- 
nettu lupaus oli uskollisesti pidetty. Ju- 
hana ja Liisa olivat toistensa kunnioit- 
tamisessa kilpailleet keskenänsä. Nyt he 
saivat lastensa sekä lastensa lasten 
kanssa viettää tällaista juhlapäivää Toi- 



vo-poikansa viihtyisässä kodissa rak- 
kaittensa ympäröiminä. 

Yhdessä siinä sitten muisteltiin Lem- 
paalaa, josta oli jouduttu pois kulke- 
maan. Monet vaikeat vaiheet oli sen jäl- 
keen koettu. Mutta tie johti sitten tän- 
ne suloiseen Suomeen, esi-isien maa- 
han. Katkerat kokemukset eivät saa- 
neet häiritä hääiloa. Oli syytä laulaa: 
»Kiitos sulle, Jumalani, armostasi kai- 
kesta ...» — A. K. 



Kesä j uhla t 

Tampereella 15, -16* heinäkuuta 



Juhlat alkavat lauantaina 15. 7. klo 15.00 juhlakanslian avauk- 
sella Tammelan kansakoululla, jossa on myös saatavissa juh- 
laohjelma ja juhlamerkki sekä tietoja yhteismajoituksesta ja 
ruokailupaikoista. Sunnuntai 16. 7. aloitetaan kunniakäyn- 
nillä sankarihaudoille ja Karjalaan jääneiden muistomerkille. 
Klo 14.00 alkaa päiväjuhla Tammelan koulun juhlasalissa. 

Ruokailua ei juhlapaikalle ole voitu järjestää, mutta paikal- 
lisosaston puheenjohtajan Eero Rautajoen mukaan Tampere 
on tunnettu hyvistä ravintoloistaan, joten juhlavieraan ei tar- 
vitse pelätä nälkään nääntyvänsä. Ravintoloita ja baareja on 
runsaasti myös juhlapaikan lähistöllä. 

Majoitus. Ne joilla ei ole Tampereella sukulaisia tai tuttavia, 
ovat pakotettuja käyttämään hotellien tai muiden yleisten 
majoituspaikkojen palveluita. Myös vaatimaton, edullinen 
yhteismajoitus koululle on järjestetty. Seuraavassa muutamia 
majapaikaksi sopivia hotelleja. Huonevaraukset on paras 
tehdä hyvissä ajoin. 

Hotelli Emmaus Hämeenkatu 1, Rautatieasemaa vastapäätä, 
puh. 931-21980 

Kesähotelli Rasti Itsenäisyydenkatu 1, Rautatieaseman takana, 
puh. 931-30640 

Kesähotelli Domus Pellervonkatu 9, puh. 931-50000 (vaihde) 

Uimahallin Maja Pirkankatu 10 — 12, n. 3 km juhlapaikalta, 
puh. 931-29460. 



Hiiliin m n niin iiiiiiiiiiiiiiiiiiiiiiiiiiiiiiiiiiiiiiiuiiiiiiiiiiiiiihiiiiiiiiiiiiiiiniiiiiiiiiiiiiiiiiiiiiiiiiu 

Ratian soijan soitantaa 

Anttusen 

Puavon 

hiät 



IlLuLstoj 



en 



muruja 



Olj mein kyläs yks hassu poika, Anttusen 
Puavo. Kerra hiä olj naimatuulel, löys 
morsiankii. 

»Pitäis männä morsiaa ottamaa eikä ole 
kunno nuttuloikaa». 

Ristisä anto nutut piäl. 

Puavo kiirein kautta löys puhemiehet, osti 
rinkelit ja alko pittää häitä. Kuaseet olliit 
ja puhemiehet, ja väkkii olj tupa täys. 
Kaik joivat sai juu, söivät rinkeljöi, nii et 
käi viel vähäks. Hiävieraat sannoit: »Pittää 
panna kertaa ja ostaa rinkelii lissää.» Nii 
sit tehtiikii. 

Tantsittii, laulettii. Hiät ko hiät. Lopuks 
sulhane sano: »Mitä mie täi morsial tien, 
ko ei ole oikein mii syöttää.» Meinas, mei- 
nas, sit sano setän pojal: »Ota sie tiä mor- 
sia, miul ei ole itselkää mitä syyvvä. Val- 
mis morsia, hiätkii on pietty.» Setän poika 
tietyst otti ja pitj morsiaa hyvännää. Sitä 
morsiaa ain kutsuttii omenamyllyks, ko hiä 
söi paljo omenii. 

Maija Mehiläinen 



Tekis miel muistella vähän sitä ennen 
vanhaista kielen muurretta, silloinko see on 
kallis äitin kiel ja se on melkein jo unoh- 
tunt, ainaski nuoret ihmiset eivät tie sint 
kielest paljon mitta. 

Käyti sitä ennen vanha maitoloin kans 
linnan rintkal, eikä se olt kuin helppo, ko 
pit lähte tuakat seläs myömäs maitoloi, ja 
takasin tuuvva ello perrel. 

Olha se joka talos lehmä, ilman sitä ei 
osattu elläkä. 

Ei ne meikeläist osannet paljo luati ve- 
näjän kieltä, mut toime tulti. 

OI sellanenki tapahus, ko Jussi oi myö- 
mäs jänistä rintkal, ja hänel ostaja tar- 
jois jäniksest hintaa, jot myö se jänis »sa 
dvatsat pjat rublei», nin Jussi piäs perii, 
jot se ostaja tahto vua vatsan ja pian, ja 
kysyi hymyileen, jot mihin mie ne jalat sit 
panen. (Jussille tarjottiin kaksikymmentä- 
viisi rupla). 

Sattuiha sitä kaikenlaista. Ko nyt muiste- 
let, nin suat nauraa nist tarinoist. 

Ja mitein näitä perunoiki sanotti van- 
hoilla muurreilla, jot ne ollit tartut, kart- 
tulit, mua omenat, potakat, pulkat, ja voip 
olla jot vielki mitein nimitetti. . . 



Vie sie, mie vikisen, 
oot vievinäs väkisen. 



I. V:n lukija 



Vuotten 



mennen 



Pyry on ja pakkanen 

lunta tuiskuaa. 

Lapset kelkkamäkehensä 

eivät mennä saa. 

Voi kuink ikävää on tuo. 

Lapset rientää äidin luo. 



Kun alamme vanhentua, niin herkemmin 
palaavat mielihimme lapsuusmuistot. Mie- 
leeni vyöryvät lukukinkerit, kansakoulun- 
käynnit, mäenlaskut isäni omatekoisella kel- 
kalla, puhumattakaan niistä kauniista kirk- 
kaista kesäpäivistä. Kuinka ilmatkin olivat 
silloin mielestäni paljon lämpimämpiä, ja 
pääskysetkin kesyjä, kun joka talon katto- 
jen päätyjen alle pesänsä rakensivat. Nyt et 
enää näe koko kesässä kuin muutaman 
pääskysen lennossa. Missä sitten pesänsä 
lienee? 

Voi että kesä oli hauskaa aikaa meille 
lapsille, kun uimassakin kävimme ainakin 
kymmenkunta kertaa päivässä Lempäälän 
järvessä, jonka rannalla syntymäkyläni 
silloin vielä sijaitsi. 

Jos olivat kesät silloin lapsuuden muis- 
toissani lämpimämmät, niin talvetkin olivat 
kylmemmät ja lumisemmat. Kohokohta oli 
talvisin kylälukuset (kinkerit). Ensimmäi- 
nen kylälukuni on hyvin säilynyt mielessä- 
ni. Olin varmasti kovin pieni ensikertalai- 
nen kyläluvussani, kun en kunnolla osan- 
nut k-kirjainta lausua. Silloinen Kirkko- 
herramme, joka myös oli viimeinenkin, Paa- 
vo Sonny, luetti meitä kylälukulapsia si- 
sältä. Kyllä minä varmasti hyvin osasin 
lukea, kun P. Sonny silitti minun päätäni ja 
merkitsi lukutodistukseeni 4 + ja sanoi, että 
ensi vuonna kun opit hyvin lausumaan k- 
kirjaimen, niin sitten saat jo 5 ja oikein 
arvokkaan lehden lukupalkkioksi; niitä sil- 
loin kylälukusilla käyville lapsille papit 
lahjoittelivat. 

Niin sitten seuraavana vuonna lukukin- 
kereiltäni sainkin todistukseeni sen parhaan 
numeron 5 ja arvokkaan lehden palkkiok- 
seni. Kun olen lapsuudestani asti ollut ru- 
nojen ihailija, niin vieläkin muistan ulkoa 
siinä lehdessäni olleen runon, joka kuului 
seuraavasti: 



Äiti jauhaa kahvia, 
Helli nykäisi kiiruussansa hihasta. 
Voi, nyt putosi kahvipavut lattiaan, 
ken ne sieltä poimiikaan? 

Äiti keinot keksivi 
tuohiset hän tuo. 
Poimikaapas sievästi 
maasta marjat nuo. 

Helli heti päähänsä 
liinan solmiaa. 
Olkihatun äidiltä 
Heikkipoika saa. 
Hauskaa leikkiä on tuo t 
joka mieliin kesän luo. 

Sitten höyhensaarille 
me mennään uimahan, 
jonne illan pimetessä 
jäämme uinumaan. 

Liisa Makara 

Inkeriläisten yhdistyksen 

vuosikokous Helsingissä 



Inkeriläisten Yhdistys ry:n vuosikokous 
pidettiin Helsingissä Inkerikodissa 2. huhti- 
kuuta 1978. Läsnä oli n. 40 yhdistyksen jä- 
sentä. 

Kokous aloitettiin laulamalla yhteisesti 
Soi kunniaksi Luojan, minkä jälkeen kirk- 
koherra Matti Vironmäki avasi kokouksen. 

Kokouksen puheenjohtajaksi valittiin yli- 
opettaja Eero Rautajoki Tampereelta ja sih- 
teeriksi rva Anneli Tuohimäki Helsingistä. 
Pöytäkirjantarkastajiksi valittiin Toivo Ka- 
java ja Toivo Peili sekä heidän varamie- 
hikseen rouvat Ida Riipinen ja Anja Luo- 
ma. 

Kokous todettiin laillisesti kokoonkutsu- 
tuksi ja päätösvaltaiseksi. 

Matti Vironmäki luki yhdistyksen vuosi- 
kertomuksen vuodelta 1977. Kertomuksessa 
todettiin, että paikallisosastojen toiminta on 
ollut erittäin vilkasta. Kokous hyväksyi 
vuosikertomuksen kiitoksin, sekä samalla 
esitettiin kiitos myöskin ISK:n miellyttä- 
västä yhteistoiminnasta ja varsinkin sen 
puheenjohtaja Armas Paakkonen sai mitä 
parhaimmat kiitokset. 

Luettiin tilikertomus ja tilintarkastajien 
lausunto vuodelta 1977. 

Edellisen perusteella myönnettiin asian- 
osaisille tili- ja vastuuvapaus. 

Päätettiin johtokunnan jäsenten palk- 
kioista seuraavaa: maksetaan matkarahat 
kauempaa tuleville kuittia vastaan. 

Valittiin erovuoroisten varsinaisten jäse- 
nien tilalle uudet edustajat seuraavasti: 
Pirkko Huurron tilalle Eero Rautajoki, 
Heikki Mylläri valittiin uudelleen, samoin 
Yrjö Korkkinen valittiin uudelleen. Erovuo- 
roisen varajäsenen Eero Rautajoen tilalle 
valittiin Juhani Jääskeläinen. 



Varsinaisiksi tilintarkastajiksi valittiin 
Seppo Kekki ja Eino Rännäli sekä varalle 
Toivo Iho. 

Jäsenmaksun suuruudeksi vuodelle 1978 
päätettiin 6 mk, samoin jäsenmaksun suu- 
ruudeksi vuodelle 1979 päätettiin 6 mk. 

Vuoden 1978 toimintasuunnitelman vuo- 
delle 1978 luki Matti Vironmäki. Toiminta- 
suunnitelma hyväksyttiin seuraavin lisäyk- 
sin: Johtokunnan mietittäväksi annettiin 
sääntöuudistuksen eteenpäinvieminen. Pyy- 
dettiin johtokuntaa miettimään asiamiesten 
hankkimista lehden levikin lisäämiseksi se- 
kä miettimään mahdollista lehden vuosi- 
kertahinnan korottamista. Lisäksi sai johto- 
kunta ehdotuksen harkita esim. palkkioiden 
jakamista ripeille asiamiehille. Lisäksi toi- 
mintasuunnitelmaan ehdotettiin diakokoel- 
man kartuttamista. Alustavasti on saatu n. 
20 kuvaa ja niihin selostukset. Professori 
Jamalainen lupautui avustajaksi ko. asias- 
sa. Mikäli saataisiin esim. 50 kuvan kokoel- 
ma, voitaisiin sitä mahdollisesti lainata tar- 
vitseville. 

Luettiin vuodelle 1978 tehty tulo- ja me- 
noarvioehdotus, joka hyväksyttiin sellaise- 
naan. 

Päätettiin vuosikokouksen 1979 paikasta 
ja ilmoittamista vasta: Inkerikodissa, sekä 
ilmoitus Inkeriläisten Viestissä kuten mui- 
nakin vuosina. 

Kunniajäseniksi valittiin seuraavat henki- 
löt: Juho Putrolainen, Tampere; Maria Pyl- 
sy, Turku; Juho Kirjonen, Turku; Aleksan- 
teri Kapanen, Turku; Katri Klemettilä, 
Turku; Jooseppi Klemettilä, Turku. 

Koska muita asioita ei ollut, puheenjoh- 
taja päätti kokouksen n. klo 16.20, minkä 
jälkeen uusi johtokunta lähti järjestäyty- 
mään. 

V<ai Ifdmerejfi f a fc <a a 



Kuulumisia Kanadasta 



Raskaitten elettyjen vuosien jälkeen saa- 
vuttaessa Ruotsiin se tuntui uskomattomal- 
ta satumaalta. Kaupat pullistuivat tavaran 
paljoudesta, ja kaikki oli työmiehen saavu- 
tettavissa. Työtä oli tarjolla joka puolella, 
sosiaali- ja terveydenhuolto hyvä. Ja va- 
paus. Mutta sittenkin vuoden 1950 jälkeen 
läksi Ruotsista inkeriläisiä siirtolaisia Kana- 
daan. Useita perheitä asettui Toronton kau- 
punkiin, ja heitä on nyt Torontossa ja lähi- 
ympäristössä yksitoista perhettä, eli yli nel- 
jäkymmentä henkilöä. 

Syyt Ruotsista lähtöön taisivat olla eri- 
laisia. Mutta yleisimpiä olivat: nähdä 
enemmän maailmaa ja toisena syynä Ruot- 
sin hallituksen pakolaiselle antama isoko- 
koinen punaisen värinen passi. 

Allekirjoittaneelle paisui vielä omakohtai- 
siakin syitä: 50-luvun kesällä ilmestyi Göte- 
borgin kaupungin läheisyydessä kauniissa 
metsänlaidassa pienellä kukkulalla, jossa oli 
kolme hehtaaria maatakin, talo huutokau- 
palla myytäväksi. Tykkäsimme vaimoni 
Eilan kanssa kovin paikasta, ja katsoin sen 
sopivan minkkifarmini suunnitelmiin. Niin 
päätettiin tulla myyntipäivänä hintaa huu- 
tamaan. Kun se päivä sitten koitti, ja me 
saavuimme paikalle, paikallinen nimismies 
teki heti meille selväksi, että vierasmaalai- 
sina emme voi Ruotsin lakien mukaan os- 
taa neliömetriäkään maata. Niin sammui 
kaunis toiveemme. 

Kun on maaseudulla lapsuuden ja nuo- 
ruuden elänyt, ei kaupunkielämään ja teh- 
taan työtahtiin jaksa millään tottua. Kun 
sitten vielä sain kokea, ettei työnjohtajani 
neljän työvuoden jälkeenkään antanut hel- 
pompaa konetta käyttööni, vaan määräsi 
minut aina raskaampiin töihin, niin toisen 
käskyläisenä ja osaksi aliarvioituna olemi- 
nen lisäsi sappini käyntiä. Lohtua ei tullut 



siitäkään, kun ei kuuden avio vuoden jäl- 
keenkään ollut vielä lapsia, vaikka niitä 
molemmat kovasti halusimme. Kaksi vuotta 
sitten olimme lääkärintarkastuksessa käy- 
neet, ja lääkäri totesi, että kyllä niitä tu- 
lee, täytyy vain yrittää ja odottaa. Odotta- 
van aika on pitkä, mutta sitä taisi lopulli- 
sesti lyhentää tuttaviltamme Argentiinasta 
saapunut iloisten uutisten kirje. He olivat 
olleet avioliitossa neljätoista vuotta ilman 
lapsia, mutta nyt tuloksena kahden vuoden 
oleskelusta Argentiinassa oli puolen vuoden 
ikäinen terve tyttölapsi. 

Vaikka olin Kanadasta tilannut jo kaksi 
vuotta suomenkielistä oikeistolaista »Vapaa 
Sana» -lehteä ja lukenut muuta kirjalli- 
suutta Kanadan oloista, en voinut näitten 
tietojen varaan rakentaa mitään tulevai- 
suutta. Toiveita oli kyllä monenlaisia, ku- 
ten minkki- tai mehiläistarhan perustami- 
nen. Toivoin ainakin sellaista yritystä, jos- 
sa itse olisin itselleni työnantaja. 

Kanadan maahan saavuttuamme huoma- 
sin pian että toiveeni perusteihin rakenne- 
tut pilvilinnat romahtivat toinen toisensa 
jälkeen. Näin, ettei pienellä pääomalla kan- 
nattanut lähteä kilpailuun suuryrittäjien 
kanssa. Tartuttiin työhön mitä tarjolla oli, 
vaimo miljonääriperheen keittäjäksi ja minä 
hovimestariksi, päätehtävänä ruokapöydän 
kattaminen ja ruokien tarjoilu. Talosta ruo- 
ka ja kaksi makuukamaria, aika huoleton 
ja kevyen työn elämä. 

Sitten kahden vuoden jälkeen alkoivatkin 
toiveet osittain toteutua. Vaimoni synnytti 
pulskean ja terveen tytön. Ostettiin oma 
koti, josta jäi kannettavaksi suuri laina. 
Puolentoista vuoden päästä toinen tyttölap- 
si. Olisihan yhdeksän huoneen kodissamme 

jatk. s. 14 

Ruotsiini puolelta 



Terveiset Gävlestä 



Tänään, helatorstaina v. 1978, heräsin 
kuin uuteen päivän valoon. Katsoin ulos, 
aurinko loisti koko suuruudellaan yli hori- 
sontin, ja taivas oli kirkkaan sininen. Tun- 
sin jollain tavalla, että jotain apua toi au- 
ringon loiste tullessaan minulle tai meille 
reuma tismipo tilaille tämän kovan ja kyl- 
män talven jälkeen. On ihana tunnelma, 
kun pääsee sängystä nousemaan ilman eri- 
koisempia liikkeitä. Terveille ihmisille se 
on ehkä jotain muuta (aurinko ja kevät), 
mutta me reumapotilaat elämme sään tai 
barometrin mukaan. Minun perheeni sanoo, 
että äiti on kuin barometri. Kuuntelin ra- 
diosta jumalanpalveluksen Suomesta ja kel- 
tin aamukahvini ilomielin; oli hiljaista ta- 
lossa, kun nykyajan nuoret nukkuvat enem- 
män kuin minä itse nuorena. No, suon sen 
heille, ei se minua häiritse. Mutta lattialla 
edessäni istuu talon pienin, nelijalkainen, 
ja haluaa ulos. Ja minulle on tärkeää, että 
saan itse pehmentää niveliäni, jalkojani ja 
selkää, ja koira tekee aamutuurinsa metsäs- 
sä ja on seurana. Ja siellä on meitä useam- 
pia. Puhelemme ilmasta, kukista ja eläimistä 
— niistä voi puhua kaikkien kanssa. 

Niin on kevät tullut jälkeen myrskyisän 
talven, ja aika kuluu nopeasti kesään. Mut- 
ta en elämäni aikana muista, ettei hellun- 
taiksi saatu koivun oksia oviemme pieleen, 
mutta näyttää siltä, että tänä vuonna me 
pohjoisemmassa Ruotsissa asuvat saamme 
olla ilman. Saammepa juhannukseksi sit- 
ten. 

Käveltyäni metsässä noin tunnin verran 
palasin sillä mielellä takaisin, että teki mie- 
leni katsoa taaksepäin päiväkirjaani, joka 



on noin 48 vuotta vanha ja kellastuneet 
lehdet. Mutta suoraan sanoen painavat nuo 
hirveät sotavuodet yhä, joten hain sen päi- 
vän, helatorstain 35 vuotta sitten. Olin Sak- 
sassa työ- ja vankileirillä. Olin 20 vuotta 
täyttänyt. Asuimme pienessä haisevassa ko- 
pissa, oli olkia aluksena, ja harmaa hevo- 
senkarvoista kudottu filtti (peitto) oli pe- 
timme. Meitä oli kolme siinä kopissa, serk- 
kuni, hänen tyttärensä ja minä. Kopissa oli 
pieni ikkuna ylhäällä, noin 40 cm kor- 
kea ja 20 cm leveä. Avasimme sen ja saim- 
me sikalasta »raitista» ilmaa, sillä leirin 
vierellä oli suuri saksalainen maanviljelys- 
tila ja sen sikala. 

Saimme tehdä kovasti työtä, 12 tuntia 
päivässä. Mutta nämä hengelliset juhlapäi- 
vät olivat vapaita. Serkkuni oli ja on hyvä 
laulamaan, hän sanoi: »Nyt tytöt siunataan 
itsemme, lauletaan 'Pyhä aamun rauha hiljaa 
huokuilee' ja monta muuta laulua.» Serk- 
kuni oli vanhempi, käynyt läpi ensimmäi- 
sen maailmansodan, mutta hänelle oli vielä 
uutta elämänkoulua olla vanki vieraassa 
maassa, ja meille samoin. Hän huomasi ot- 
taa mukanaan virsikirjan, »Harpun sävelet» 
ja »Siionin Kanteleen». Minullakin oli pal- 
jon tuttuja lauluja, kun äitini kanssa jo ai- 
van pienenä ollessani iltaisin laulelimme 
uunin päällä pienen lyhdyn valossa, ja osa- 
sin jo monta laulua ulkoakin. 

Tämä helatorstai toi tunnelman, ja teki 
mieleni kirjoittaa Viestillemme ja muistella 
sodan aikoja, sillä me inkeriläiset olemme 
kulkeneet monet särkyneet, vaihtelevat tiet. 
Olemmehan toisen maailmansodan sukupol- 
vea, ja ehkä monellakin painaa sodan taak- 

ka vielä sydämessä ja tämmöiset pienet ai- 
heet ehkä piristävät meitä ja voitimmehan 
jo vauriot ja elämme Herran johtamaa oi- 
keaa tietä. . . Mieleeni jäivät eräät sanat 
jostain: Kulje tietäsi, laula laulusi! sillä 
laulu muistojen merkkejä kantaa. 

Kevätterveisin L. S. 



VÄSTERÄSIN KESÄJUHLAT 



KS. TOUKOKUUN VIESTI 



KUULUMISIA ... jatk. s. 12 

ollut tilaa useammallekin lapselle, mutta 
rajoituimme tähän määrään. 

Tehdessäni nyt lyhyen yhteenvedon nel- 
jännesvuosisadan takaisista inkeriläisistä 
siirtolaisista, joilla useimmilla on suomalai- 
nen vaimo, totean, että alkuvuodet ovat ol- 
leet raskaita. Kieltä taitamattomana oli 
vaikea saada töitä. Ken onnistui sitä saa- 
maan, hän inkeriläisten hyvien ominaisuuk- 
siensa ansiosta pystyi sen myös pitämään. 
Allemerkinnytkin on ollut jo samassa pu- 
helinosakeyhtiössä 24 vuotta. 

Nyt nuo edellä mainitut yksitoista perhet- 
tä ovat tyytyväisiä saavutuksiinsa. He jo- 
kainen omistavat velattoman kaupungissa 
olevan talon, kesähuvilan järven rannalla ja 
huristelevat »dollarihymyllä». Vain allemer- 
kinnyt ei ole koskaan omistanut kesähuvi- 
laa. Uimataidottomana pelkään vettä. Mel- 
kein kaikki ovat ensimmäiset talonsa myy- 
neet ja ostaneet kauniimmat ja suuremmat. 
Niin olemme tehneet mekin. 

Inkeriläisperheitten keskimääräinen kiin- 
teistön arvo on nyt satatuhatta dollaria. Tä- 
mä on kunnioitettava saavutus, jolle ovat 
kateellisia syntykanadalaisetkin. 

J. Pakkanen 



Lomaa odotellessa 

Ilmat lämpenevät yhä, luonto vihdoin he- 
rää. . . 

Joka päivä on kuin pyhä. Maa nyt lämmön 

kerää. 
Puut ja oraat kasvaa pian. Lämmin sade 

poistaa lian. 
Lehdet aurinkoa saa. Vihreä on maa. 

Suunnittelen uutta matkaa. Kesäloma 
pitkä on. 

Pakkoloma sitä jatkaa. Mutta silloin ra- 
haton 

taitaa olla ukko-parka, matkansuunnit- 
teluun arka. 

Pieni matka Eestiin vaan. Kunhan rahat 
saan. 
Siellä asuu äiti vielä, sekä sisko, veli. 
Vastaan ottaa ilomieliä, se on selvä peli. 

Vaikka harmaa onpi pää, minua hän ym- 
märtää. . . 
Poika Suomeen sieltä palas, äiti ilost halas. 
Loma aina ilahduttaa, se on selvä itses- 
tään. 
Väsymyksen karisuttaa, antaa intoo elä- 
mään. 
Mutta oman äidin tähden, ilomieliä Ees- 
tiin lähden. 
Siksi lomaa odotan, matkailua aavistan. 



Luonnosta 



Linnut on saapuneet, puutarhat kukkivat, 
lämpö on kietonut Suomenkin maan. 

Matkailu alkaa ja ansaitun lomani äitini 
luona kai viettää saan. 

Luonto se luokseen aina vetää. Teltta, jär- 
vi ja virveli. 

Mutta kun äitini sairas oli, se mieltäni kovin 
kirveli. 

Miksi en rientäisi äidin luo? Miksi en häntä 
Suomeen tuo? 

Mutta nyt matkustan Tallinnaan ja äitiä ta- 
vata saan! 

Järvisaaren Einari 

C^clntltusslkteeiln tatoeislä 



Kesäjuhlien aikaan viime kesänä tuli 
luokseni iäkkäänpuoleinen nainen. Tietoi- 
sesti kartan sanaa vanhus, sillä se tuo mie- 
leeni jotakin raihnaista ja kumaraa. Nainen 
ei ollut vanhus sillä tavoin. Mieleeni jäi 
kuva pienikokoisesta huivipäisestä, suorasel- 
käisestä laihahkosta naisesta. Hän nykäisi 
minua hihasta, ojensi vaivihkaa kirjekuo- 
ren ja sanoi jotakin — enää en muista mi- 
tä. Muistan vain silmät: vakavat, viisaat, 
paljon kärsineet, ehkä hieman pelokkaat. 
Otin kirjekuoren, kiitin ja pistin laukkuuni. 
Sitten juttelimme hetken. Nainen kertoi asu- 
vansa jossakin kaukana. Idässä vai lännes- 
sä, sitäkään en enää muista. Hän sanoi ha- 
luavansa antaa jotakin Inkeriläisten Vies- 
tissä julkaistavaksi. 

Myöhemmin kotona totesin, että kuoren 
sisällä oli paperiarkki, joka sisälsi eräänlai- 
sen pakinan, käsin kirjoitetun. Luin rivit 
— ja rivien välitkin. En pystynyt tunnista- 
maan, mistä päin Inkeriä pakinan murre 
oli kotoisin, enkä sitäkään, kuinka »aitona» 
se oli säilynyt. Mutta nuo rivit, ja naisen 
silmät, kertoivat, miten suurella rakkaudel- 
la ja halulla omaa äidinkieltä ja kotimur- 
retta oli pyritty säilyttämään — luojaties 
miten vaikeissa olosuhteissa ja millaisessa 



kieliympäristössä. Rivien välit kertoivat 
myös vuosien, ehkä vuosikymmentenkin 
valtavasta ikävästä saada ilmaista itseään 
omalla rakkaalla kielellä sellaisessa ympä- 
ristössä, jossa sitä ymmärretään ja arvoste- 
taan. Kirjoituksen »otsikkona» olivat sanat: 
»Tämän tarinan minä tarjoan Inkerin Vies- 
tille». — Toivottavasti kirjoittajalla on nyt 
tilaisuus lukea kirjoituksensa (se julkaistaan 
tässä numerossa s. 9 täysin sellaisenaan, 
ilman korjauksia tai muutoksia), ja ehkäpä 
tapaammekin taas kesäjuhlien aikaan. 



Kesäjuhlien aikaan pukeudutaan kansal- 
lispukuun — ainakin ne, joilla sellainen on 
omasta takaa, haluavat siihen pukeutua — 
tai muuten vain parhaimpiin. Juhlapuvun 
rintaan kuuluvat silloin myös kunniamer- 
kit, ja niitä on myös sekä syytä että kun- 
nia kantaa, niitähän ei anneta suotta. Siis: 
kunniamerkein palkitut: älkää olko turhan 
vaatimattomia. Pankaa prenikat rintaan kun 
tulette kesäjuhlille. 



Iloisiin tapaamisiin kesäjuhlien aikaan. 



Toimitussihteeri 



AJANKOHTAISIA 
ILMOITUKSIA 



HELSINGIN PAIKALLISOSASTO 

Yhteinen bussimatka Tampereen 
kesäjuhlille 

Lähtö Aurorankatu 7:n edestä 15.7.1978 
klo 10.00. 

Ilmoittautumiset Ida Riipiselle, puh. 
445 701 tai Yrjö Korkkiselle, puh. 835 556. 



ISK:n VUOSIKOKOUS 

Ruotsin Inkerin Suomalaisten Keskuslii- 
ton, ISK:n, sääntöjen määräämä vuosiko- 
kous pidetään kesäjuhlien yhteydessä 
Västeräsissa perjantaina kesäkuun 23. päi- 
vänä 1978 klo 16.00, Kyrkbackgärden, 
Västeräs. 

ISK:n johtokunta 



TURUN PAIKALLISOSASTO 

Linja-autoretki Tampereen kesäjuhlille 

15.— 16. 7. Ks. toukokuun Viesti. 

Vuoden 1978 juhlatilaisuudet Karjalais- 
ten talolla Itäpellontie 2 pidetään seuraa- 
vasti : 

Mikkelinpäivä juhla 1. lokakuuta 

Pyhäinpäiväjuhla 4. marraskuuta 

Joulujuhla 24. joulukuuta 

Ruissalon Birkassa 
hengelliset tilaisuudet 

18. kesäkuuta 
30. heinäkuuta 



27. elokuuta 

Kaikki tilaisuudet alkavat klo 14.00. 

Tarjoilua 

Tervetuloa 



SEUKKOSEURA 
KOKOONTUU 

seuraavan kerran syksyllä 21. syyskuuta. 
Hyvää kesää. 

Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
mintaa koskeviin tiedusteluihin. 



BORÄS 

Kesäleiri Boräsissa 

Ethän ole unohtanut, että lasten leiri al- 
kaa lauantaina 29. heinäkuuta klo 13.00 
Inkerin Kerhon mökillä Kräkeredissa Borä- 
sissa. 

Ohjaajana on Wirve Korpelainen ja 
emäntänä Alida Kondrell. 

Emme voi luvata kaunista ilmaa, mutta 
me lupaamme että lapsilla on hauskaa lei- 
rillämme. 

Vielä ehdit varmistamaan paikan leirillä. 
Leirimaksu on 120 kruunua lasta kohden. 
Ilmoittaudu Kondrellille puh. 033/104800. 

Muistathan, että leiri on 29/7 — 5/8. 
OLET KAMALASTI TERVETULLUT! 

Inkerin Kerho/viki 



Vammala 1978. Vammalan Kirjapaino Oy. 




numero 7 — 8 



heinä — elokuu 1978 



inkeriläisten viesti 



TOIMITUS: Päätoimittaj a : 

Matti Vironmäki, puh. 631 285 

Toimitussihteeri : 

Anja Luoma, puh. 892 460 (iltaisin) 
Koivikkotie 6, 01620 Vantaa 62 
(toimituksen osoite) 

KONTTORI: Inkerikoti, Karjalatalo, Käpylänkuja 1, 

00610 Helsinki 61 
Puh. 793 796 

Postisiirtotili Hki 30636-4 
Auki maanantaisin klo 16.30 — 18.30 

TILAUSHINTA: 25 mk/vsk. kotimaassa, Ruotsissa 30 kr. 

ILMOITUSHINNAT : 1/1 sivu mk 200,— 

1/2 » » 120,— 
1/4 » » 70,— 
Kuolinilmoitukset 30, — 
Kiitos- ym. ilm. 20, — 

Kuva ilmoituksessa 45, — 
Osoitteenmuutos 5, — 

PÄÄASIAMIES Armas Paakkonen 

RUOTSISSA: Tingsgatan 4 B 

50253 Boräs. Puh. 633/101 850 

Postisiirtotili 626047-5 

PÄÄASIAMIES Hannu Vironmäki 

SUOMESSA: Tehtaankatu 5 E 43, 00140 Helsinki 14 

Puh. 662 668 
Postisiirtotili 416608-9 
Lehti ilmestyy kerran kuukaudessa 

Kustantaja ja julkaisija: 
INKERILÄISTEN YHDISTYS R.Y. 



KANSI: Juhlayleisön runsautta Västeräsin kesäjuhlilla. Eturivissä vasemmalta: 
khra Matti Vironmäki, tuomiorovasti G. Helander, past. Jussi Jänis ja Erkki 
Kuortti. Juhlista s. 6 — 10. — Juhlien valok. A. Luoma. 



♦♦♦♦♦♦♦♦♦♦♦♦♦♦♦♦♦♦ 

♦ 

Matti Vironmäki 



♦♦♦♦♦♦♦♦♦♦♦♦♦♦« 



Uhrit 



Pyhässä kirjassa puhutaan paljon 
uhreista ja uhraajista. Siellä toistuvat 
usein kehotukset »uhraa» ja »uhrat- 
kaa». 

Mitä entisaikojen ihmiset joutuivat 
uhraamaan, siitä ei nyt tässä ole tar- 
peen paljon kertoa. Uhrit muinoin, sa- 
moinkuin uhraajatkin, olivat varsin 
erilaisia. Usein uhrit olivat pieniä ja 
vaatimattomia luonnontuotteita, mutta 
joskus oltiin valmiit panemaan uhri- 
alttarille erittäin kallisarvoista, jopa 
korvaamatontakin. Muistamme esim. 
järkyttävän tapauksen, jolloin uhraaja 
lähti astelemaan uhrivuorelle, ja hänen 
mielessään soivat Herran sanat: »Ota 
ainokainen poikasi, jota rakastat, ja 
uhraa hänet!» (1. Moos. 22: 2) Silloin 
siinä vanhan isän mieli oli varmasti 
täynnä tuskaa ja monenlaisia kysy- 
myksiä, mutta hän näyttää kuitenkin 
suostuneen antamaan kalleimmankin 
uhrin, koska sitä häneltä vaadittiin. 

Uhritien raskaat askeleet ovat, olleet 
tuttuja myöskin meille Suomen heimon 
jäsenille. Kaikkien suomalaisten, eikä 
vähiten meidän inkerinsuomalaisten, 
tiet ovat kautta aikojen olleet merkit- 
tyjä uhriverellä. Miten mittaamatto- 
man kalliita uhreja an jouduttu anta- 
maan, siitä nämä satojen sankarivaina- 
jien kivet sekä täällä että muualla ker- 
tovat omaa kieltään. On todella kul- 
jettu uhri tietä. Miten vieläkin, vaikka 
sota-aika on vuosikymmenien takana, 
haavat kirvelevät lukemattomien kaa- 
tuneiden omaisten sydämissä. Keskuu- 
dessamme elävät yli 40.000 sotainvali- 
dia yhä tuntevat jokaisella askeleel- 
laan, että annettu uhri oli korvaamatto- 
man suuri. 

Uhreista puhuessamme tulee myös 
muistaa, että uhrit velvoittavat. Missä 
määrin meidän uhritiellä vaeltaneiden 



suomalaisten elämä ja toiminta suh- 
teissamme toisiimme nykyhetkellä on 
sellaista, mihin annetut uhrit meitä 
velvoittavat? Näin on syytä kysyä, sil- 
lä tiedämme, että ihmiset uhrialttarin 
ääreltä lähdettyään eivät ole aina osan- 
neet käyttäytyä oikein. Ajatelkaamme 
vain ihmiskunnan ensimmäisen kodin 
lapsia, jotka jo osasivat uhrata. Miten 
järkyttävää siinä tapahtuikaan: tuskin 
uhrituli oli sammunut kun, veli hyök- 
käsi veljensä kimppuun ja löi hänet 
kuoliaaksi. Vieläpä hän häpeilemättä 
rohkeni Herran edessä kysellä: »Olen- 
ko minä veljeni vartija?» (1. Moos. 4: 9) 
Se uhraaja ei totisesti osannut käyt- 
täytyä, kuten uhrialttarilta lähteneen 
olisi pitänyt osata. 

Entä me? Pelkään, että emme aina 
osaa toimia sillä tavalla kuin meidän 
tulisi. Me helposti unohdamme veljem- 
me. On totta, mitä äskettäin luin 
eräästä julkaisusta. Siinä oli artikkeli, 
jonka otsikkona olivat sanat: »Kansal- 
lista tilintekoa». Arvovaltainen kirjoit- 
taja viittasi vallitseviin epäkohtiin ja 
totesi mm. näin: 

Kansamme keskinäinen riitaisuus, sen 
kansallisluonteellemme ominainen kyräile- 
vä epäluuloisuus ja, jos katsellaan asiaa 
kristilliseltä kannalta, sen välinpitämätön 
ja kielteinen henki eivät anna aihetta kers- 
kaukseen. Monet isänmaan ystävät ovat 
usein joutuneet hätääntyneinä kysymään, 
leimaavatko itsekkyys, omanvoitonpyynti 
ja sosiaalinen epä vanhurskaus hallitsevasti 
kansamme elämää. Puolueiden, eturyhmien 
ja yksityisten ihmisten moittiessa toisiaan 
on saattanut herätä epäilys, kykenemmekö 
ollenkaan muodostamaan sellaista kansa- 
perhettä, jonka jäsenet ajattelisivat toinen 
toistaan myötätunnolla ja rakentavalla ys- 
tävyydellä. 4 



KIITOS 

Kiitämme kaikkia, jotka tavalla tai toisella vaikuttivat siihen, että in- 
keriläisten kesäjuhlat Tampereella 15. — 16.7.78 olivat jälleen onnistu- 
neet. Tampereen kaupunki ja Kalevan seurakunta salli meidän kokoon- 
tua suojissaan, Inkeri-kuoro ja muut ohjelman suorittajat hyvillä esi- 
tyksillään piristivät mieliä. Te kaikki, heimoveljet ja -sisaret sekä 
työmme ystävät, jotka monet tulitte kaukaakin juhlille, ottakaa vastaan 
parhaimmat kiitokset. 

Helsingissä 17.7.1978 

INKERILÄISTEN YHDISTYS r.y:n johtokunnan puolesta 
Matti Vironmäki 



Tällaisia sanoja on syytä tarkoin 
kuunnella. Meidän jokaisen tulisi tänä 
aikana, jolloin elämä on monessa suh- 
teessa rikkinäistä, vakavasti harkita, 
miten voisimme toimia, että keskinäi- 
nen kunnioittaminen ja ystävyyden sil- 
tojen rakentaminen erilaisten ihmisten 
välillä voisi tapahtua parhaimmalla 
mahdollisella tavalla. Me silloin vaikei- 
na aikoina, jolloin uhrit annettiin, 
olimme paljon enemmän kuin nykyisin 
yksimielisiä ja toinen toistemme kuor- 
mia kantavia. Silloin oli palvelumieltä 
ja »talkoohenkeä». Miksei sitä voisi ol- 
la nykyaikanakin? Siihen annetut uhrit 
meitä velvoittavat. Toivon, että ainakin 
me inkerinsuomalaiset, joita ahkeruu- 
temme ja velvollisuuksiemme suoritta- 
misen tähden syystä arvostetaan, muis- 
taisimme kaikkialla elää ja toimia, us- 
koa ja toivoa, niinkuin uhrit velvoitta- 
vat. 

»Kiistamieliin meilV ei aikaa, 
kas kun päivä kiiruhtaa. 
Kuule, kuinka huudot kaikaa: 
työhön, työhön koko maa.» 

(Katkelmia puheesta inkerinsuomalaisen 
kesä juhlaväen kunniakäynnillä Tampereen 
sankarihaudoilla sunnuntaina 16. 7. 1978) 



Ainolle 
22. 6. 78 



Iltatuulen viesti nyt Sinulle 
onnea toivottaa. 



Mis on meri aava ja arvaamaton, 

merituulet ja voimat myllertää, 

siel Hangon »Rivieralla» Aino asustaa. 

Hän itsekin voimaa uhkuu 
kuten Inkerin tyttäret, 
vielä nimi Aino — 
jos Kalevalaa siteeraa. 

Sinua sydäntä lähellä lie meri, 
sen kauneus, rajattomuus — 
myös merilähetys. 

Siel kaukana, takana Suomenlahden 
myös lähisukulaisuus. 

Aili Inkeri 



Sanan soijan soitantaa 



Kansallispukuiset kummajaiset 



Issäin kertomii kummitusjuttulooi 

Ennen vanhaa pelättii kummi tuksii ja noi- 
tii, ja pelko monta kertaa tek sen, et nähtii 
kaikellaisii näkylööi, mitä ei oltkaa. 

Miun issäin olj niitä vanhan ajan ihmisii, 
hiä olj syntynt jo 1861; hiä itse ain sanoi, 
et häntä äit kantoi orjuuvees, mut hiä syn- 
tyi vappaan. Inkerist orjan valta loppui sil- 
loin issäin syntymävuon 1861. Isälläin olj 
setä; kuin vanha hiä lie olt, mie en sitä tiije, 
ja nämä kuaskut olliit setän kertomii isäl- 
lein. 

Pojat istuit lauvantakiltoin kanavan reu- 
naal — eihä silloin olt näitä nykyajan baari- 
looi ja diskoteekkii, vai mitä ne ovat nimel- 
tään. Saunan jälkee pojat männiit johonkii 
sellasee kohtaa kylän otsaas, mis ei heitä 
kukkaa häirint. 

Mein kyllää olj kirkolt sellai 7 virstaa 
matkaa, ja ko alkoi puolyö lähestyy, ni mitä 
hyö näkkööt: Kirkolt päi tulloo joukko nai- 
sii, äyrämöispuku piäl, valkone riepu kor- 
viis. Ko tulliit lähemmäks poikii, ni hävisiit, 
sit tuas alkoit näkkyy, ko piäsiit poikiin si- 
vute, ja ain kiäntiisiit tien huarast mikä 
män toisee kyllää. 

Yks pojist olj oikee utala, hiä sanoi, jot 
hiä ottaa yhen kii ja käyvyyt kyselemmää, 
ketä hyö ovat ja mitä heil on asjaa. 

Toiseen lauvantain se utala poika mänkii 
toisiist syrjää. Ne naiset ko tulliit siihen 
kohtaa, ni hiä koppais yhen syleheen ja al- 
koi kantaa sinne toisiin poikiin luoks. Mut 
se olj niin raskas ja liukas, et se alkoi liu- 



kuu hänen käsistään pois. Hiä uatteel, jot 
lapas mie vähän kohennan, ettei se puttoo 
sylest pois. Hiä ko vähän koitteelj kohentaa 
paremmin ylemmäks sylessään, ni silloin se 
nainen piäs hänen käsistään pois, nauroi ja 
räpytti viel käsi jään, ko mänj etteepäin. 

Miun issäin olj uskollinen kirkoos kävijä 
ja harras kristitty, hiä ko ei uskont eikä pal- 
velt noitii eikä pelänt kummituksii, ni hiä 
ei näht kertaakaa mittää sellaisii yliluonnol- 
lissii. Mie olin pien tyttö, ko hiä näitä juttu- 
looi luatj, mie pelkäsin niin kovast, et ilta- 
siil ko istuttii kaik pöyvän ympäriil, ja öljy- 
lamppu paloi tuvan luaees, ni mie nostin 
jalkainkii penkiil, ettei sielt pöyvän alt mik- 
kää miun jalkojain vient. A ko kasvoin ja 
sain ällyy piähäin, ni enhä mie sit ennää 
pelänt. Miul on muistiis viel monta juttuu, 
jos teitä huvittaa, ni mie kirjoitan toisen 
kerran. A.K. 



INKERILÄISTEN VIESTIÄ 
OVAT TUKENEET 

Aino Korpelainen 100 kr. 

Sonja Kapanen, Fagersta 50 kr. 

Sonja Soikka ja Lempi Sjöberg, Gävle 
200 kr. Viesti kiittää. 



Västeräsin kesäjuhlat 



Ken tuntevi heimon hiljaisen, pienen 

Ken kulkenut on sen Golgatan tien 

Ken nähnyt sen murheen niin mustan ja 
syvän 

Ken kyynelvirran on laskenut sen. 
(Antti Nordberg, Upsala 1969) 



sanoin 



ja kuvin 



Kirkko . . . M 




Västeräsin Tuomiokirkko (vas.), jonka edus- 
talla Inkeri-kuoro (oik.) Rudbeckiuksen pat- 
sas taustanaan odottelee jumalanpalveluk- 
sen alkua. Kuvassa mukana myös rovasti A. 
Kuortti rouvineen (vas.) sekä khra M. Vi- 
ronmäki. 




Jo 31. kerran inkerinsuomalaiset kokoon- 
tuivat viettämään nyt jo perinteeksi muo- 
dostuneita kesäjuhliaan Ruotsin kamaralle 
— tällä kertaa Västeräsiin. Ne alkoivat van- 
han tavan mukaan juhlakanslian avauksella 
juhannusaattona ja päättyivät sunnuntaina 
ehtoollisjumalanpalveluksen jälkeen pidet- 
tyyn tilaisuuteen. Vuoroin omaisten ja ystä- 
vien tapaamisen riemu, vuoroin eron hai- 
keus soi lauluissa ja runoissa kolmipäiväis- 
ten juhlien aikana. Säiden ja ilmojen sää- 
täjä antoi auringon paistaa kuin tahtoen va- 
laa toivoa mieliin ja uskoa sydämiin. 



Ilo ystävien tapaamisesta ja hetken vir- 
kistävästä yhdessäolosta mutta samalla 
huoli tulevaisuudesta — suomalaisuuden ja 
kansallisten perinteiden säilyttämisen mah- 
dollisuudesta — heijasteli juhlien puheissa 
ja esitelmissä. Tervetuliaispuheessaan insi- 
nööri Aappo Björn kuvaili aluksi niitä olo- 
suhteita ja vaikeuksia, joissa suomalaiset 
Inkerinmaalla olivat kansalliset perinteensä 
— uskontonsa ja ennen kaikkea kielensä — 
säilyttäneet. Hän kohdisti puheensa erityi- 
sesti lasten vanhemmille, joiden tehtävänä 
ensisijaisesti on huolehtia lastensa kielelli- 
sestä kasvatuksesta, kylvettävä rakkauden 
siemen omaa äidinkieltä ja perinteitä koh- 
taan. Syvä huoli nuorison vieraantumisesta 
ja juuriensa unohtamisesta kuvastui myös 
insinööri Alfred Saklantin puheessa hänen 
tuodessaan ISK:n tervehdyksen juhlaan. 

Kulttuuriperinteitä kosketteli niin ikään 
kirkkoherra Matti Vironmäen juhlaesitelmä 
Västeräsin kaupunginteatterissa. »Te olette 
kuulleet paljon puhuttavan 'laulavasta In- 
keristä', mutta minä aion nyt kertoa teille 
lukevasta Inkeristä», aloitti hän Inkerissä 
ilmestyneitä sanoma- ja aikakauslehtiä kä- 
sittelevän esitelmänsä. Rovasti Aatami 
Kuortin puhe avajaistilaisuudessa osoitti, 
miten tärkeä merkitys kirkolla ja Jumalan 
sanan kuulemisella ja opetuksella on kautta 
aikojen ollut inkerinsuomalaisten elämässä. 
Ja yhä edelleen on ainakin vanhemman pol- 
ven keskuudessa. Siitä on osoituksena juh- 
liin olennaisena osana kuuluvat juhla- ja 
ehtoollisjumalanpalvelukset ja kunniavie- 
raiksi kutsutut kirkonmiehet. Avajaistilai- 
suudessa kunniavieraana esitti tervehdyk- 
sensä myös Västeräsin Tuomiokirkon kirk- 




Insinööri A. Björn toivotti vieraat tervetul- 
leiksi Kyrkbacksgärdenin juhlasalissa ju- 
hannusaattona. 



koherra G. Helander. Hänen puheensa suo- 
meksi tulkitsi Jussi Jänis, Boräsin seura- 
kunnan vastikään valmistunut pastori, jokc 
myös saarnasi lauantain juhlajumalanpal- 
veluksessa. 

Vakavamman ohjelman lomassa juhlilla 
helkähteli naurukin Sulo Korpelaisen paki- 
noidessa Inkerin murteella ja Toivo Halo- 
sen esittäessä taikatemppujaan. Västerä- 
silaisten kuvaelmakin »Niä nyt mein lapset» 
houkutteli hymyn, vaikka sen teemana oli 
sama vakava aihe kuin Aappo Björnin pu- 
heessakin: vanhempien tulisi lempeästi neu- 
voen opettaa lapsiaan kunnioittamaan ja 
säilyttämään perinteitään, — että juuret 
eivät kuolisi, että eivät kävisi toteen Antti 
Nordbergin runon sanat: 

Kuka on tämä heimo, mikä on tämä suku 
Ken on tämä joukko tuntematon 
Onko aikakirjoista poissa se luku 
Joka kuuluisi heimolle hiljaiselle 
Lehti tyhjä on, heimo tuntematon 
Se kärsivä Inkerin heimo on. 



M 



laulu ja urheilu 





Yllä: Kerttu Hiltunen lauloi avajaistilaisuu- 
dessa juhannusaattona Kyrkbacksgärdenin 
juhlasalissa säestäjänään urkuri Arvi Hai- 
konen. 



Alla: Erkki Melartinin iäti tuore ja kaunis 
»Leivo» soi heleästi Kerttu Hiltusen johta- 
man Inkeri-kuoron laulamana. Värikkäät 
kansallispuvut juhlistivat esitystä. 





ovat yhä lähellä inkeriläisien sydäntä 






» Mimmiliigan» ystävyysottelu (yllä vas.): Gävlen Inkeri-kerhon naiset 
ja Västeräsin tytöt vastakkain hurjassa jalkapallo-ottelussa. Mainiona 
erotuomarina toimi Yrjö Korkkinen Suomesta. Ottelu oli kuin hyvin 
harjoiteltu näytelmä, vaikka koko idea oli syntynyt neuvokkaan ja vie- 
hättävän juhlaemännän Ella Björnin ja muutamien muiden päässä vasta 
edellisenä yönä; ja erotuomari valittiin vasta kentällä. 

Tikkurilan tanhujoukkue Suomesta (yllä) tanhusi itsensä yleisön sydä- 
miin. Ryhmän vetäjinä aviopari Helmi ja Olavi Kemppinen. Suurta 
ihastusta herätti vihreällä nurmikolla tanhutessaan myös ruotsalaisten 
kansallispukuinen joukkue — erityisesti mukana ollut pienokainen, joka 
ei kertaakaan seonnut edes vikkelän polkan askelissa. 

Naisten sadan metrin juoksu (vas.). Taustalla hulmuavat tyylikkäästi 
Ruotsin, Suomen ja Inkerin liput kirkkaassa juhannus säässä. 

Gävlen kuoro (alla) johtajanaan Kerttu Jonsson esitti herkkiä kauniita 
lauluja. Kuoron takana mielenkiintoinen kuvakudos, joka esittää apos- 
toli Paavalin matkoja. t 





Urheilukenttä on mainio vanhojen ystävien 
kohtauspaikka. Rupattelu kentän laitamilla 
kuuluu asiaan siinä kuin kilpailutkin. Har- 
vinaislaatuinen tilanne (yllä) Arosvallenin 
kentällä: entinen opettaja ja oppilas, Matti 
Vironmäki ja Seppo Vanhala, joka ei ole 
inkeriläinen, ovat kohdanneet täällä aivan 
sattumalta kahdenkymmenen viiden vuoden 
jälkeen, ja juttua piisaa. Taiteilija Vanhala 
liikutti kauniilla lauluillaan lauantain 
Inkeri-illan yleisöä. Alla: Katariina Vaski- 
nen, yksi juhlaemännistä, ja Matti Viron- 
mäki rattoisassa keskustelussa kentän laita- 
milla. — A.L. 



Kestystävämme 

Västeräsissa 



Tänne yhdessä ja yksittäin tulimme, 
me toisemme ja heimomme jälkeläiset 
täällä Västeräsissa kohtasimme. 

Oli tulla veikkoset sekamelskaa, 
kun en ymmärtänytkään minä 
svenskaa. 

Ystävät, tulihan selväksi meille, 
vain ajatukset ja unet käy 

isiemme teille. 
Vain juuret on meillä Inkerin. 
Se viestinä kulkekoon 

lapsenlapsillemme. 

Hyvin meitä täällä pidettiin, 
parastamme me vieraatkin yritettiin. 
Laulettiin ja muisteltiin, 
välillä kuulaakin työnnettiin. 
Tyttäretkin innostui kovin, 
kun pistivät juoksuksi 
ei tullut loppua tovin. 

Taas takana juhlat ja Inkeri-ilta, 
meillä yhdessä on luotu taas 

vahvan virran silta. 
Nyt on meillä kotiin hoppu, 
me käymme taas omille teille. 
Sydämelliset kiitokset 
annamme teille. 

Aili Inkeri 

Arosvallenin kuulumisia 

Västeräsissa Arosvallenilla Inkerin Suomalaisten 31. kesäjuhlien yhteydessä kesä- 
kuun 24. pnä 1978 pidettyjen urheilukilpailujen tulokset. 



On mainittava että osanotto urheilukilpai- 
luihin oli erittäin suuri. Kilpailijoiden mää- 
rä nousi 60 henkilöön. Mukana oli osanot- 
tajia eri kaupungeista Ruotsista sekä myös 
Helsingistä. Tämän lisäksi esiintyivät kan- 
santanhuryhmät: Västeräsista Suomiseura 
Katajaiset sekä Tikkurilan tanhuryhmä 



Vantaalta Suomesta. Näitten molempien tan- 
huryhmien esitykset Arosvallenin urheilu- 
kentällä mielestämme kuuluivat korkeim- 
paan luokkaan. Toivottavasti tämäntapaiset 
esitykset tulisivat jatkumaan edelleenkin 
juhlissamme. 



Juoksu 

Pojat: 

Alle 8-vuotiaat 

60 metriä: 1. Joakim Aitman aika 11.9 
Skultuna, 2. Jari Koskinen 14.3 Helsinki. 
9 — 10-vuotiaat 

1. Mats Aitman 10.3 Skultuna. 
11 — 12-vuotiaat 

1. Richard Lundqvist 9.0 Västeräs. 
13 — 14-vuotiaat 

1. Thomas Lundqvist 9.9 Västeräs. 
Miesten juoksu — 100 metriä 
17 — 35-vuotiaat 

1. Viktor Tilkku 13.5 Göteborg, 2. Jan 
Väglund 14.5 Västeräs, 3. Paavo Rainio 14.6 
Västeräs, 4. Matti Jukarainen 17.8 Helsinki. 
Miehet alle 60-vuotiaat 

1. Juho Kemppi 12.6 Eskilstuna, 2. Adolf 
Elvi 17.2 Eskilstuna, 3. Pekka Minä 20.6 
Göteborg. 
Miehet yli 60-vuotiaat 

1. Heikki Toikka 22.6 Västeräs. 
Miesten juoksu — 400 metriä 

1. Viktor Tilkku 0.59 Göteborg, 2. Jan 
Väglund 1.05 Västeräs, 3. Paavo Rainio 1.13 
Västeräs, 4. Matti Jukarainen 1.23 Helsinki. 

Tyttöjen juoksu 
Alle 8-vuotiaat 

60 metriä: 1. Catherin Aitman 11.3 Land- 
vetter, 2. Anna Kujanpää 13.3 Eskilstuna. 
9 — 10-vuotiaat 

1. Elisabeth Aitman 10.3 Landvetter, 2. 
Anna Näppi 10.4 örebro, 3. Pernilla Ait- 
man 11.0 Skultuna. 
11— 12-vuotiaat 

1. Yvonne Wanhala 7.8 Västeräs, 2. Laila 
Wa»nhala 10.5 Västeräs. 



13 — 14-vuotiaat 

1. Eija Hyttinen 9.5 Västeräs, 2. Anna- 
Kristin Jörgestam 10.0 Skultuna, 3. Sari He- 
lin 10.2 Skultuna. 

Naisten juoksu 
17 — 34-vuotiaat 

1. Aili Rainio 11.3 Västeräs, 2. Aili Juka- 
rainen 14.5 Helsinki. 

Pituushyppy 
Pojat 9 — 10-vuotiaat 

1. Mats Aitman 3,02 Skultuna. 
Pojat 11 — 12-vuotiaat 

1. Richard Lundqvist 3,67 Västeräs. 
Pojat 13 — 14-vuotiaat 

1. Thomas Lundqvist 3,41 Västeräs. 
Miehet 

1. Viktor Tilkku 5,56 Göteborg. 

Tyttöjen pituushyppy 
11 — 12-vuotiaat 

1. Laila Wanhala 2,63 Västeräs, 2. Yvonne 
Wanhala 2,41 Väs-teräs. 

Kuulan työntö 

1. Paavo Rainio 9,54 Västeräs, 2. Pentti 
Käkelä 9,16 Västeräs, 3. Verner Aitman 8,97 
Skultuna, 4. Seppo Wanhala 8 r 26 Västeräs. 

Naisten viestin tulokset 

1. Joukkue Boris Adina Näppi, Aino Kek- 
konen, Ingeri Rinne, Helmi Korpelainen, 

2. Joukkue Gävle Lempi Stälhammar, Elna 
Koskinen, Lilja Hedbom, Hilma Matikainen, 

3. Joukkue Västeräs Kirsti Myllärinen, Lem- 
pi Kuortti, Lilja Pönni, Anna Savolainen. 

Naisten jalkapallo-otteluun osallistuivat 

1. Gävlen naiset, 2. Västeräsin naiset. 
Tulos oli 1—1. 

Västeräs, A. Björn 

Rfuotsiim puolelta 



Inkeriläisiä opin tiellä Ruotsissa 



Kesäkuun kuudentenatoista päivänä val- 
mistui lääkäriksi Göteborgissa muun muassa 
Aino Kekkonen Dalsjöf orsista. Hän 
tulee ainakin aluksi toimimaan Borasin sai- 
raalassa. 

Kesäkuussa valmistui myös Elvi H ä y- 
hänen o.s. Hotokainen Boräsista opetta- 
jaksi Halmstadissa. Hänkin tulee olemaan 
toimessa Boräsissa. 

Jussi Jäniksen papiksi vihkimiseen 
oli saapunut runsaasti Inkerin suomalaisia 
eri puolilta Ruotsia. Avustamaan juhlalli- 
sessa toimituksessa olivat tulleet rovasti 
Taito Lumme ja tohtori Jussi Kuoppala Suo- 
mesta. Edellä mainitut ja tohtori Gustav 
Dahlbäck puhuivat seurakuntajuhlassa sa- 
mana päivänä Boräsissa. Herättäjäyhdis- 
tyksen tervehdyksen toi Toivo Viita ja 
Evankeliumiyhdistyksen runomittaisen ter- 
vehdyksen Eeli Huttula. Inkerin suomalais- 
ten keskusliiton ja Borasin Inkerin Kerhon 
puolesta onniteltiin vasta papiksi vihittyä. 
Jussi Jänis tulee aluksi toimimaan pappina 
Boräsissa. 

Kaikille edellä mainituille on syytä esit- 
tää julkinen ja sydämellinen onnittelu hy- 
vin suoritetun urakan jälkeen. Inkeriläistä 
kansaa Ruotsissa on myös syytä onnitella, 
kun sen joukosta nousee eri alojen virka- 
miehiä, joilla on. mahdollisuus toimia myös 
oman heimonsa hyväksi. 

Juhani Rantanen 




Papiksi vihitty Jussi Jänis avustajiensa 
tohtori Jussi Kuoppalan ja rovasti Taito 
Luminen välissä Skaran tuomiokirkon 
ovella. Valok. J. Lipiäinen 



JUHO PAKKANEN, CANADA 

on lahjoittanut ISKille ison sarjan diaku- 
via. Kiitos heimoveljelle suurten vesien ta- 
kana! Olkoon tämä esimerkkinä toisillekin. 
Samalla tekee mieli vähän opettaa, miiten 
menetellä tällaisissa asioissa. Jokainen va- 
lokuva tarvitsee aina kirjoitetun selvityksen: 



Missä ja milloin se on otettu. Kuka valo- 
kuvasi. Ketä ovat henkilöt valokuvassa. 
Mitä muuta mielenkiintoista voisi kertoa. 
Ilman näitä tietoja on lahjoitettu valokuva 
enemmän tai vähemmän arvoton. Tee nämä 
selvitykset nyt heti. Huomenna voi olla 
myöhäistä. A.P. 

Kerran pappi — aina pappi 



Ne, jotka ovat viime vuosikymmeninä 
käyneet tervehtimässä Boräsin inkeriläisiä, 
tuntevat Jussi Jäniksen. Harvat ovat tien- 
neet, että hän on viime vuosina ahertanut 
teologisten opintojen parissa hänelle suodun 
erivapauden turvin. Keski-ikään jo ehtineen 
miehen vaivannäkö on nyt palkittu. Hänet 
vihittiin papiksi Skaran tuomiokirkossa ke- 
säkuun 11. päivänä. Vihittäviä oli kaiken 
kaikkiaan viisi. Piispa Helge Brattgärdin 
puheen tekstinä oli profeetta Elian sana 
Elisalle. — Tiedäthän, mitä minä olen sinul- 
le tehnyt. Ei ole ihme, jos sana pani heti 
ajattelemaan niitä Jumalan tekoja, joita si- 
sältyy Jussi Jäniksen elämään. Piispa oli 
ystävällisesti kutsunut avusta jikseen myös 
rovasti Taito Lumpeen ja allekirjoittaneen. 
Me luimme vuorollamme raamatunlauseem- 
me, ensin suomeksi ja sitten ruotsiksi. Niin 
oli piispan kanssa sovittu. 

Eri puolilta Ruotsia saapuneet inkeriläiset 
ympäröivät Jussin tilaisuuden jälkeen kir- 
kon pääovella. Annettiin kättä yhteisen työn 
ja uskon merkeissä, ojennettiin lahjoja, toi- 
votettiin Jumalan siunausta. Kiitos ja kyy- 
nel olivat lähellä toisiaan. Ruotsalaisiakin, 
joita Jussi oli palvellut, oli lahjoja tuovien 
joukossa. Joku inkeriläinen tuli luokseni ja 
sanoi: — Kyllä oli hyvä, että luitte raama- 
tunlauseenne suomeksi. Se toi lämpöä tähän 
juhlaan. Ajattelin: jo tämän takia matkam- 
me ja osallistumisemme oli tarpeen. Jok- 
seenkin viimeisinä selvisimme tästä Jussin 
ystävien piirityksestä piispantaloon lounaal- 
le, johon myös meidät Suomesta tulleet oli 
kutsuttu, meidän pappien lisäksi rouva Elsa 
Lumme ja kauppias Toivo Viita. Lounas- 
puheessaan piispa muisti lämpimästi ja pit- 



kään meitä inkeriläisiä ja suomalaisia. Kun 
kiitin talosta lähtiessämme häntä tästäkin, 
hän painoi kädellään sydäntänsä ja sanoi: 
— Minulla on Suomi täällä sydämessäni. 

Lounastilaisuuden kiitospuheen vihittyjen 
puolesta piti Jussi Jänis. Hän toisti siinä 
otsikkona olevat piispansa lausumat sanat 
ja pyysi, että nyt papiksi vihittyjä muistet- 
taisiin jatkuvasti. Silloin tuo tunnus voi to- 
teutua. 

Kun palasimme Boräsiin, siellä oli jo seu- 
rakuntasalissa tilaisuus alkanut. Suuri ys- 
tävien joukko saatteli Jussia papin tehtäviin. 
Oli kukkia ja lahjoja. Veisattiin ja pidettiin 
puheita. Pastori Kurujoki piti loppurukouk- 
sen. Tutussa salissa ensi kerran vihittynä 
pappina mukana ollut Jussi Jänis sidottiin 
uusin sitein joukkoon, jonka kanssa hän on 
vuosikymmenet vaeltanut. Kerran pappi, 
aina pappi. 

Pieni joukko istui vielä iltaa Jänisten ko- 
dissa. Jussin mukana uuteen rooliin tem- 
mattu Ida-rouva hoiti lämpimällä vieraan- 
varaisuudella joukkoa, niin kuin oli hoitanut 
jo pari päivää meitä Suomesta tulleita. 

Oman jylhän taustansa tälle juhlalle loi 
Boräsissa lauantain vastaisena yönä tapah- 
tunut hotellin palo, jossa parikymmentä 
nuorta ihmistä menehtyi. Liput kaupungissa 
olivat puolitangossa. Jussi Jänis lähti heti 
maanantaiaamuna kolme päivää kestänee- 
seen pappeinkokoukseen. Kun hän palasi 
sieltä, häntä odotti jo ruotsalainen äiti, jon- 
ka lapsi oli palanut hotellin mukana. Hän oli 
puhelimessa pyytänyt saada jakaa surunsa 
vastavihityn papin kanssa. Näin se alkoi. 
Kerran pappi, aina pappi. 

Jussi Kuoppala 



SUOMALAIS-RUOTSALAINEN 
KULTTUURIRAHASTO 

on myöntänyt ISK:lle 2.500 kr liiton toimin- 
taa varten. Kiitämme apurahasta. Tulkit- 
semme asian niin, että viralliselta taholta 
annetaan meidän toiminnalle arvo. 

Armas Paakkonen, puh.joht. 



KUKA 

on se henkilö, joka maksoi maanantaina 22. 
5. 1978 Boräs l:n postitoimistossa Inkeriläis- 
ten Viestin /tilausmaksun 30 kr mutta unoh- 
ti kirjoittaa nimensä ja osoitteensa maksu- 
korttiin? Ota yhteys Armas Paakkoseen. 

Katri Hirvonen 



In memoriam 



Katri Hirvonen haudattiin viimeiseen le- 
poon Gävlessä 18. 5. 1978 75 vuoden ikäisenä. 
Lasten ja omaisten pyynnöstä samoin kuin 
omastakin puolestani tunnen velvollisuu- 
dekseni lausua muutaman sanan naapuri- 
kylän ihmisestä Inkerissä ja naapurista, sa- 
man seurakunnan jäsenestä, täällä Gävlessä, 
äitini hyvästä ystävästä ja omasta ystäväs- 
täni ja tunnetustani jo nuoruudesta asti. 
Etenkin äitini raskaan sairauden aikana oli 
Katri Hirvonen meille suurena lohtuna. Hän 
kävi luonamme joka päivä, lauloi virsiä ja 
rukoili. Äitini poismenopäivänäkin Katri oli 
luonamme ja rukoili hartaasti polvillaan 
auttaen sillä tavalla meitä suuressa surus- 
samme. Siksi suuren kiitoksen ja kunnioi- 
tuksen tuntein olen kirjoittanut nämä runon 
muotoon sepittämäni sanat: 

On kohtalon polku niin kumma 
läpi taistojen käynyt on ties. 
Oi, miksi pääty ei surujen summa, 
vai vieläkö suruja lie? 

Taivahan enkeli, hopeasiipi 

tulitpa meitä tervehtimään. 

Otit luoksesi meiltä rakkaan 

äidin ja omaisen. 

Nyt tyhjä on paikkasi pöytämme luona. 

Ahkerat kätesi työtä on tehneet, 

sydän hellä oli aina auttavainen. 

Ja useinpa jaoit sinä viimeisen murun, 

oli ovesi kaikille avoinna ain. 

Kiitos äiti kaikesta sulle 

mitä elosi tiellä meille uhrasit. 

Kerro isälle terveiset taivahan tarhaan. 

Aika kun joutuu, ollaan yhdessä taas. 

Ystävä meidän on käynyt sotien pauhut 
kulkenut pakolaisna, kohti elämää. 
Oli perheensä tuki ja suojeli lapset, 
hän kulki tietä — Jumalan johtamaa. 

Sinä rukoilit aina, aamuin ja illoin, 
olit väsynyt joskus matkallasi. 
Hämärtyessä illan sinun tuskasi loppui 
tuli kutsumus ylhäältä Herramme luo. 



<£> 



Rakkaamme 

Maria Karjalainen 

o.s. Aleksejeva 

* Lempäälässä 25. 7. 1910 
t Anjalankoskella 25. 5. 1978 

Rakasta äitiä jäivät suremaan 

Elma, Leena ja Liisa 

Sulo 

Sukulaiset ja runsas ystävien joukko 

Rakkaamme siunattiin Anjalankoskel- 
la 2. kesäkuuta 1978 omaisten ja ystä- 
vien saattamana. Kiitämme osanotos- 
ta. 



JOUKOSTAMME POISTUNEITA 

Hertta Paavilainen synt. 23. 12. 1918 kuoli 
22. 4. 1978 Mölndalissa. Sofia Kolomainen, 
synt. 15. 3. 1907 Inkerissä, kuoli 29. 5. 1978 
Boräsissa. Boris Lukka, synt. 15. 1. 1933 Ty- 
rön seurakunnassa Inkerissä, kuoli 12. 5. 1976 
Boräsissa. 



Sinä aavistit itse: jo kutsumus tulee 

ja hiljaa vaivuit ikiunehen. 

Sinä olet ansainnut hopeakruunun. 

Taivahan tarhassa levon sä sait. 

Herra otti sinut luoksensa iloisin mielin 

kun väsynyt oli jo sydämesi. 

Enkelit soittavat kantelon kielin 

pääsit lepohon luokse puolisosi. 

Ei myrskyt ei huolet sinua enää paina 

ei häiritse mikään ikiuntasi. 

Nuku rauhassa rakas äiti, sisko ja ystävä 

paras. 
Kevyet mullat sinun haudallesi. 
Kaikki tapaamme tuolla Tuonelan mailla, 
siunattu olkoon lepotilasi. 
Ja siunattu olkoon sinun sielusi siellä 
taivaassa, ylhäällä pilvien pääl. 
Kyllä enkelten joukko — taivahan rannan 
meiltä viimeisen viestimme lennättää. 

Lempi Sjöberg 

C^oltnltusslktaeiin teiaelsiä 



Mikä ja millainen lehti on Inkeriläisten 
Viesti? Tämä kysymys esitettiin minulle 
Tampereen kesäjuhlilla. Kysymyksen esit- 
täjä oli 13-vuotias kummityttäreni Anne. 
Tunsin äkkiä itseni neuvottomaksi, ja hä- 
pesin, kun en osannut suoralta kädeltä vas- 
tata kysymykseen. Saman kysymyksen on 
esittänyt moni aiemminkin, ja aina olen 
koettanut jotakin selittää. Mutta Annen ky- 
symys jätti minut todellakin miettimään, 
mikä on tämä Inkeriläisten Viesti, jonka 
parissa minäkin puuhailen monen monia 
tunteja kuukaudessa. Jokin aika sitten tuli 
toimitukseen kysely Tampereen yliopistossa 
tiedotusopin laudaturia tekevältä opiskeli- 
jalta. Kaavakkeessa oli monta kohtaa, joi- 
hin pyydettiin vastausta. Kysymyksissä 
pyydettiin mm. luokittelemaan Inkeriläisten 
Viesti, sen tarkoitus, ketä se palvelee, jne. 
Kysymykset tuottivat päänvaivaa niin pää- 
toimittajalle kuin itsellenikin. 

Omasta puolestani luonnehtisin lehteä 
vähemmän tieteellisesti tähän tapaan: Inke- 
riläisten viesti on kuin kanava, joka yhdis- 
tää kaksi järveä. Nuo järvet ovat toisistaan 
erillään asuvia inkeriläisiä, joiden ajatukset 
ja muistot virtaavat kanavaa pitkin ihmi- 
seltä toiselle, se ikään kuin kokoaa nuo 
muistot yhdeksi kimpuksi tiivistäen ja pur- 
kaa ne jälleen. Tai ehkä tämä pieni leh- 
temme on silta, joka yhdistää erilleen jou- 
tuneet omaiset ja ystävät. Tällä sillalla hei- 
dän ajatuksensa, ilonsa, murheensa ja toi- 
veensa kohtaavat; sillan avulla välittyvät 



viestit. Onhan lehti saanut osuvan nimen- 
kin: »viesti». Tämä vastaus tuskin riittää 
Sinulle, Anne, mutta olen iloinen kun ky- 
syit. Kysymyksesi osoittaa, että kiinnostuk- 
sesi on herännyt, ja lupaan kertoa sinulle 
myöhemmin, kun taas kohtaamme, enem- 
män ja paremmin sekä inkeriläisistä että 
Inkeriläisten Viestistä. Nyt voin vain ehkä 
tyydyttävästi selittää, mitä Inkeriläisten 
Viesti ei ole: Se ei ole pelkästään ajanviet- 
teeksi tarkoitettu kaupallinen sensaatiolehti, 
eikä sitä ole suuria painosmääriä myytävä- 
nä jokaisessa kadunkulman kioskissa. Mut- 
ta lupaan Sinulle, ettet tulevaisuudessa jää 
ilman tätä lehteä, jos se Sinua kiinnostaa. 
Ja jos et kaikkea jaksaisi lukea tai ymmär- 
tää, jaksat varmaan ainakin lukea tämän 
takakannen sisäsivun, jossa lähetän tervei- 
siä kaikille lukijoillemme. 

Muistoissa haluan vielä minäkin käväistä 
Västeräsin kesäjuhlilla, sen ystävällisessä ja 
miellyttävässä ilmapiirissä, ja omasta puo- 
lestani kiittää kaikkia ystäviä, joita siellä 
kohtasin. Erityisesti kiitän juhlien isäntä- 
väkeä Ella ja Aappo Björniä, joiden kau- 
niiseen kotiin sain kutsun lounastamaan. 
Samoin kaikkia, kaikkia juhlaisäntiä ym. 
ainuttakaan mielestäni unohtamatta. Kerta 
kerralta olen juhlien jälkeen tuntenut hen- 
kisen pääomani kasvaneen ja päivä päivältä 
tunnen kuuluvani yhä enemmän samaan 
joukkoon, päivä päivältä tunnen itseni yhä 
enemmän inkeriläiseksi. 

Toimitussihteeri 



AJANKOHTAISIA 
ILMOITUKSIA 



HELSINGIN PAIKALLISOSASTO 

Syyskausi alkaa jälleen. Ensimmäinen ti- 
laisuus 24. syyskuuta Inkerikodissa. Terve- 
tuloa taas mukaan. 



SEUKKOSEURA 
KOKOONTUU 

seuraavan kerran syksyllä 21. syyskuuta. 
Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
mintaa koskeviin tiedusteluihin. 



TURUN PAIKALLISOSASTO 



Vuoden 1978 juhlatilaisuudet Karjalais- 
ten talolla Itäpellontie 2 pidetään seuraa- 
vasti: 

Mikkelinpäiväjuhla 1. lokakuuta 

Pyhäinpäiväjuhla 4. marraskuuta 

Joulujuhla 24. joulukuuta 



Ruissalon Birkassa 
hengelliset tilaisuudet 

27. elokuuta 

Kaikki tilaisuudet alkavat klo 14.00. 

Tarjoilua 

Tervetuloa 






MUISTATTEHAN! 

Professori Pertti Virtarannan juuri ilmes- 
tynyttä kirjaa »Inkeriläisiä sananlaskuja ja 
arvoituksia» on saatavana pääasiamiehel- 
tämme Hannu Vironmäeltä, ks. etukannen 
sisäsivulta osoite. Sen hinta on 20 mk. 



Vammala 1978. Vammalan Kirjapaino Oy. 



inkeriläisten viesti 




numero 9 



syyskuu 1 978 



■ ■ ■ 1 


1 ■■ ■ ■ ■ ■ ■ 

laisten viesti 


TOIMITUS: 


Päätoimittaja: 




Matti Vironmäki, puh. 631 285 




Toimitussihteeri : 




Anja Luoma, puh. 892 460 (iltaisin) 




Koivikkotie 6, 01620 Vantaa 62 




(toimituksen osoite) 


KONTTORI: 


Inkerikoti, Karjaiataio, Käpyiänkuja 1, 




00610 Helsinki 61 




Puh. 793 796 




Postisiirtotili Hki 30636-4 




Auki maanantaisin klo 16.30 — 18.30 


TILAUSHINTA: 


25 mk/vsk. kotimaassa, Ruotsissa 30 kr. 


ILMOITUSHINNAT: 


1/1 sivu mk 200,— 




1/2 » » 120,— 




1/4 » » 70,— 




Kuolinilmoitukset 30, — 




Kiitos- ym. iim. 20, — 




Kuva ilmoituksessa 45, — 




Osoitteenmuutos 5, — 


PÄÄAS1AMIES 


Armas Paakkonen 


RUOTSISSA: 


Tingsgatan 4 B 




50253 Boräs. Puh. 633/101 850 




Postisiirtotili 626047-5 


PÄÄASIAMIES 


Hannu Vironmäki 


SUOMESSA: 


Tehtaankatu 5 E 43, 00140 Helsinki 14 




Puh. 662 668 




Postisiirtotili 416608-9 




Lehti ilmestyy kerran kuukaudessa 




Kustantaja ja julkaisija: 




INKERILÄISTEN YHDISTYS R.Y. 



KANSIKUVA KERTOO: Tampereen kesäjuhlien aikana tehtiin kunniakäynti sankarihau- 
doille, jossa khra Matti Vironmäki puhui jälkeenjääneitä velvoittavista uhreista. Vasemmal- 
la yliopettaja Eero Rautajoki käsissään Inkeriläisten Yhdistyksen seppele. 



illllllllllllllllllllllllllllllllllllllllllllllllllllllllllllllllM 



Vilho Mustonen: 



Vatjalaiset ja inkerikot 



(Juhlaesitelmä Tampereen kesäjuhlilla 15.7.1978) 



Arvoisat juhlavieraat, hyvät heimo- 
veljet ja -sisaret. 

Ajattelin puhua tässä tilaisuudessa 
lähinnä kahdesta Inkerinmaan alkupe- 
räisestä suomalaisesta heimosta: vatja- 
laisista ja inkerikoista, joita ei pidä se- 
koittaa inkeriläisiin. Edellä mainitut oli- 
vat Inkerinmaan alkuperäistä väestöä, 
kreikkalaiskatolisia, ja asuneet Inkeriin- 
maalla jo noin vuoden 1000 tienoilta al- 
kaen, kun taas viimeksimainitut eli in- 
keriläiset olivat ja ovat Suomesta 1600- 
luvulta alkaen sinne muuttaneita lähin- 
nä savolaisten ja karjalaisten jälkeläisiä 
evankelisluterilaisia suomalaisia. Kieli- 
tieteellisesti viimeksimainittuja sano- 
taan äyrämöisiksi ja sa vakoiksi, koska 
Äyräpään kihlakunta Karjalan kannak- 
sella ja Savonlinnan seutu Savossa an- 
toivat nämä uudisasukkaat. 

Miksi puhun lähinnä vatjalaisista ja 
inkerikoista, johtuu lähinnä kahdesta 
syystä: Ensiksikin kuulee hyviin harvoin 
puhuttavan näistä kahdesta suomensu- 
kuisesta heimosta, vaikka he olivat asu- 
neet Inkerissä jo satoja vuosia ennen in- 
inkeriläisiä, venäläisistä puhumatta- 
kaan. Venäläisethän tulivat Inkeriin 
vasta noin 250 vuotta sitten, jolloin he 
aloittivat pääkaupungin Pietarin raken- 
tamisen suomalaisuuden sydämeen suu- 
ren Pohjan sodan jälkeen 1700-luvun 
alussa saatuaan Uudenkaupungin rau- 
hassa 1721 Ruotsi-Suomelta Viron, Lii- 
vinmaan, Kaakkois-Suomen ja Inkerin. 
Toiseksi: Näin Inkeriläisten Viestin ke- 
säkuun numerossa etusivulla Inkerin 



suomalaisten historiasta lainatun kieli- 
kartan; siinä mainittiin kylät, joissa 
runsaat 10 vuotta sitten (1964) puhuttiin 
venäjän lisäksi suomea, vatjaa ja inike- 
roismurretta. Inkerinmaan suomalainen 
väestö jaetaan kieli- ja kansatieteel- 
lisesti neljään ryhmään: vatjalaisiin, 
inkeroisiin, äyrämöisiin ja savakoihin. 



Vatjalaiset 

Arvellaan, että vatjalaiset ovat asu- 
neet Suomenlahteen laskevan Narva- 
joen ja Ilmajärveen laskevan Mustajoen 
välisellä, nykyistä Inkerinmaata paljon 
laajemmalla alueella. Vatjalaisten alue 
mainitaan tiettävästi ensimmäisen ker- 
ran suuriruhtinas Jaroslavin novgorodi- 
laisessa tieohjesäännössä vuonna 1050. 
Silloin vatjalaiset olivat vielä mahtava 
heimo. Heitä lienee ollut silloin satoja 
tuhansia. Novgorodiin vallan alaisina 
tsuudit (tsuudi-nimeä käytettiin kaikis- 
ta Itämeren maissa asuvista suomensu- 
kuisista kansoista), mutta ennen kaik- 
kea vatjalaiset, saivat osallistua uuden 
valtakunnan sotiin aina Kreikkaa myö- 
ten v. 907. Vatjalaiset elivät hyvässä 
ystävyydessä novgorodilaisten kanssa. 
Olipa novgorodilaiisessa sotajoukossa 
vatjalaisten oma jouikko-osastokin. Hal- 
linnollisessa suhteessa vatjalaiset muo- 
dostivat yhden novgorodilaisista hallin- 
toalueista, ns. Vatjan viidenneksen. Yh- 
teys slaavilaisiin, lukemattomat sodat ja 
lisäksi nälkävuodet vähensivät jo aikai- 
sin vatjalaisten suurta heimoa. Vuonna 



1215 nälkä surmasi suurimman osan sii- 
tä. Jäljelle jääneet hajaantuivat ja su- 
lautuivat vatjalaisten alueelle muutta- 
viin slaaveihin. — Kun Moskovan suuri- 
ruhtinas oli valloittanut Novgorodin 
vuonna 1478, ryhtyi hän väkivalloin 
siirtämään vatjalaisia pois heidän alu- 
eeltaan ja toi heidän tilalleen venäläi- 
siä. Niinpä vuonna 1481 vietiin joukoit- 
tain Moskovan tahtoon taipumattomia 
vatjalaisia johtomiehiä pois kotiseuduil- 
taan, ja karkoittaja anasti heidän maan- 
sa ja omaisuutensa, jotka muodostivat 
Vatjan viidenneksen eli ns. suuriruhti- 
naan maat. Inkerinmaan alkuväestöä 
vatjalaisia oli kielitieteilijä Forströmin 
mukaan v. 1848 38 vatjalaiskylässä, jois- 
sa asui runsaat 5000 henkeä. 70 vuot- 
ta myöhemmin eli 1917 vatjalaisten 
määrä oli vähentynyt noin 500 hen- 
keen. Vatjalaiset kuuluvat Suomen kan- 
san hämäläiseen heimoon. Vaikka vatja- 
laisten asumusala nykyään onkin erit- 
täin pieni ja itse kansakin kuolemaisil- 
laan sukupuuttoon, he ovat kuitenkin 
aikanaan olleet koko läntisen ja eteläi- 
sen Inkerinmaan pääväestönä. 



Inkerikot 

11. vuosisadan lopulla ja 12. vuosisa- 
dan alkupuoliskolla muutti karjalaista 
väestöä Pohjois- ja Keskisin keriin. Tä- 
tä väestöä alettiin kutsua inkerikoiksi 
eli Inkeroisiksi. Nimitys johtunee Ne- 
vaan laskevasta Inger-nimisestä eli In- 
kereen joesta, jonka varsille tätä väes- 
töä oli asettunut asumaan. Vanhat ve- 
näläiset aikakirjat kutsuvat heitä sekä 
karjalaisiksi että ishooreiksi. Ishoori- 
nimitystä alkoivat venäläiset käyttää 
erityisesti niistä karjalaisista, jotka oli- 
vat asettuneet asumaan Laatokan etelä- 
puolelle ja molemmin puolin Neva- 
jokea, erotuksena muista karjalaisista, 
joiden asuttama alue ulottui pohjoi- 
seen ja koilliseen aina Vienanmereen 
saakka. Ishoorit ovat nykyisten Inke- 
rinmaalla asuvien inkeroisten esivan- 
hempia. He nimittävät vieläkin kieltään 
karjalan kieleksi. 

Inkerikkojen ja Inkerinmaan nimen 



synnystä ovat tutkijat olleet eri mieltä. 
Toiset arvelevat sen johtuneen Neva- 
joen syrjä joesta Inkerestä, jonka varsil- 
le inkerikkoja eli inkeroisia oli aset- 
tunut asumaan. Totuudenmukaisimmal- 
ta tuntuu Sjögrenin selitys. Hän 
arvelee maan nimityksen johtuvan In- 
gegerd-nimestä. Perusteluissaan hän 
viittaa seuraaviin tosiasioihin: Vuonna 
1019, Snorre Sturlesonin kertomuksen 
mukaan, meni Svitjodin Ingegerd, Ola- 
vi Sylikuninkaan tytär, naimisiin Jaris- 
leifin, Holmgärdin kuninkaan kanssa. 
Naimisiin mennessään hän sai Jarislei- 
filtä lahjaksi Aldeigioborgin kaupungin 
siihen kuuluvine jaarlikuntineen. Myös 
venäläiset aikakirjat kertovat suuriruh- 
tinas Jaroslaw Vladimirinpojan avioi- 
tumisesta varjagilaisen kuninkaantyttä- 
ren kanssa. Ei liene syytä epäillä Snor- 
ren kertomaista Ingegerdin saamasta 
huomenlahjasta. Toisaalta on mahdoton 
sanoa, miten laajalle tuo Aldeigioborgin 
ja ar liikunta ulottui. Mutta todennäköis- 
tä on, että sitä tästä lähtien alettiin 
kutsua Ingegerdin eli Inkerin maaksi 
ja sen ikansaa inkerikoiksi eli venäläi- 
sittäin ishooreiksi. Sittemmin, kun kar- 
jalaiset 11. vuosisadan lopulla ja 12. 
vuosisadan alkupuolella muuttivat In- 
kerin alueelle, saivat he perinnöksi 
edellä mainitun nimen, joten tätä Kar- 
jalan heimon haaraa alettiin kutsua in- 
keroisiksi. 

Ajankohtaa, jolloin inkerikot kääntyi- 
vät kristinuskoon, ei voida tarkkaan 
määrätä. Tosin venäläiset asiakirjat 
kertovat suuriruhtinas Jaroslaw Wse- 
volodinpojan v. 1227 lähettäneen lähe- 
tyssaarnaajia käännyttämään karjalai- 
sia kristinuskoon, ja niissä mainitaan, 
että paikoitellen kaikki karjalaiset kas- 
tettiin. Tosin vielä v. 1240, jolloin Tuo- 
mas piispa Suomesta päin teki kuului- 
san ristiretkensä Nevan seuduille, in- 
kerikot olivat pakanoita. Ainoastaan 
heidän päällikkönsä Pelgui eli Pelgusi 
oli kristitty. Vasta 1600-luvulla näyttää 
kristinusko voittaneen pakanuuden In- 
kerinmaalla. 

Inkerikkoja eli inkeroisia lienee vie- 
läkin olemassa. Inkerikkoja oli Inke- 

Inkeriläisten kesäjuhlat Tampereella 




Lippuvartio saapumassa Tammelan koulun juhlasaliin sunnuntain päiväjuhlassa. Edessä, 
oikealla Yhdistyksen puheenjohtaja Matti Vironmäki, hänen vieressään Helsingin yliopiston 
suomen kielen professori Pertti Virtaranta, joka piti juhlapuheen esitellen samalla Inkeriläis- 
ten Sivistyssäätiön kustantaman painotuoreen kirjansa »Inkeriläisiä sananlaskuja ja arvoi- 
tuksia». — Kuva alla oxk.: Lehtori Hilkka Karanko Tampereen Kalevalaisten Naisten yhdis- 
tyksestä toivottaa tervehdyspuheessaan voimaa ja virkistystä yhdessäolosta. 



Muistot, ystävyys, kulttuuriperinteet, hei- 
mohenki, isänmaa — nämä sanat toistuivat 
usein inkerinsuomalaisen kaksipäiväisillä 
kesäjuhlilla Tampereella. — Inkerinsuoma- 
laiset kokoontuvat jokakesäisille juhlilleen 
tapaamaan sukulaisiaan ja ystäviään, veres- 
tämään vanhoja muistoja — puhumaan enti- 
sistä ajoista siellä muistoissa yhä rakkaam- 
maksi käyvässä Inkerissä. Henki heillä on 
sama kuin karjalaseuroillakin: heimotun- 
teen säilyttäminen, perinteiden, juurien 
vaaliminen. Muistoja kertaamalla palataan 
yhä uudelleen noille rakkaille laulumaille. 
— Tämänvuotisten kesäjuhlien järjestäjänä 
oli Inkeriläisten yhdistyksen Tampereen 
paikallisosasto. 

Jo monikymmenvuotiseksi perinteeksi 
muodostuneet Suomen inkeriläisten kesä- 
juhlat olivat tänäkin vuonna saaneet monet 
sadat inkerinsuomalaiset ja heidän ystävän- 
sä liikkeelle. Juhlat alkoivat lauantaina 15. 
7. Tammelan kansakoulun kentällä pidetyil- 
lä kyykkäkilpailuilla, joissa olivat vastak- 
kain eri paikallisosastot sekä karjalaiset ja 
inkeriläiset. -> -► 





Inkeriläisten hyväksi 
ansiokkaasti työtä 

tehneet saivat tänäkin 
vuonna Inkeriläisten 
Sivisty s säätiön kun- 
niamerkin. Kuvassa 
vasemmalta: Lyydia 
Aadel Turusta sekä 
Seppo Kekki ja Han- 
nu Vironmäki Helsin- 
gistä. Kuvasta puut- 
tuvat ansiomerkin 
saaneet Kaija Viron- 
mäki Helsingistä ja 
Juho Pöllä Turusta. 



Tammelan kansakoulun juhlasalissa pide- 
tyssä iltajuhlassa, »Inkeri-illassa» tunnel- 
ma tiivistyi Suvivirren sävelten kaiun kii- 
riessä kohti valtaisan juhlasalin kattoa. Ter- 
vetuliaispuheessaan Tampereen paikallis- 
osaston puheenjohtaja, yliopettaja Eero 
Rautajoki puhui lämpimin sanoin sekä 
Karjalan Liiton että Kalevalaiset Naiset- 
järjestön kanssa pidetyistä yhteyksistä, yh- 
teisistä tavoitteista ja toimintaperiaatteista. 
»Tuntuu usein siltä, että sana isänmaa on 
sellainen, että moni suorastaan häpeää sitä 
nykyisin lausua. Meille se sana on yhä kal- 
lisarvoinen. Meiltä on usein kysytty, mikä 
on meidän värimme. Meidän värimme on 
se, joka tuolla ulkona liehuu: se on siniristi- 
lippu», lopetti opettaja Rautajoki toivottaen 
vieraat sydämellisesti tervetulleiksi. 

Tieteellistä arvokkuutta näille juhlille 
toivat pastori Vilho Mustosen ja pro- 
fessori Pertti Virtarannan juhlaesi- 
telmät. Lauantain Inkeri-illassa pastori 
Mustonen kertoi Inkerinmaan vanhimmis- 
ta suomensukuisista heimoista, vatjalaisista 
ja inkerikoista, jotka jo vuosisatoja ennen 
nykyisten inkerin-suomalaisten esi-isien, 
äyrämölsten ja savakoiden, tuloa olivat asu- 
neet siellä, kielensä ja tapansa säilyttäen. 
Heihin verrattuna venäläiset olivat siis tu- 
lokkaita; hehän tulivat Inkerinmaalle vas- 
ta kaksi ja puoli vuosisataa sitten. Siksi ei 
liene ihme, että inkerinsuomalaiset ovat niin 
kiihkeästi halunneet säilyttää oman kielen- 
sä, tapansa ja uskontonsa, toteaa Mustonen 
ja päättää esitelmänsä vakuuttavaan loppu- 



kaneettiin: »Maa on meiltä mennyt, mutta 
olemme suomalaisia, olemme tuhannen 
vuotta asuneet suomalaisella maaperällä; 
meistä ei saa venäläisiä eikä muunmaalaisia 
tekemälläkään. » 

Inkeri-iltaan toivat tervehdyksensä eri 
järjestöjen edustajat. Ruotsista toi ISK:n 
(Inkerinsuomalaisten Keskusliitto) terveh- 
dyksen Victor A i t m a n, oletettavasti Ruot- 
sissa syntynyt, ihmeteltävän hyvin suomen 
kieltä taitava nuori mies. Vain toisinaan 
saattoi havaita, että sanavaraston niukkuus 
tuotti vaikeuksia. Hän kertoi joutuvansa 
työnsä vuoksi paljon matkustelemaan ja 
asumaan hotelleissa:, jolloin hän käyttää il- 
tansa suomen kielen taitonsa kehittämiseen 
ja sanavarastonsa kartuttamiseen. Kunnoit- 
tettava harrastus. — Tampereen Kalevalais- 
ten Naisten tervehdyksen esitti lehtori Hilk- 
ka Karanko toivottaen voimaa ja vir- 
kistystä yhdessäolosta. Tervehdyksensä esit- 
tivät myös paikallisosastojen edustajat; 
Karjalan Liitto muisti juhlivia inke- 
riläisiä kirjeitse. 

Kirkkoherra Iivari Rämä muisteli läm- 
pimästi »Inkerinmaan piispaa» rovasti S. J. 
Laurikkalaa. Hän totesi, että juuri näinä 
päivinä olisi inkeriläisillä erityinen syy 
muistaa rovasti Laurikkalaa, sillä viime 
vuoden lopulla tuli kuluneeksi kaksikym- 
mentä vuotta hänen kuolemastaan, neljä- 
kymmentä vuotta siitä, kun Pietarin Suoma- 
laisen kirkon ovet suljettiin ja sen viimei- 
nen pappi, rovasti Laurikkala, joutui lähte- 
mään sieltä. Vuoden 1977 loppu oli merkit- 

tavä myös siksi, että silloin avautuivat Le- 
ningradissa jälleen kirkon ovet suomalai- 
selle seurakunnalle. »Rovasti Laurikkalan 
työ on kantanut hedelmää; sen seurauksena 
on suomalaisilla jälleen oma kirkko Lenin- 
gradissa», sanoo khra Rämä. 

Sunnuntaiaamuna ennen Kalevan kir- 
kossa pidettävää jumalanpalvelusta tehtiin 
kunniakäynti Kalevankankaan sankarihau- 
doille ja Karjalaan jääneiden muistomer- 
kille. Yhdistyksen sini-puna-keltaisen Inke- 
rin lipun väreistä koostuvan seppeleen san- 
karipatsaalle sekä muistomerkille laskivat 
khra Vironmäki ja opettaja Rautajoki. 
Khra Vironmäki puhui sankarivainajien 
muistomerkillä niistä velvoitteista, joita nä- 
mä isänmaan puolesta henkensä uhranneet 
meille jälkeenjääneille asettivat. Karjalaan 
jääneiden muistomerkillä pidettiin lyhyt 
hartaushetki. 

Sunnuntain päiväjuhlan tervetuliaispu- 
heessaan opettaja Eino Vironseppä 
tähdensi, miten suurenmoista näillä juhlilla 
on tavata ystäviä, että ystävyyssuhde on 
molemminpuolinen ilo, joka kantaa siunat- 
tua hedelmää. Ystävyyden merkityksessä 
liikkuivat myös kirkkoherra Vironmäen 
ajatukset. »Jos meillä inkeriläisillä ei silloin 
vaikeina aikoina olisi ollut ystäviä, emme 
olisi voineet elää.» 

Professori Pertti Virtarannan puhe liikkui 
osittain myös suomensukuisten heimojen pa- 
rissa. Hän kertoi keruutyöstään Ruotsissa 
vuosikymmenten aikana inkerikkojen ja 
myös Suomen inkerinsuomalaisten parissa. 
Samalla hän esitteli keruutöidensä viimei- 
simmän näkyvän tuloksen: juuri painosta 
tulleen kokoelmansa »Inkeriläisiä sanan- 
laskuja ja arvoituksia». Hän kertoi myös 
tutki jatovereidensa tekemistä keruumatkois- 
ta tuoden esiin, miten paljon työtä tarvi- 
taan sanallisen perinteen talteensaamiseksi 
ja miten suurta osaa sattuma tässä usein 
näyttelee. 

Perinteisen tavan mukaan jaettiin päivä- 
juhlassa Inkeriläisten Sivistyssäätiön kun- 
niamerkit inkeriläisten hyväksi tehdystä 
työstä. Tällä kertaa ne saivat Lyydia 
Aa del, Seppo Kekki, Juho Pöllä, 
sekä Kaija ja Hannu Vironmäki. 

»Laulavan kansan» perinteitä vaaliva 
Inkeri-kuoro toi juhliin eloa ja väriä ja 
antoi tukensa juhlayleisölle, joka tuntui pa- 



nevan kaikki voimansa juhlan päätteeksi 
laulettuun Maamme-lauluun. 

Juhlakansan vähitellen purkautuessa 
ääriään myöten täynnä olevasta salista, tun- 
tui, että Matti Vironmäen sanat ystävyy- 
destä siltojen rakentajana olisivat jo heti 
kantaneet »hyvää hedelmää»: Jäähyväisistä 
ei tahtonut tulla loppua. Kellään ei vielä 
tuntunut olevan halua lähteä kohtaamaan 
arkisia huolia, joiden kestämiseen nämä 
juhlat jälleen olivat olleet antamassa uutta 
voimaa. — A. Luoma. 



KIITOS 

Sydämellinen kiitos kaikille Teille, 
jotka muistitte minua merkkipäivä- 
näni 8.8.1978. 

Sanni Kössi 



Vatjalaiset ja . . . 

rissa v. 1917 n. 20.000 henkeä. V. 1943 
heitä oli n. 15.000 henkeä. He ovat In- 
kerinmaan alkuperäisin tä suomalais- 
väestöä. Tutkijoilla on tietoja heidän 
vaiheistaan aina 1000-luvulta alkaen. 
He kävivät vuoroin sotaa ja kauppaa, 
kunnes joutuivat Novgorodin vallan 
alaisuuteen 1200-luvulla. Näiltä Novgo- 
rodin ajoilta ovat Inkerin useimmat 
linnatkin peräisin, kuten Narva v. 1223, 
Kaprio 1279, Pähkinälinna 1323, Jaama 
1384 ja Iivananlinna 1492. Näitä lukui- 
sia linnoja novgorodilaiset tarvitsivat- 
kin turvatakseen veroalueensa Saksan 
ja Ruotsin uhkaa vastaan. Lahjoittavat- 
pa novgorodilaiset Inkerin alueita pa- 
riinkin otteeseen Liettuan ja Puolan 
huostaan läänityksinä. 




Turkulainen Kesto-Puku Oy lahjoitti v. 1974 
juhliemme kyykkäkilpailuun kiertopalkin- 
non, jonka Helsingin Inkeriläisten joukkue 
voitti nyt kolmannen kerran ja vei koko 
pokaalin omakseen. Vas.: Y. Korkkinen, O. 
Toivokainen, T. Halonen ja J. Toivokainen. 



Kesäjuhliemme kyykkäkilpailut ovat aina 
olleet aikaa viepä tilaisuus. Nytkin jouk- 
kueita tuli paikalle 7, joista kaksi oli nais- 
joukkuetta. Menossa on parhaillaan palkin- 
tojen jako. 




Kyykkä poppia 

Tampereen 

kesäjuhlilla 

15. 7. 1978 



Kesäjuhliemme kyykkäottelut suoritettiin 
poikkeuksellisesti juhlapaikan koulun piha- 
alueella. Täten tuli koko tähänastinen 
kyykkätoimintamme ikäänkuin tarkoituk- 
sellisesti korostetuksi. Kyykkä eli poppi on 
kuulunut jo kauan juhliemme ohjelmaan, 
ja näin jatkukoonkin. Erityisesti tästä iloit- 
sivat kyykän auktoriteetti, Karjalan Sivis- 
ty sseuran puheenjohtaja Boris Karppela, ja 
aina vilkas Turun Yrjö Rautanen. 

Joukkueita tuli paikalle 7, joista kaksi 
oli naisjoukkuetta. Pelialuetta ja -tilaa riit- 
ti, mutta pihan singelisorapinta aiheutti pe- 
laajissa aluksi lähes kaaosmaisen tunnel- 
man. Kentän pinta hylki sauvaa, löi tai 
heitti sen miten tahansa. Selvää on, että 
jokaisen pelitaito kärsi. Ottelut suoritettiin 
jokainen jokaista vastaan -järjestelmällä. 
Siten saadaan parhaiten selville paras jouk- 
kue. Aikataulu piti paikkansa, ja juhlavie- 
raatkin saivat nähdä osan otteluista. Sää 
oli mitä parhain. 

Ottelun Karjalaiset — Inkeriläiset voit- 
tivat inkeriläiset. Siihen on Väinö Pietari 
lahjoittanut aikoinaan alati kiertävän po- 
kaalin, jonka siis nyt saivat inkeriläiset 
vuodeksi haltuunsa. Lisäksi on juhliemme 
kyykkäkilpailujen jatkuvuuden, kehityksen 
ja mielenkiinnon säilymiseksi turkulainen 
Kesto-Puku Oy lahjoittanut v. 1974 kierto- 
palkinnon, jonka kohtalo ratkesi nyt Tam- 
pereella Helsingin Inkeriläisten joukkueen 
hyväksi. Alusta lähtien siitä kilpailivat Kar- 



jalan Sivistysseura, Turun Uusi Karjalaseu- 
ra, Turun Inkeriläiset, Helsingin Inkeriläi- 
set ja Ruotsin Inkeriläiset. Viimeksi mai- 
nittuja ei ole ollut mukana juhliemme kyy- 
kässä. Sen sijaan Tikkurilan Karjalaiset 
ovat jo useaan kertaan olleet innolla mu- 
kana. Ensi vuonna tapaamme kenties Lah- 
dessa. Menkööt tämän mukana terveiset 
Lahden paikalliselle kyykkäkerholle. 

TULOKSET 

Naiset, joukkuepelit 
1. Tikkurila, 2. Turku 

Juhlaottelu Karjalaiset — Inkeriläiset 

1. Inkeriläiset, 2. Karjalaiset 

Miehet, joukkuepelit 

1. Helsingin Inkeriläiset, 2. Turun Inkeri- 
läiset, 3. Tikkurilan Karjalaiset, 4. Turun 
Uusi Karjalaseura, 5. Karjalan Sivistys- 
seura. 

Kyykkäterveisin O. Toivokainen 







Kyykkäkilpailun nuorimman osanottajan 
Kalevi Prähkyn tyylinäyte. 



DIAKUVIA INKERISTÄ 

Inkeriläisten Sivistyssäätiö on 
hankkinut kiinnostavan, Inkeriä 
eri puolilta esittelevän kokoelman 
(58 kpl) diakuvia. Kokoelman 
hankinnan alkuunpanija prof. 
Eino Jamalainen on laatinut ku- 
vien selitykset. Kuvia on mahdol- 
lisuus lainata pientä vuokraa vas- 
taan (postikulut). Asiantuntijoiden 
mukaan kokoelma on varsin hyvä 
ja mielenkiintoinen inkeriläisten 
ym. tilaisuuksissa sekä myös yk- 
sityisissä kodeissa esitettäväksi 
Inkeristä kiinnostuneille. Kuvat 
saatavissa Sivis tyssää tiön sihtee- 
riltä Hannu Vironmäeltä, os. Teh- 
taankatu 5 E 43, 00140 Helsinki 14, 
puh. 662 668. 



KYYKKÄPELIN TYYLI- 
NÄYTTEITÄ t i 



Aarne Kopponen Turusta. 




Inkeriläisten muistomerkki Lapinlahdella 



»Lapinlahti on historiallisesti vie- 
hättävä paikka. Siellä muistot puhu- 
vat», kertoo piispa Olavi Kares erääs- 
sä kirjassaan ja jatkaa: »Siellä on 
sekä kirkkohistoriallisesti että kult- 
tuurihistoriallisesti tapahtunut paljon 
arvokasta. Se on suurten Jumalan ar- 
motekojen seurakunta.» 

Tämän seurakunnan kirkossa ja vanhalla 
hautausmaalla pidettiin sunnuntaina elo- 
kuun 6. pnä 1978 vaikuttava juhla, jossa 
myös todella muistot puhuivat. Läsnäollei- 
den satojen seurakuntalaisten ja eri puolil- 
ta maatamme saapuneiden inkeriläisten aja- 




tukset liikkuivat kolmen ja puolen vuosi- 
kymmenen takaisissa tapahtumissa, jolloin 
satoja inkeriläisiä oli leirillä Lapinlahdella. 
Siellä heistä n. 70 pääsi viimelepoon. Heidän 
muistokseen seurakunnan toimesta paljas- 
tettiin hautakivi. 

Muistomerkin äärellä Inkeriläisten Yhdis- 
tyksen puheenjohtaja, kirkkoherra Matti 
Vironmäki puhui Jumalan johdatukses- 
ta, joka on aina ollut ihmisille vaikea ongel- 
ma. »On usein kyselty tuskaisin mielin: Mis- 
sä näkyy Jumalan johtava käsi? Onko sitä 
olemassakaan? Tarkemmin asiaa ajatelles- 
samme on tunnustettava, että meitä sekä 
yksilöitä että kansoja on johdatettu. Vaikka 
näet Jumalan johdatus on usein, kuten 
piispa Kares jossakin kirjoittaa, tähden tä- 
hyilyä pilviseltä taivaalta, niin tähti on 
kuitenkin olemassa. Tämän ovat kokeneet 
kaikki suomalaiset, joista osa on meitä in- 
keriläisiä.» 

»Meidän esi-isämme ja -äitimme joutui- 
vat aikoinaan 1700 — 1800-luvuilla muutta- 
maan suurten nälkävuosien ja vaikeiden 
aikojen pakottamina Savosta ja Karjalasta 
Inkerinmaalle, joka on viljavaa seutua. Siel- 
lä »savakot» ja »äyrämöiset» sekä vähäi- 
nen kanta-asujamisto, ns. inkerikot asuivat 
rauhassa maailmansotiin asti. Heillä oli kir- 
kollista elämää ja kulttuuriharrastuksia 
varsin runsaasti, mm. v. 1862 perustettu 
Kolppanan opettajaseminaari. Mutta sitten 
sodat järkyttivät elämän. Varsinkin toisen 
maailmansodan rautajyrä uhkasi murskata 
kaiken. Oli pakko päästä pois sodan jaloista. 
Onneksi oli ystäviä, jotka ottivat vastaan.» 



»Inkeristä vuosina 1943 — 44 tulleiden ja La- 
pinlahdella kuolleiden inkeriläisten muis- 
toksi», luki Lapinlahden hautausmaalle pys- 
tytetyssä muistokivessä, jota kuvassa ympä- 
röivät Inkerin väreissä loistavat seppeleet. 
Kiven alaosaa koristavat kullanväriset 
»murtuneet tähkäpäät», jotka hiljaisella ta- 
vallaan kuvaavat Inkerin kansan kohtaloa 
samoin kuin niidenkin, jotka tällä kirkko- 
maalla saivat viimeisen leposijansa. 

Harrastunnelmainen hetki Lapinlahden kirkkomaalla. Lapinlahden kirkkokuoro laulaa mu- 
siikkitirehtööri Mikko Ylä-Soinin johtamana »Matkamiehen mieli palaa määränpäähän koti- 
hin». Oikealla Lapinlahden kunnan ja seurakunnan edustajat sini-puna-keltainen seppele 
käsissään. Heistä vasemmalle Lapinlahden seurakunnan khra, lääninrovasti Martti Kaukola 
ja Inkeriläisten yhdistyksen puh. joht. khra Matti Vironmäki. 



»Muistan hyvin käyntini Lapinlahden 
Alapitkän leirillä kesällä 1944. Silloin jos 
koska olisi ollut tilaisuutta puhua pilkalli- 
sesti Jumalan johdatuksesta. Mutta pilkkaa 
ei ollut eikä juuri kapinamieltäkään Juma- 
laa kohtaan. Sensijaan oli paljon rukousta. 
Monet leirillä olevista olivat syntymäseu- 
dullaan Inkerissä tottuneet rukoillessaan 
painumaan polvilleen. Näin tehtiin silloin- 
kin.» 

Muistomerkin paljastusjuhlassa Lapinlah- 
den kirkkoherra, lääninrovasti Martti Kau- 
kola puhui kiitollisuudesta ja myös ystä- 
vien avusta. Hän mainitsi erityisesti Por- 
taanpään kristillisen kansanopiston pitkäai- 
kaisen johtajan, rovasti Vilho Pesosen, 
joka on kannustanut inkeriläisvainajien 
muistokiven hankintasuunnitelmia. 

Muistokiven juurelle Lapinlahden seura- 
kunnan ja kunnan kukkalaitteen lisäksi las- 
kivat kukkia Inkeriläisten Yhdistys, Ruotsin 
Inkerinsuomalaisten Keskusliitto, Portaan- 



pään kristillinen kansanopisto ja sairaanhoi- 
taja Heljä Huttunen Helsingistä. Viime- 
mainittu oli aikoinaan toiminut sairaanhoi- 
tajana inkeriläisten leirillä ja myös hänen 
sydäntään lähellä on ollut tämä muisto- 
merkkiasia. 

Lapinlahden kirkkokuoro, jota johti tireh- 
tööri Mikko Ylä-Soini, esitti hengellisen 
laulun »Matkamiehen mieli palaa määrän- 
päähän kotihin». Laulu samoinkuin koko 
lämminhenkinen juhla ja kahvitilaisuus seu- 
rakuntakodissa oli omiaan muistuttamaan 
kaikille: »On maa, johon kaikki polut ka- 
toaa, on rauhan maa.» 

Lopuksi kirkkoherra Vironmäki kiitti in- 
keriläisten puolesta kaikkia, jotka tavalla 
tai toisella olivat vaikuttaneet siihen, että 
tällainen muistokivi oli hankittu Lapinlah- 
den hautausmaalle, jossa on myös jo aikai- 
semmin pystytetty Karjalaan jääneiden 
muistomerkki. 

MaVi 

Vuodet vierivät 




Anna Hänninen 80 v- 



Anna Hänninen täytti 80 vuotta 
7.8.1978. Hän on syntynyt Tuutarin 
Vauhkolan kylässä. Sodan aikana hän 
on perheensä kanssa muuttanut Suo- 
meen. Hän asuu Turussa, ja siellä hän 
viettää yksinäistä ja hiljaista elämään- 
sä. Lapset perheineen ja lapsenlapset 
käyvät häntä usein tervehtimässä. Toi- 
votamme Anna Hänniselle vielä pitkää 
ikää. — Anna Hännisen siskon tytär. 
Ruotsi. 



Susanna (Sanni) 
Kössi 70 vuotta 



Elokuun 8. 1978 täytti 70 vuotta Inkeri- 
läisten Yhdistyksen, Inkeriläisten Sivistys- 
säätiön ja Helsingin paikallisosaston uskol- 
linen ja aina iloinen »hyvä hengetär» Sanni 
Kössi. Hän on syntynyt Inkerin Miikku- 
laisissa, jonka kirkko (kuvassa oik.) koris- 




taa hänen kauniin kotinsa seinää Puotin- 
harjussa. Paitsi mainiona inkeriläisherkku- 
j en valmistajana Sanni tunnetaan käsistään 
erittäin taitavana Tuutarin kansallispuku- 
jen kirjojana. Myös Inkerin kuulun laulu- 
perinteen ylläpitäminen Inkeri-kuorossa 
kuuluu hänen harrastuksiinsa. — Merkki- 
päiväänsä Sanni vietti ystäviensä ja suku- 
laistensa ympäröimänä lahjojen ja onnit- 
telukukkasten täyttämässä kodissaan, jossa 
vieraili mm. myös Inkeriläisten Yhdistyksen 
puheenjohtaja khra Matti Vironmäki sekä 
Inkeri-kuoro. — Viestin sydämelliset onnit- 
telut vielä jälkikäteen. 

Juho Pakkanen 
60 vuotta 

Juho Pakkanen vietti 
60- vuotispäiviään Ka- 
nadassa. 



Kuvassa Juho Eila- 
rouvansa kanssa 
Grand Ganyonin reu- 
nalla viime keväänä 
tekemällään retkellä. 




Poissa joukostamme 



Kirjastoneuvos 
TEPPO SAMOOJA 

poissa 




Tampereen kesäjuhlille saimme tiedon, 
että filos. maisteri, kirjastoneuvos Teppo 
S a m o o j a on poistunut joukostamme 
12. 6. 1978. 

Teppo Samooja oli syntynyt Länsi-Inke- 
rissä, Skuoritsassa. Hän tuli ylioppilaaksi 
Viipurin klassillisesta lyseosta ja suoritti 
fiLkand. tutkinnon 1919. Pitkäaikaisen kir- 



jastouransa hän aloitti Turun yliopiston kir- 
jastossa. Sieltä hän siirtyi Turun kaupun- 
ginkirjastoon, jossa toimi eläkkeelle siirty- 
miseensä, vuoteen 1958 saakka. Kirjaston- 
johtajan työnsä ohella maisteri Samooja toi- 
mi kielten opettajana Turun oppikouluissa 
ja teknillisissä oppilaitoksissa. Hän opetti 
myös venäjän kieltä Turun yliopistossa. 

T. S. on toiminut erilaisissa luottamusteh- 
tävissä. On kuulunut monien yhdistysten 
johtokuntiin ja useihin lautakuntiin. Mer- 
kittävän panoksen hän antoi Turun taide- 
elämään toimiessaan Turun Sanomain ar- 
vostettuna teatteriarvostelijana 41 vuotta. 
Julkaisutoimintaa hän on myös suorittanut. 
Turussa hänet tunnettiin kulttuurielämän 
keskeisiin henkilöihin kuuluvana. 

Teppo Samooja muistetaan toiminnastaan 
inkeriläisten pyrkimysten hyväksi. Mainit- 
takoon vain, että paitsi Turun paikallisosas- 
ton puheenjohtajana oloa, hän on kuulunift 
pitkän ajan Inkeriläisten Yhdistyksen johto- 
kuntaan ja Inkeriläisten Sivistyssäätiön hal- 
lintoneuvostoon. Hän on pitänyt inkeriläis- 
ten pyrkimyksistä paljon puheita ja esitel- 
miä sekä kirjoitellut niistä lehtiin ja julkai- 
suihin. 

Teppo Samooja tunnettiin ystävällisenä, 
vilpittömänä ja hyväntahtoisena ihmisenä. 
Hänen muistonsa elää siinä työssä, jonka 
hän on heimolaistensa hyväksi suorittanut. 

Lääketieteen ja kirurgian tohtori 
Kauko Lorenzo Raski 
Kauko Raski oli syntynyt 13. 7. 1902 ja 
kuoli Helsingissä 22. 7. 1978. Lapsuutensa ja 
varhaisemman nuoruutensa hän oli viettä- 
nyt Inkerissä Tuutarissa, jossa hänen isänsä 
Jaakko Raski toimi kirkkoherrana. Isä jou- 
tui perheineen siirtymään Suomeen 1919. 
Kauko Raski tuli ylioppilaaksi Helsingissä 
1921, suoritti Helsingin yliopistossa lääketie- 
teen lisensiaatin tutkinnon 1933 valmistuen 
silmätieteen erikoislääkäriksi 1940. Lääke- 
tieteen ja kirurgian tohtoriksi hän väitteli 
1948. Väitöskirjan aiheena oli pään haavoit- 
tumisen vaikutus näkökykyyn. Hän julkai- 
si myös useita muita tutkimuksia alaltaan. 
Hän palveli vuodesta 1934 lähtien sotilas- 
lääkärinä eri sotilasyksiköissä osallistuen 
talvi- ja jatkosotiin. Kauko Raski joutui 
suorittamaan yhä tärkeämpiä tehtäviä soti- 
laslääkärinä tullen 1945 Keskussotilassai- 
raalan osaston ylilääkäriksi. Lääkintäevers- 
tiksi hänet ylennettiin 1969. Sotilaslääkäri- 
toiminnan ohella hän harjoitti laajaa ja me- 
nestyksellistä silmälääkärin praktiikkaa 
Helsingissä, jota tehtävää hän hoiti sotilas- 
virastaan eläkkeelle siirtymisensä jälkeen 
vuoden 1977 loppuun. 

Silmälääkärinä arvokkaan elämäntyön 
suorittanut Kauko Raski oli harras Inkerin 
ystävä ollen kiintynyt varsinkin nuoruuten- 
sa kotiseutuun Tuutariin. 



Professori, Rauman seminaarin ent. mu- 
siikin lehtori Arvo Yrjö Rafael Räik- 
könen, synt. 9.7.1906 Inkerin Lempää- 
lässä, kuoli 23. 6. 1978. Arvo Räikkönen oli 
fcyvin monipuolinen musiikkimies. Todetta- 
koon vielä, että hänen isänsä oli ollut Lem- 
päälän kanttori-urkuri ja Pietarissa ilmes- 
tyneen Inkeri-lehden toimittaja. 



Fil. maisteri Saimi Voutilainen o.s. 
Kokka, synt. 11. 12. 1895 Inkerin Venjoella, 
kuoli 28. 7. 1978 Helsingissä. Hän toimi kiel- 
ten opettajana ennen eläkkeelle tuloaan. 



MUSEOVIRASTON JÄRJESTÄMÄ 
KANSANPERINTEEN KERUU- 
KILPAILU RATKAISTU 

Museoviraston kansatieteen toimisto ju- 
listi viime joulukuussa kansanperinteen ke- 
ruukilpailun, jossa aiheita oli heittouistelu 
ja muu vapaa-ajan kalastus, liukukalliot, 
rakennuspuun ominaisuudet, hiirenloukku, 
tappisaranat, raamattuteline sekä muutamia 
kysymyksiä käsitöiden alalta. 

Kilpailuaika päättyi helmikuun lopussa. 
Vastauksia saatiin 931 tiedonantajalta yh- 
teensä 18 019 liuskaa, 441 valokuvaa sekä 
lisäksi mm. negatiiveja, kalastusvälineitä, 
tekstiilinäytteitä ja lehtileikkeitä. Uusia 
vastaajia saatiin tiedonantaja verkoston pii- 
riin yhteensä 101, joista ruotsinkielisiä on 
9. Kilpailu osoitti, että kiinnostus perinteen 
keruuseen on edelleen vilkasta ja että myös 
monet nuorempien ikäryhmien jäsenet ym- 
märtävät asian tärkeyden. 

Kiitämme lämpimästi kaikkia kilpailun 
osanottajia, jotka jälleen merkittävästi kar- 
tuttivat arkistomme kokoelmia. 

Palkinnot jakaantuivat seuraavasti (su- 
luissa vastauspitäjä): 
Suurkerääjien sarja 

I palkinto: Paavo Kytökorpi (Liminka); 

II palkinto: Veera Lohi (Oulun ymp.); III 
palkinto: Antti Rinta-Paavola (Kurikka); IV 
palkinto: Aino Hanhisalo (Alajärvi); V pal- 
kinto: Valto Tuominen (Kiikala); VI palkin- 
to: Olga Hirvonen (Joensuun ymp.); VII 
palkinto: Lempi Vanhanen (Heinjoki). 
Yleinen sarja 

I palkinto: Juho Leskinen (Pälkjärvi), Ris- 
to Virtanen (Jämsä); II palkinto: Eero Eske- 
linen (Sonkajärvi), Terttu Guttorm (Utsjoki); 

III palkinto: Eeva-Riitta Backman (Helsin- 
ki), Edla Mattinen (Sulkava); Viktor Rontu 
(Kivennapa); IV palkinto: Matti Halminen 
(Kiikoinen), Juuso Koivisto (Orivesi), Kaisa 
Martikainen (Lapinlahti), Väinö Waris (Ilo- 
mantsi); V palkinto: Toivo Haukio (Lempää- 
lä,) Sanna Mattila (Kuhmoinen), Tauno Ok- 
konen (Nurmes), Eero Peltonen (Jämsä), Irja 
Riiho (Töysä); VI palkinto: Vihtori Karein en 
(Ilomantsi), Matti Lehtola (Inari), Jalmari 
Lehtonen (Kangasala), Aune Pennanen 
(Kuusjärvi), Paavo Terveilä (Kuhmoinen), 
Helien Välimäki (Ylistaro); VII palkinto: 
Ahti Joutsensalmi (Karkkila), Taito Kaner- 
va (Kärkölä), Heikki Keskumäki (Punka- 

laidun), Annaliisa Laukkanen (Pielavesi), 
Armas Numminen (Kuru), Ilmari Sillan- 
pää (Ahlainen), Algot Sundquist (Kemiö). 

Suomen Kalamiesten Keskusliiton palkin- 
non saivat seuraavat, kalastuskyselyyn par- 
haiten vastanneet henkilöt: 

1 palkinto: Terttu Guttorm (Utsjoki); 11 
palkinto: Paavo Kytökorpi (Liminka); 111 
palkinto: Eino Kinnunen (Iisalmi); IV pal- 
kinto: Juho Leskinen (Pälkjärvi); V palkin- 
to: Toivo Haukio (Lempäälä); VI palkinto: 
Algot Sundquist (Kemiö); VII palkinto: 
Eeva-Riitta Backman (Helsinki); Vili pal- 
kinto: Eero Peltonen (Jämsä); IX palkinto: 
Risto Virtanen (Jämsä); X palkinto: Matti 
Lehtola (Inari). 

ANSIOMERKIT 

Palkintolautakunta on myöntänyt kultai- 
sen ansiomerkin työnjohtaja Viktor Ron- 
n ui le (Kivennapa) sekä hopeisen ansio- 
merkin seuraaville kansanperinteen tallen- 
tajille: 

Arkkio, Väinö (UI. Pyhäjärvi), Ginströs, 
Ella (Kimito), Guttorm, Terttu (Utsjoki), 
Harjunen, Vii j am (Virolahti), Heinonen, 
Paula (Suistamo), Hokkanen, Vilho (Kangas- 
niemi), Huhtala, Juho E. (Lapua), Hujala, 
Alli (Suomenniemi), Häppölä, Leo (Tuulos), 
Jokinen, Kyllikki (Längelmäki), Kankainen, 
Ellen (Toivakka), Koski, Artturi (Kiuruvesi), 
Kukkola, Taimi (Soini), Kulmala, Olavi (Tyr- 
vää), Kärpijoki, Viljo (Lieto), Lahti, Eero 
(Harjavalta), Lampinen, Lyyli (Mäntyharju), 
Lehtonen, Ulla (Viipuri), Leppänen, Lauri 
(Kauhajoki), Liukkonen, Mikko (Hirvensal- 
mi), Lyysaari, Valter (Honkalahti), Martikai- 
nen, Kaisa (Lapinlahti), Peijari, Eeva (Kuo- 
revesi), Pinomäki, Rauha (Ylöjärvi), Rasi- 
mäki, Elvi (Tuupovaara), Räsänen, Saimi 
(Nilsiä), Silius, Fritz (Orivesi), Siltakoski, 
Helga (Petsamo), Silvennoinen, Martti (Veh- 
kalahti), Simola, Tyyne (Urjala), Suuronen, 
Raita (Kangasniemi), Säilä, Siiri (Vähäkyrö), 
Tallberg, Hjalmar (Kirkkonummi), Tenka- 
nen, Johanna (Koskenpää), Tikkanen, Aino 
(Kiuruvesi), Toivonen, Erkki (Längelmäki), 
Uutto, Sulo (Punkalaidun), Vaa joensuu, 
Maija (Tervola), Westman, Rafael (Närpiö), 
Virtanen, Seija (Huittinen), Välimäki, Anja 
(TL Koski), Zachris, Edit (Vöyri), Äskölä, 
Pentti (Kuhmoinen). 




C^oimitus- 

fifiteetia 

tataeislä 



Vilkasta toiminnan aikaa on mennyt kesä 
ollut. Sen voimme näin syksyn kynnyksellä 
todeta. On ollut kahdet antoisat kesäjuhlat 
— Ruotsin ja Suomen — sekä vaikuttavana 
mieliin jäänyt muistomerkin paljastustilai- 
suus Lapinlahdella. Niin paljon on tapahtu- 
nut, että pienen Viestimme sivut tahtovat 
käydä ahtaiksi tapahtumien runsaudesta, ja 
tuntuu itsekkäältä viedä tämäkin palstatila. 
Lähetän tässä kuitenkin terveiseni kaikille 
Viestin ystäville, ja erityisesti niille, joita 
kesän aikana tapasin joko kirjeitse tai hen- 
kilökohtaisesti. Lapinlahden muistokiven 
paljastustilaisuudessa kuulin iloisen äänen 
takanani: »Sie se oot Inkeriläisten Viestin 
toimitussihteeri?» No miehä se olin, ja tut- 
tavuus solmittiin siinä paikassa. Kysyjä oli 
inkeriläisyttö Kari Simu (tai Siuru), joka 
asui Bodenissa Pohjois-Ruotsissa, ja oli 
sieltä varta vasten tullut Lapinlahden tilai- 
suuteen. Hän kertoi olleensa sotienjälkeise- 
nä aikana ypöyksin Tornionjokilaaksossa 
tietämättä mitään inkeriläisten toiminnasta 
Suomessa tai Ruotsissakaan. Vasta tämän 
vuoden huhtikuusta hänelle on tullut Inke- 
riläisten Viesti, jonka välityksellä hän sai 
tiedon myös Lapinlahden tapahtumista. 
Terveiset sinne Tornionjokilaaksoon, jossa 
»panhan hoota välhin, jotta ei erotuttaisi 
joukosta». — Terveiset myös Anna Hän- 
nisen siskontyttärelle Ruotsiin: sekä kirje 
että sen sisältö ovat tallessa. Kirjoittaja oli 
lähettänyt julkaistavaksi tarkoittamansa 
materiaalin Inkerikotiin, mistä johtui, ettei 
se ehtinyt heinä-elokuun Viestiin. Siis: kaik- 
ki julkaistava suoraan toimitukseen. — Loh- 
dulliset terveiset Juho Pakkaselle Ka- 
nadaan. Mikään hänen lähettämänsä ei ole 
matkalla kadonnut. Kaikki ovat tulleet pe- 
rille suoraa päätä paitsi yksi kirje, joka 
vähän kierreltyään joutui sekin perille kaik- 
kine sisältöineen. Tunnustus Suomen posti- 
laitokselle: ani harvoin mitään lopullisesti 
katoaa, vaikka osoitekin olisi väärä. — 
Syysterveisin Toimitussihteeri 

AJANKOHTAISIA 
ILMOITUKSIA 



HELSINGIN PAIKALLISOSASTO 

Syyskausi alkaa jälleen. Ensimmäinen ti- 
laisuus 24. syyskuuta Inkerikodissa klo 14. 
Tervetuloa taas mukaan. 



sekä vuosikokous 14. 1. Kaikki tilaisuudet 
alkavat klo 14 Kalevan kirkon huoneessa 
n:o 9. Tervetuloa! 

Johtokunta 



TURUN PAIKALLISOSASTO 

Vuoden 1978 juhlatilaisuudet Karjalais- 
ten talolla Itäpellontie 2 pidetään seuraa- 
vasti: 

Mikkelinpäivä juhla 1. lokakuuta 

Pyhäinpäivä juhla 4. marraskuuta 

Joulujuhla 24. joulukuuta 



SEUKKOSEURA 
KOKOONTUU 

seuraavan kerran syksyllä 21. syyskuuta 
Inkerikodissa klo 13. 

Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
mintaa koskeviin tiedusteluihin. 



LAHDEN SEUDUN INKERI-KERHO 

kokoontuu syksyn ensimmäiseen iltaansa 
tiist. syysk. 19. pnä klo 18.30 Joutj arven 
kirkon ravintolahuoneessa. Vanhat ja uudet 
jäsenet, tervetuloa! 



MUISTATTEHAN! 

Professori Pertti Virtarannan juuri ilmes- 
tynyttä kirjaa »Inkeriläisiä sananlaskuja ja 
arvoituksia» on saatavana pääasiamiehel- 
tämme Hannu Vironmäeltä, ks. etukannen 
sisäsivulta osoite. Sen hinta on 20 mk. 



TAMPEREEN PAIKALLISOSASTO 

Osastomme kuukausitilaisuudet pidetään 
seuraavasti: 17. 9., 15. 10., 12. 11. ja 10. 12. 



Inkeriläisten Viestiä ovat tukeneet 

Maria Mylläri, Lammi 20 mk. 
Tuntematon 50 mk. 



Vammala 1978. Vammalan Kirjapaino Oy. 



erilaisten viesti 




numero 10 



lokakuu 1978 



inkeriläisten viesti 



TOIMITUS: Päätoimittaja: 

Matti Vironmäki, puh. 631 285 

Toimitussihteeri : 

Anja Luoma, puh. 892 460 (iltaisin) 
Koivikkotie 6, 01620 Vantaa 62 
(toimituksen osoite) 

KONTTORI: Inkerikotl, Karjalatalo, Käpylänkuja 1, 

00610 Helsinki 61 
Puh. 793 796 

Postisiirtotili Hki 30636-4 
Auki maanantaisin klo 16.30 — 18.30 

TILAUSHINTA: 25 mk/vsk. kotimaassa, Ruotsissa 30 kr. 

ILMOITUSHINNAT: 1/1 sivu mk 200,— 

1/2 » » 120,— 
1/4 » » 70,— 
Kuolinilmoitukset 30, — 
Kiitos- ym. ilm. 20, — 
Kuva ilmoituksessa 45, — 
Osoitteenmuutos 5, — 

PÄÄASIAMIES Armas Paakkonen 

RUOTSISSA: Tingsgatan 4 B 

50253 Boräs. Puh. 633/101 850 

Postisiirtotili 626047-5 

PÄÄASIAMIES Hannu Vironmäki 

SUOMESSA: Tehtaankatu 5 E 43, 00140 Helsinki 14 

Puh. 662 668 
Postisiirtotili 416608-9 
Lehti ilmestyy kerran kuukaudessa 

Kustantaja ja julkaisija: 
INKERILÄISTEN YHDISTYS R.Y. 



KANSIKUVA KERTOO: Portaanpään kansanopisto Lapinlahdella. Tämän talon seinät ovat 
nähneet monta kyyneltä, kuulleet monta rukousta. Tänne oli inkeriläisiä majoitettu vuosina 
1943 — 44. Täällä saivat majapaikan myös ne vieraat, jotka tänä kesänä 7. — 8. elokuuta, olivat 
saapuneet Turusta, Tampereelta ja Helsingistä Lapinlahdelle inkeriläisten muistomerkin 
paljastustilaisuuteen. 



Uj iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiciicciiiciiiiiiiiiiiiiiiiiiciiiiiiiiiiiiiiiiiiiiiiiiiiiiiciiiiiiiiiiiiiiiiiiiiiiiiiiiiiiiiiiiiiciiiiiiiiiiiii ui 



e Heljä Huttunen: 



Rukousvastaus 



»Kyll vissii tali hauvall tulloo kiv», 
tiedusteli inkeriläisvaimo Lapinlahden 
hautausmaalla papilta, joka oli siunan- 
nut hänen omaisensa viime lepoon 
joskus v. 1943 — 44. »Kyllä asia hoide- 
taan», oli pappi vastannut. 

Kuulin tämän pienen tarinan äsket- 
täin henkilöltä, joka toimi Portaanpään 
kansanopistolla 194(Muvulla silloisen 
leirin aikana. Tarina palautti mieleeni 
kuvan samaisen opiston suuresta luo- 
kasta maalis-huhtikuulta v. 1944 ja 
aamusta iltaan veisaavasta, salintäytei- 
sestä, naisvoittoisesta inkeriläisten jou- 
kosta. Virsikirjat käsissään he veisa- 
sivat virren toisensa jälkeen. Virsikir- 
jamme virret, nro 168 »Siion apus ai- 
noastaan ...» ja nro 589 »Minä vaivai- 
nen oon, mato matkamies maan. . .» 
kuuluivat silloin niihin eniten veisat- 
tuihin. Virsi oli kuin sielunhoidolli- 
nen kanava heidän silloisissa niukoissa 
iloissaan ja paljoissa murheissaan. Vir- 
si oli heidän rukouksensa ja kiitoksen- 
sa, oli se hätähuutoakin. Virsien muo- 
dossa veisaajat kertoivat Jumalalle ah- 
distuneen sydämensä tuskat ja taiste- 
lut. Ja välillä taas tuntui kuin olisi 
ollut hetken hyvä olla. Oltiinhan kui- 
tenkin Jumalan kämmenellä — Hänen 
hoidossaan. 

Tältä taustalta katsoen uskon, että 
myös vasfikään paljastettu muistokivi 
Lapinlahden uudella hautausmaalla on 
rukousvastaus. Löytyyhän lupaus 
Luukkaan evankeliumista (12: 31) 
»Vaan etsikää Jumalan valtakuntaa, 
niin myös nämä teille annetaan sen 



ohessa.» (Raamat. käännös vrlta 1938.) 
On saatu muistokivi, joka kertoo 
eräistä n. 70 kilvoittelijasta, jotka kuin 
kypsät tähkät ikään, Taivaallisen Puu- 
tarhurin taittamina vapautettiin tämän 
elämän vaivoista iankaikkisuuden 
aamua odottamaan. Onnellisia he. — 
Samaa aamunkoittoa odottaen meidät 
muut siellä leirillä olleet lähetettiin 
vielä kypsymään mitä erilaisimpiin 
elämänkokemuksiin. Mekin olemme 
Jumalan kämmenellä. 

Saatuani tietää ennen joulua (v. 1977), 
että muistokivi on tulossa, laadin joulu- 
korttiin tekstiä khra Kaukolalle Lapinlah- 
delle. Kerroin muistokiviaslasta mm. To- 
rikan tädille ja tiedustelin, mitä teksUä 
kirjoittaisin tähän inkeriläisten puolesta. 
Hänen hetken mietittyään, tuli vastaus: 
»Paa siihe: Myö kiitetää Jumalaa nii suurest 
asljast.» 

Leiriläisten keskuudessa oli monenlaisia 
odotuksia. Inkeristä tulleet odottivat joka 
hetki pääsyä takaisin Inkerinmaalle. Nyy- 
tit ja korit valmiiksi pakattuina jo heti 
aamusta alkaen ja päivästä toiseen he 
Odottelivat hakijaa, joka veisi heidät ta- 
kaisin heidän koteihinsa. Joku taas odot- 
teli, että Jumala tulisi jo hakemaan hänet 
täältä pois. Vanha ja väsynyt vaimo näyt- 
teli laatikkoa, jossa olivat siististi pakattui- 
na kuolinvaatteet. Hän esitteli niitä meil- 
le työntekijöille ja opetti niitten käyttöä. 

Vain osa Portaanpään leiriläisistä, jotka 
saivat iäisyyskutsun em. vuosien aikana, 
saivat nukkua pois opiston suojissa, muut 
sijoituskohteissaan, joihin heidät leirlvai- 
heensa päätyttyä lähetettiin. 




KARJALAAN JÄÄNEIDEN 
MUISTOMERKKI LAPINLAHDELLA 

Samalla kirkkomaalla, jonne tänä vuonna 
pystytettiin Lapinlahdella kuolleiden inke- 
riläisten muistomerkki, on myös Karjalaan 
jääneiden muistoa kunnioittamassa oma 
muistokivensä. 



Vuoden ajat 

Aika vierii eteenpäin. Vuoden ajat vaihtuu. 

Mitä tein ja mitä näin? — Menneisyyteen 
haihtuu. 

Muisto kaikesta vain jää, katkera tai kaunis. 

Kunhan selvänä on pää, terve mies kuin 
kauris. 

Syksy, lalvi, kevät taas, taasen lämmin 
kesä. . . 

Nurmikolla kukat maass, lintu tekee pesän. 

Maamies kylvää uudeslaan. Sitten kerää sa- 
don. 

Minä annan sähkön vaan, työttömyyttä va- 
ron. 

Telakalla murhe on. Vähäks jäivät laivat. 

Vaimo siitä onneton, mistäs rahat kaivat? 

Kohta taasen tilaukset työllistävät meidät, 

silloin kyllä vaimoparka huolesi pois heität. 

Ole optimisti vaan, kyllä jonkun homman 
saan. 

Vaihtuu vuoden ajat, siirtyy laman rajat. 

Järvisaaren Einari 



Seukkoseuran Sanni 



Sannikin hän vuosii seitsemänkymmentä 
jo täytti. 

Voi kummaa, kun ain tyttö 
nuoremmalta näytti. 

Ystävät ja kööriläiset 
Sannin tuvan täytti. 
Ja lisää vierasta käkesi, 
kunhan poika vain kerkesi 
hakkee pysäkiltä kaikki. 



INKERIKOTIA 




VUOKRATAAN 




häitä, hautajaisia ym. 


tilaisuuksia 


varten. Tilaukset Yrjö Korkkinen, 


puh, 835556. 





Soma oli Sannin 
katsella nyt ruusunkukkaa. 
Olethan hoitanutkin 
lempeästi monta lapsirukkaa. 

Me Sinulle, Sanni, vielä 
onnea toivotamme, 
myös aurinkoista mieltä. 
Nähdään taas toisemme — 
no Seukkoseurassa siellä. 



Aili-Inkeri 



Lapinlahden leiri 



Turun inkeriläisten aktiivinen joukko kävi 
6. 8. i978 Lapinlahden hautausmaalla vih- 
kimässä ieiriaikana i943 — 44 kuoiieitten in- 
keriläisten muistokiven. Tähän joukkoon 
liittyi muutamia Helsingin ja Tampereen 
osastoiaisia, olipa paikalla osanottajia Poh- 
jois-Ruotsista asti. Tilaisuus oil erittäin 
onnistunut. 

Matkan seurauksena sain tilaisuuden tu- 
tustua luetteloihin, joista selvisivät kuol- 
leitten henkilötiedot. Luetteloita löytyi 
kolme, aakkosluettelo ja ylimääräisiä mer- 
kintöjä. Koetin saada syntymään yhte- 
näisen kuvan haudattujen joukosta. Ti- 
laisuudessa mainittiin yhteiseen rivihau- 
taan haudatun noin 60 — 70 vainajaa. Itse 
olen saanut luvuksi 71. 

Erään luettelon kannessa mainitaan La- 
pinlahdella kuolleet inkeriläiset 15. II. 
1943 — 5. 10. 1944. Sen pitäisi kuitenkin 
päättyä 30. 9. 1944, sillä päivämäärä 5. 10. 
1944 tarkoittaa hautauspäivää, jolloin vielä 
kaksi vainajaa haudattiin. Toisessa luet- 
telossa mainitaan eräs vainaja haudatuksi 
24. 12. 1944. 

Vaikka tarkoitus ei ole virheitten etsi- 
minen, tulkoon silti mainituksi, että luet- 
teloissa on paljon puutteita: epäselvä kä- 
siala eräissä luetteloissa (luultavasti 4 hen- 
kilön pitämiä), korjauksia, keskenään eri- 
laisia päivämääriä, vierasperäisiä nimiä, 
vajaita tietoja, toisille vainajille laskettu 
ikä — toisille ei jne. Sikäli, kun olen 
voinut päästä selville jostain virheellisestä 
merkinnästä, olen sen korjannut. Muuta- 
mille ei ollut merkitty uskontoa. Eräitten 
vainajien kohdalla entinen seurakunta 
tuotti vaikeuksia, koska ortodokseilla oli 
erilainen seurakuntajako kuin luterilaisilla. 
Kuitenkin luettelot antavat meille joitain 
tietoja. Varsinainen iuetteio vainajista 
näyttää seuraavalta: 

Agafonov, Sergei 1868; Ananiev, 
Matrona 1872; Apramov, Simen 1864; 



Arponen, Vaada (?) 1939, Bogdanova, 
Mirjam 1943, Dubbelman, Maria 1861: 
Eri a kas, Maria 1872; Grlgorjev. 
George 1939; Grlgorjev, Leonard 1934; 
Hunger, Eeva Jaakontytär 1866; Hyn- 
ninen, Mari 1876; Häkkinen, Edvard 
1934; Hämäläinen, Juho 1874, Inke- 
roinen, Katri 1900; Isaeva, Nasia 1866: 
J a a n u s, Saara 1872; Jakonen, Anna 
1870; Jalonen, Maria 1873; Jalonen, 
Matroona (?) 1867; Joutsi, Elviira 1942; 
Joutsi, Voidemar Simonpoika 1942; J u o- 
noialnen, Sohvi 1879; Kirii a, Dimitri 
1887; Klimov, Aleksandra 1867; Koi- 
vunen, Filip 1870; Korten, Toni 1943; 
Kusmin. Sakari 1866: Laitinen, Kat- 
riina 1860; Lehtonen. Maria 1941; Leh- 
tonen, Sakari 1871; Leivonen, Vale- 
ri 1941; Levonen, Aleksander 1942; 
Ma t tilainen. Helena 1871: Mii i eri. 
Maria 1860; Minkkinen. Iida 1943: 
M u s i k k a, Eeva 1877; Mytty, Andrei 
1867; Nikkonen (Mikkonen). Lyyti 
1943: Paajanen, Nikolai 1941; Paak- 
konen, Jooseppi 1899: Pankratjev, 
Anna 1885; Parri. Maria 1870; Petrov. 
Sergei 1 875 ; P 1 a t o n o v, Jestaf ei 1 870 : 
Puoiakainen, Katriina 1924 (?); Pöl- 
hö, Valentina 1942; Pöntinen. Malvi 
1942; Saija, Anniina 1942; S a tai a, Vik- 
tor 1943; Saveijeva, Helena 1889; Sa- 
volainen. Maria 1856; Seppänen, 
Paula 1942; Seppänen, Viktor 1943: 
S y k 1 ä i n e n, Aleksander 1941 ; T a r a- 
sov, Darja 1866; Tarasov, Vasili 1940: 
Tarassov, Sergei 1941; Ta rassu, Alii- 
sa 1942; Tepponen, Iida 1876; Te- 
rentjev, Fedesia 1868; Tinttunen, 
Katri Mikontytär 1877; Titov, Genadi 
1940; Titov, Lyyii 1942; Valkonen. 
Mari 1874; Vasara, Esko 1944; Vasil- 
jev, Feodor 1870; Vasiljeva, Akuliina 
1874 (?); Vi n sk, Lyydia 1941; Virolai- 
nen, Katri 1897; Visser, Anna 1870; 
Vääränen, Anna 1874. 



Sukunimistä on suomalaisia (tai suomalais- 
tiineitä) 45 ja vierasperäisiä 26. Perustee • 
na on pidetty luetteloista saatuja tulkin- 
toja. 

Luterilaisia on merkintöjen mukaan 33 
vainajaa, ortodokseja 29 ja uskonto mer- 
kitsemättä 9, yhteensä 71 vainajaa. In- 
keriläisten tuntemukseni perusteella vai- 
kuttaa kirkkokunnan merkitseminen eräit- 
ten kohdalla olevan ehkä väärin. Sen ja 
uskontokunnan puuttumisen summana saat- 
taisivat oikeammat luvut olla luterilaisilla 
50 ja ortodokseilla 21. 

Vainajien ikä jakaantuma oli seuraava: 



ikä 


luku- 


Ikä 


luku- 


vuosina 


määrä 


vuosina 


määrä 


0—1 


6 


67—68 


2 


1—2 


10 


68—69 


1 


2—3 


5 


69—70 


3 


3—4 


3 


70—71 


2 


4—5 


2 


71—72 


3 


9—10 


2 


72—73 


2 


19—20 




73—74 


6 


43—44 




75—76 


1 


44—45 




76—77 


3 


46—47 




77—78 


4 


55—56 




78—79 


1 


57—58 




79—80 


1 


59—60 




82—83 


1 


64—65 




83—84 


2 


66—67 


2 


87—88 


1 



Sukupuoli tuotti myös vaikeuksia. Vie- 
rasperäiset sukunimet, etunimet ja kirjoi- 
tusvirheet tutkimalla sain miesten luvuk- 
si 26 ja naisten 45. Eräs vainaja esiintyy 
luettelossa kahdella eri nlmeiiä. Toisessa 
häneiie ei oie iaitettu sukunimeä ollen- 
kaan, mutta muista tiedoista ja kortituk- 
sen avulla sain hänet henkilöidyksi. 

Huomiota tilastoissa kiinnittää iasten 
kuoiieisuus. Aiie 10-vuotiaita on kuoiiut 
28 henkeä. Elinvoimaisin ryhmä näyttää 
oiieen 10 — 43-vuotiaitten joukko. Sen 
ikäisten parista kuoii vain yksi 20-vuotias 
ja hänenkin ikänsä on arvioitu. 

Mistään ei käy selville leirin koko väes- 
tön henkilötietoja ja vain kahden kohdalla 
on mainittu kuoleman syy. Leirin johtaja 
rovasti Vilho Pesonen mainitsi ielrin toi- 
mineen eräänlaisena alueen sljoltusielrinä. 



jonka läpi kulki paljon ihmisiä. Hän ar- 
veli kokonaisluvun nousseen 6000 henkeen. 
Kerrallaan leirillä lienee ollut muutamia 
satoja ihmisiä. 

Väkensä leiri sai rautateitse ja tulipa 
osa laivakuljetuksenakin. Vainajien tie- 
doista kerättynä leirillä oli väkeä ainakin 
Kosemkinasta, Soikkolasta, Moloskovitsas- 
ta, Kupanitsasta . . . Tyröstä, Ropsusta, 
Skuorltsasta, Kolppanasta, Spankkovalta, 
Koprinasta . . . Pesosen mukaan joillakin 
kalastajilla oli mukanaan kalastusverkot. 
Kaikki he puhuivat suomea. Hartaustilai- 
suuksiin tulivat kaikki uskontokunnasta 
riippumatta. Hautajaisissa oli väkeä vä- 
hemmän ja hautaukset tapahtuivat samaan 
hautaan. 

Rovasti Pesonen kertoi suurimman syyn 
kuolleisuuteen olleen luultavasti nälän, 
tautien, matkan rasitusten, ahtauden jne. 
Pitkään rasittuneet aliravitut ihmiset eivät 
kestäneet tauteja vastaan loputtomiin. Jos 
leirillä kuoli paljon lapsia, kuoli vanhuk- 
siakin. Niinpä 70-vuoden iästä ylöspäin 
kuoli 27 henkeä. 

Leiriajoista on kulunut 34 — 35 vuotta. 
Sairaanhoitaja Heljä Huttusen ja rovasti 
Vilho Pesosen aloitteesta Inkeriläisten vai- 
najien rivihauta sai muistokiven. Suomes- 
sa, Ruotsissa, Hiipinässä. Karjalassa, Sipe- 
riassa, Inkerissä ja maailman äärissä asti 
nukkuu vainajiamme. Emme voi heitä 
kaikkia tavoittaa, emmekä voi heille kal- 
kille kukkiamme viedä. Mutta Lapinlahti 
on sopivasti lomamatkojemme varrella, 
kun matkaamme Itä-Suomen kauniita mai- 
semia. Silloin on syytä pysähtyä Inkeri- 
läisten muistokiven ääreeni 

Olisin hyvin kiitollinen, jos Lapinlahden 
leiriiiä Portaanpäässä tai Alapitkässä mu- 
kana olleet henkiiöt voisivat ilsäta tietä- 
mystä noilta vaikelita ajoilta. Muittenkin 
ieirien tiedot ovat tervetuiieita. Äikää 
unohtako nimeänne ja osoitettanne. 

Kiitoilisuudeiia 
Yliopettaja 
Eero Rautajoki 
Finninmäenkatu 3i D 14 
33700 Tampere 70 

P.S. Osoitteeiiani voivat halukkaat lähettää 
hallussaan olevia asiapapereita, joita pyy- 
sin Inkeriläisten Viestissä n:o 6, sivulla 6. 
Sama 

Muistojen murusia 



Viime syksynä etsin jotain Inkeriä kuvai- 
levaa kirjallisuutta. Halusimme kertoa pois- 
nukkuneen äitimme muistoksi kokoontu- 
neelle vanhusten kerholle, minkälaisesta 
maasta äiti oli tullut Suomeen. Kirjastoista 
en löytänyt mieleistäni. Otin esille omalta 
hyllyltäni Inkerin suomalaisten historian ja 
rupesin tutkimaan sitä. Huomaamattani is- 
tuin sen ääressä koko iiian. Silmien hakies- 
sa sopivaa aineistoa ajatuksissani olin vaei- 
lusretkeiiä tutuille ja tuntemattomille seu- 
duille. Suurimmaksi osaksi muistin paikan- 
nimet. Monen nimen kohdalla viivähdin 
pitempään: synnyinseutu, kotikylä, sukulai- 
set, muuten käyty ym. 

Kun olin päässyt kirjan loppuun, hämmäs- 
tyin: yhdessä illassa olin elänyt kappaleen 
tiivistä kansamme historiaa omakohtaisesti. 
En muistanutkaan että kirja oli näin rikas 
ja rakas! Löysin myöskin mitä olin hake- 
massa, ja lisäksi sain viitteitä teoksista, joi- 
ta saa lainata Turun Yliopiston kirjastosta. 
Lainasin Inkeriläisten Viestin 1966 vuosi- 
kerran. Uskomattoman mielenkiintoista luet- 



tavaa, näin jälkeenpäin! Ehkä joistakin tun- 
tuu lehtemme pieneltä ja mitättömältä. Mut- 
ta vuosikerroiksi koottuna numero nume- 
roita on saatu kokoon rikas aineisto. Mm. 
poisnukkuneiden rivi piteni, ajankohtaiset 
tapahtumat vilahtelivat, omaiset etsivät toi- 
siaan jne. jne. Tänään on Viestin sisältö 
toinen kuin silloin. Ovathan vuodet ja mur- 
heetkin muuttuneet, myös ilonaiheet. 

Löysin senkin, mitä näin pitkään hain. 
Antti Tiittasen pienen muistelman: »Muis- 
tan sinut iäti, oma Inkerini.» Siinä kuvail- 
laan Inkerin kaunista luontoa ja vaihtelevia 
vuodenaikoja. Ahkeroivan kansan iloja ja 
suruja, toiveita ja uskoa, pelkoa tulevaisuu- 
den edessä. Tekijä päättää kirjoituksensa 
huudahdukseen: »Elät sittenkin, oma Inke- 
rini!» 

Johon meidän, tämän päivän inkeriläisten, 
on lisättävä: muistoissamme! Ja vanhat In- 
keriläisten Viestit ovat rikkaita muistojem- 
me virkistyksen lähteitä. Tämän haluaisin 
sanoa niille, jotka ehkä eivät ole tätä huo- 
manneet. H-i 



ARVOISAT LUKIJAMME JA YHDISTYKSEN JÄSENET 

Syyskuun numeron välissä oli tilillepanokortti, joka maksettuna on 
sama kuin yhdistyksen jäsenkortti. Se ei koske niitä Inkeriläisten Yhdistyksen 
jäseniä, jotka paikallisosasto jensa tilaisuuksissa tai millä tahansa muulla tavoin 
ovat jo maksaneet vuoden 1978 jäsenmaksun. Siis vain ne, joilta jäsenmaksu 
on syystä tai toisesta unohtunut: Tätä korttia käyttäen voitte kätevimmin hoi- 
taa asian lähimmässä postitoimipaikassa. Jäsenmaksu on 6 mk/henkilö. 

INKERILÄISTEN YHDISTYS 



VALTAMEREN TAKAA 



Merkkipäiviä ja matkoja 



Viime huhtikuun 22 p:nä vietin 60-vuotis- 
syntymäpäivääni oikein juhlien merkeissä 
suomalaisten halliiia. Päivän muistoksi 
vieraskirjaamme raaputin: 

Nythän on Jussin hyvä olla, 

kun täyttää vuosia kuusi ja nolla. 

Viettäkäämme juhlaa iloissa, 

lisätkäämme painoa kiloissa. 
Tämän jälkeen jatkuikin iuetteio 52 :n ys- 
tävämme puumerkeistä. Illan kuustuntinen 
yhdessäolo kului oikein hauskasti, kaikki 
olivat hilpeällä tuulella. Kahteen isoon pöy- 
tään oli laitettu kylmäruokapuhfetti, jossa 
oli erilaista lihaakin melkein puoli kiloa 
henkilöä kohden, oli kalaa ja monenlaisia 
salaatteja. Näistä kiitos kuuluu vaimolleni 
Eilalle, tyttärillemme ja Mrs. Marjatta Va- 
taselle. 

Pitkämatkaisin vieras oli Matti Jaakki- 
mainen Ottawa s ta. 

Sali oli koristettu kreppiparinauhoin ja 
ilmapalloin, ja leikkokukat, jotka olivat val- 
koisissa kukkamaljakoissa jokaisessa pöy- 
dässä, edustivat Inkerin, Suomen ja Ka- 
nadan lippujen värejä. Jokaisessa pöydässä 
lasisissa kyntteii jaloissa oli kaksi pitkää 
kyntteiiä, toinen valkoinen ja toinen sini- 
sen värinen. 

Tanssitunnin jälkeen seurasi ruokailu ja 
sen jälkeen kolme »tyttöä» Mrs. Helmi Soini, 
Mrs. Maria Saikkonen ja Mrs. Ritva Juona- 
iainen lauloivat päivänsankarille omistetun 
laulun elämän matkasta, jonka oli kirjoit- 
tanut Helmi Soini. Sitten Helmi lauloi yksin 
Jussille omistetun laulun (sanat myös hänen 
kirjoittamansa). Sävel kauniin »Moskovan 
illan» laulun. 

Mrs. Katri Toivonen iuki inkeriläisten 
murteella kirjoittamansa, Jussille omistetun 
kronikan. Se oli kaunista huumoria. Sitten 
sain minä sanan vuoron ja jouduin käyttä- 
mään huonoa englanninkieltäni, kun jou- 
kossa oli myös useita, jotka eivät suomea ta- 



junneet. Aloitin »kiitospuheeni» kuten en- 
tinenkin mies: »Naiset ja miehet! Mitä kaik- 
kea kaunista tahdoinkin tänä iltana teille 
lausua, tiesi vain Jumala ja minä, mutta 
kun minun pitäisi se nyt tässä sanoa, niin 
tietää sen vain Jumala. . .» 

Kun oitiin tunti »iattiavoimisteiua» har- 
joitettu ja ruoka saatu sulamaan, niin ennen 
kahvin nautintoa tortun ja karjaianpiirait- 
ten kera »tytöt» kokoontuivat pöydän taak- 
se, saivat Jussin keskellensä ja kajauttivat 
laulun: Sä kasvoit poika kaunoinen. . . 

inkeriläisten Viestin välityksellä haluan 
vielä lähettää kiitokseni ystävilleni, jotka 
eivät olleet läsnä, mutta täydensivät eri 
muodoin ikimuistoista 60-vuotispäiväni kul- 
taiehteä: Rovasti Reino ja rva Aino Ylönen, 
Kuopio, Mr. Reino Alasvuo, Kotka, Mr. Ja 
Mrs. Kerttu ja Paavo Seppälä, Summa, 
Mrs. ja Mr. Mari ja Pekka Kirjonen, örebro, 
Aino ja lapset Nevalainen, Tranemo, Sohvi 
ja Juho Pöiiä, Boräs, Armas Paakkonen, 
Boräs, Meeri ja Verneri Kaihlan, Los 
Angeles, U.S.A. Ja omaisille Eestiin ja Pet- 
roskoihin. 

Toinen mainitsemisen arvoinen tapaus oii 
vaimoni kanssa tämän vuoden puolella 23 
vuorokauden kestävä Californian-matka. 
Tämä matka, 8000 mailia eli lähes 13 tu- 
hatta km, tehtiin kaikki samalla turistiiinja- 
autolla. Lähdettiin lumisesta Torontosta hel- 
mikuun 25 p:nä. Kun oli suoraan etelään 
ajettu kaksi päivää, lumi oli taakse jäänyttä 
ja auton nokka kääntyi nyt länteen. Kun 
oli ajettu Yhdysvaltain kahdeksan eteläisen 
osavaltion iäpi, kierretty keilot kolme ker- 
taa (aina tunti kerallaan) taaksepäin, saa- 
vuttiin etäisimpään pisteeseemme, Paclficin 
valtameren rannalla olevaan San Franciscon 
kaupunkiin. Tämä kaupunki on monessakin 
suhteessa erikoinen. Sen kauneutta eivät luo 
yksinomaan sen kauniit rakennukset ja eri- 
koinen puhtaus, vaan kaupunki on raken- 

nettu 42 kukkulan päälle, ja sen keskellä 
kohoaa yksi kukkula hirveän' korkealle; 
sen laelle automme ajoi kiemurtelevaa, kuk- 
kulan ympäri kiertävää tietä. Kaupungissa 
ei ole mitään teollisuutta, vain vähän kalas- 
tusta, ja kaupunki elää pääasiassa turistien 
rahoilla. 

Oli jo tulomatkalla käyty Dallasin kau- 
pungissa, siinä paikassa, jossa John Kennedy 
ammuttiin. 

Los Angelesin kaupungissa viivyttiin kak- 
si päivää ja kolme yötä. Kaupunkiintutus- 
tumiskiertueella ajeltiin myös Beverly Hii- 
lissä, jossa mahtavien palmupuitten siimek- 
sessä elokuvatähdet asustavat Käytiin 
Hollywood Citissä, jossa elokuvia tehdään. 
Näytettiin TV-elokuvasarjojen tekoa ja elo- 
kuvan teossa käytettävää nykyajan tekniik- 
kaa. Sitten esittivät pätkän lännen rosvout- 
ta, jonka me saimme filmata omilla koneil- 
lamme. 

Toinen päivä vietettiin mennyttä, nykyis- 
tä ja tulevaa aikaa kuvaavassa Disneylan- 
dissa. 

Matkareittimme varrelta, kymmenistä 
mielenkiintoisista kaupungeista, on vielä 
mainittava Las Vegasin kaupunki, jossa vii- 
vyimme vajaan vuorokauden. Tämä kau- 
punki on maailman kuuluisin rahan uhka- 
pelien palkoista (Casinoista), mahtavista 
yöklubeista ja pika-avloliitoista. Aamupäi- 
vällä on kaupunki aivan »kuollut», lukuun 
ottamatta molemmin puolin kaupunkia ole- 
vaa lentokenttää, mutta iltapäivällä, ja eten- 
kin kun syttyvät miljoonat neonmainos- 
valot, niin jopa tulee kaupunkiin elämää ja 
sitä jatkuu aamuun saakka. Mekin Eilan 
kanssa käytiin viidessä suurimmista Casi- 
noista sisällä, vain katselumlelessä, ja kyllä 
ne olivatkin kuin kuninkaan palatseja upeu- 
dessaan, mutta äänen ja ahtauden puolesta 
kuin mehiläispesiä. Eila koitti onnea 10 
centillä, ei tullut mitään. Minä panin toi- 
seen koneeseen 25 centtiä, vetäisin kam- 
mista, kone rullasi mutta ei tullut mitään, 
ja tämä riitti käsitykseeni, että täällä me- 
nee, mutta el tule. 

Ne lukemattomat pienet kirkot, joissa pi- 
ka vihkimisiä suoritettiin, järjestivät kahdes- 
sa tunnissa valokuvaajan paikalle, kukat ja 
vihkimistodlstuksen. Tämäkin kaikki oli 
niin sanottua businesta (bisnestä). Edellä 



luetellut seikat antavat tälle kaupungille 
nykyajan Sodoman ja Comoran kaupunkien 
leiman. 

Matkamme varrella näimme myös miljoo- 
nien vuosien takaista maapallomme histo- 
riaa: kivettyneen metsän (Petrified forest 
national park). 

Toinen tällainen miljoonen vuosien maan- 
mullistuma oli länsi-pohjoisosassa Arizonan 
osavaltiossa Colorado-joen syventymä, joka 
kantaa nimeä Grand Canyon. Sen uoman 
valtavaa syvyyttä, leveyttä ja seinien väri- 
loistoa (enimmäkseen punaista)! Ei mikään 
kirjoitus, ei valokuva voi antaa sellaista vai- 
kutusta, kuin sen omin silmin kokee, ja sil- 
loin pitääkin olla vahva sydän. Mutta kun 
allamerkinneellä on heikko pää, pysyinkin 
vaimoni helmoissa kiinni, vaikka näköala- 
paikoilla olikin suojakaiteet. 

Takaisinpäin tultiin toista tietä ja ajettiin 
11 osavaltion läpi. Matkan yleisvaikutel- 
mana täytyy sanoa, että nähtiin paljon Ju- 
malan luomistyötä, luonnon muokkauksia 
ja Ihmisen järjen ja kätten töitten saavu- 
tuksia. Arizonassa oli talon jussi juuri lento- 
koneellansa lannoitusainetta kylvämässä. 
Samoin myös he ilmasta käsin lentokoneella 
hyönteismyrkyt kylvävät. Oli mukava seu- 
rata, kun se kone teki pellonpäässä kään- 
nöksen, laskeutui melkein maan pintaan ja 
avasi lannoitushanat auki. Pian se oli kilo- 
metrisen saran päässä, otti nousun, teki 
käännöksen ja sama toistui taas. Texasin 
farmarit viljelevät paljon riisiä ja he kyl- 
vävät siemenetkin lentokoneella. 

Vaikka rahallisesti matkamme vei enem- 
män kuin olisi kaksi Ruotsin Suomenmat- 
kaamme vieneet, olemme sittenkin mat- 
kaamme erittäin tyytyväisiä. Saimme näh- 
dä niin paljon erikoisuuksia, että toisinaan 
tuntui aivan kuin oisl toisella planeetalla 
eikä ollenkaan tällä maapallolla. 

Me matkustimme vain päivällä. Ilmat oli- 
vat aurinkoiset, vain kaksi pientä sadetta 
sattui ja nekin silloin, kun oltiin autossa. 
Ohjelma oli liian tiivis, vapaa-aikaa oli 
vain pieni hetki iltaisin. Meksikon puolel- 
lakin käytiin, mutta meille annettiin aikaa 
vain kolme tuntia. 

Toronton terveisin 
Jussi Pakkanen 



RUOTSIN PUOLELTA 



Loma Petroskoissa 



Meitä oli viisi henkeä, kaksi Boräsista ja 
koime Möindalista, jotka saimme viettää 
Karjaian pääkaupungissa Petroskoissa iO 
päivän muistorikkaan ioman. Joukkomme 
vanhin oii 80 vuotias, ja jo kolmannella Kar- 
jaian matkaiiaan Ruotsista käsin. Me toiset 
vasta ensikertalaisia. Matkamme (reitti Göte- 
borg — Stockhoim — Heisinki — Leningrad 
— Petroskoi) sujui erinomaisesti, vaikka 
meitä ensikertalaisia hiukan jännittikin. Jo 
Helsingin satamassa oii meitä vastassa ys- 
täviä, jotka saatteiivat meidät Leningra- 
din junaan toivottaen hyvää matkaa ja ter- 
veisiä sikäläisille ystäville. 

Suomen ja Neuvostoliiton rajan ylitet- 
tyämme tuli passi- ja tullitarkastus. Se kävi 
niin ihmeellisen joustavasti, että meistä tun- 
tui kuin se oiisi ollut vain muodollinen toi- 
menpide. Sen jälkeen joukkomme nuorin 
hihkaisi: »Nyt juhlitaan, kun matkamme 
jännittävin vaihe meni näin hienosti.» Vii- 
purissa sitten aioimmekin juhlia. Miten 
juhlimme, se jääköön meidän salaisuudek- 
semme. 

Leningradissa meitä hieman huolestutti, 
kuinka pian saamme taksit, kun meillä oli 
olevinaan kiire Moskovan asemalle. Mutta 
sekin huoli osoittautui turhaksi, sillä siellä- 
kin meillä oli vastaanottajia ja autotkin jo 
valmiina. 

Leningradin ja Petroskoin välinen matka 
tapahtui yön aikana makuuvaunuissa, mutta 
meitäpä ei nukuttanutkaan, kun omaiset ja 
ystävät jo silmissä vilkkuivat, ja monenlai- 
set ajatukset pitivät unen loitolla. Junan ik- 
kunasta yritimme tähyillä ohi kiitäviä mai- 
semia; kauniilta ja reheviltä ne näyttivät, 
hienoisen usvankin läpi. Onhan Luojan luo- 
ma kesäinen luonto kaikkialla kaunis, missä 
sitä ihmiskäsi ei ole päässyt turmelemaan. 
Leningradin ja Petroskoin välillä on vielä 
paljon koskematonta luontoa. — Petroskoin 
asemalle saavuttiin kellon ollessa vähän yli 
kuusi aamulla ja kuitenkin oli melkoinen 



joukko meitä vastassa. Seurueemme naiset 
saivat suudelmien lisäksi kauniit kukkakim- 
put ja meitä ukkojakin hyväiltiin niin, että 
vieläkin tuntuu mukavalta. 

Lyhyiksi kävivät päivät Petroskoissa, 
vaikka suurin osa yöstäkin käytettiin seu- 
rusteluun. Olihan niin paijon puhumista, 
niin paijon kertomista ja niin monenlaista 
kyselemistä puolin ja toisin. Vaikka meille 
onkin yhteistä se, että elämme muukalai- 
sina, he siellä ja me tääiiä, sittenkin meillä 
on niin peräti erilaiset kokemukset ja näke- 
mykset monista asioista. — Ja ne entiset 
muistot sieitä syntymämaalta! Nehän ne 
meitä yhdistävät, että niin monen monta 
kertaa toistui: »Muistatko vielä?» Minä esi- 
merkiksi en tavannut siellä vain sukulaisia, 
vaan monia lapsuuden ieikkitovereitani, 
nuoruuden ystäviä ja hyviä naapureita sieita 
kotikylästä. Senvuoksi ei oie ihme, että tuo 
»muistatko vielä» toistui niin usein. Ei siel- 
lä puuttunut naurua, eikä siellä säästytty 
kyyneleiltäkään. 

Ja ihme, muistot olivat kaikki kauniita! 
Sittenkin me ihmiset kykenemme säilyttä- 
mään kauniit muistot kauemmin kuin ru- 
mat ja ikävät. Mutta emmehän me toki 
käyttäneet noita päiviä pelkkään seuruste- 
luun ja menneiden muistelemiseen, pitihän 
meidän vierailla monissa eri palkoissa ja 
eri kodeissa. Kaupungin nähtävyydetkin pi- 
ti katsella; niitäkin siellä on runsaasti. 
Saimme keinua äänisen aaiioiiia käydessäm- 
me Kizin saarilla katselemassa kuuluisia 
puukirkkoja, jotka on rakennettu Karjalan 
punahongasta, joiden rakentamisessa työka- 
luna on käytetty yksinomaan kirvestä ja 
joissa ei oie rautanauloja. Saimme ihailla 
luonnonkauniita ja vehmaita saaria, joita 
opas sanoi oievan peräti viitisensataa. Siellä 
kohtasimme suomalaisen turistiryhmän, 
josta jotkut sanoivat olleensa Västeräsissa 
Inkerin suomalaisten juhlilla juhannuksena. 
Eräs heistä vitsaili: Tämähän on hienoa ja 

Kaksi pyhäkköä. Kreikkalaiskatolinen temppeli Kizin saarilla Petroskoissa (yllä) on nykyisin 
vain pelkkä turistinähtävyys. Inkerinsuomalaisten luterilainen pyhäkkö (alla) täyttyy joka 
sunnuntai jo tuntia ennen jumalanpalveluksen alkua hartaista sanankuulijoista. Myöhemmin 
tulleet saavat tyytyä seuraamaan toimituksia ulkopuolelta. 




harvinaista, että asutaan mirrin hotellissa 
ja huvitellaan kissin saareiia. 

Mutta minulle ja ehkä toisillekin matka- 
kumppaneilleni oii kaikkein voimakkain ko- 
kemus mukanaoio suomenkielisessä juma- 
ianpaiveiuksessa Petroskoin iuteri iäisessä 
kirkossa. Kirkko on tavallinen omakotitalo, 
pinta-alaltaan ehkä noin 50 — 60 m*. Väkeä 
oii mukana — sanoivat asiantuntijat — hy- 
vinkin 300 henkeä, tietysti osa seisoi ulkona- 
kin. Jumalanpalvelukseen kuului aittaripai- 
veius ja neijä puhetta, puhujista kolme oii 
naisia. Aluksi veisattiin virsi 657. Yritin yh- 
tyä veisuun, mutta se oli niin voimakasta ja 
valtasi minut niin, etten voinut muuta kuin 
kuunnella. Valtavasti siinä kaikui: »Hätä ja 
tuska maailman suurempi on kuin aavis- 



tan. Ken tahtoo kärsivää auttaa?» Mutta 
vieiä voimakkaammin minua puhutteli noi- 
den koimen iäkkään naisen puheet. He oli- 
vat vailla teologista koulutusta, puheet kie- 
lellisesti ja teknisestikin ehkä puutteellisia, 
mutta sittenkin niin antoisia, että minä 
sain runsaat matkaeväät. Eivät he todistel- 
leet omasta uskostaan ja omista kokemuk- 
sistaan, joita molempia heillä epäilemättä oii 
runsaasti. He ovat käyneet läpi kovan kou- 
lun, jossa heiltä on parannettu pois hengelli- 
nen lapsen sairaus. Kristuksen työ ja ansio 
oli heidän puheittensa ensimmäinen ja tär- 
kein sisältö. Tarkkaillessani tuota täyteen 
ahdettua kirkoksi pyhitettyä huonetta, va- 

Jatkuu s. 15 

Inkeriläisten seurakuntakotisäätiön 
toimintakertomus 1977 



Säätiön yleiselle kokoukselle Boräsissa 20. 
elokuuta 1978 esittää säätiön johtokunta 
seuraavan toimintakertomuksen. 

Hallinto 

Säätiön johtokuntaan ovat kertomusvuon- 
na kuuluneet varsinaisina jäseninä Toivo 
Parri, Mikko Närhi, Iisakki Sigenstam ja 
Arvi Haikonen, varajäseninä Juho Stee- 
nari, Emilia Pyykkönen, Viktor Hytti ja 
Juhani Rantanen. 

Puheenjohtaja on ollut Toivo Parri, sih- 
teeri Juhani Rantanen ja rahastonhoitaja 
Mlkko Närhi. Työvaliokuntaan ovat kuulu- 
neet Toivo Parri, Arvi Haikonen ja Iisak- 
ki Sigenstam. 

Tilintarkastajat ovat olleet kamreeri 
Felix Tukia ja säätiön jäsen Eino Steenari. 

Johtokunta on kokoontunut seitsemän 
kertaa ja säätiön yleinen jäsenkokous kaksi 
kertaa. 

Toiminta 

Toiminta seurakuntakodilla on jatkunut 
entiseen tapaan. Toisin sanoen seurakunta- 
kodin ovet ovat olieet avoimia erilaisille ko- 
koontumisille sekä säännöllisesti kokoontu- 
ville että tiiapäisluontoisiiie. Säännöllisesti 
kokoontuvia ovat oiieet: vanhusten- 
kerho 35 kertaa ja 525 kävijää, kerhon 
joka toinen kerta on oiiut yhteinen ruokailu, 
johtajana on oiiut Tuuia Davidsson ja tä- 
män sijainen Pirjo Kuosmanen. Japanin 
ja Kenianlähetyspiirit 13 kertaa, 
425 kävijää johtajana Evankeliumiyhdistyk- 
sen puheenjohtaja Eino Steenari. Diako- 
nlaplirl 37 kertaa, yhteensä 962 kävijää, 
samat johtajat kuin vanhustenkerholla. 
Useimmat raamatuntutkisteiut diakoniapli- 
rissä on johtanut Martti Juottonen. Nimet- 
tömien alkoholistien AA-kerho kokoontui 
toimintansa alussa seurakuntakodilla kun- 
nes sai toisen huoneiston. Lisäksi on jär- 
jestetty koulutus- ja kurssitilaisuuksia, toi- 
mitettu kasteita ja järjestetty veroiimoitus- 



palvelu. Erityisesti on mainittava, että joh- 
tokunta vuoden ensimmäisessä kokoukses- 
sa otti yhteyttä Inkerin Suomalaisten Kes- 
kusliittoon ja Boräsin Inkerin kerhoon lau- 
suen nämä tervetulleiksi pitämään kokouk- 
siaan seurakuntakodin suojissa, mikä sit- 
temmin vuoden kuluessa toteutuikin. 

Kaiken kaikkiaan on tämänkaltaisia ko- 
koontumisia seurakuntakodilla ollut t32 ja 
ovat ne keränneet yhteensä 2857 kävijää. 
Tässä luvussa eivät ole mukana ne yksityi- 
set seurakuntalaiset, jotka ovat olleet tapaa- 
massa diakonissa Tuula Davidssonia ja hä- 
nen sijaistaan lehtori Pirjo Kuosmasta, joil- 
la on ollut säännöllinen vastaanotto seura- 
kuntakodilla. 

Talous 

ilmenee oheisesta tilintarkastajien lau- 
sunnosta. Kiitoksella on syytä huomioida 
Boräsin seurakuntien avustus 1000 kruunua 
ja diakoniaplirin järjestämien myyjäisten 
tulos 1332 kruunua sekä yksityiset lahjoi- 
tukset 1655 kruunua. Menot vuonna 1977 
olivat 11857 kruunua, varat vuoden päät- 
tyessä 65776 kruunua ja vuosi oli alijäämäi- 
nen 2758 kruunulla. Talon verotusarvo on 
75000 kruunua (tontti 35000 ja rakennus 
40000 kruunua). Vakuutus on Skandiassa 
talosta 291000 kruunua ja irtaimistosta 
20 000 kruunua. 

Yhteenveto 

Kertomusvuosi on oiiut seurakuntakodin 
seitsemästoista. Toiminnan vilkkaus todista- 
nee, että koti jatkuvasti on tarpeen. Johto- 
kunta ilmaisee kiitollisuutensa kalkille, jot- 
ka työpanoksellaan tai rahallisella tuella 
ovat tehneet mahdolliseksi selvittää vuoden 
aikana esiin nousseet ongelmat, niin että 
tulevaisuuskin näyttää sekä taloudellisesti 
että toiminnallisesti turvatulta. 

Johtokunnan psta: Iisakki Sigenstam, pj.; 
Juhani Rantanen, sihteeri. 

HERTTA PAAVILAINEN 

22. 4. 1978 nukkui äkillisesti Mölndalin 
sairaalassa ikuiseen uneen rouva Hertta 
Paavilainen os. Korpelainen. Hän oli syn- 
tynyt 23. 12. 1918 Venjoella Vanhanmyllyn 
kylässä. Vietettyään lapsuutensa ja varhai- 
semmat nuoruusvuotensa kotiseudullaan 
hän siirtyi Suomeen kuten kaikki sodan ja 
kohtalon kolhimat inkeriläiset. Solmittuaan 
avioliiton jo ennemmin Suomessa asuneen 
miehensä kanssa he jäivät asumaan Suo- 
meen, mutta olosuhteet johtivat heidät kui- 
tenkin kohta Ruotsiin, jossa he pääasialli- 
sesti ovat asuneet Mölndalin kaupungissa. 

Hertta Paavilainen oli tunnettu omaisten- 
sa ja työtoveriensa parissa hyvänä perheen- 
äitinä ja tunnollisena työntekijänä. Viimei- 
sessä työpaikassaan hän oli ollut kaksikym- 
mentä vuotta olematta päivääkään pois. 
Tämmöisiä lukuja ei voi monet parhaimmis- 
takaan esittää. 

Siunaus viimeiseen lepoon, jonka toimitti 
suomalainen pastori Göteborgista, tapahtui 
Mölndalin kirkossa. Tilaisuuteen oli saapu- 
nut suuri joukko omaisia, ystäviä, työtove- 
reita ja työnantajan sekä ammattijärjestön 
edustajia. Tämän suuren saattojoukon seu- 
raamana vainaja siirrettiin kirkosta kauem- 
pana sijaitsevalle hautausmaalle. Siunauk- 
sen jälkeen kokoonnuttiin muistotilaisuu- 
teen, joka oli seurakuntatalolla. Tarjoilun 
jälkeen pidettiin hauta jaisseur at virsien ja 
hengellisten laulujen merkeissä. 

Hertta Paavilaisen äkillistä poismuuttoa 
keskuudestamme jäivät suremaan aviomies, 
lapset, lastenlapset sekä sukulaiset ja ystä- 
vät uudessa ja vanhassa kotimaassa. 



SAMULI DRAV ANTTI 

Samuli Dravantti nukkui Ikuiseen uneen 
26. 3. 1978 vaikean sairauden murtamana 
Turun yliopistollisessa keskussairaalassa. 
Hän oli syntynyt Järvisaarella Mujan ky- 
lässä 1. 4. 1916 ja tullut monien Inkerin suo- 
malaisten tavoin sodan aikana v. 43 Viron 
kautta Suomeen. Hän oli rakentanut Poik- 
koon Turun laitakaupunkiin kauniin oma- 
kotitalon, missä hän perheineen asui jo kol- 
mattakymmentä vuotta. 

Samuli Dravantti kuului Turun paikallis- 
osaston johtokuntaan, ja hänet tunnettiin 
harkitsevana, maltillisena ja taitavana mie- 
henä, joka jätti itsestään kauniin ja valoi- 
san muiston. Vainajaa jäivät lähinnä sure- 
maan vaimo ja kolme tytärtä sekä lukuisa 
omaisten ja ystävien joukko. 

Paikallisosaston johtokunta yhtyy surun- 
valitteluihin. 

Vilho Mustonen 



On poissa hän, kun ennen keskellämme 
Tuon tyynen katseen läheisiinsä loi 
On tyhjyys, kaiho nyt vain seuranamme 
Ja suru jonka lähtös meille toi. 

S. Korpelainen 

Rakkaamme 



Antti Kapanen 

s. 2.8.1907 Inkerissä Olosinkylässä 
k. 28. 8. 1978 Karstulassa 

Kiitollisuudella muistaen 

Rosa ja Olavi 

Ida, Eetu, Matti, Tuomo, Vihtori ja 

Antti perheineen 

Ei auta kaipuu, ei kyyneleet 
Tää tie on kaikille sama 
Jäi meille muistoksi lohdutus 
Nyt olet tuskista vapaa. 



Siunaus toimitettu Karstulassa 9. 9. 
1978 omaisten ja naapurien saattama- 
na. 



POISSA JOUKOSTAMME 

Anna Virolainen: os. Läärä, synt. 28.8. 
1893 Miikkulaisten Alakylässä Inkerissä, 
kuoli 26. 5. kotonaan Imatralla. 

Fil. tohtori Saini Signe Laurikkala, 
synt. 30. 9. 1898 Pyhärannassa, kuoli Turus- 
sa 2. 8. 1978. Hän oli tunnetun rovasti S. J. 
Laurikkalan veljen tytär ja kirjoitti tämän 
elämänkerran S. J. Laurikkala inkerinsuo- 
malaisten hengellinen isä. Hän toimi eläk- 
keelle tuloonsa saakka Turun suomalaisen 
yliopiston kirjastonhoitajana. 

Luotamme poistui rakas perheenäiti ja 
mummi Maria Pöyhönen, s. 2. 8. 1900 Inke- 
rissä Hopsun seurakunnassa, kuoli Turun 
yliopistollisessa keskussairaalassa 11.8. 
1978. Suremaan jäivät lapset ja lastenlapset. 



YSTÄVÄ 

Sinä olet ansaitsematon onni t 

pyyteetön rakkauden ilo. 

Sinun kanssasi minä 

saan olla 

minä, 

sinä saat olla 

sinä. 

Me olemme vaiti, 
knn hiljaisuus puhuu 
meidän suullamme. 
Me voimme olla vaiti, 
sillä me tiedämme 
että olemme ystäviä. 
Sinä olet minun silmäni, 
sinä näet saman kauneuden; 
minun korvani, 
sinä kuulet saman soiton. 
Sinä olet minun sieluni, 
sinä tunnet saman tuskan 
ja ilon. 

Minä tarvitsen sinua 
sinä tarvitset minua, 
sillä tie on liian pitkä 
erämaa liian autio, 
yksin kuljettavaksi. 
Sinä olet 

ikuinen kaipuu — 
kuin kauneus ikuinen. 



AnSa-rl 



ÖREBRO 

Mikaelin Kirkossa 4. 11. klo 14.00 
jumalanpalvelus ja HPE, jonka pitää 
pastori Jussi Jänis paikallisen pasto- 
rin avustamana. Ev.Yhd. kuoro Borä- 
sista on lupautunut tulemaan mu- 
kaan. Lisäksi käynti muistokivellä. 

Kahvitarjoilu Olaus Petrin s-talolla 
sekä muistoseurat, puhujana past. J. 
Jänis, leht. K. Eerola, ym. 

Tervetuloa mukaan näin merkki- 
vuotena. Tänä syksynä tulee kulu- 
neeksi 30 vuotta siitä, kun Orebrossa 
alkoi toimia suomenkielinen seura- 
kuntaryhmä. 

A.H. 



14 




Licimitus- 
sikteetln 
te ta ei siä 



Syksyn toiminta täältä Helsingin horison- 
tista katsottuna on alkanut vilkkaasti. Seuk- 
koseura kokoontui ensimmäiseen torstaiti- 
laisuuteensa 21. syyskuuta. Helsingin paikal- 
lisosasto piti ensimmäisen syyspalaverinsa 
sunnuntaina syyskuun 24. Inkerikotl oli tä- 
pötäynnä, Iidan, Hertan, Annelin ja muiden 
emäntien piirakat ja kahvi tuoksuivat — 
Puheenaiheet koskettelivat kaikki menneen 
kesän vilkasta toimintaa. Yhdistyksen pu- 
heenjohtaja Matti Vironmäki sivusi terveh- 
dyksessään Ruotsin ja Suomen kesäjuhlia 
sekä elokuista Lapinlahden muistomerkin 
paljastustilaisuutta, josta sekä edellisessä 
että vielä tässäkin numerossa kerrotaan. 
Khra Vironmäki puhui jäljestä, jonka ih- 
minen toiminnallaan jättää. Se jälki voi ol- 
ia hyvä, mutta se voi olla myöskin huono. 
Me inkeriiäiset oiemme toiminnassamme 
pyrkineet aina jättämään hyviä jälkiä. 
Vaikka jälki olisi kuinka pieni tahansa, 
kunhan se vain on hyvä jälki, se tuo mu- 
kanaan siunauksen. Näin iuonnehti khra 
Vironmäki inkeriläisten toimintaa ja sen 
periaatteita. 

Yrjö Korkkisen, Helsingin paikallisosas- 
ton puheenjohtajan, tervetuliaispuhe käsit- 
teli myös menneen kesän juhlia ja niiden 
antia. Hän totesi saman kuin monet muut- 
kin juhlilia mukana olleet: oiemme saaneet 
uusia ystäviä ja lujittaneet entisiä ystä- 
vyyssuhteita. Hän muisteli lämpimästi Tik- 
kurilan tanhukerhon mukanaoloa Ruotsin 
kesäjuhlilla ja heidän vaikutelmiaan sieitä: 
Tikkurilan tanhukerhon nuoret olivat ko- 
keneet tällä matkalla todeliisen elämyksen, 
joka avarsi heidän näkemyksiään niin, että 
heidän myöhemmin kesällä tekemänsä mat- 
ka Petroskoihin, jossa he tapasivat myös 
joitakin inkerinsuomalaisia, antoi heiiie en- 
tistä enemmän. 

Lapinlahden tunnelmissa viivähti Yhdis- 



tyksen rahastonhoitaja Hertta Allanmaa. 
Hän oli mukana busslretkellä, joka sinne 
tehtiin Turusta käsin, — Kaiken kaikkiaan 
todettiin, että mennyt kesä oli ollut elä- 
myksiä täynnä, ehkä enemmän kuin vuo- 
siin. Elpymisen merkit toiminnassa tuntu- 
vat siis olevan selvästi havaittavissa. 

Elpymisestä todistaa myös Inkeri-kuoron 
aktiivisuus menneenä talvena ja kesän juh- 
lissa. Ja aktiivisuutta on jatkossakin. Kuo- 
ro aloitti harjoitukset heti syyskuun alussa 
uusin innoin ja uusin lauluin. Johtaja kyllä 
on sama — Kerttu Hiltunen — joka men- 
neenä suvena laulatti, sai kuorolaiset in- 
nostumaan — ja yleisönkin. Näin ainakin, 
sopii uskoa, sillä Ruotsin kesäjuhlien järjes- 
täjät olivat kuoron esityksistä niin kiitolli- 
sia, että muistivat sitä rahalahjalla, josta 
heille kaunis kiitos. Myös Tampereen juh- 
lilla käyneistä monet tulivat kiittämään. 
Tätä ei mitenkään hämmästy, kun tietää 
taustan ja ajattelee asiaa syvemmin: rak- 
kaus kauniiseen suomen kieleen ja kaunii- 
seen musiikkiin rakkaana perinteenä — sii- 
nä ne tekijät, jotka kenties puutteellisen- 
kin esityksen saavat kuulostamaan »enkeli- 
kuoron laululta», kuten eräs monikymmen- 
vuotinen kuoronjohtaja, siis hyvin kriitti- 
nen henkilö, sanoi kuultuaan kuoron esi- 
tyksen ja tuli kiittämään. Annetaan ruusu 
Kertuiie — ja kuoroiie myös. 



Jatkoa s. 11 

kuuttiin, etteivät vain puhujat vaan koko 
seurakunta on Jumal an koulussa kasvatettu 
kiinni Jumalan Sanaan ja lupauksiin, että 
oman uskon todistelut katsotaan roskaksi. 
»Näin mitä me nyt anomme, sen päätteeks 
aamen sanomme. Vahvasti siihen uskoen Sä 
että meille annat sen, Kosk* olet Herra ar- 
mias, Jumala, kaikkivaltias.» Tämä loppuli- 
turgin aikana seisten veisattu värssy toi elä- 
västi mieleeni kotikirkon, sillä tämä sama 
värssy kajahteli kotikirkkomme holveissa 
vuosikymmeniä sitten. Ja nyt sain omieni 
kanssa yhdessä veisata sitä jäiieen. 

Terveisiä he sieltä lähettivät ja pyysivät: 
»Muistakaa meitä rukouksissanne.» — A.T. 

AJANKOHTAISIA 
ILMOITUKSIA 



HELSINGIN PAIKALLISOSASTO 

Syyskausi on jälleen alkanut- Lokakuun 
tilaisuus 22. 10.78. marraskuun 26. 11. Inke- 
rikodissa klo 14. Tervetuloa taas mukaan. 



TURUN PAIKALLISOSASTO 

Vuoden 1978 juhlatilaisuudet Karjalais- 
ten talolla Itäpellontie 2 pidetään seuraa- 
vasti: 

Pyhäinpäivänä 4. 11. klo 12 kunnianosoi- 
tus Inkerin suomalaisten ja karjalaisten 
muistomerkeillä Turun uudella hautaus- 
maalla ja sen jälkeen hartaushetki Karja- 
laisten talolla. Tarjoilua. Tervetuloa! 

Joulujuhla 26. 12. 



TAMPEREEN PAIKALLISOSASTO 

Osastomme kuukausltilaisuudet pidetään 
12. 11. ja 10. 12. sekä vuosikokous 14. 1. Kaik- 
ki tilaisuudet alkavat klo 14 Kalevan kir- 
kon huoneessa n:o 9. Tervetuloa! 

Johtokunta 



SEUKKOSEURA 
KOKOONTUU 

Inkerikodissa torstaina marraskuun 2. ja 16. 
päivä sekä 30. marraskuuta, jolloin vietetään 
pikkujoulujuhlaa. Joulukuussa pidämme 
tauon, tammikuun tilaisuuksista ilmoitetaan 
myöhemmin. Kaikki tilaisuudet alkavat klo 
13-00. 

Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
mintaa koskeviin tiedusteluihin. 



MUISTATTEHAN! 

Professori Pertti Virtarannan juuri ilmes- 
tynyttä kirjaa »Inkeriläisiä sananlaskuja ja 
arvoituksia» on saatavana pääasiamiehel- 
tämme Hannu Vironmäeltä, ks. etukannen 
sisäsivulta osoite. Sen hinta on 20 mk. 



Inkeriläisten Viestiä ovat tukeneet 

Maria Torikka, Helsinki 20 mk. 
Aapo Iho, Räyrlnki 94 mk. 



Vammala 1978. Vammalan Kirjapaino Oy. 

numero 11 



marraskuu 1978 



viesti 



TOIMITUS: Päätoimittaja : 

Matti Vironmäki, puh. 631 285 

Toimitussihteeri : 

Anja Luoma, puh. 892 460 (iltaisin) 
Koivikkotie 6, 01620 Vantaa 62 
(toimituksen osoite) 

KONTTORI: Inkerikoti, Karjalatalo, Käpylänkuja 1, 

00610 Helsinki 61 
Puh. 793 796 

Postisiirtotili Hki 30636-4 
Auki maanantaisin klo 16.30 — 18.30 

TILAUSHINTA: 25 mk/vsk. kotimaassa, Ruotsissa 30 kr. 

ILMOITUSHINNAT: l/l sivu mk 200,— 

1/2 » » 120,— 
1/4 » » 70,— 
Kuolinilmoitukset 30, — 
Kiitos- ym. ilm. 20, — 

Kuva ilmoituksessa 45, — 
Osoitteenmuutos 5, — 

PÄÄASIAMIES Armas Paakkonen 

RUOTSISSA: Tingsgatan 4 B 

50253 Boräs. Puh. 633/101 850 

Postisiirtotili 626047-5 

PÄÄASIAMIES Hannu Vironmäki 

SUOMESSA: Tehtaankatu 5 E 43, 00140 Helsinki 14 

Puh. 662 668 
Postisiirtotili 416608-9 
Lehti ilmestyy kerran kuukaudessa 

Kustantaja ja julkaisija: 
INKERILÄISTEN YHDISTYS R.Y. 



KANSIKUVA KERTOO: Tukholman suomalainen kirkko. Tämä vaatimattoman näköinen 
kellanruskea rakennus sijaitsee Tukholman Vanhassakaupungissa aivan kuninkaanlinnan 
vieressä. Sen entinen kirkkoherra, rov. Sevelius ja hänen vaimonsa ovat Ruotsissa asuville 
inkeriläisille läheisiä ystäviä jo niiltä ajoilta, jolloin he outoina muukalaisina muuttivat 
Pohjanlahden tuolle puolen. Edesmenneen kirkkoherra Seveliuksen leski Nanna Sevelius 
on melkein jokakesäinen vieras Ruotsin inkeriläisten kesäjuhlilla. 

Kunnioitettu ystävämme ja heimo- 
vei j emme, professori Leo Yllö siirtyi 
lokakuun 9. pnä 1978 rajan yli tuon- 
puoleisiin, josta ei takaisin tulla. Hä- 
nen poismenonsa ei tullut yllätyksenä 
omaisille eikä meille ystävillekään, 
sillä vaikea sairaus oli jo pitemmän ai- 
kaa koetellut hänen terveyttään. 

Leo Yllö syntyi 6. 1. 1915 Länsi-In- 
kerin Kosemkinassa, jossa hänen van- 
hempansa toimivat kansakoulunopet- 
tajina. Hän sai jo kodissaan elämää 
varten »hyvät eväät». Hänen äitinsä 
Helmi Yllö, joka kuoli nelisen vuotta 
sitten Ruotsissa, oli harras kristitty. 
Kodin antamia opetuksia Leo Yllö 
muisteli vielä muutamia päiviä ennen 
poisnukkumistaan, jolloin sain istua 
hänen sairasvuoteensa ääressä Kiljavan 
sairaalassa. 

Leo Yllön elämän vaiheista on ollut 
artikkeli Inkeriläisten Viestissä n:o 1/ 
1975, joten tässä yhteydessä ei liene 
tarpeen niitä toistaa. Hän aloitti aka- 
teemiset opintonsa jo 1930-luvulla 
Eestissä ja jatkoi niitä sitten Helsin- 
gin yliopistossa, jossa suoritti maata- 
lous- ja metsätieteen tohtorin arvon v. 
1 958. Valtion siementarkastuslaitok- 
sen johtajaksi ja professoriksi Leo Yllö 
nimitettiin v. 1969. 

Professori Yllö oli uuttera tutkija ja 
tiedemies. Häntä kiinnosti erityisesti 
kasvamisen salaisuus. Hän ehti jul- 
kaista runsaasti tutkimuksia viljojen 
ja rehukasvien ym. viljelyn alalta. 



Leo Yllö poissa 

Tutkimusten tulokset ovat tulleet tun- 
netuiksi ei vain Suomessa vaan myös 
monissa siementarkastusta käsittelevis- 
sä kongresseissa, joihin Yllö osallistui. 

Leo Yllön monipuolinen osallistumi- 
nen inkeriläisten asioihin on tämän 
lehden lukijoille tuttua. Hän oli In- 
keriläisten Sivistyssäätiön hallituksen 
jäsenenä sen perustamisesta lähtien ja 
säätiön hallituksen puheenjohtajana 
v:sta 1973. Yllön osuus »Inkerinsuo- 
malaisten historian» aikaansaamisessa 
v. 1969 oli myös erittäin merkittävä. 
Ilman hänen hankkimiaan kuvia, 
karttoja, piirroksia ym. materiaalia oli- 
si historiateoksen sisältö jäänyt paljon 
vaille. Suurta huolta Leo Yllö tunsi 
myös siitä, että Karj alatalolla sijait- 
sevan Inkerikodin toiminta ja asioi- 
den hoito sujuisi kaikin puolin mah- 
dollisimman hyvin. 

Ystävämme Leo Yllön poismeno jär- 
kyttää meitä inkeriläisiä suuresti. Hän 
jätti riveihimme aukon, jota ei ole 
helppo täyttää. Inhimillisesti ajatellen 
hänellä olisi voinut olla vielä monia 
toiminnan vuosia keskuudessamme, 
mutta toisin on tapahtunut. Herram- 
me tahtoon, jonka johdatuksessa kaik- 
kien meidän elämämme on kehdosta 
hautaan asti, opettelemme tyytymään 

Professori Leo Yllön ruumiinsiunaus 
tapahtui Helsingissä Malmin kappelis- 
sa 21. 10. 1978 ja muistotilaisuus pidet- 
tiin Inkerikodissa. Ruumiinsiunauksen 
toimitti allekirjoittanut. Inkeri-kuoro 
lauloi »Niinkuin muuttolintusen tie ...» 
ja lehtemme toimitussihteeri Anja Luo- 
ma esitti eestin kielellä laulun 
»Sua kohti Herrani». Monia kukka- 
laitteita arkun äärelle tuotaessa lau- 
suttiin kauniita sanoja poismenneen 
ansiokkaasta elämäntyöstä. Muistoti- 
laisuudessa Inkerikodissa myös todet- 
tiin, mitä edellä on sanottu, että Leo 
Yllössä meni pois vaeltaja, jolta tär- 
keän viran hoidon ohella riitti aikaa ja 
voimia myös heimokansan hyväksi. 

Matti Vironmäki 



Viime kesän muistoja 



Kiitos ja rukous 
elämän illassa 



Taas syksy on tullut ja kesä on ohi, 
monine vaiheinensa. 

Meille muistot vain viimekin kesästä jäivät 
kaikkinee aiheinensa. 

Tehtiinhän retkikin Petroskoihin, 
ja sehän vasta kiva oli. 
Siellä sai tavata omaisiaan 
meistä niin moni, niin moni. 

Emme tienneet sieltä erotessamme 
keitä viimeisen kerran näimme, 
kun jo kuukauden päästä me 
Petroskoista suruviestin saimme. 

Siellä sisaremme Anni Lieri sai 
iäisyyskutsun täältä. 
Kiitos vain Luojalle, että väsyneen 
sairaan matkalaisen jo kutsui pois täältä 

murheiden ja tuskien 
maan päältä. 

Heitä on paljon rakkaitamme 
jotka ikilepohoon ovat jo päässeet. 
Ties sitten kukakin heistä missä. 
Rakkaat muistot vain heistä ainiaan säilyy 

meillä kaikilla 
sydämissä. 

Juhana ja Liisa Makara 



INKERIKOTIA 
VUOKRATAAN 

häitä, hautajaisia ym. tilaisuuksia 
varten. Tilaukset Yrjö Korkkinen, 
puh. 835556. 



Mikä ilo onkaan ajatella, että Jeesus 
Kristus on sama tänään kuin eilenkin, sa- 
ma huomenna ja joka päivä, iankaikkisesti. 
Että Hän ei koskaan muutu. Elämän kalk- 
kien tapahtumien takana on sama Jeesus. 

Olen saanut siirtää silmäni jo taaksepäin 
ja sydämeni maistamaan sitä armoa, josta 
iäti olen kiittävä ja kunnioittava Sinua, 
Kaikkivaltias Jumala. Suo Etten enää kos- 
kaan Sinua unohda. Meitä on tuhansia van- 
huksia, miehiä ja naisia, jotka olemme vuo- 
sia ja vuosikymmeniä työtä tehneet ja pal- 
velleet. Yhteistä meille on nyt työkyvyttö- 
myys. Kaikkivaltias Jumala, me kiitämme 
Sinua menneistä työntäyteisistä vuosista. 
Kiitos elämänrikkaudesta, jonka olet kät- 
kenyt niin väsymykseen kuin virkistykseen- 
kin. Kiitos Sinulle niistä pienistä tehtä- 
vistä ja harrastuksista, joihin nyt on tilai- 
suus paneutua. Älä ole meistä kaukana, 
kun sairaudet ovat ruumiissamme ja yksi- 
näisyys ahdistaa. Ole luonamme, kun olem- 
me vaipumassa huolien aiheuttamaan epä- 
toivoon. Anna Sinä sisältö niille hetkille, 
jotka ovat täynnä tyhjyyttä, jottemme tu- 
lisi vaivoissamme kärtyisiksi. Anna mei- 
dän löytää yhä uudelleen yhteys Sinuun 
ja lähimmäisiin. 

Me kiitämme Sinua, että saamme poi- 
kasi Jeesuksen Kristuksen kautta anteeksi 
nuoruutemme ja keski-ikämme erehdykset. 
Kiitos Sinulle, Jeesus, että saamme tuo- 
da tämän päivän kärsimyksemme Sinun 
ristisi juurelle. Anna näiden työkyvyttö- 
myyden vuosien kulua Sinun rakkautesi 
lämmössä. Kirkasta itsesi meille salattuna 
johtajana ja iankaikkisen siunauksen lah- 
joittajana. 

Sinä olet etsinyt minut, kuljettanut 
tämän kadonneen lampaan omaan lam- 
mastarhaasi. Pidä minua kädestä kiin- 
ni ja taluta, että en enää eksyisi. Pyydän 
Sinua, että olisit viimeiselläkin hetkellä 
luonani ja seisoisit multien päällä. Kiitos, 
Jeesus, armostasi. — AR 



Jooseppi ja 
»ottopoika» 

Jooseppi Klemettilä ja 
teol. tohtori Heljö Huo- 
tari puohkur oivat ajan- 
kohtaisista asioista Eeri- 
kinkadun varrella ole- 
vassa Huotareiden pap- 
pilassa, missä Turun pai- 
kallisosaston johtokunta 
(laajennettuna) oli tu- 
paantuliaisissa 8. 9. 78 
Huotareiden kauniissa 
kodissa. 




Syksyn ruska 



Kärkevää 



Jo syksyn ruska heloittaa 
suvi kaunis katoaa. 
Se lyhyt hetki elämää 
muistot vain elää. 

Tuuli puissa humisee 

lehti maahan varisee. 

Niissä syksyn synkät hetket 

pois häipyy suven kauniit retket. 

Suvi taas on muisto vain 
se uuden tieltä väistyy, 
silti ikävä 
jo mieli herkäks taipuu. 

Ei syksyä ilman säveleitä 
se sointuu metsän puissa. 
Tuo sointu luonnon ihanuutta 
kaikkialla humisee. 

Suven muisto sielua 

ruusun lailla kaunistaa 

silti kaiho ja kaipaus, 

vaik purppuraa on ruskan kauneus. 



On oikeastaan omituista, että vesistömme 
ovat likaisia, vaikka niihin syydetään niin 
kamalasti pesuaineita. 



Joka ei puolesta sanasta ymmärrä, ei 
koko sanasta viisaammaksi tule. 



Parempi läheinen lähimmäinen kuin kau- 
kainen serkku. 



Pekka Torikka 



KOTOISIA HENKILÖKUVIA 



Matti Virolainen 



Valitettavasti lähemmät henkilötiedot 
puuttuvat. Vain heikkenevän muistinva- 
raisia kuvia saatan tässä hänestä tallettaa. 
Kuvia, jotka elettiin totena lyhytaikaisek- 
si jääneen rinnakkaiselon vaiheissa Kolp- 
panan seminaarissa. — Seminaarin opetta- 
jakunnan muodostivat silloin »Isä Jussi», 
alias maisteri J. Ahtinen-Karsikko, lehtori 
Gorohov ja op. Juuso Mustonen. Oppi- 
kurssi oli nelivuotinen ja oppilasmäärä 
siinä vähän yli kahdenkymmenen. Semi- 
naarin toiminnalla oli takanansa jo pian 
50 vuotta. Tätä tapahtumaa valmistaudut- 
tiin »kautta maan», kuten suureellisesti 
sanottiin, juhlimaan vieläpä itsessänsä 
Kolppanassa. 

Mutta palataan otsikon mukaiseen asiaan, 
elikkä Matti Virolaiseen. Heitä oli tosin 
kaksi samannimistä. Ero oli kotipaikois- 
sa. Toinen Matti oli kotoisin Keitosta, 
Toinen Vuole-Miikkulaisista. Keiton Mat- 
ti oli tuollainen sirotekoinen, matalahkoa 
mallia ja kutsuimme toveripiirissä häntä 
vain Matiksi. Ja Vuole-Miikkulaisten veik- 
koa Ober-Matiksi. Usein jäi Matti pois 
ja tultiin toimeen pelkän Oberin käytöllä. 
— Hän oli pitkänhuiskea, tasasuhteinen, 
reippaan oloinen ja valoisa koko olemuk- 
seltaan. Jonkinlaiseksi vertauskohteeksi 
sopii se eräs tunnettu hahmo, josta sanot- 
tiin, että hän oli päätänsä pitempi muuta 
kansaa, tosin tässä tapauksessa tämä muu 
kansa oli seminaarin suojissa vielä suurim- 
malta osalta »keskenkasvuista». 

Toverikunnan piirissä oli Ober kärki- 
pään miehiä. Tullessani taloon poikkeuk- 
selliseen aikaan alkaneen kurssin ensim- 
mäisen lukuvuoden, vieläpä lukukaudenkin 
keskivaiheilla, olin enemmistölle pojista ai- 
van vieras ja outo lintu. Mutta Oberpa 
oli tuntenut minut nimimerkkini takaa 
»Nevan» palstoilta jo ennen seminaariin 
tuloani. Ja tältä pohjalta me ystävystyim- 
me varsin pian. Ober kuului musikaali- 
seen sukuun. Eräs tämän suvun edustaja 



toimi niinä aikoina Rääpyvän lukkarina. 
(Urkuria el maaseudulla lii on erotettu luk- 
karin tittelistä: joka osasi lukkarin tehtä- 
vät seurakunnan palveluksessa, hän hoite- 
li myöskin urkurin työn, ts. sekä soitti että 
veisasi samalla kertaa.) 

Silloiseen oppilaskuntaan kuului Kupa- 
nitsan Klopitsasta kotoisin ollut Joonas 
Riipinen. Jos oli Oberilla näkemyksiä ja 
kokemuksia Laatokalta ja muista pohjois- 
Inkerin näkymistä, niin kaksin verroin 
enemmän julisti veli Joonas »Mein Lopit- 
san» Ihmeitä. Kotikylänsä ohella hän 
mainosti kotlväkeänsäkin, sekä uljasta or- 
hia. »Mein Samulj ja mein musta or!» 
Ne olivat verrattomia. Muistan vieläkin 
elävästi — ja siitähän on aikaa jo kuudet- 
takymmentä vuotta — tarinatuokion luo- 
kassa. Meillähän oli vain yksi ainoa luok- 
kahuone. Varsinaisen koulutyön jälkeen, 
kun oli syömiset syöty ja juomiset juotu, 
kokoonnuttiin luokkaan lukemaan läksyjä. 
Milloin ei itse johtaja ollut omine läksy i- 
neen läsnä, silloin läksyjen ohella syntyi 
tuollaisia tarinatuokioita. Johtaja kun tä- 
män varsin työteliään johtotyönsä ohella 
opiskeli itämaisia kieliä käyden Pietarin 
yliopistossa ainakin kerta viikossa sen 
aherruksen merkeissä. Hänkin lukea 
mongersi ääneen turkkia taikka muuta 
arabiaa. 

Ober ja Joonas istuivat vastakkain käy- 
tävän kahta puolta jalat käytävällä ja toi- 
set yleisönä ympärillä. Kumpikin kehui 
kotipuoltansa. Joonas Samuli- veljensä ja 
mustan oriin voimalla karautti esiin, että 
näin meillä. Ober kuvaili pohjoisia metsä- 
maisemia ja eritoten Laatokan kalaa. Tä- 
hän Joonas halventavasti — mitä se poh- 
joinen on. Miten se Pu§hkin laulaakaan 
siinä »Ruslan ja Ljudmila» -runoelmassaan 
pohjoisesta: »Kazak na sever derhsit putj, 
kazak ne hotjset oddohnutj . . . Tuo sever 
luiskahti Joonaalta niin sekaiseksi ja sii- 
tä toiset kiinni: Joonas sanoo siever, sie- 

Ratian sotjan soitantaa 



Molotoi Pekko 



Mein kyläs olj molotoi Pekko, renkpoika. 
Hia riijas piikatyttöö Liisaa. A ko mänj 
Liisaa kysymää, ni Liisa antoki rukkaset, 
sano, jot suap hiä tiän tällasen Pekan kym- 
men vuuvven piästkii. A Pekkoko olj nai- 
matuulel, ni otti Katin, toisen pii j an. Mänj 
sit kymmenen vuotta ja Kati kuolj, eikä 
Liisal parempaa sillaikaa sattunut. Pekko 
ko tulj Oravan lähteelt vettä ottamaan ni 
hyppäs Uolan emännält kysymää, jot mitä 
hiä käyvvyy tekemää ko Liisa on ain tyt- 
tön viel; a emäntä sano, jot miä vua ky- 
symää Liisa jais. Pekko kohotti olkapäitä: 
»Näikhä tuo lähtis». Emäntä sano, jot miä 
vua kysymää, sit niät. 



Liisa lupaskii lähtii. Pekko ko vei sun- 
tak uamun Katin hautaa ni mänkii papilt 
sakastist kysymää, kuin vallein se suap 
toisen ottaa. Pappi kysy joks siint on kuin 
paljo aikaa ko vaimois hautasiit. Pekko 
sano jot tuolha tuo perhana viel on kirkon 
miä j el. Pappi sano jot uottele kuus viik- 
koo. 

Kuus viikkoo ko mänj, Molotoi vei Lii- 
san kirkkoo vihil. Pappi tulj jo alttaril, 
urut viel ei käyneet soimaa, niinko ois pi- 
tänt. Pekko sieppas Liisaa käskynkäimest 
ja sano: »Liisa, läitää välleimpää». Kirkon 
mies ko näk sen, ni hiä sakastin ovelt huus 
parviloil: »Lukkar soita, Molotoil on kiire.» 



ver, voi veljet! Ja siitä tuli nimeä Joo- 
naalle kauaksi aikaa, tietäähän pojat. — 
Hei, sie Siever, menetkö ylös? — Mitäpäs 
Sieverille kuuluu? jne. 

Siinä koulutyön oheen syntyi kuin it- 
sestään sivuharrastuksia. Toimitettiin 
»Uurtaja »-nimistä lehteä. Tasapuolisen 
rinnakkaiselon merkeissä — olihan tärkei- 
den oppiaineiden lehtori venäläinen! — 
Pyättiin myöskin venäläinen lehti, jolle an- 
nettiin nimeksi Zarnitsa (= Louhi). Toi- 
mittajan ominaisuudessa olin karttamassa 
avustuksia kulloin keltakin ja Oberin puo- 
leen ei koskaan tarvinnut kääntyä turhaan. 

Kesälomalle lähdettäessä päätettiin osal- 



listua kansan tietouden tallentamiseen. 
Omasta puolestani olin siinä puuhassa ol- 
lut jo ennemmin ja toimittanut saaliini 
Suomen Muinaismuistoyhdistyksen huo- 
maan. Vastaanottajana ja sen puuhan 
päämiehenä oli täällä silloin maisteri J. 
Lukkarinen. Syksyllä kokoontuessamme 
oli melkein jokaisella jotakin. Oberin ko- 
tiseutuhan sijaitsi muinaisen Larin Paras- 
ken naapuruudessa ja sieltä tuli eniten ar- 
vokasta tietoa. 

Olimme oppilaskuoron ominaisuudessa 
mukana viettämässä Kolppanan seminaa- 
rin 50-vuotisjuhlaa. Juhlakentäksi olivat 

40-vuotias Invalidiliitto 



Vaatimattomuus 



lähettää juhlavuotensa päätteeksi sarjan 
joulukortteja Suomen koteihin. Niillä voi- 
daan jälleen muistaa ystäviä ja samalla 
tehdä vammaisten asiaa tunnetuksi. 

Nämä joulukortit, joita on painettu 60 
eri aihetta, ovat kaikki suomalaisten tai- 
teilijoiden töitä ja kotimaassa valmistettu- 
ja. Korttien pakkaaminen ja lähettäminen 
on lisäksi työllistänyt kymmeniä vammai- 
sia Invalidiliiton suojatyökeskuksissa sekä 
tarjonnut kotityötä vaikeavammaisille ja 
palvelutaloissa asuville. 

Invalidiliitto, vammaisten v. 1938 perus- 
tama järjestö, on tehnyt työtä vammaisten 
hyväksi jo 40 vuoden ajan. Liittoon kuu- 
luu 103 jäsenyhdistystä ja yli 40.000 jä- 
sentä. Se harjoittaa laitoksissaan lääkin- 
nällistä, ammatillista ja sosiaalista kun- 
toutusta, jonka lisäksi se rakentaa parhail- 
laan koko maata kattavaa palvelutalover- 
kostoa. Tavoitteena on noin 600 palvelu- 
asunnon eli 14 talon rakentaminen eri puo- 
lille maatamme. Valmiina on jo yli 300 
asuntoa Helsingin, Joensuun, Kuopion, 
Kuusankosken, Vantaan, Tampereen ja 
Oulun palvelutaloissa. Rakennustyöt ovat 
juuri päättymässä Porissa ja alkamassa 
Rovaniemellä. Seuraavina ovat vuorossa 
Kokkolan, Turun ja Kajaanin palvelutalot. 

Invalidiliiton palvelutalo-ohjelmalle saa- 
tu laaja, kaikkien kansalaisten tuki on rat- 
kaisevalla tavalla auttanut ja nopeuttanut 
rakentamista. Rakennusohjelma on nyt 
puolivälissä. Toisen osan toteuttamiseen 
tarvitaan edelleen kaikkien kansalaisten 
auttavaa kättä. Annettavan tuen suuruus 
ei ole niinkään tärkeätä kuin se, että jo- 
kainen olisi mukana joulukeräyksessä. 

Tue siis omalta osaltasi Invalidiliiton juh- 
lavuoden joulukeräystä lähettämällä sopi- 
vaksi katsomasi summa pankki- tai posti- 
siirtona. Lahjoituksestasi riippumatta voit 
osallistua juhlavuoden suureen yleisökil- 
pailuun. 



INVALIDILIITTO r.y. 



Mitä ihminen elääkseen tarvitsee? 
Ruuan, vaatteet ja katon pään päälle. 
Ja jos muutakin joskus hän himoitsee 
menköön talvella järvemme jäälle! 
Siellä jäähtyvi turhat unelmat pois, 
niinkuin niitä koskaan ollut ei ois. 

Kunhan itse oot voimakas, terve, 

ja voit turvata itses ja perheen, 

silloin syytä on kiinnittää ja iloita myös. 

Kaiken lisäksi jos sinä menestyt työss . . . 
Mitä muutakaan vaatia voisi! 
Mikä suurempaa onnea toisi! 

Minä ymmärrän, mammona rikastuttaa. 
Kun on rahaa, voi paljonkin ostaa. 
Mutta rahalla kaikkea ostaa ei saa. 
Ja sen ahneus aikanaan kostaa. 

Mitä hyötyä siitäkään minulle ois, 
jos en rahaani hyväksein käyttää vois . . . 
Siksi elän vain kerrallaan päivän. 
Koetan unhoittaa murheeni häivän . . . 

Siks en pelkää ollenkaan hetkistä lamaa. 
Kaikki muuttuvi taasen parempaan päin. 
Vaikkei olekaan omaa mökkiä somaa, 
silti katson rohkeesti eteenpäin. 
Kaiken terve ihminen itselleen luo, 
kunhan luonto siihen apunsa suo. 

Jos on työtä ja siunaus taivaan, 
silloin pakene en Ruotsin laivaan. 
Suomen kieltä vain kuulla ma tahdon. 
Enkä matkusta yli lahden. 

Järvisaaren Einari 




Palvelutaloja 
vaikea- 
vammaisille 




JnvaliduuL.. 
joulukortteja 



Ihminen koneellistu- 
neessa yhteiskunnassa 

Syntyi lapsi pieni, 

pienen pieni 

suureen maailmaan ja kylmään 

vanhan rukin ääreen. 

Lapsi kasvoi 

voimat varttui 

käsillään hän auraan tarttui. 

Herätys se hälle oli 

varhainen ja raskas, 

kuitenkin hän silloin vielä 

itse auran tahdist vastas. 

Vuodet vierii, ajan muuttaa 

uuteen koneelliseen suuntaan 

koneen kasvaa. 

Tahti kiihtyy, 

kysyn 

kuka koneen ääres viihtyy. 

Liikkuu nauha 

siin ei valitukset auta, 

mutt' lannistua saa et ihminen, 

yritä sä voittaa mahti koneiden 

Oi katso ihminen sun päiväs koittaa, 

ei meitä mahti koneiden saa koskaan voittaa 



Leila Toivokainen 



Ahertaja 



Miks aherrat sä, pieni muurahainen. 

juokset ympärillä kedon? 

Varmaa on kuitenkin: 

häviät sä elos suuren vedon. 

Sä korsi suurempi 

sun kaverilles anna. 

Ole viisas, 

pieniä vain itse kanna. 

Jos otat kaksi askelta 

siin missä toinen ottaa yhden, 

ei sitä kukaan huomaa. 

Siis ole viisas pieni muurahainen, 

päätäs käytä 

ja ystävillesi, niin kutsutuille, näytä 

sä olet viisas. 

Viisaus se täytyy näyttää, 

muista päätäs käyttää, 

pelkoa ei ole siitä 

ettei tyhmyys jokaiselle riitä. 

Ja se huomataan. 

Mutt ole itse viisas, 

pieni muurahainen, 

puoli askelta vain ota 

lepää. 

Ajattele omaa pesää, 

ettei liian suureks paisuisi se 

siitä vaikea ois päästä ylitse. 

Leila Toivokainen 



Arvoisat lukijamme 

Poikkeuksellisesti on Inkeriläisten Viestin tilauskortti nyt jo tämän marras- 
kuun numeron välissä. Näin Teillä on mahdollisuus uudistaa ensi vuoden ti- 
lauksenne mahdollisimman ajoissa. 

On monesti syntynyt epäselvyyttä siitä, mikä olisi paras tapa tilata Inkeri- 
läisten Viesti niille, joille ei ennestään lehteä tule. Jos haluat tilata lehden 
esim. yhdelle ystävällesi sekä samalla uudistaa oman tilauksesi, voit käyttää 
omaa korttiasi molempiin. Useamman tilaajan tietoja samalle kortille ei mah- 
du. Jos olet ensikertalainen tilaaja, voit esim. lähettää nimesi ja osoitteesi 
Inkerikotiin, os. Käpylänkuja 1, 00610 Helsinki 61, tai soittaa tilauksesi maa- 
nantaisin klo 16.30 — 18.30 (ks. s. 2). Saat lehden ja laskun kotiisi. Ehdottomasti 
mutkattomin ja nopein tapa on kuitenkin tilata lehti suoraan 
postista. Poikkeat vain lähimpään postitoimistoon ja kysyt virkailijalta 
asiaa. Hän kyllä neuvoo miten hoidat tilauksesi, sillä lehtemme on maamme 
kaikkiin postitoimistoihin lähetetyssä luettelossa. Tietenkin voit tilata Viestin 
kaikista niistä paikoista, jotka välittävät muidenkin lehtien tilauksia. Kaik- 
kein mutkattominta on kuitenkin käyttää postitoimistoa. Sinnehän meillä jo- 
kaisella muutenkin on aina silloin tällöin asiaa. 



RUOTSIN PUOLELTA 



Inkerin vaakuna 



Petroskoissa kuultua 



Haaste käsityön harrastajille: kuka val- 
mistaa ensimmäisenä Inkerin vaakunan 
lSK:lle? Se on tarkoitettu käytettäväksi 
eri juhlatilaisuuksissa puhujan pöntön ko- 
risteena yleisölle päin. Arvelen, että so- 
piva suuruus on noin 40 x 60 cm. 

Armas Paakkonen 
puheenjohtaja 



Vielä elävät suomalaiset sanasepät. Olin 
viime kesänä tervehtimässä sukulaisia Pet- 
roskoissa. Eräänä päivänä matkustimme 
laivalla kuuluisalle Kizin saarelle katso- 
maan niitä kauniita puukirkkoja ja muita 
ulkomuseon puurakennuksia. Samanaikai- 
sesti siellä oli myös turistiryhmä Helsingis- 
tä. Olivat nähtävästi viettäneet iloisan illan 
Mir-hotellissa. Eräs totesi: »Eilen illalla 
olimme Mirri-hotellissa ja nyt astuskel em- 
me Kissin saarella». Opas selosti erään 
karjalaisen talonpojan asumarakennuksen 
arkkitektuuria ja mainitsi, että se on 1800- 
luvun loppupuolelta. Sama vitsiniekka to- 
tesi: »Hyvinhän tuon isäntä näyttää pär- 
jäävän korkeasta iästään huolimatta. Pe- 
runatkin kasvavat niin kauniisti talon vie- 
ressä». 

A.P. 



Avustusta ISKtlle 



Joku on sanonut 



Ruotsin maahanmuuttovirasto (Statens 
Invandrarverk) on myöntänyt 10.000 kr 
ISK:lle avustuksena toimintakaudelle 1978/ 
79. Tämä on ruotsalaisten tunnustus ISK:n 
työlle inkeriläisten siirtolaisten keskuudes- 
sa Ruotsissa. Mutta tämä myös velvoittaa 
meitä. Meidän pitäisi enemmän olla jä- 
seninä paikallisissa inkeriläisissä kerhoissa 
ja toimia aktiivisesti niissä. Toisten mai- 
den keskusjärjestöt saivat huomattavasti 
enemmän avustusta, mutta se johtuu siitä, 
että heidän kerhoissaan on enemmän jä- 
senkortin lunastaneita jäseniä. Oppikaam- 
me tästä. 

A.P. 



Kaunista ei ole se mikä on kaunista vaan 
se mikä miellyttää. 



Se puutteessa kärsii, joka ei ole koskaan 
tyytyväinen. 



Maailmassa on vain yksi pahempi asia 
kuin se että meistä puhutaan, ja se on, et- 
tei meistä lainkaan puhuta. 

Tilaukset 1979 Ruotsissa 



Tämän numeron mukana seuraa maksukortti. Säästät paljon vaivaa asiamieheltä, jos 
menet heti postitoimistoon ja uusit näin tilauksesi ensi vuodelle. Muista täyttää nimi 
ja osoite maksukorttiin, ja säästä kuitti. Näin minulle jää enemmän aikaa lähettää 
tilaukset edelleen Suomeen. 

Muistathan, että Inkeriläisten Viesti on sopiva joululahja sukulaisille ja ystäville. 
Vanhempia kehotan tilaamaan Viestin lapsilleen. Tämä on kulttuuriperinteen siirtä- 
mistä sukupolvesta toiseen. Ja jos jokainen meistä hankkisi vaikkapa yhden uuden 
tilaajan, niin tämä takaisi lehden tulevaisuuden. — A.P. 



Vähän tilastotietoja Inkeriläisten Viestistä 



Asiamiehenä olen välittänyt tilauksia vii- 
me vuosina seuraavasti Ruotsissa: 

Vuosi Tilaushinta Tilaajia 

1971 10 kr 417 kpl 

1972 10 429 

1973 10 420 

1974 15 433 

1975 15 410 

1976 20 451 

1977 30 441 

1978 30 471 
Joka vuosi on muutama tilaus (5 — 6 kpl) 

välitetty Kanadaan ja saman verran Suo- 
meen. 1978 on Inkeriläisten Viesti Ruot- 
sista käsin tilattu ystäville USA.han, Länsi 
Afrikkaan ja Neuvostoliittoon. Vuosina 
1976 — 78 olemme lähettäneet erikoisen 
muistutuksen niille, jotka syystä tai toisesta 
olivat jättäneet maksamatta. Näistä suu- 
rin osa uusi tällöin tilauksensa. 

Vuosi Muistutuksia Uusi tilauksen 

1976 100 59 

1977 117 75 

1978 86 46 



Niiden joukossa, jotka jättivät uusimat- 
ta, on tietenkin kuolleita, muuttaneita jne. 
Taulukosta näkee myös, että lehden tilaus- 
hinta ei merkitse mitään tilaa jamäärälle. 
Tilaajille lehti on sydämen asia. Kun lä- 
hetin minun mielestä ystävällisen muistu- 
tuskirjeen, niin jännäsin vähän, että osaa- 
vatko ihmiset käsittää asian oikein. Tuli- 
han sieltä muutama äkäinen vastaus, mut- 
ta suurin osa oli kiitollisia siitä, että muis- 
tutin heitä ja lähetin uuden maksukortin. 
Tässä pari otetta kirjeistä: 

»Teille on myös lisää tehtäviä tämmöisis- 
sä asioissa. Lehden tahdon niin kauan ti- 
lata kuin elän. Minusta se on niin hyvä. 
Odottelen joka kuukausi. Kiitos kaikesta». 
»Olen ahkerasti lukenut lehdestä lehteen 
joka numeron». 

Vaikka onkin mukavaa olla kosketukses- 
sa toisiin inkeriläisiin vaikkapa muistutus- 
kirjeen avulla, niin toivon kuitenkin, ettei 
minun tarvitsisi lähetellä kirjeitä. Tämä 
rasittaa vapaaehtoisia työntekijöitä aivan 
turhaan. — A.P. 

POISSA 



ALINA MULLER 

os. Brax 



KATRI LUUKKANEN 



Hän oli syntynyt Inkerissä Liissilän seu- 
rakunnassa Papinmäellä 18. 12. 1913. 

Inkeristä Hän joutui lähtemään sodan ai- 
kana, niinkuin monet muutkin, ja tuli Suo- 
men kautta Ruotsiin Boräsin kaupunkiin. 

Usko Jumalaan ja Jeesukseen syntien so- 
vittajana oli Äidin kodin perintö. Hän otti 
elämänsä jokaisen päivän Taivaallisen Isän 
kädestä ja jaksoi kiittää sairautensa vai- 
keinakin päivinä. 

Hän muutti Taivaankotiin 13. 9. 1978 ja 
siunattiin Boräsin St. Sigfridin hautaus- 
maalle. Ruumiinsiunauksen toimitti pasto- 
ri Juhani Rantanen. Hänellä oli johdanto- 
naan Jobin kirjan kohta: »Minä tiedän Lu- 
nastajani elävän.» Pauli Grekula lauloi 
»Kun mullasta maan..» ja toiseksi: »Saan 
kirkastusruumiin». Muistotilaisuudessa lau- 
loi Ev. Yhdistyksen kuoro, ja useita kau- 
niita puheita pidettiin. Ystäviä oli saapu- 
nut runsaasti, ja kaunis kukkakumpu peitti 
äidin haudan. 

Siunattu olkoon hänen muistonsa, siu- 
nattu hänen leposijansa ja siunattu hänen 
ylösnousemisensa päivä. 

Meeri Hihnala 



Katri Luukkanen, o.s. Suomalainen, kuoli 
6. 6. 1978 örebrossa, Ruotsissa. Hänet siu- 
nattiin viimeiseen lepoon Almbyn kirkossa 
örebrossa 14. 6. Läsnä tilaisuudessa olivat 
vainajan Ruotsissa asuvat omaiset ja ys- 
tävät. Siunauksen suoritti tunnettu inke- 
riläisten ystävä rovasti Kuno Aberg. 

örebron Inkerin Kerhon puolesta lasket- 
tiin Inkerin värein koristettu seppele. 

Koska Katri Luukkanen oli viettänyt 
suuremman osan Ruotsissa oloajastaan 
sairaalassa, niin oli hänelle poikansa Ju- 
hon viimeinen tervehdys sopiva: 

Sä pääsit maasta vaivojen 

Ikuiseen elämään. 

Katri Luukkanen oli syntynyt Inkerissä, 
Venjoen Rönölän kylässä v. 1892. 

Joukostamme poistuneita 

Katri Tervo, synt. 19. 9. 1899 Skuoritsas- 
sa Inkerissä, kuoli 7. 6. 1978 Perniössä. 
Jooseppi Laitinen, synt. 23. 4. 1905 Skuorit- 
sassa Inkerissä, kuoli 14. 9. 1978 Petros- 
koissa. Maria Paakkonen, synt. 27. 11. 1902 
Skuoritsassa Inkerissä, kuoli 9. 10. 1978 
Mölndalissa. 

Yksi uskollinen Viestin lukija ja tilaaja 
on joukostamme poissa. 

Gabriel Rokka siunattiin 23. 9. 78. 
Lohjan uudella hautausmaalla. Hän oli 
syntynyt Skuoritsassa ja oli kuollessaan 
83 v. vanha. 

Sisareni muistolle 



TERVEISET NYNÄSHAMNISTA 



Rakas siskoni mun 
on päättynyt matkasi sun. 
Sä olet nyt luona Herran, 
jonne toivomme mekin kerran. 

Rakas siskoni mun 

matkasi Sun on ollut seurassa Herran. 

Jeesus ollut on turvasi Sun 

— se on meidänkin toivomme kerran. 

Rakas siskoni mun 

Jeesus kantanut on sairaustaakkasi, 

ristisi Sun. 

Hän myös seuranas ollut on 

läpi elämän kohtalon. 

Rakas siskoni mun 

Herra Jeesus johtavi purttamme, 

ja taivaassa luona Jeesuksen 

toivon mukaan me kohtaamme kerran. 

Omistettu sisarelleni Alina Mullerille 

Ella Riepponen 



Ruotsista Viestin lukijoille lähettää uskolli- 
nen avustajamme Lempi Sjöberg. Kuvassa 
näkyvä upea rakennuskompleksi (vanha 
päärakennus ja uusi paviljonki) puistoineen 
on Ruotsin tunnettu reumaparantola. 
»Ruotsin kuningas Oskar II testamenttasi 
tämän kauniin pienen saaren Ruotsin reu- 
mapotilaille v. 1906. Saarella on monta 
huvilaa, ja sen puistot ovat viehättäviä 
monenlaisine kukkaistutuksineen. Saari oli 
aikoinaan Oskar II :n suosituin huvisaari, 
ja kaikki juhlat pidettiin täällä. Vuonna 
1922 käynnistettiin saarella rakennustyöt 
ja rakennettiin ajanmukainen hoitola. Van- 
hoissa rakennuksissa on entisajan arkki- 
tehtuuri pyritty säilyttämään niin hyvin 
kuin se on ollut mahdollista. Nykyään 
siellä on 250 potilaspaikkaa, ja v. 1972 
rakennettiin yksi paviljonki lisää. Paran- 
tola uusine paviljonkeineen ja uima-altai- 
neen vastaa kaikkia nykyajan vaatimuksia 
ja hoito on erinomaista.» — Näin kertoo 
Lempi Sjöberg ja toivottaa lukijoillemme 
hyvää syksyn jatkoa ja kehottaa varjele- 
maan heitä itseään syysvilustumiselta. 

jatkoa s. 7 

järjestäjät valinneet mitä ikävintä maas- 
toa edustavan laitumensyrjän Kolppanan 
kylän laitamilla. Mutta siitä huolimatta 
— hyvän sään ansiosta — juhla onnistui 
niin ohjelman suoritusten, kuin yleisömää- 
ränkin puolesta. 

Kaksipäiväisenä »yleisinkeriläisenä» juh- 
lana sitä vietettiin ja ensimmäisen illan 
ohjelmaan päiväohjelman runsauden jat- 
koksi oli sovitettu op. Tuomas Hirvosen 
kirjoittama näytelmä »Miirun valtiaat». 
Se myötäili sekä rakenteeltaan että sisäl- 
löltänsä Matti Kurikan »Viimeinen ponnis- 
tus» -nimistä, orjuuden lakkauttamisvai- 
hetta kuvaavaa näytelmää. Tapahtuma- 
paikkana molemmissa Tuutari, mikä sopi 
hyvin, koska kumpikin tekijöistä, niin Mat- 
ti Kurikka kuin Tommi Hirvonenkin oli- 
vat tuutaroisia. (T. H. käytti etunimenän- 
sä Tommi-muotoa, muunnoksena juhlalli- 
sesta Tuomaasta.) 

Myöhemmät sekavat olot olivat syynä 
siihen, että tämä T.H:n näytelmä hukkui 
tietymättömiin. 

Tämän juhlavuoden jälkeisenä keväänä 
tiemme Oberin kanssa erosivat. Hän jat- 
koi työtänsä seminaarissa ja valmistui 
opettajaksi siellä. (Minä vasta vuosia myö- 
hemmin Jyväskylässä.) 

Ja vuosia myöhemmin kuulin järkyttä- 
vän asian: Matti Virolainen oli v. 1918 — 
19 rauhattomina aikoina joutunut rajan ki- 
roihin ja oli kohdannut väkivaltaisen kuo- 
leman kateellisten ja kavaloiden tuttujen 
toimesta. Niin tuhottiin järjettömästi nuo- 
ri, lupaava elämä. 

Teen kunniaa kelpo veljen muistolle. 

Aapo Iho 



Boräsin Inkerin Kerho 

Pitää perinteellisen PIKKUJOULU- 
JUHLAN Kerhon mökillä Kräkere- 
dissa 16. joulukuuta 1978 klo 16.00. 
Kaikki ovat tervetulleita viettä- 
mään iloista pikkujoulua! 



Inkeriläisten Viesti 
20-vuotias 

Joulukuun Inkeriläisten Viesti 
ilmestyy tänä vuonna puolet nor- 
maalia paksumpana »tuplanume- 
rona», sillä kysymyksessä on 
merkkivuosi pienen lehtemme elä- 
mässä: tänä vuonna tuli kuluneek- 
si 20 vuotta Viestin ensimmäisen 
numeron ilmestymisestä. Pyrim- 
me saamaan juhlanumeromme 
painosta mahdollisimman hyvis- 
sä ajoin ennen joulua ja sen si- 
sällön entistä enemmän lukijoi- 
tamme kiinnostavaksi. 



DIAKUVIA INKERISTÄ 

Inkeriläisten Sivistyssäätiö on 
hankkinut kiinnostavan, Inkeriä 
eri puolilta esittelevän kokoelman 
(58 kpl) diakuvia. Kokoelman 
hankinnan alkuunpanija prof. 
Eino Jamalainen on laatinut ku- 
vien selitykset. Kuvia on mahdol- 
lisuus lainata pientä vuokraa vas- 
taan (postikulut). Asiantuntijoiden 
mukaan kokoelma on varsin hyvä 
ja mielenkiintoinen inkeriläisten 
ym. tilaisuuksissa sekä myös yk- 
sityisissä kodeissa esitettäväksi 
Inkeristä kiinnostuneille. Kuvat 
saatavissa Sivistyssäätiön sihtee- 
riltä Hannu Vironmäeltä, os. Teh- 
taankatu 5 E 43, 00140 Helsinki 14, 
puh. 662 668. 

CrcLmUussiliteezLn tezveisiä 



Inkeriläisten kohtalo kiinnostaa yhä. Vii- 
me kesän ja kuluvan syksyn aikana on 
inkeriläisten kohtalo saanut osakseen kiin- 
nostusta muuallakin kuin omassa piiris- 
sämme. Ehkä osasyynä kiinnostukseen on 
ollut kansallisen kulttuurin ja juurien vaa- 
limisen tarpeen herääminen. 

Pushkinin luterilaisen kirkon ovien avaa- 
minen Leningradin lähistöllä viime vuo- 
denvaihteessa on merkittävä muistutus us- 
konnollisten juurien voimakkaasta elpymi- 
sestä. Tästä merkkitapauksesta tiedottivat 
sekä Suomen lehdistö että Yleisradio. 

Rehtori Heikki Mylläri, inkeriläinen syn- 
tyjään, kirjoitti pitkän artikkelin 16. 7. 78 
ilmestyneessä Uudessa Suomessa Inkerin 
suomalaisten kohtalosta otsikolla »Osa kan- 
samme historiaa». 

Lokakuun 8. kuultiin kirkkoherra Matti 
Vironmäen kertovan radiossa kappaleen 
Inkerin kansan kohtalosta pienen pojan nä- 
kökulmasta. Tässä puolen tunnin mittai- 
sessa esitelmässä tuli järkyttävällä tavalla 
esiin, miten rauhallinen inkeriläinen maa- 
laiskylä hetkessä muuttuu riehuvan sodan 
näyttämöksi, kun mustat laivat Ilmestyvät 
merelle kylän edustalle ja tykit alkavat 
ampua varoituksetta pientä Toserovan ky- 
lää. 

Pastori Vilho Mustonen julkaisi Karjala- 
lehdessä 12. 10. tutkielmansa suomensukui- 
sista Inkerinmaan heimoista vatjalaisista 
ja inkerikoista, jotka ovat vuosisatojen ku- 
luessa joutuneet isoisten riepoteltavaksi in- 
kerinsuomalaisten tavoin. 

Lehtemme ahkera avustaja Heljä Hut- 
tunen otti tänä syksynä osaa »Kotimaan 



joulun» kirjoituskilpailuun. Kirjoituksessa 
kerrotaan jouluaatosta v. 1943 inkeriläis- 
ten karanteenileirin sairaalassa Lapinlah- 
della. Kirjoitus lunastettiin ja ilmestyy 
»Kotimaan joulussa». Lyhyehkö tiivistel- 
mä em. jouluaaton tapahtumista julkais- 
tiin Inkeriläisten Viestin 1975 :n joulunu- 
merossa otsikolla »Joulua 32 vuoden takaa». 
Ehkäpä moni löytää oman kohtalonsa ku- 
vauksen tuosta kilpakirjoituksesta. »Ko- 
timaan joulun» kustantaja on Kirjapaja, 
os. Pohjoiskaarl 15, Helsinki 20. Lehden 
hinta on 6.50 mk. 

Mielenkiintoista, hauskaa ja arvokastakin 
luettavaa Itsellesi ja ystävillesi joululah- 
jaksi on prof. Pertti Virtarannan kokoel- 
ma »Inkeriläisiä sananlaskuja ja arvoituk- 
sia», joka ilmestyi viime kesänä. Sen on 
kustantanut Inkeriläisten Sivistyssäätiö, ja 
kirjaa on saatavissa säätiön pääasiamie- 
heitä Hannu Vironmäeltä (os. ks. lehtemme 
etukannen sisäsivu). 

Joululahjoista puheen ollen sellaiseksi 
sopinee myös Inkeriläisten Viesti. 

Tänä vuonna joulukuun numero ilmestyy 
puolet paksumpana, sillä se on 20-vuotis- 
juhlanumero. Tänä vuonnahan tulee ku- 
luneeksi kaksikymmentä vuotta siitä, kun 
lehtemme ensi kertaa ilmestyi. Sen jäl- 
keen ovat sen koko ja muoto pariinkin 
kertaan muuttuneet, mutta periaate on silti 
pysynyt samana: se on hengeltään isän- 
maan ja kotiseudun kulttuuriperinteitä 
vaaliva ja kunnioittava lehti ja siksi mo- 
nille yhä rakas. Niin ainakin toivoo 

Toimitussihteeri 

AJANKOHTAISIA 
ILMOITUKSIA 



HELSINGIN PAIKALLISOSASTO 

Koko perheen JOULUJUHLAA vietetään 
Agricolan kirkon seurakuntasalissa 10. 12. 
78. Tilaisuus alkaa klo 13.00 joulumyy- 
jäisillä ja jatkuu klo 14.00 joulu juhlatilai- 
suutena. 

Tammikuun kuukausitilaisuus on 28. 1. 
79 klo 14.00 Inkerikodissa. Kaikkiin tilai- 
suuksiin: TERVETULOA. 



TURUN PAIKALLISOSASTO 

Vuoden 1978 juhlatilaisuudet Karjalais- 
ten talolla Itäpellontie 2 pidetään seuraa- 
vasti : 

Joulujuhla 26. 12. 



TAMPEREEN PAIKALLISOSASTO 

Osastomme kuukausitilaisuudet pidetään 
10. 12. sekä vuosikokous 14. 1. Kaikki ti- 
laisuudet alkavat klo 14 Kalevan kirkon 
huoneessa n:o 9. Tervetuloa! 

Johtokunta 

SEUKKOSEURA 
KOKOONTUU 

Inkerikodissa torstaina 30. marraskuuta, 
jolloin vietetään pikkujoulujuhlaa. Joulu- 
kuussa pidämme tauon, tammikuun tilai- 
suuksista ilmoitetaan myöhemmin. Kaikki 
tilaisuudet alkavat klo 13.00. 

Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
mintaa koskeviin tiedusteluihin. 



Tilaa asiamiehiltämme 
Inkeri-aiheista kirjallisuutta 
Levitä Inkeri-tietoutta 



Sulo Haltsonen ym. 




Äänilevyjä 






Inkerin suomalaisten historia 60, — 


(70 kr) 








Saini Laurikkala 




Inkerikuoro 






Rovasti S. J. Laurikkalan 




Nouse Inkeri ym. 




11,— (15 kr) 


elämänkerta 21, — 
Aapo Iho 
Hietajyvä, valitut runot 15, — 


(25 kr) 
(20 kr) 


Lauri Santtu 
Murrejuttuja 




11,— (15 kr) 


Helli Suominen 

Mooses Putron elämäkerta 5, — (10 kr) 
Isien Usko, muistojulkaisu 10 kr 
Postikortti, Haaparannan muistolaatta 2 kr 


Inkerin vaakunoita 
Inkerin lippuja 
Inkerin postimerkkejä 


sarja 


6,— 

5,— 

40 — 


Postikortti, örebron muistokivi 


2 kr 


Adresseja 




10,— 


Kemppi: Fenno-Ingrian lauluja 


5 kr 








Kemppi: Ristiltä ripille 


10 kr 


Inkeriläisten Viesti vuodeksi 1979 olisi syy- 


Kemppi: Ingeris dödskamp 


10 kr 


tä tilata. Hinta 25, — 


(30 kr). 





Vammala 1978. Vammalan Kirjapaino Oy. 



inkeriläisten viesti 



l"U^- *~<CCl 2 / 2. > o 1 J ) 




20-vuotisjuhlanumero 



inkeriläisten viesti 



TOIMITUS: Päätoimittaja: 

Matti Vironmäki, puh. 631 285 

Toimitussihteeri : 

Anja Luoma, puh. 892 460 (iltaisin) 
Koivikkotie 6, 01620 Vantaa 62 
(toimituksen osoite) 

KONTTORI: Inkerikoti, Karjalatalo, Käpylänkuja 1, 

00610 Helsinki 61 
Puh. 793 796 

Postisiirtotili Hki 30636-4 
Auki maanantaisin klo 16.30 — 18.30 

TILAUSHINTA: 25 mk/vsk. kotimaassa, Ruotsissa 30 kr. 

ILMOITUSHINNAT: 1/1 sivu mk 200,— 

1/2 » » 120,— 
1/4 » » 70,— 
Kuolinilmoitukset 30, — 
Kiitos- ym. ilm. 20, — 
Kuva ilmoituksessa 45, — 
Osoitteenmuutos 5, — 

PÄÄASIAMIES Armas Paakkonen 

RUOTSISSA: Tingsgatan 4 B 

50253 Boräs. Puh. 633/101 850 

Postisiirtotili 626047-5 

PÄÄASIAMIES Hannu Vironmäki 

SUOMESSA: Tehtaankatu 5 E 43, 00140 Helsinki 14 

Puh. 662 668 
Postisiirtotili 416608-9 
Lehti ilmestyy kerran kuukaudessa 

Kustantaja ja julkaisija: 
INKERILÄISTEN YHDISTYS R.Y. 



KANSIKUVA KERTOO: Kuin kirkko ikään kohoaa Eiiel Saarisen kartanolinna Hvitträsk- 
järven yläpuolella. Siellä Inkerin maisemissa kasvanut arkkitehti teki tovereineen suuren 
osan elämäntyöstään (ks. Kirjoitus s. 12). 



Jussi Kuoppala 



Jumala on rikas antaja 



Joku voi heti otsikon luettuaan nous- 
ta vastarintaan: Minulta hän on pikem- 
min ottanut. Jonkun rakas omainen 
kuoli. Jälkeen jääneet riitelevät siitä 
vieläkin Jumalan kanssa. Toinen sa- 
nottiin työpaikastaan irti. Uutta ei 
ole löytynyt. Kolmannen terveys on 
äkkiä romahtanut. Monien kotiseudut 
ja vainajien leposijat ovat tavoittamat- 
tomissa raukkojen rajojen takana. Tä- 
mä maailma on saattanut monesta al- 
kaa äkkiä tuntua epätodelliselta ja vie- 
raalta. Jo Job tunnusti: Jumala otti. 
Sitä vastaan ei voi väittää nytkään. 
Sen uhallakin on kuitenkin totta: Ju- 
mala on rikas antaja. 

Jouluna tämä totuus humisee ylis- 
tyksenä läpi kristikunnan: 

— Nyt Jumalalle kunnia, kun antoi ai- 
noon poikansa. 

Jotakin me jo koimme siitä, mitä si- 
sältyy tähän lahjaan: »Teille on synty- 
nyt Vapahtaja.» Sen täyttä antia me 
vasta aavistelemme ja odotamme iloi- 
sella toivon mielellä. 

On kuin Jeesus olisi katsellut meidän 
hyörinäämme jouluna, kun hän sanoi: 

— Te, jotka olette pahoja, osaatte an- 
taa lapsillenne hyviä lahjoja. 

Jouluna pahatkin ovat hyviä. Mo- 
net sellaiset kädet, jotka ovat kenties 
viisikymmentä viikkoa vuodessa käh- 
mineet itselleen ja kouristuksenomai- 
sesti suojelevat kokoon saamaansa, 
avautuvat antamaan. Älköön kukaan 
astuko estelemään, kun Jeesuskin iloit- 
see tästä antamisesta! On kuin hän 
hymyssä suin katselisi, kuinka meidän, 
jotka olemme pahoja, lahjamme kulke- 
vat kädestä käteen, kukkakaupoista 



kotien oville ja joulupukin laukusta 
lastenkamareihin, kuinka niitä kulje- 
tetaan kiirehtivien kulkijoiden kaina- 
loissa, ostoslaukuissa ja tavaratelineis- 
sä autojen katoilla. Vaikka me jonkin 
vanhan perinteen nojalla kyselemme ja 
panemme joulupukinkin kyselemään 
antamisen ehtoja: »Onko täällä kilt- 
tejä lapsia?» me toimimme silti toi- 
sin. Rakkaus ei lajittele. Se antaa 
kyselemättä ja tuhlaa tutkimatta saa- 
jan sydämen salaisuuksia. Pahatkin 
saavat. Jouluna vanha sananlaskukin 
tuntuu valehtelevan, kun se väittää, 
että vahingonilo on iloista puhtain. 

Jos meitä ihmisiä sipaisee jouluna 
antamisen ilo, Jumalallakin on sitä. 
Jeesushan sanoi katsellessaan ihmisten 
antamia lahjoja: 

— Kuinka paljoa ennemmin teidän 
Isänne, joka on taivaissa, antaa sitä. 
mikä hyvää on, niille, jotka sitä hä- 
neltä anovat. 

Huomaa nyt nämä kaksi sanaa: pal- 
joa ennemmin. Me emme ehdi vielä 
pyytääkään, kun Jumala jo antaa. Hän 
antaa alttiimmin kuin armainkaan isä 
rakkaalle lapselleen. Hän antaa Jee- 
suksessa Kristuksessa meille sydämen- 
sä, itsensä. Siinä on lämmin, sula 
paikka jäisessä maailmassa. Kuinka 
saisimme osaa tästä lahjasta tänä jou- 
luna? 

Pieni karjalaispoika tuli maaseudun 
kauppaan. Avoin rusinalaatikko oli 
näkösällä. Kauppias huomasi, että poi- 
ka katseli sitä, arvasi hänen ajatuk- 
sensa ja kehotti häntä ottamaan siitä. 
Kun mitään ei tapahtunut, kauppias 
kysyi: 



Joulumuistoja 



Näin syntyi jouluvirsi 
»Enkeli taivaan . . .» 



Muistoja on monenlaisia 

kalliista joulujuhlasta. 

Silti joulu oli suuri juhla, vaikka ei edes 

silloin ollut kunnon lelpäpaiasta. 

Istumme lasten kanssa yhdessä pienen 

lampuntuikun valossa. Rauha 

ja pyhä hiljaisuus 

vallitsi siinä pienessä asuintalossa. 

Silloin sitäkin kirkkaammin loisti meille 
tuo Betlehemin tähti. Hartaammin kuin 
koskaan ennen joulurukous sydämistä lähti. 

Nämä ovat sota-ajan muistoja, mutta silti 
ne säilyy aina. Sodan jälkeen on vietetty 
monet kymmenet joulut, eikä ne murheet 
enää mieliä paina. 

Kiitos olkoon Vapahtajallemme tänäkin 
jouluna vielä. Monin verroin raikkaamin 
kerran sitten soi Isän kotona siellä. 

LM 



— Miksi et ota? 

— Ota sinä ja anna! Sinulla on suu- 
rempi koura. 

Pojan ongelma on meidän ongel- 
mamme jouluna. Tunnelmaa voi loih- 
tia, elämää ei. Ihminen ei voi ottaa 
mitään, ellei hänelle taivaasta anneta. 
Kouramme on siihen liian pieni. Mi- 
tähän jos sanoisimme Jumalalle: Ota 
sinä ja anna isolla kourallasi. Kun hän 
antaa, sydämet ylentyvät Jumalan puo- 
leen. Niinhän tapahtuu, kun Jumala 
antaa Pyhän henkensä, hyvän lahjan- 
sa, kaiken eläväksitekijän sitä anoville. 

Sitten mekin jaksamme avata nyrk- 
kiin käpristyneet kätemme ja antaa 
saamamme eteenpäin Jumalan, rikkaan 
antajan juoksupoikina ja -tyttöinä. 



Oli neljännen adventtisunnuntain ilta ja 
vuosi 1535. Martti Lutherin astuessa ulos 
Wittenbergin linnan kirkosta juoksi pieni- 
kokoinen mies kiireissään häntä vastaan. 
Mies oli kaupungin soittaja, jonka tehtä- 
vänä jouluaattona kuului kuoropoikiensa 
kanssa laulaa kirkon tornissa jouluvirsi. 
»Herra Tohtori, onko teillä sellaista virttä, 
jonka tänä vuonna voisin soittaa? Kuoro- 
poikani eivät oikein ymmärrä latinalaista 
virttä», tiedusteli soittaja. Luther lupasi 
hankkia sellaisen. 

Kotiin tultuaan Luther istahti kirjoitus- 
pöytänsä ääreen, luki. mietti ja kirjoi ttL 
Sitten hän otti esille luuttunsa, jota hän 
soitteli ja soitteli ja viimein kirjoitti nuo- 
tit paperille. Seuraavana päivänä hän teki 
samoin. Illan tultua hän nousi tuoliltaan, 
kutsui vaimonsa ja lapsensa luokseen. Ja 
heidän kaikkien hartaasti kuunnellessa 
Luther nyt ensi kerran lauloi tuon syvän, 
vakavan jouluvirren: * Enkeli taivaan». 
Jouluaattona, kun ilta oli hämärtynyt, as- 
kareet kodeissa jo päättyneet ja kaupun- 
ki valmistautunut suuren juhlan viettoon, 
kaikui yhfäkkiä niin ihmeen ihanana, ai- 
van kuin enkelkuoro taivaasta, korkeasta 
Wittenbergin kirkon tornista: 

»Enkeli taivaan lausui näin: 
Miks' hämmästyitte säikdhtain? 
Mä suuren ilon ilmoitan 
maan kansoille nyt tulevan * 

Kuolemattoman jouluvirtemme on saksan- 
kielestä suomen kielelle kääntänyt Maskun 
kirkkoherra Hemminki v. 1605 eli samana 
vuonna, jolloin hän toi sen suomalaiseen 
virsikirjaamme. Virren suomennosta täs- 
mensivät vielä 1800-luvun jälkipuoliskolla 
sekä Elias Lönnrot että kansanrunou- 
temme tutkija Julius Krohn. 

Itsekunkin yhtyessä tänä jouluna vei- 
saamaan Lutherin jouluvirttä hän samal- 
la liittyy ikäänkuin sukupolvien kuoroon, 
jonka laulajat kautta vuosisatojen ovat 
näin joulujansa juhlistaneet- 
Lähteet: Teol. tri E. Knrki-5;y^vrr haastattelu. 
B. H. Päivänsalo: >Raainarr^a Lsiisille selitettynä». 

Heljä Huttunen 



Kaapre Tynnin 100-vuotismuisto 



Viime vuoden lopulla vielimme suku- 
laispiirissä isäni Kaapre Tynnin syntymän 
satavuotismuistoa. Kaapre Tynni oli Kolp- 
panan seminaarin viimeinen johtaja ja ko- 
ko sydämeltään Inkerin mies. Niinpä lie- 
nee aiheellista myös inkeriläisten lehdessä 
omistaa hänelle ja hänen seminaarilleen 
pieni muistelma. 

Kaapre Tynni syntyi Kolppanan pitäjän 
Sakoskan kylässä 26. lokakuuta 1877 v.l., 
mikä päivä uutta lukua on marraskuun 
seitsemäs. Vanhemmat, Joonas ja Sofia 
Tynni, antoivat kastaa hänet äidinisän 
Kaapre Mannisen kalmaksi. Mutta koska 
Inkerin kirkko Ruotsin vallan ajoilta oli 
saksankielinen, tuli kirkonkirjaan nimen 
vieraskielinen muoto Gabriel. 

Isäni kävi kansakoulun Kolppanan kir- 
konkylässä, n. kolmen kilometrin päässä 
Sakoskasta. Koulu oli Inkerinmaan van- 
hin kansakoulu, perustettu Pieneen Hatsi- 
naan vuonna 1785 ja sieltä siirretty Kolp- 
panan kirkolle. Koulutalo sijaitsi aivan 
Kolppanan seminaarin vieressä. 

En tiedä, liikkuiko isäni mielessä jo hä- 
nen kansakoulua käydessään aavistus siitä, 
miten merkitykselliseksi seminaari tulisi 
hänen elämässään. Selvä päätös seminaa- 
riin pyrkimisestä syntyi hänen ollessaan 
rippikoulussa Spankkovassa, Juho Saari- 
sen pappilassa. Päätökseen vaikutti suu- 
resti rippikoulutoverin, jo kansakouluaikai- 
sen ystävän, Juhana Peräläisen esimerkki. 

Juhana Peräläinen oli myös Kolppanan 
poikia, syntynyt Salusin kylässä. Hän oli 
viisas poika, toimissaan perinpohjainen ja 
uuttera, ja jo varhain hän oli selvillä siitä, 
mihin elämässään pyrki. Seminaarin käy- 
tyään hän jatkoi opintoja ja suoritti Hel- 
singin yliopistossa kandidaattitutkinnon. 
Suomessa hän tutustui sosialismiin, joka oli 
vasta kehkeytymässä. Sen ympärillä hohti 
vielä nuoruuden viattomuus, ja sen aatteil- 
la oli kaikki toivon värit. Juhana Perä- 
Iäinen omaksui sen opit eikä myöhempien 



kovien kokemustenkaan jälkeen niistä luo- 
punut. Inkerissä hän teki kansanvalistus- 
työtä sekä puhujana että lehtimiehenä, ja 
kun Pietarin Suomalainen Yhteiskoulu saa- 
tiin perustetuksi, tuli hänestä sen johtaja. 
Juhana Peräläinen oli isäni parhaita ystä- 
viä ja hänen taistelu vuosiensa kumppani. 
Myöhemmin Suomessa Juhana Peräläinen 
hoiti Suomen Sosialidemokraatin Venäjän- 
osastoa; lukijat tunsivat hänet nimimerkillä 
Ortodoksi. 

Kolppanan seminaari oli perustettu 1863, 
kohta maaorjuuden lakkauttamisen jälkeen. 
Sen mallina oli Etelä-Virossa toimiva, Lii- 
vinmaan ritariston ylläpitämä Valgan se- 
minaari. Seminaarihankkeen etunenässä 
olivat Inkerin papit, ja heistä muodostettiin 
seminaarin ensimmäinen 5-henkinen johto- 
kunta. Myöhemminkin seminaarilla oli on- 
ni saada johtoonsa monta etevää pappis- 
miestä. Kaksi ensimmäisen johtokunnan 
papeista, Moloskovitsan kirkkoherra Karl 
Edvard Palander sekä Hatsinan kirkkoher- 
ra Edvard Leopold Jiirgensen, toimivat joh- 
tokunnassa vielä silloin, kun isäni kirjoit- 
tautui seminaarin kymmenenteen oppilas- 
vuoroon. 

Seminaarin perustamisaika oli kansallis- 
romantiikan aikaa. Elias Lönnrot, joka 
vuonna 1844 vieraili Kattilan pappilassa, 
sanoi kirkkoherran yhdeksänvuotiaalle po- 
jalle Oskar Groundstroemille merkitykselli- 
sen lauseen: »Sinusta tulee Inkerin kansan 
sammontakoja.» Poika muisti lauseen koko 
ikänsä. Kun hänestä tuli seminaarin en- 
simmäinen johtaja, hän otti työnsä kutsu- 
mustehtävänä ja velvoitti oppilaansakin te- 
kemään kaikkensa »tämän kurjan kurjan, 
mutta kalliin Inkerin kansan hyväksi». 
Hänen puolisonsa Engla Groundstroem an- 
toi myös tukensa maakylistä tulleiden poi- 
kien sivistämiseksi ja kasvattamiseksi. 

Kaapre Tynni tuli Kolppanan seminaarin 
oppilaaksi sen kolmannen johtajan, mais- 
teri Pietari Toikan aikana. 



Pietari Toikka oli syntynyt Inkerin Hie- 
tamäellä 1862, käynyt Jyväskylän Klassilli- 
sen Lyseon ja suorittanut kandidaattitutkin- 
tonsa Helsingin yliopistossa. Suomessa hän 
oli omaksunut Snellmanin aatteet, ja kun 
hänestä vuonna 1885 tuli Kolppanan semi- 
naarin johtaja, hän juurrutti seminaariin 
suomalaiskansallisen hengen. Pietari Toik- 
kaa hänen oppilaansa nimittivät läpi elä- 
män isä Toikaksi: hänestä tuli heille hen- 
kinen isä ja hän osasi tehdä seminaarin 
heille kodiksi. »Outoina sinne tultiin», on 
isäni kertonut, »mutta haikean ikävän val- 
lassa sieltä erottiin, käytiin viimeisenä päi- 
vänä hyvästelemässä seminaarin jokaista 
soppea». Seminaarin kurssit kestivät nel- 
jä vuotta, ja pojat, jotka tässä sisäoppi- 
laitoksessa viettivät herkkiä nuoruusvuo- 
siaan, kasvoivat yhteisten ihanteiden avul- 
la yhteen. Se oli enemmän kuin toveruut- 
ta: isäni nimitti sitä elämänikäiseksi vel- 
jeydeksi. 

Sillä yhteenkuuluvaisuuden tunne jatkui 
seminaarivuosien jälkeen. Muodostui kau- 
nis traditio: aina kun seminaarista valmis- 
tui uusi opettajapolvi, kerääntyivät entiset 
»seminaarinpojat» yhteen. Kolppanassa oli 
silloin suuri juhla. Juhlavieraita saapui 
Inkerin kaikilta kulmilta, opettajien ja op- 
pilaiden omaisia, sukulaisia ja ystäviä. 
Kolppanan ylevän kauniissa kirkossa pi- 
dettiin julkinen tutkinto, nuorukaisten seis- 
tessä kaaren muotoisena ryhmänä alttarin 
edessä. Ja kun toimitus oli ohi, vietettiin 
opettajien juhla Hatsinan kaupungissa, pe- 
rinteiseen tapaan Verevkinan hotellin isos- 
sa salissa. Nuoret opettajat olivat siellä 
isäntinä vanhemmille, tarjottiin teetä, lau- 
lettiin ja pidettiin puheita. Lopuksi juotiin 
veljenmaljat. »Näin muodostui Inkerin 
opettajisto yhtenäiseksi tavoiltaan, aatteil- 
taan ja pyrkimyksiltään», kertoi isäni. Mie- 
let olivat korkealle virittyneet taipaleelle 
lähdettäessä, ja vaikeuksien tullessa voi- 
tiin luottaa työtoverien veljelliseen tukeen. 

Kaapre Tynni sai Kolppanan seminaa- 
rista opettaja- ja lukkaritodistuksen vuon- 
na 1900 ja pääsi opettajaksi Katrinahovin 
kouluun, Pietarin laidalla sijaitsevaan suo- 
malaiseen Vallingin kylään. Mutta hän 
päätti jatkaa opintojaan: v. 1902 hän pyrki 
ja pääsi oppilaaksi Pietarin opettajainsti- 
tuuttiin, josta sai v. 1905 porvari- eli kau- 
punkikoulun opettajaoikeudet. Hän toimi 



opettajana Pietarin saksalaisessa orpokodis- 
sa v. 1905, Pietarin suomalaisessa yhteis- 
koulussa 1906 — 1912 ja Pietarin ruotsalaisen 
seurakunnan Pyhän Katarinan kirkkokou- 
lussa v. 1907 — 1911. Opetustoimensa ohel- 
la hän suoritti v. 1912 ylioppilastutkinnon, 
minkä jälkeen siirtyi opiskelemaan Helsin- 
gin yliopistoon ja sai sieltä kandidaattikir- 
jansa v. 1917. 

Vuosisadan alku oh* Pietarissa painosta- 
vaa aikaa. Ilmassa oli lähestyvän myrskyn 
enteitä. Poliisiviranomaiset valvoivat epä- 
luuloisesti kaikkea kulttuuri toimintaa. 
Kaapre Tynnl joutui heti mukaan Pietarin 
suomalaisten kulttuuripyr in töihin. Alku- 
raittiusseuran johtokuntaan hän tuli ensin- 
nä v. 1903 ja pysyi siinä miltei keskeytyk- 
settä. Kun alettiin puuhata P. Marian 
kirkkokoulun muuttamista Pietarin suoma- 
laiseksi yhteiskouluksi, valittiin hänet yh- 
teiskoulun kannatusyhdistyksen puheen- 
johtajaksi. Vuonna 1906 koulu sitten saa- 
tiinkin aikaan. 

Vanhoina aikoina pidettiin Venäjän kan- 
san keskuudessa tsaaria suorastaan juma- 
lallisena olentona. On kuvaavaa, että vie- 
lä vuoden 1900 kutsunnassa oli muudan so- 
tamies, joka kertoi kotikylässään uskotta- 
van, että tsaarilla oli siivet. Mutta Venä- 
jän — Japanin sota murensi ratkaisevasti 
tsaarin arvovallan. Koko hallintojärjestel- 
män mädännäisyys. virkamiesten lahjotta- 
vuus, petollisuus ja huolimattomuus tuli- 
vat selvästi näkyviin. Vuoden 1905 lakot 
ja mellakat, suoranainen vallankumouslii- 
ke, pakottivat hallituksen hieman lieventä- 
mään poliisivallan otetta, joka oli pitänyt 
maata puristuksessaan. Lyhyen aikaa pu- 
halsivat vapaammat tuulet. 

Kaapre Tynni perusti tuolloin sanoma- 
lehden, jolle hän antoi nimen Uusi Inkeri. 
Ennestään ilmestyi suomenkielinen lehti 
Inkeri, jonka sävy oli vakava ja hengelli- 
nen. Uusi Inkeri ryhtyi voimakkaasti aja- 
maan maallisempia asioita. Sen rohkeat 
kirjoitukset herättivät pian sensuurin huo- 
miota, toimittaja kutsuttiin kuulusteluun ja 
lehti lakkautettiin. Kaapre Tynni perusti 
silloin uuden lehden, Nevan, jonka päätoi- 
mittajana hän oli vuoteen 1910 asti. Työ- 
toveri Aapo Vesikko ryhtyi hänen jälkeen- 
sä päätoimittajaksi, ja lehti ilmestyi aina 
vuoteen 1918. Kaapre Tynni avusti lehteä 
jatkuvasti. 

Kolppanan seminaarin 20. oppilasimoro 2896 — 2900. Henkilöt x/lärivissä vasemmalta (opetta- 
jia): tuntematon, Pietari Toikka, Fredrik Heiskanen, Paavali (Paavo?) Laamanen. Seuraavat 
rivit imsemmalta oikealle: Evert Hjalmar Sau-Kallio (s. 10. 12. 1880 Pietarissa), tuntematon, 
tuntematon, Johannes Karvonen (s. 9. 1. 1880 Raudussa), Verner Mannsten (tai Manst4n; toim. 
huom.) (s. 7.8.1879 Valkeasaaressa), Kaapre Tynni (s. 26.10.1877 Kolppanan Ala-Sakoskassa), 
Juho Pentikäinen (s. 25. 7. 1879 Vuoleella), Pekka Braks (s. 27. 4.1881 Liissilässä), tuntematon, 
Antti Inkinen (s. 14. 10. 1880 Pietarissa), tuntematon, tuntematon, Aatami Savolainen (s. 12. 
2. 1882 Kolppanassa), Juho Haverinen (s. 18. 2. 1876 Vuitegrassa r Aunuksen läänissä), tunte- 
maton, tuntematon, Pekka Hyvönen (s. 1.2.1880 Hietamäellä), Juhana Tikka (s. 29.11.1879 
Spankkovassa). Valokuva Suomen Kansallismuseon kokoelmista. 



Nämä Pietarin-vuodet olivat hänen elä- 
mässään hyvin aktiivisia vuosia, niin ak- 
tiivisia kuin valtiollinen painostus suinkin 
salli. Hänen laatimiensa puheiden, esitel- 
mien ja artikkelien määrä on suuri; hänen 
valtiollinen ja yhteiskunnallinen harrastuk- 
sensa kasvoi vuosi vuodelta. Hän käsit- 
teli koulutuskysymyksiä, raittiusasiaa, nais- 
asiaa, sosialismin tavoitteita. Kun Venäjän 
sorronalaisen kansan äärimmäinen kurjuus 
oli päivittäin silmien edessä, oli luonnollista 
toivoa uusien oppien tuovan valoa näiden 



sorrettujen elämään. »Ei kenenkään ihmi- 
sen elämän päämääräksi riitä vain oman 
kansallisuutensa säilyttäminen», kirjoitti 
Kaapre Tynni. »Aikana, jolloin Venäjän 
parhaat pojat ja tyttäret kamppailevat kär- 
sivän kansansa vapauttamiseksi, meidän 
inkeriläisten on Venäjän vähemmistökan- 
sana otettava osavastuu valtakunnan asi- 
oista.» 

Aika oli julmaa. Hirvittävät terroriteot 
ja hirvittävät rangaistustoimenpiteet täyt- 



tivät päivittäin monta sanomalehden sivua. 

Maaliskuussa, isäni lopetellessa lukujaan 
Helsingissä, puhkesi Venäjällä kauan odo- 
tettu valtiollinen rajuilma. Tsaarivalta 
luhistui kuin itsestään. Kaapre Tynni kii- 
ruhti Inkeriin, ja inkeriläisten edustajako- 
kous nimitti suuren innostuksen vallitessa 
hänet Kolppanan seminaarin johtajaksi. 

Kolppanan seminaari oli tähän mennessä 
jo suorittanut valtavan määrän kansallista 
työtä. Kun se perustettiin, oli maassa vain 
kymmenkunta suomalaista kansakoulua. 
Kirkkoa lukuunottamatta ei ollut mitään 
muitakaan kulttuurilaitoksia. Vuoteen 1917 
mennessä seminaari oli valmistanut yli 250 
opettajaa. Näiden työn tuloksena maassa 
oli suuri määrä kouluja, lauluseuroja, rait- 
tiusyhdistyksiä, osuuskuntia, laulukuoroja, 
soittokuntia. Kaikki tämä, jopa palokun- 
tien toiminta, oli välillisesti tai välittömästi 
Kolppanan seminaarin vaikutusta. Pidet- 
tiin valistustilaisuuksia ja laulujuhlia, joi- 
hin kokoontui tuhansittain osanottajia In- 
kerin eri puolilta. Oli syntynyt inkeriläi- 
nen kansallistunne. 

Voin elävästi kuvitella uudistushenkisen 
isäni mielentilan hänen ottaessaan tuona 
ajankohtana hoitoonsa tämän Inkerin hen- 
kisen elämän keskuksen. Se oli varmasti- 
kin hänen elämänsä onnellisinta aikaa. 
Näyttihän siltä kuin hän vihdoinkin olisi 
voinut esteettä alkaa elämäntyönsä, jota 
tsaarivallan lukemattomat padot olivat sii- 
hen asti pidätelleet. Oli kuin virta olisi 
syöksähtänyt vapaaksi. »Hänen voimakas 
persoonallisuutensa oli mukana lähes kai- 
kissa Inkerin tapahtumien ratkaisevissa 
vaiheissa seuraavina vuosina», kirjoittaa 
maisteri Pekka Melkko hänestä teoksessa 
Inkerin suomalaisten historia. 

Isäni kuvasi vuoden 1917 kevättä vuonna 
1929 julkaisemassaan teoksessa Kymmenen 
kohtalokasta vuotta seuraavin sanoin: 

»Kun näin kymmenen vuoden takaa ajat- 
telee elettyjä aikoja, niin aina ja aina paiaa 
mieii vuoteen 1917, sen vallankumoukselli- 
seen kevääseen ja kesään. Ihmeellinen ai- 
ka oli se koko sen maan elämässä eikä vä- 
hemmin Inkerin! — Innokkaasti, rohkeas- 
ti ja varmasti kävi silloin Inkerin suoma- 
lainen kansa, ei yksin sen sivistyneistö vaan 
tämän mukana itse kansa sen valveutu- 
neimmissa edustajissa takomaan elämänsä 
onnea.» 



Kolppanan seminaarin suorittama kan- 
sallinen kasvatustyö ja inkeriläisten sano- 
malehtien valveuttava toiminta näyttivät 
tällä hetkellä vaikutuksensa: Inkerin suo- 
malainen kansa oli herännyt ja valmis ot- 
tamaan vastuun omista asioistaan. Kaksi 
suurta edustajakokousta, huhtikuussa ja 
syyskuussa, määrittelivät tavoitteet ja va- 
litsivat keskustoimikunnan toteuttamaan 
Inkerin kansallista rakentamista. Kaapre 
Tynni valittiin tämän toimikunnan puheen- 
johtajaksi. Kolppanan seminaari laajen- 
nettiin neliluokkaiseksi mies- ja naissemi- 
naariksi, joka tulisi päästämään oppilaita 
joka vuosi. Suunniteltiin ja pantiin alulle 
itsenäinen kansallinen koululaitos, perus- 
tettiin kaksi kansanopistoa, Haapakankaal- 
le ja Toksovaan, muodostettiin nuorisoseu- 
raliitto, johon paikalla liittyi 17 nuoriso- 
seuraa. Suunniteltiin myös jo kunnallis- 
liittoa. 

Lokakuun tapahtumien jälkeen tämä toi- 
minta vaikeutui. Valtaanpäässeet tunsivat 
epäluuloa tällaisia kansallisia tavoitteita 
kohtaan: he pitivät niitä pikkuporvarini - 
suutena. Voitiin kuitenkin vielä jatkaa: 
perustettiin oma kirjapaino Sampo laajan 
kansankannatuksen varaan : kuntakokouk- 
set ja yksityiset kansalaiset ostivat kirja- 
painon osakkeita. Muudan kansanmies sa- 
noi sen perustamisen tuntuvan siltä kuin 
aurinko olisi noussut. Pantiin alulle Inke- 
rin suomalaisten kuntien liitto ja asetettiin 
sitä edustamaan Inkerin Kansanvaltuusto: 
tämä tuli korvaamaan viranomaisten ha- 
jotlamaa keskustoimikuntaa. Seurakun- 
tien eduslajakokouksissa valmisteltiin In- 
kerin konsistoria, synodia ja seurakuntien 
paikallisen hallinnon uudistamista. Kun- 
tien ja piirikuntien kokouksissa inkeriläi- 
set ponnistelivat sitkeästi ja yksimielisesti 
saadakseen neuvostoihin puolueettomien 
talonpoikien edustuksen. 

Kaikki tämä toiminta kehkeytyi esiin 
hämmästyttävän nopeasti ja varmasti. In- 
keriläiset olivat kypsiä saamaan itsehallin- 
non omassa kulttuuripiirissään: itse asiassa 
Neuvostoliiton perustuslaki sen heille lupa- 
sikin. Separatistisia pyrkimyksiä heiliä ei 
ollut. He olivat valmiit hyväksymään osan- 
sa Venäjän vähemmistökansana. He ra- 
kastivat ja vaalivat omaa kansallisuuttaan, 
mutta eivät tunteneet ns. kansallis vihaa : 

olivathan he vanhastaan olleet Venäjän sor- 
retun kansan kärsimystovereita. 

Koko tämä kaunis kehitys sortui epä- 
luuloihin, ristiriitoihin, lopulta aseelliseen 
taisteluun, yhä syvenevään kansalliseen on- 
nettomuuteen. 

Kolppanan seminaarin toiminta kävi lä- 
hivuosina mahdottomaksi. Huhtikuussa 
1920 Kaapre Tynnin oli jätettävä seminaa- 
ri ja siirryttävä Suomeen. Sotatapahtu- 
mien alkaessa hän palasi Inkeriin ja hoiti 
siviilihallintoa, pyrkien huolehtimaan sivii- 
liväestön elintarvehankinnasta ja pannen 
kouluja käyntiin. Mutta tämäkin vaihe 
päättyi pian. Suomen ja Neuvostoliiton 
välirauhanneuvotteluissa Kaapre Tynni oli 
paikalla inkeriläisten edustajana ja pyrki 
saamaan inkeriläisten toiveita kuuluviin. 
Samaten hän Tartossa inkeriläisten lähe- 
tystön johtajana yhdessä Jukka Tirrasen 
ja Mikko Pitkäsen kanssa koetti saada rau- 
hansopimukseen Inkerin itsehallintoa kos- 
kevan pykälän. Se ei kuitenkaan onnistu- 
nut 

Kaapre Tynni pysyi Inkerin miehenä ko- 
ko ikänsä. Kolppanan seminaarin viimei- 
nen oppilasvuoro suoritti opintonsa hänen 
johdollaan Suomessa loppuun, ja heistä tuli 
opettajia Suomen kouluihin. Kaapre Tyn- 
ni itse opetti suomalaisissa kouluissa kol- 
misenkymmentä vuotta. Suomessa hän 
ei puuttunut sisäpolitiikkaan. Sosialis- 
mi, jolta hän nuoruudessaan oli toivonut 
paljon, oli tuottanut hänelle katkeran pet- 
tymyksen; hän kannatti täällä lähinnä kan- 
sallista edistyspuoluetta. Raskaan koulu- 
työn ohella hän oli aina valmis inkeriläis- 
ten rientoihin. Hän toimi inkeriläisten jär- 
jestöissä ja suoritti pitkän päivätyön Inkeri- 
tietoisuuden levittämisessä ja inkeriläisten 
puolestapuhujana. »Totisesti siitä asti kun 
lähdin seminaarista v. 1900», kirjoitti hän 
1. 1. 1935 ystävälleen Aapo Iholle, »ylin ja 
kaikki käsittävä harrastukseni oli tämä 
kansamme asia. Se täytti elämäni. Yksi- 
tyinen elämäni sai sopeutua sen työn puit- 
teisiin, jota tämä harrastukseni velvoitti 
tekemään. Niin on ollut siellä, niin on 
vaikka muuttuneissa oloissa laita täällä.» 

Kaapre Tynni kuoli 3. 2. 1953. Kolp- 
panan seminaaria ei ole enää. Tuli tu- 
hosi sota-aikana molemmat seminaarira- 
kennukset, uuden komean talon, jossa si- 
jaitsivat luokkahuoneet ja oppilaiden asun- 



not, sekä kodikkaan vanhan rakennuksen, 
ensimmäisten muistojeni lapsuudenkodin. 
Sota myllersi varjoisan kirkkomaan, jolla 
seminaarin oppilaat usein käyskelivät kurs- 
sikirjat käsissä. Kirkon torni on katkaistu, 
ja kirkosta itsestään ovat paikkakunnalle 
muuttaneet uudet asukkaat repineet ra- 
kennustarpeita. Missä on alttari, jonka 
ääressä Inkerin vasta valmistuneet opet- 
tajat seisoivat juhlallisin mielin? 

Mutta seminaarin muisto elää inkeriläis- 
ten sydämissä. Enkä tahtoisi ajatella, että 
sen suorittama työ jota venäläiset tarkas- 
tajatkin aikanaan kiittivät, olisi täysin huk- 
kaan mennyt. 

»Parasta maailmassa on työ», sanoi Jörn 
Uhl, Gustav Frenssenin kuvaama, saman- 
nimisen romaanin päähenkilö. Isäni luki 
Jörn Uniin tarinan Pietarissa vuosisadan 
alussa, nuorena opettajana, ja se teki hä- 
neen lähtemättömän vaikutuksen. »Se on 
suurenmoinen kirja», sanoi hän minulle 
kerran kolmikymmenluvulla, ja hänen kas- 
voilleen leimahti muiston herättämä innos- 
tus. »Kun luin sen, päätin ryhtyä opiske- 
lemaan». 

Isäni on voinut paljossa samastaa it- 
sensä tuohon friisiläiseen talonpoikaisnuo- 
rukaiseen, joka ponnisteli pitääkseen koti- 
taloaan pystyssä ja jonka sydämessä paloi 
kaipaus kirjojen maailmaan. Ja kun Jörn 
Uhl aikamlehenä ryhtyi toteuttamaan tuo- 
ta torjuttua haavetta, kirjailija kertoo hä- 
nen ajatuksistaan sanoilla, joissa olen kuu- 
levinani isäni äänen: 

»Pitää alkaa alusta vain ja uskoa hy- 
vään — . Niinpä uskallan sen. Ja ellen 
täällä enää voi tietojani käyttää, kun olen 
liika vanha jo tai jos kuolen ennemmin, 
niin on kai Jumalalla tuolla ylhäällä teitä 
rakennuksen alla, tai kaivauttanee hän 
vielä valmistumattomissa maailmoissa sy- 
vänteitä, hietasärkkiä ja kanavoita ja voi 
sijoittaa minut kaivospäällysmleheksi tai 
sulunvar ti jaksi jonnekin. Heitänpä mitta- 
nuorani aina tähtiin asti ja teroitan la- 
piotani urakkatyötä varten Linnunradalla. 
Annanpa itseni leikkiin, kuin olisin kuusi- 
toistavuotias vielä.» 



Aale Tynni- Haavio 

Inkerin Ukot 



Viestin toimitus pyysi minulta kirjoitus- 
ta Inkerin Ukoista, joista lehdessämme on 
ollut pari kertaa tietoja. 

1920-luvun puolivälissä päättivät eräät 
Inkeristä kotoisin olleet miehet Helsingis- 
sä kerääntyä muistelemaan synnyinseutu- 
jaan. Kerääntyminen tapahtui vuorotellen 
kunkin kotona. Kysymyksessä ei ollut mi- 
kään yhdistys; muita sääntöjä ei ollut kuin 
se, että kaikki olivat 50 vuotta täyttänei- 
tä ja kotoisin Inkeristä. Setäni Pietarin 
luona Helsingissä sain kodin ja tilaisuu- 
den käydä koulua ja jatkaa opiskelua yli- 
opistossa saavuttuani Suomeen. Hän pyy- 
si minua osallistumaan ukkojen tilaisuu- 
teen kodissamme, mikä oli minulle mieluis- 
ta sillä täten sain tilaisuuden tutustua tun- 
nettuihin inkeriläisiin. Inkerin Ukkojen ti- 



laisuuksiin kerääntyi tavallisesti kymmen- 
kunta miestä. Aluksi keskusteltiin päivän 
tapahtumista ja juotiin kahvit, mutta koh- 
ta jutut kääntyivät Inkerin muistelemi- 
seen ja paahkuroimista riitti tuntikausik- 
si. Sodan aikana eikä sotien jälkeen muu- 
tamaan vuoteen keräännytty, mutta 1940- 
luvun lopulta lähtien jatkettiin taas yhdes- 
säoloja, tällä kertaa kahviloissa ja viimei- 
sinä vuosikymmeninä Suomalaisessa Klu- 
bissa. Alla on luettelo ukoista, jotka vuo- 
sien mittaan ovat osallistuneet keskustelu- 
tilaisuuksiin. Luettelossa on runsaasti 
tuttuja nimiä, useimmat manan majoille 
menneitä. Jokaisen kohdalla olisi enem- 
mänkin kerrottavaa, mutta tämä paisut- 
taisi kirjoituksen liian pitkäksi. 



Inkerin ukkojen jäsenet 



Heiskanen Fr. hallintoneuvos, pää- 
ministerin sihteeri; Inkinen Antti, hal- 
lintoneuvos; Jaakkimainen Juho, opet- 
taja; Jaakkimainen Lauri, suomenkie- 
len lehtori; Jaatinen Verner, dipl. in- 
sinööri; Jamalainen Eino, professori; 
Jamalainen Pietari, Suomen postin 
pääjohtaja; Kajanti Caijus, toimitus- 
johtaja; Karvonen Kalervo, maat. ja 
metsät maist; Kekki Antti, ammatti- 
koulun johtaja; Kekki Väinö, toimi- 
tusjohtaja; Kiijärvi Pekka, opettaja; 
Kijanen Pekka, lehtori; Koivistoinen 
Juho, lehtori; Kokka Kaarlo, opettaja; 
Konkka Juhani, kirjailija; Lattu Iisak- 
ki, Kansallisteatterin näyttelijä; Lohi 
Andreas, agronomi; Makara Antti, tek- 
nikko; Makara Yrjö, kauppias; Malm 
Sulo, eversti; Marttinen Toivo, kauppat. 
maist., konttoripäällikkö; Marttinen 
Uljas, johtaja; Metiäinen Aappo, opet- 
taja; Mustonen Juuso, Kolppanan se- 
minaarin opettaja; Peräläinen Juho, 
Pietarin suomalaisen yhteiskoulun joh- 



taja; Raski Jaakko, Tuutarin seurakun- 
nan kirkkoherra, pappina Helsingissä; 
Raski Kauko, silmälääkäri, lääkintä- 
eversti; Raski Reino, majuri; Rokka- 
nen Oskar, kauppaneuvos; Räikkönen 
Paavo, kanttori-urkuri; Saarinen Han- 
nes, pankkiylitarkastaja; Savolainen 
Jukka, dipl. insinööri; Soiva Martti, 
talousneuvos; Tiinus Juho, kapteeni; 
Tirranen Juho, kapteeni; Toikka Juha- 
ni, talollinen, Pietarhovin semstvon 
(maasäätyjen) jäsen; Toikka Pekka, fil. 
kand., Normaalilyseon yliopettaja; 
Toikka Toivo, agronomi, SOK:n osas- 
tonjohtaja; Tynni Kaapre, fil. maist., 
Kolppanan opettajaseminaarin johtaja, 
oppikoulujen lehtori Helsingissä; Vesa 
Juho, konttoripäällikkö; Vesterinen 
Fredrik, opettaja; Vironmäki Matti, ro- 
vasti; Vironseppä Eino, opettaja; Yllö 
Leo, professori, Valtion siementarkas- 
tuslaitoksen johtaja. 

Eino Jamalainen 

»Inkerin Ukkoja». Henkilöt ylärivissä vasammalta oikealle: J. Raski, rovasti; Antti 
Inkinen, hallintoneuvos; J. Mustonen, opettaja; K. Tynni, maisteri; H. Saarinen, 
pankkiylitarkastaja; J. Savolainen, insinööri. Keskirivi, vasemmalta oikealle: J. 
Koivistoinen, lehtori; K. Kokka, opettaja; J. Jaakkimainen, opettaja; P. Toikka, 
kunnallisneuvos; Fr. Heiskanen, hallintoneuvos. Alarivi, vasemmalta oikealle: J. 
Peräläinen, maisteri; I. Lattu, näyttelijä; P. Räikkönen; P. Toikka, maisteri, yli- 
opettaja; P. Jamalainen, pääposti tirehtööri; P. Kijanen, lehtori; J. Kurikka, agro- 
nomi. 

Inkerin maisemat lähtemättömästi mielessä" 



Inkerinmaalla eläneistä suomalaisista mo- 
net ovat tulleet erittäin tunnetuiksi myös 
suuressa maailmassa. Yksi heistä on ol- 
lut Pietarin suomalaisen seurakunnan 
kirkkoherran Juho Saarisen poika Eliel, jo- 
ka toimi neljännesvuosisadan arkkitehtinä 
Helsingissä ja suunnilleen saman ajan 
Amerikassa, jossa kuoli kesällä v. 1950. 
Seuraavassa kerrotaan tämän maailman- 
kuulun miehen lapsuuden ja nuoruuden 
ajoista, jotka liittyvät Inkeriin. 

Elielin isovanhemmat olivat vakavahen- 
kisiä mäkitupalaisia Sysmän pitäjän Koi- 
viston kylästä. Heidän lahjakas poikan- 
sa Juho, joka tuli ylioppilaaksi suurena 
nälkävuonna 1867, antautui teologisiin 
opintoihin ja vihittiin papiksi v. 1871. Toi- 
mittuaan nelisen vuotta pappina Savossa 
ja Karjalassa Juho Saarinen sai v. 1875 
kutsun Inkeriin, jossa hän sitten toimi n. 
43 vuotta. Aluksi hänestä tuli Liissilän 
seurakunnan kirkkoherra. 

Inkeriin muuttaessaan Saarisilla oli kak- 
si lasta, joista nuorempi Gottlieb Eliel oli 
2-vuotias. Liissilä sijaitsi n, 40 kilo- 
metriä Pietarista etelään ja oli vielä sii- 
hen aikaan väkiluvultaan n, 1500 hengen 
seurakunta. Sieltä perhe muutti parin 
vuoden perästä Spankkovalle, joka oli huo- 
mattavasti suurempi seurakunta. Siellä Ju- 
ho Saarinen oli vuodet 1877 — 1894, Työtä 
oli paljon papillisissa tehtävissä ja myös 
kotona. Pappilassa oli paljon karjaa ja 
maata viljeltävänä suuret alat 

Spankkovan papilassa vietetyistä lapsuu- 
den vuosista Eliel Saarisen amerikkalai- 
nen elämäkerran kirjoittaja on sanonut: 
»Inkerin maisemat painuivat lähtemättö- 
mästi hänen mieleensä. Eliel oppi rakas- 
tamaan metsiä ja järviä. Tuulessa huo- 
juva koivun oksa kiinnosti häntä enem- 
män kuin koulukirjat.» (Albert Christ- 
Jancr: Eltel Saarinen, Hki 1951, s. 15,) In- 
kerissä vietetyistä lapsuusvuosistaan Eliel 



itse on kertonut: »Lapsuuteni kotimaan 
maisema oli lempeä. Siihen kuului lai- 
nehtivia viljapeltoja, niittyjä ja metsiä. 
Ympäristö, missä elin, oli rajoitettu, mutta 
en kaivannut muuta. Tässä maalalsympä- 
ristössä juoksentelin mielin määrin, usein 
kynä ja paperi kädessäni, sillä minussa 
oli voimakas piirtämisen ja maalaamisen 
pakko. Tietenkin jokainen lapsi tuntee 
suuremmassa tai pienemmässä määrin sa- 
manlaista halua, mutta minun tapaukses- 
sani tuo halu on osoittautunut pysyväksi 
ja vaikutukseltaan ratkaisevaksi» (Christ- 
Janer, mts. 21). 

Elielin isä oli kirkollisen työnsä ohella 
innokas valistusrientojen mies. Hän toimi 
mm. paljon lähellä sijainneen Kolppanan 
seminaarin hyväksi. Inkerinsuomalaisten 
kansalliset raittiuspyrinnöt olivat myös 
hänelle sydämen asioita. Oli luonnollista, 
että Isä ohjasi lapsensa myös opintielle. 
Lähin suomalainen oppikoulu oli Viipurin 
klassillinen lyseo, jonne Eliel-poikanen lä- 
hetettiin kymmenvuotiaana. Siellä poika 
varsinkin reaalilinjan aineissa, luonnontie- 
teissä ja uusissa kielissä, menestyi hyvin. 
»Tutustuminen luonnontieteisiin muodostui 
pohjaksi, jolta Eliel Saarisen myöhempi 
luonnontutkimus kehittyi, ja tälle pohjal- 
le perustuen kasvoi hänessä vähitellen ky- 
ky soveltaa luonnossa näkemiään aiheita 
arkkitehtonisiin rakennelmiin», toteaa 
Christ-Janer, 

Koulupoikana ja myöhemmin ylioppilaa- 
na Eliel joutui lomien aikoina kotiin In- 
keriin matkustaessaan kulkemaan Pietarin 
kautta. Suuressa maailmankaupungissa 
poika ei kuluttanut aikaansa turhaan, vaan 
etsi paikan, jossa oli paljon mielenkiintois- 
ta nähtävää. Se oh' Eremitaasin taidemu- 
seo. Siellä Eliel tutustui varsinkin suur- 
ten mestarien maalauksiin, »Tämä oli 
kaikkein tärkein osa kasvatuksestani, niin 
ainakin minusta nyt asiaa muistellessani 

tuntuu», kertoi Eliel Saarinen ja jatkoi: 
»Eremitaasista tuli minun Mekkani. Saa- 
toin vaeltaa tuntikausia salista toiseen yk- 
sinäni, äänettömänä ja onnellisena. Minä, 
sikojen, lehmien ja lampaiden seuraan 
tottunut maalaispoika keskellä noita kaik- 
kien aikojen kallisarvoisimpia mestariluo- 
muksia! Rakastin ennen kaikkea Rem- 
brandtia, vaikka saattaakin tuntua oudol- 
ta, että tuo hollantilainen mestari viehät- 
ti lapsensilmääni. Hänen jalot ominaisuu- 
tensa, jotka ovat taanneet hänelle pysy- 
vän aseman läpi vuosisatojen, tekivät mi- 
nuun silloin valtavan vaikutuksen. Iloit- 
sen siitä, että niin tapahtui, ja olen sa- 
malla myös ylpeä siitä. Tunsin maalauk- 
set. Tunsin nimet niiden kiivistä. Arvat- 
tavastt minulle tuotti tyydytystä se väli- 
tön ja persoonallinen suhde, joka minulla 
oli noihin maalauksiin. Ne puhuivat mi- 
nulle. Minä ymmärsin niiden puhetta» 
(Christ-Janer, mts. 16). 

Lyseossa Ellel-nuorukaisen piirustuksen 
opetukseen sisältyi kipsikuvien jäljentämis- 
tä, joka sen ajan kouluissa kuului ope- 
tusohjelmaan. Mutta Eliel sat luvan opis- 
kella piirustusta luokkahuoneen ulkopuo- 
lella. Hänelle annettiin lupa, että saattoi 
piirtää luonnosta otettuja aiheita. Saipa 
hän piirustussalin avaimenkin ja oikeuden 
käydä piirtämässä jäljennöksiä iltaisin. 

Ylioppilaaksi tultuaan Eliel Saarinen 
meni Helsingin Polyteknilliseen opistoon 
arkkitehtuurin opiskelijaksi ja samalla yli- 
opiston taidekouluun taidemaalauksen op- 
pilaaksi. »Edellinen valinta oli kylmän 
harkinnan tulos, jälkimmäinen hehkuvan 
sydämen vaatimus», hän on sanonut. Myö- 
hemmin hän jätti maalaustaiteen, koska 
ei halunnut — kuten sanoi — »tulla kol- 
mannen luokan töhertä jaksi». Hän etsi 
tietä rehelliseen itsensä ilmentämiseen ja 
aavisti uuden aikakauden olevan alkamas- 
sa arkkitehtuurissa antautuen rakennustai- 
teelliseen suunnitteluun», toteaa Christ- 
Janer. 

Opiskeluaikanaan Eliel Saarisella oli hy- 
viä tovereita, joiden kanssa yhdessä teh- 
tiin suunnitelmia. Helsingissä v. 1896 pe- 
rustetusta arkkitehtitoimistosta, jossa Eliel 
Saarisen työtovereina olivat opiskelijatove- 
rit Herman Gesellius ja Armas Lindgren 
sekä hänen tekstiilitaiteilijavaimonsa Loja, 
kehittyi muutamassa vuodessa uudenaikai- 




Yksityis kohta Hvitträskin kartanolin nasta: 
Suuren tuvan katossa riippuva kynttilä- 
kruunu. 

sen suomalaisen arkkitehtuurin johtava 
toiminimi. »Heti ensimmäisinä vuosina 
toimistomme perustamisen jälkeen saimme 
uskomattoman määrän töitä», sanoo Saari- 
nen. 

Nuoren arkkitehdin isä joutui Spanko- 
valla monipuolisen toimintansa takia sil- 
loisten vallanpitäjien epäsuosioon. Hän 
sai jopa karkoitusmääräyksen ja siirtyi 
Pohjois-Inkeriin Lempäälän seurakunnan 
paimeneksi. Pietarin suomalaisen seura- 
kunnan jäsenet olivat kuitenkin rohkeita 
ja kutsuivat hänet v. 1899 Pietarin suoma- 
laisen seurakunnan komministeriksi 
(= kappalaiseksi), josta virasta hänet 
myöhemmin valittiin seurakunnan kirkko- 
herraksi. Siinä tehtävässä hän oli vuo- 
teen 1918, jolloin heikentyneen terveyten- 
sä ja olosuhteiden pakottamana otti eron 
ja muutti Suomeen. Hän kuoli joulukuus- 
sa v. 1920 poikansa Elielin upeassa kodis- 
sa Hvitträskissä, joka yhä on suurenmoi- 
nen nähtävyys. »Inkerin Joulu» -nimises- 
sä lehdessä v. 1921 muistokirjoituksessa to- 
detaan tästä uskollisesta työntekijästä: 

Rovasti Juho Saarinen on omistanut elä- 
mänsä parhaat ja lukulslmmat vuodet In- 
kerin kansalle, ja siksi hänen nimensä on- 
kin piirrettynä Inkerin historian lehdille 
häviämättömillä kirjaimilla,» 

Arkkitehti Saarinen ja hänen Loja-rou- 
vansa matkustelivat paljon ja siten kehit- 
tivät itseään. Suurkaupungissa Pietarissa 
käytiin sekä vanhempia tapaamassa että 
myös virkamatkalla, sillä Eliel Saarinen 
oli v. 1905 kutsuttu Pietarin keisarillisen 
taideakatemian jäseneksi. Lisäksi matkat 
suuntautuivat muualle eri puolille Eu- 
rooppaa. »Matkavaikutelmat ja kirjalli- 
set tutkimukset eivät olleet jättämättä jäl- 
kiään Eliel Saarisen vastaanottavaiseen 
mieleen», kerrotaan hänestä. Pian levisi 
Saarisen maine kauas ulkomaille. Suo- 
men Kansallismuseo ja Helsingin rautatie- 
asema sekä oma koti Hvitträsk ym, suur- 
työt, jotka tehtiin Saarisen suunnitelmien 
mukaisesti, olivat maineen levittäjinä. 
Saarinen sai osakseen myös paljon tun- 
nustusta, Helsingin rautatieaseman suun- 
nittelusta hän sai kunnianosoituksena pro- 
fessorin arvonimen. Maamme hallitus an- 
toi hänelle myös tehtäväksi v, 1919 suun- 
nitella rahasetelit, joiden henkilöhahmois- 
ta erään kerrotaan olleen hänen rouvansa. 

Laajoilla matkoillaan Eliel Saarinen oli 
tutustunut myös Amerikkaan, Siellä elä- 
misenmahdollisuudet olivat paremmat kuin 
täällä Suomessa, jossa taloudellisista syis- 
tä johtuen rakennustoiminta 1920-luvun 
alussa oli vähäistä. Sen vuoksi Saarinen 
v, 1923 muutti perheineen Yhdysvaltoihin. 
Siellä hän ja hänen Loja-rouvansa tulivat 
pian tunnetuiksi sekä pienois- että monu- 
mentaalimuotojen luojina, jotka ovat py- 
syvästi vaikuttaneet aikakautemme kult- 
tuuriin yli maitten. 

Suureen maailmaan jouduttuaan Eliel 
Saarinen ei kuitenkaan unohtanut sitä pe- 
rintöä, minkä oli sanut vanhemmiltaan 
lapsuuskodissaan. Hän tunnusti elämän- 
kertansa tekijälle kauniisti: »Vanhemmil- 
tani opin ennen muuta rakastamaan työtä. 
Maalaiskodissa opin myös rakastamaan lu- 
kemista ja henkevää seurustelua sekä kun- 
nioittamaan uskonnollista ajattelutapaa.» 
Tälle perinnölle uskollisena Eliel Saarinen 
pysyi koko elämänsä, jossa oli monet val- 
heet. Hän ei hellittänyt silloinkaan, kun 
työnteon taakka tuntui painavimmalta. 



»Inkeri-ilta» suomalaisella 
klubilla 



Helsingin Suomalaisen Klubin syyskuun 
Klubi-illassa 28,9,1978 professori Eino Ju- 
malainen kertoili »Muistelmia Inkeristä 
Mielenkiinnolla kuunneltua esitystään pre: 
Jamalainen elävöitti vielä noin 40 diaku- 
valla. Ennakkotieto esityksestä oli vetä- 
nyt klubille tavanomaista melkoisesti eneir,- 
män jäseniä. Esityksen jälkeen virisi ai- 
heesta vilkas keskustelu, minkä aikans 
käytettiin runsaasti puheenvuoroja, 

Helsingin Suomalainen Klubi, joka pari 
vuotta sitten täytti 100 vuotta, nauttii erit- 
täin korkeaa arvostusta koko maassa. 
Mainittakoon, että prof, Jamalaisen setä, 
pääpostitirehtööri Pietari Jamalainen kuu- 
lui vuosina 1891 — 96 tämän klubin johto- 
kuntaan, 

J.V. 



Usein yökaudetkin hän suunnitteli y<\ 
ahersi, missä kaikessa hänelle oli suureksi 
avuksi perimänsä luonteenpiirre: »Hän oli 
suurenmoisen kärsivällinen mies» (Chrlst- 
Janer, mts. 132). Tunnuslauseeksi hänes- 
tä sopivat hyvin sanat, jotka on hakattu 
kallioon hänen hautansa yläpuolelle Hvit- 
träskin puistikossa. Sanat ovat: Työ on 
avain ihmishengen luovaan kehitykseen. 

Me inkeriläiset samoin kuin kaikki suo- 
malaiset saamme olla iloisia ja kiitollisia, 
jopa ylpeitä, että Eliel Saarisen kaltainen 
suomalainen suurmies on elänyt ja vai- 
kuttanut vuosisatamme kulttuurin kehityk- 
seen. Tällaisen luovan hengen jättiläisen 
muisto rohkaiskoon jokaista meitäkin te- 
kemään työtämme suunnitelmallisesti, uut- 
terasti ja vaikeuksia säikähtämättä. Men- 
neiden sukupolvien työ, vaikkei se joka 
kohdassa olisi kohonnut läheskään Eliel 
Saarisen mittasuhteisiin, velvoittaa meitä. 



Matti Vironmäki 

Piirteitä Inkerin valistusoloista 



V. 1617 Ruotsin ja Venäjän välillä sol- 
mitun Stolbovan rauhan jälkeen joutui In- 
kerinmaa Ruotsin vallanalaisuuteen lähes 
100 vuodeksi. Inkerin kreikkalaiskatoliset 
alkuasukkaat, vatjalaiset ja inkerikot, pe- 
läten ruotsalaisten pakkokäännytystä lute- 
rilaiseen uskoon ja raskaita veroja, pakeni- 
vat suurimmaksi osaksi Venäjän puolelle 
asettuen venäläisten suosiollisella avulla 
asumaan Tverin ja Novgorodin kuverne- 
mentteihin. Ruotsalaiset värväsivät heidän 
tilalleen Suomesta karjalaisia, savolaisia ja 
ja muita suomalaisia, jotka toivat muka- 
naan luterilaisen uskonsa Inkeriin. 

Siitä voimakkaasta suomalaiskansallises- 
ta, seurakunnallisesta, sivistyksellisestä ja 
taloudellisesta kehityksestä, mikä Ruotsin 
vallan aikana Inkerissä alkoi ja jatkui ve- 
näläisen invaasion tapahduttua tsaarin val- 
lan aikana, vieläpä neuvostovallan alku- 
vuosinakin, on kerrottu lukuisissa Inkeriä 
koskevissa julkaisuissa, viimeksi ansiok- 
kaassa Inkerin suomalaisten historiassa, 
eikä sen vuoksi ole aihetta tässä yhtey- 
dessä siihen puuttua. 

Erään tärkeän toteamuksen tahtoisin kui- 
tenkin Inkerin historian varrelta tehdä, 
nimittäin sen, että suomalaiskansallinen ja 
sivistyksellinen kehitys on tapahtunut In- 
kerissä luterilaisen kirkon hoivassa. Tsaa- 
rin Venäjä Pietari Suuresta alkaen suh- 
tautui verrattain suopeasti valtakuntansa 
luterilaisiin, jotka olivat liittyneet yhteen 
saksalaisjohtoisen konsistorin alaisuuteen. 
Pakkokäännytystä ja suvaitsemattomuutta, 
johon ruotsalaiset 1600-luvulla tekivät it- 
sensä syypääksi, ei tsaarinvallan aikana 
liioin harjoitettu. Vieläpä tsaarit antoivat 
taloudellista tukea monien Inkerin kirk- 
kojen rakentamiseen (Kolppanan, Tyrön, 
Skuoritsan, Tuutarin). Venäjän ylimystö- 
jä hallituspiireissä tosin esiintyi, varsinkin 
viime vuosisadan lopulla kiihkokansallisia 
pyrkimyksiä tarkoituksena vähemmistö- 
kansallisuuksien venälälstyttäminen. Eräs 
merkki siitä oli v. 1892 koulualalla annet- 
tu asetus, jolla koulut siirrettiin kirkon 
valvonnasta valistusasiani ministerin alai- 



suuteen. Venäjä määrättiin opetuskieleksi, 
ja vain uskontoa sai opettaa äidinkielellä. 
Kuitenkin niissä kouluissa, joissa oli vä- 
hemmistönkielinen opettaja (esim. suoma- 
lainen), opetettiin myös äidinkieltä. Tämä 
kävi mahdolliseksi siten, että uskontoon 
varatusta 6 viikkotunnista saatiin käyttää 
3 viikkotuntia äidinkielen opetukseen. Ve- 
nälaistyttämistoimenpiteet Inkerin kohdalla 
jäivät kuitenkin suhteellisen vähäisiksi. 

Huolimatta siitä, että Inkerin sydämeen 
Nevajoen suulle perustettu Pietarin kau- 
punki pääkaupunkina kasvoi nopeasti mo- 
nimiljoonaiseksi metropoliksi, Inkerin pi- 
täjät pysyivät suomalaisina suomalais- 
kansallisten pyrkimysten jatkuvasti niissä 
voimistuessa. Vieläpä seurakuntien asu- 
kasluvutkin osoittivat jatkuvaa kasvua. 
Esim. Pietarin kaupungin kohdalla voitiin 
viime vuosisadan lopulla todeta, että se oli 
suurin suomalaiskaupunki laajassa Venä- 
jän valtakunnassa. V. 1880 oli Helsingis- 
sä suomenkielisiä asukkaita 14 672, mutta 
Pietarissa sensijaan n. 20 000. Ensimmäisen 
maailmansodan aattona oli Pietarin suoma- 
laisten lukumäärä jo yli 22 000 henkeä. 

Luterilaisen kirkon huomattavimpiin ai- 
kaansaannoksiin voidaan katsoa kuuluvaksi 
suomalaisen papiston toimesta ja luteri- 
laisten kirkkojen apukassan rahoittamana 
v. 1863 Kolppanan kirkonkylään perustettu 
suomalainen opettaja-, lukkari- ja urkuri - 
seminaari. Sen merkitys Inkerin säilymi- 
sessä suomalaisena oh' erittäin suuri. Lai- 
tos ehti päästää Inkerin valistusvainioille 
15 oppilasvuoroa, viimeisen saadessa todis- 
tuksensa 1920 Helsingissä, jonne se oli Ve- 
näjän vallankumouksen myrskyissä siirty- 
nyt. Suomenkielisiä kouluja perustettiin 
sitä mukaa kuin opettajia valmistui. V. 1911 
oli suomenkielisiä kouluja jo 139. Kou- 
lujen ohella perustettiin myös kansankir- 
jastoja ja monet yhdistykset, kuten soitto- 
kunnat, laulukuorot, raittiusyhdistykset, 
nuorisoseurat ym. vapaata valistustyötä 
edustavat saivat tällöin opettajien toimes- 
ta alkunsa ja veivät suomalaisuuden asiaa 
jatkuvasti eteenpäin. 

Maaliskuun vallankumous 1917 toi In- 
keriin vapaammat kansalliset olot. Kou- 
lulaitos suomalaistettiin. Kolppanan semi- 
naariin perustettiin naisjaosto, joten semi- 
naari alkoi 2-luokkaisena nais- ja mies- 
seminaarina. Uusia kansakouluja perus- 
tettiin. V. 1918 oli niiden lukumäärä jo 
314 ja niissä 248 suomalaista opettajaa. 
Samana vuonna perustettiin myös kaksi 
kansanopistoa: grundvigilainen Toksovaan 
ja kristillinen Haapakankaalle. 

Lokakuun vallankumous 1917, jolloin 
kommunistit saivat vallan käsiinsä Venä- 
jällä, toi mukanaan suuria muutoksia myös 
koululaitoksessa. Uskonnon opetus kou- 
luista poistettiin. Käytäntöön otettiin uusi 
koulujärjestelmä, jonka perustaksi tuli 
yleinen ja yhtenäinen työkoulu (jedinaja 
trudovaja skola) kolmine asteineen: I aste 
(alkeiskoulu ja jatkokoulu), II aste keski- 
koulut (lukio) ja III aste korkeakoulut 
(yliopisto ja muut korkeakoulut). I asteen 
pohjalle rakentuvia ammattikouluja (4- 
vuotiset) ruvettiin kutsumaan teknikumeik- 
si (opistot) ja korkeakoulutasoisia ammat- 
tikouluja instituteiksi. 

Uuden koulujärjestelmän toteuttaminen 
käytännössä vei oman aikansa. Kansalais- 
sotien aikana (1917 — 23) jäivät uudistukset 
vähäisiksi. Uudet koulujen ohjelmat oppi- 
tavoltteineen julkaistiin vasta 1924. Perus- 
koulun opetussysteemiksi määrättiin koko- 
naisopetus (kompleksnaja sistema prepoda- 
vanija), joka 20-luvun lopulla kelvottoma- 
na hylättiin ja tilalle tuli poly teknillinen 
(moniteknillisyys) opetussysteeml, joka on 
vielä nytkin voimassa. 

Myös Inkerin koululaitos koki nämä 
uudistukset. Kolppanan seminaarin työtä 
jatkamaan perustettiin Suomalainen opet- 
tajaopisto (pedogoginen teknikumi), joka 
toimi aluksi seminaarin entisissä suojissa 
Kolppanassa. Mutta oppilasmäärien li- 
sääntyessä kävivät seminaarin tilat ahtaik- 
si, ja laitos siirrettiin v. 1921 Hatsinan 
kaupunkiin Paavali I valtakadun varrelle 
entisen venäläisen seminaarin ajanmukai- 
siin suojiin. Myös ent. kaupunkikoulun ra- 
kennukset, jotka sijaitsivat seminaarin vie- 
ressä, tulivat opiston käyttöön. Kaupun- 
kikoulun tiloja käytettiin oppilasasunto- 
lana ja sinne sijoitettiin myös opiston har- 
joituskoulu. 

Hatsinasta el tullut pitkäaikaista sijoi- 



tuspaikkaa opettajaopistolle. 20-luvun 
puolivälissä laitos siirrettiin Leningradiin 
Aleksanteri Nevskin luostarin suojiin. Ky- 
seinen luostari oli rakennettu sille paikal- 
le, jossa Suomen piispa Tuomaan joukot 
kärsivät v. 1240 musertavan tappion tais- 
telussa novgorodilalsla vastaan. Ruhtinas 
Aleksanteri, joka johti novgorodilaisia 
joukkoja, sai voittonsa ansiosta kunniani- 
men Nevskij (Nevalainen). Suomalainen 
opettajaopisto sai 20-luvun lopulla kokea 
vielä kolmannenkin muuton. Yhdistettynä 
virolaiseen vastaavaan opettajain valmis- 
tuslaitokseen se siirrettiin Vasili Ostroviin 
Tutskovin sillan vastapäätä sijaitsevaan 
koulurakennukseen, jossa laitos toimi sit- 
ten lakkauttamiseensa saakka vuoteen 1941. 

Kolppanan seminaarin entisiin tiloihin 
opettajaopiston muuton jälkeen sijoitettiin 
II asteen koulu. Muita täydellisiä keski- 
kouluja toimi Leningradin ent. yhteiskou- 
lun tiloissa ja toinen Tyrön Papinkonnuila. 
Vastaavaa koulutusta annettiin myös Le- 
ningradin yliopiston yhteyteen perustetussa 
suomenkielisessä työläistiedekunnassa (rab- 
fak). 

Semstsvolaitoksen synnyttyä (Maaseudun 
itsehallintolait) 1864 viime vuosisadan lop- 
pupuolella alettiin sen toimesta kiinnittää 
huomiota maaseudun alkeisopetuksen te- 
hostamiseen. Tältä pohjalta syntyi maa- 
seudulle alkeiskoulun jatkoksi 2-luokkainen 
koulu. Tällaisia kouluja oli Inkerissä vii- 
me vuosisadan vaihteessa jo melkein jo- 
kaisessa pitäjässä. Ne sijaitsivat kunnan 
keskuksessa ja olivat internaattilaitoksia. 
Pitkämatkaiset oppilaat saivat majoituksen 
sekä ruoan. Vallankumouksen jälkeen nä- 
mä koulut muuttuivat 7-luokkaisiksi, ja 
niistä käytettiin myös vajaakeskikoulun 
nimeä. 

Suomenkielisistä ammattikoululaitoksista 
on erityisesti mainittava maataloustekniku- 
mi (opisto), joka nelivuotisena oppilaitok- 
sena sijoitettiin Rääpyvän hovin suojiin. 
Hovin maatilat olivat myös opiston käytös- 
sä. Laitoksen alkuna oli Toksovan kan- 
sanopisto, joka 20-luvun alussa siirrettiin 
Rääpyvälle ja muutettiin maatalousopis- 
toksi. Olen kuullut, että 30-luvulla olisi 
Inkerissä toiminut myös osuustoiminta- 
opisto. Sen sijaintipaikasta ei minulla ole 
tietoa. Virallisten tilastojen mukaan toi- 
mi v. 1935 Inkerissä 22 korkeampi tyyppi s- 

Kaksi tynnöriä 



Matkustipa kaksi tynnöriä, 

toinen täytenään, toinen tyhjillään. 

Ensimmäinen ilman kiirehiä, 

melutta ja käyden kulkee eteenpäin. 

Toinen juoksujalkaa lennättäin 

kolisten ja paukkuen, ja korkealle 

pölypilvi nousee taivahälle. 

Ihmiset jo kaukaa jymyn kuullessaan 
syrjään poikkeavat peloissaan, luullen 
sieltä tulevaksi kumminkin enemmän 
kuin tyhjän tynnyrin. 

Harvoin on sen töillä mitään merkitystä, 

joka aina laulaa omaa ylistystä. 

Suuri mies, hän huutamatta miettii synnyt syvät, 

pauhinatta, itse etsimättä kiitostaan. 

Työnsä julistavat hänen mainettaan. 

Tämä runo on vanhan venäläisen runoi- 
lijan Krylovin (1769—1849), joka tuli kuu- 
luisaksi varsinkin satiirisilla runomuotoi- 
silla Baabeleillaan . 




tä suomenkielistä koulua, 45 kollektiivita- 
lousnuorisokoulua, alkeiskoulujen lukumää- 
rän ollessa yli 300. Tietämäni mukaan Le- 
ningradissa toimi 30-luvulla myös suomalai- 
sen valistustalon yhteydessä jonkinlainen 
teatterikoulu. 

Suomenkielisten opettajain puute oli In- 
kerissä kaikkiin kouluasteisiin nähden 
huutava. Senvuoksi monet täydellisen 
keskikoulun päättäneet siirtyivät kansa- 
koulun opettajiksi. Korkeampityyppisissä 
kouluissa oli useissa tapauksissa turvau- 
duttava venäjänkielisiin opettajavoimiin. 
Opettajien puute väheni huomattavasti, 
kun Leningradin kasvatusopillisen korkea- 
koulun (Pedagogitseskij institut imeni 
Gerzena) yhteyteen perustettiin v. 1926 vä- 
hemmistökansallisuuksien osasto ja siihen 
suomenkielinen jaosto kieli ja yhteiskun- 
nallisine linjoineen. 

Edellä esitetyn pohjalta voidaan todeta, 
että suomenkielinen kouluopetus Venäjällä 
vallankumouksen jälkeen jatkuvasti kasvoi, 
ja suomen kielen asema voimistui. Tämän 
teki mahdolliseksi Leninin viitoittama ja 
neuvostovallan harjoittama vähemmistö- 
kansallisuuspolitiikka. Olivathan venäläi- 
set antaneet Tarton rauhanneuvotteluis- 



sa 1920 sanella pöytäkirjaan vakuutuk- 
sen, että Pietarin kuvernementin suoma- 
lainen väestö nauttii täydessä määrin kalk- 
kia niitä oikeuksia ja etuja, jotka Venä- 
jän lait myöntävät vähemmistökansalli- 
suuksille. 

Kouluopetuksen henki tietysti palveli 
vallanpitäjien tarkoituksia yhteiskunnan 
rakentamiseksi. Myös Suomesta v. 1918 
emigroituneet sekä Kanadasta ja Yhdys- 
valloista 20-luvun alkupuolella Inkeriin 
siirtyneet ja johtopaikoille sijoittuneet suo- 
malaiset asettuivat voimakkaasti tukemaan 
suomenkielistä väh.kans.politiikkaa niin 
hallinnollisella kuin sivistyksellisellä alal- 
la. Mutta 30-luvun puolivälissä alkanut 
hallinnon ankara aika puhdistuksineen ja 
karkoituksineen neuvostovirkailijain kes- 
kuudessa syytettynä väärästä kansallisuus- 
politiikasta, paikallisesta nationalismista 
jopa suomenmielisyydestäkin, teki tyhjäk- 
si lupaavasti alkaneen kehityksen. Samal- 
la alkoi myös Inkerin tyhjentäminen suo- 
menkielisestä väestöstä rajavyöhykkeen 
laajentamisen perusteella. Toinen maail- 
mansota pyyhkäisi loputkin rippeet suoma- 
laisesta Inkeristä suomenkielisine koulu- 
laitoksineen. Pekka Kivijärvi 

Leningradin evankelis-luterilaisesta 
seurakunnasta 



Tämä uusi luterilainen seurakunta on re- 
kisteröity vasta muutama vuosi sitten. Se 
on suomalais- virolais-saksalais-lättiläis-liet- 
tualais-venäläinen evankelis-luterilainen 
seurakunta, mutta suomalaiset muodosta- 
vat siinä suurimman ryhmän. — Ennen 
viime sotia vielä 1930-luvulla oli Inkeris- 
sä 34 suomalaista evankelis-luterilaista 
seurakuntaa. Nyt on vain tämä yksi lu- 
terilainen sekalaisseurakunta. 

Seurakunnan maallikkoesimiehenä on 
mekaanikko Mikko Baranov, joka osaa 
melko hyvin suomea. Hän on kertonut 
allekirjoittaneelle seuraavaa: 

Seurakunta anoi ensin käyttöönsä Le- 
ningradista entistä suomalaista pyhän Ma- 
rian kirkkoa, mutta sitä ei saatu vaan 
10. 7. 1977 annettiin tälle seurakunnalle 
noin 25 km:n päässä Leningradista 
Puskinista (ent. Tsarskoje Selo) entinen 
saksalainen luterilainen kirkko, joka oii 
viime vuosina ollut autokorjaamona. Tä- 
mä rakennus on muutaman sadan metrin 
päässä entisestä tsaarin palatsista. 

Rakennuksen kunnostaminen kirkoksi on 
vaatinut seurakuntalaisilta suunnattomasti 
vapaaehtoisia lahjoja ja talkootyötä. Yk- 
sistään rakennuksen seinien kunnostami- 
nen tuli tässä kivikirkossa maksamaan 
seurakunnalle noin 4000 rupiaa eli noin 
24000 markkaa. Kun valtio omistaa kaik- 
ki rakennukset, niin seurakunnan on mak- 
settava kirkosta vuokraa valtiolle 2800 
ruplaa eli noin 17000 markkaa vuodessa. 
Tarvittavat korjaukset on kuitenkin seura- 
kunnan aina itse suoritettava. 

Tässä kirkossa on 450 istumasijaa. Vi- 
rallisesti kuuluu seurakuntaan noin 3000 
jäsentä. Leningradin alueella kuuluu ny- 
kyisin olevan noin 35000 suomalaista. 
Eräänlaisia kirkonkirjoja on täällä alettu 
kirjoittaa. Seurakunnan pappina toimii 
Virosta tullut Metsnik. 

Viime kesänä saatiin lupa pitää kirkossa 
lauantaisin jonkinpituista konfirmaatio val- 
mistusta eli rippikoulua. Sellaiseen kon- 
firmaatiovalmistukseen osallistui viime ke- 



sänä 15 henkilöä. Näistä oli vanhin iäl- 
tään 31-vuotias ja nuorin 18-vuotias, oli 
miehiä ja naisia. 

Kirkolliseen avioliittoon vihkimiseen ei 
ole enää voitu vaatia rippikoulun käymis- 
tä, vaan on vihitty myös sen käymättömiä- 
kin. Muutenkin on tehty joskus suuria 
poikkeuksia kirkollisesta käyttäytymisestä. 
Kerran kysyi kirkossa seurakunnan esi- 
mieheltä muuan kreikkalaiskatolinen mum- 
mo: »Saanko käydä suomalaisessa jumalan- 
palveluksessa ehtoollisella, kun jalkani on 
kipeä kulkemaan ortodoksiseen kirkkoon?» 
Seurakunnan esimies antoi luvan. Seura- 
kunnan jäsenasiasta on saatu kuulla, että 
asetusten mukaan kommunistisen puolueen 
jäsen ei nykyään saa olla minkään seura- 
kunnan jäsen. 

Kirkon tilaisuuksissa on käynyt melkoi- 
sesti turisteja Suomesta, mm. retkikunta 
Heinolan kaupunkiseurakunnasta. Sunnun- 
taisin klo 10 on siellä suomalainen jumalan- 
palvelus. 

J.J. 



KIITOS 



Teitä inkeriläiset ystävämme, Matti 
Vironmäki, Inkeri-kuoroiaiset, emän- 
nät ja isännät ja kaikki Te joita 
emme voi henkilökohtaisesti kiittää, 
kiitämme siitä suurenmoisesta avus- 
ta jota saimme Leo Yllön muisto- 
tilaisuudessa. 

Jo se, että muistotilaisuus oii 
mahdollista viettää Inkerikodissa, 
joka oii Leolle hyvin rakas, oii sekä 
meille täällä Suomessa että Ruotsissa 
oieviiie omaisille niin suurimerki- 
tyksinen, että emme iöydä kylliksi 
sanoja kiittääksemme Teitä. 

Leo Yllön omaisten puolesta 
Liisa Yliö" 

kattiin soijan soitantaa 



Nyyhkyretki 

Lapsnnven aikaisii maisteluni 



Mie muistan ko olin siin 4 — 5 vuuvven 
ikäne ko meil käivät ain kyläs Uollan Su- 
sanna ja Salammin Sohvi ja miun ämmäin. 
Hyö olliit kaik saman ikäsii ja kuomaksii 
keskennään, ja elliit likettäin. Ei mein 
ämmä käynt paljon kyläs, a ne Sohvkuo- 
ma ja Susankuoma käivät meil, mein äm- 
män kans nyyhkyymäs, ja kylän uutisii 
luatimas. Heil olj joka ämmäl sellane tuo- 
hinc nyyhkykarppi ja siel olj sellaista ruo- 
honpäistä hienoo tupakkaa, sitä hyö vettiit 
nenähee vähän aikaa tuas ja pärskähtelliit 
ja silmiist vuosiit vee-et ja nenän alus olj 
ruohonpäine. Mie kerran kysyin ämmäl- 
täin, jot mitä vart työ panetta sitä nyyh- 
kyy nennää, ni ämmä sanoi jot sie laps- 
rukka et tiije, jot meil on niäts vanhat sil- 
mät, se nyyhky puhastaa mein silmii. 
Mie uattelin jot lapas miekii kerran koit- 
telen vettää nenähein sitä nyyhkyy, mill 
se tuntuu, ja sit kerran ämmäin män mi- 
hin lie asjoilleen ja unohutti sen nyyhky- 
karpin ovensuu pöyvääl ja siilon mie otin 
vähän siint karpist sitä ruohonpäistä, ma- 
nin mein sarraimen takkaa ja vedin ne- 
nähein sitä. Ei se hyyvvää olt, tirskuman 
se pani ja kaik hieroin silmäin punaseks. 
sit mie luain sen asjan Hennulan Annil 
ja Ua tilan Helenal ko hyö olliit miun leik- 
kitoverlooi ja oltii ain nenät yhes. Hyö 
sannoit jot hyökii ois tahtoneet sitä nyyh- 
kyy koitella vettää nenäheen, ja miul tulj 
tuas kahen päivän piäst sellane tilaisuus, 
ko ämmä läks kyllää ja jätti sen karppii- 
sen pöyvääl. Mie otin siint tuas vähän 
ja läksin tyttölöil sanomaa, ett nyt suatta 
työkii maistaa sitä, mitä ne kuomakset 
pistelööt nenäheen, a mihin myö mäntäis 
peittoo, mis suatas rauhaas tirskuu. Hen- 
nulan Anni sanoi jot mein tarhaas on ol- 
kii keko, männää sinne ja peittiissää ol- 
kiin sissää. Sellai myö sit tehtii, ja aijai, 



ko se olj lystii, ko suatu siel pärskyy ja 
tirskuu, mut sit leikiil tulj huono loppu, 
äitiin tulj lähteest vettä ottamaa ja kuulj 
mein tirskumist, hiä kohotti olkii, ni näk, 
mitä myö siel olimma tekemäs. Siint seu- 
rais tukkapölly ja jokahine sai sen miun 
äitiin kiäest. 

Mein ämmä olj vähä niinku jottai 
osais sopotella, kerran ko mie läk- 
sin ämmän kans Mylly kyllää, siel olj 
hänel viel yks kuoma, siel olj suur vi- 
hane koira, mie ko pitelin ämmäin ham- 
meest kii ja pelkäsin sitä koiraa, ni koira 
huaplais minnuu kintust, ämmäin otti vet- 
tä kauhaa ja pes minun silmäin ja mitä 
lie vie! sopottelj ja heitti sen vee-en koi- 
ran piäl, se olj sitä vart, ko mie kova st 
pölästyin sitä koiraa, ettei miul mittää 
siint pölästymisest tult. Sellasii on miun 
lapsuusmuistoin, a se olj kii sitä ihanaa ai- 
kaa omas kotjkyläs. 

A.K. 




Sfcf 



K&utä 
Jnvoliailiiton 
joulukortteja 

Iisakki Lattu, monipuolinen näkijä, tekijä ja tulkki 



On sanottu, että kääntäjä on hyvin suu- 
ressa määrin myös tulkki: Mitään kieltä ei 
voi kääntää toiseen kieleen aivan kirjaimel- 
lisesti sana sanalta. On myös osattava tul- 
kita kirjailijan ajatukset sellaisinaan, ennen 
kuin siirtää ne toiseen kieleen. Tältä poh- 
jalta voi kuulua Inkerin poikaa, näyttelijä 
Iisakki Lattua, pitää moninkertaisena tulk- 
kina. Hän tulkitsi näyttelijänä kirjailijoiden 
ajatuksia kansallisella näyttämöllämme yli 
neljän vuosikymmenen ajan samalla kään- 
täen, ohjaten ja sovittaen useiden venäläis- 
ten näytelmäkirjailijoiden teoksia. 

Iisakki Lattu syntyi Inkerissä Kolppanan 
seurakunnassa 1857. Kolppanassa hän myös 
kävi koulunsa ja valmistui opettajan am- 
mattiin kuulusta Kolppanan seminaarisia, 
josta niin moni inkeriläinen lahjakas nuori 
mies hänen jälkeensä on lähtenyt elämän- 
työtään suorittamaan. Kansakoulun opetta- 
jan työhön kuului myös näytelmien 
harjoittaminen ja ohjaaminen koulussa. 
Iisakki Lattu uneksi opettajana ollessaan 
itse näyttelijän uran luomisesta. Vuonna 
1884 hän pääsikin silloiseen Kaarlo Berg- 
bomin Suomalaiseen teatteriin (sittemmin 
Kansallisteatteri) Helsinkiin. Siilien aikaan 
ei suomalaisten näytelmäkirjailijoiden mää- 
rä ollul kovin suuri. Aleksis Kiven lisäksi 
oli vain muutamia, joiden näytelmiä esiiet- 
tiin ensimmäisessä suomenkielisessä teatte- 
rissamme. Venäjän kielen taitoisena Iisakki 
Lattu sai tehtäväkseen useiden venäläisien 
näytelmien suomeniamisen ja muokkaa- 
misen sopivaan asuun. Näyttelijänä 
hän sai tunnustusta erityisesti koomisisia 
osistaan. Kiven Nummisuutareiden lähes 
kaikkien mieshahmojen tulkkina hän saa- 
vuiti suurta menestystä. Erityisen taitavasti 
hän tulkitsi myös slaavilaisia miestyyppejä 
mm. Gorkin, Tsehovin ja Andrejevin näy- 
telmissä. 

Täiä monipuolisen tulkin iehtävää enieili 
jo Iisakki-pojan ensimmäinen askel opin- 
iieJiä. Hän iise kerioo muisielmissaan (In- 
kerin Liiion 10-vuotismuisiojulkaisu), että 



kun hän seitsemännellä ikävuodellaan, 
»mustalaispojankokoisena» tuli isänsä kans- 
sa Pienen Kolppanan Kuivasen koululle 
venättä opiskelemaan, käski opettaja erään 
pojan hakea ullakolta venäjänkielisen kir- 
jan. Kirjassa ei ollut kansia eikä alkuleh- 
liäkään. Jälkeen päin Iisakille selvisi, että 
kirja oli venäjänkielinen näytelmäkappale, 
sillä siinä oli vuoropuheluja. »Olisikohan 
sallimus tällä tavoin tahtonut antaa minulle 
jo silloin vihjauksen, millä alalla myöhem- 
min elämässäni tulisin työskentelemään», 
hän itse arveli muistelmissaan. Puolen tal- 
vea Kuivasten koulun penkkiä hangattuaan 
Iisakki oppi sekä lukemaan että kirjoitta- 
maan venäjää, vaikkei luetusta oppinutkaan 
mitään ymmärtämään. Mainiosti hän kui- 
tenkin selviytyi tulkin toimessaan, jota var- 
ten hänet kouluun oli toimitettukin venäjää 
oppimaan. Nimittäin ne inkeriläispojat, jot- 
ka olivat Iisakin kotikylästä joutuneet soia- 
palvelukseen kauas Venäjälle, eivät osan- 
neet lukea eivätkä kirjoittaa suomeksi, 
eivätkä millään muullakaan kielellä. Siksi 
heidän oli kotiväelleen kirjoitutettava kir- 
jeensä rykmenttinsä venäläisellä kirjurilla, 
joka taas ei osannut muuta kuin omaa äidin- 
kieltään. Mutta kylässä ei ollut siihen 
aikaan ainuttakaan, joka olisi taitanut nämä 
poikien venäjänkielisei kirjeet lukea. Oli 
mentävä seitsemän virstan päähän Hatsi- 
naan asii, että saatiin kirjeet tulkituiksi. 
Tässä onnettomassa iilanieessa päätti Iisak- 
ki Latun isä lähettää kuusivuotiaan — 
ilmeisesti lahjakkaan — poikansa opin tiel- 
le, jotta kylässä olisi »tulkki» omasia takaa. 
Iisakki siiten lukea paukuttelikin poikien 
kirjeet kyläläisille, vaikkei iise lukemasiaan 
miiään ymmärtänyt. Kyläläiset kuitenkin 
ymmärsivät sen verran venäjää, että j olen- 
kin kirjeistä selvä iuli. 

Iisakki Laitu oli paiisi Kiven humoristis- 
ien henkilöhahmojen eievä tulkki näyiiä- 
möllä ja venäläisten kirjailijoiden tulkki 
kääntäessään heidän näyielmiään suomen 
kielclie, myös itse eievä kynämies, jolle ko- 
tiseutu Inkeri oii sanomaiioman rakas. Hän 

Pyhäinpäivän vietto Turussa 



Pyhäinpäivänä 5.11.78 klo 12.00 tekivät 
inkeriläiset ja karjalaiset kunniakäynnin 
Turun hautausmaalla oleville muistomer- 
keille. Tällä kertaa laskettiin seppele en- 
sin Karjalaan jääneiden vainajien muisto- 
merkille, jossa puhui kapteeni e.v.p. Han- 
nes Peltonen. Tämän jälkeen siirryttiin 
inkeriläisten muistomerkin ääreen. Siinä 
puhuivat pastori Vilho Mustonen ja teol. 
yo. Erkki Rötkönen. Lopuksi laulettiin 
virrestä 416. 

Karjalaisten talolla alkoi klo 13.00 oh- 
jelmallinen tilaisuus kahvitarjoiluineen. 
Pauli Jousimon toivotettua yleisön terve- 
tulleeksi puhui teol. tri Heljö Huotari py- 
häinpäivästä ja muisteli puheessaan läm- 
möllä myöskin isäänsä ja äitiänsä. Nuori 
Kai Pitkänen esitti yksinlauluna: »Oi muis- 
tatko vielä sen virren» ja »Käy yrttitar- 
hasta polku». Kanteleensoittoa esitti Ida 
Uimonen ja lausuntaa Lilja Stenvall. Pii- 
rin puh. joht. Sulo Kottonen muisteli Kar- 



jalan hautakumpuja kaipauksella, sekä 
erästä Viipurin matkaansa, jolloin hän läh- 
ti hautausmaalle etsiäkseen sieltä sankari- 
vainajien hautaa. Ihmeekseen hän kuiten- 
kin sai havaita, että siihen kohtaan olikin 
tehty puisto. Sen jälkeen Kerttu Korkea- 
koski soitti pianoa ja esitti yksinlaulua, 
hän toimi myöskin yhteislaulujen säestä- 
jänä. Helsinkiläisiä edusti Toivo Kajava 
lausuen runon »Pyhäinpäivä». Yksinlau- 
lua esitti sitten Kerttu Hallberg laulaen: 
»Kristallivirta» ja »Kirkas aamu koittaa». 
Loppusanat lausui pastori Vilho Mustonen 
ja tilaisuus päättyi virteen 621. 

Pyhäinpäivän sää oli mitä parhain, au- 
rinko paistoi lämpimästi ja näin nosti juh- 
latunnelmaa. Tilaisuudesta jäi kaunis ja 
miellyttävä muisto. Juhlan järjestäjänä 
toimi Turun Uusi Karjalaseura, jolle lau- 
summe suuret kiitokset. 

Y. Korkkinen 



RAUHALLISTA JOULUA 

JA 
HYVÄÄ UUTTA VUOTTA 

kaikille jäsenilleen, toivottaa Inkeriläisten Yhdistys r.y. Kiittäen 
kuluneesta vuodesta hyvän joulun toivotuksiin yhtyy myös Inke- 
riläisten Viestin toimitus. 



kirjoitteli Inkerin suomalaisiin sanomaleh- 
tiin ja toimitti itsekin joululehteä »Joulu- 
vieras inkeriläisiin koteihin». Hän vieraili 
usein kotiseudullaan Kolppanassa ja muual- 
la Inkerissä osallistuen siellä moniin juhliin 
ja rientoihin ohjelman suorittajana. Inkerin 
kova kohtalo suretti häntä syvästi. Vähän 
ennen kuolemaansa hän ryhtyi kirjoitta- 



maan muistelmiaan, jotka kuitenkin jäivät 
kesken. Palanen näistä muistelmista antaa 
aavistaa, että Iisakki Lattu oli verraton 
tulkki myös elävässä elämässä heimonsa 
perusluonteen tulkitsijana: hyväsydäminen 
vakava humoristi ja elämäntaiteilija, moni- 
puolinen näkijä, tekijä ja kokija. — AL. 

Muisteloja kaikenlaisista jouluista 



Ensimmäisen Joulujuhlan muistan iso- 
isäni Israelin luona Mujan kylässä Järvisaa- 
ren seurakunnassa. Olin noin viiden vuoden 
ikäinen. Oli kuusipuu, mummon piirakat ja 
isoisä soitti urkuharmoonia. Sitten seuraava 
sellainen juhla oli Begmannin Myllymäen 
kansakoululla, mutta se oli uudenvuoden 
kuusipuu, samoin pari vuotta myöhemmin 
Leningradin suomalaisten kuusipuu Lenin- 
gradin Valistustalolla. Siellä opettajien ja 
kirjailijoitten lapset saivat kuusipuun ym- 
pärillä piirileikkiä leikittyään karamellipus- 
sinsa. Sitten oli välillä onnettomuuksien 
aalto käynyt yli koko Inkerin maan, ja kou- 
lut sekä kirkot suljettiin, oppineet miehet 
pois vietiin. Ja tuli sota ja saksalaiset olivat 
isäntinä kylissämme. Eräs meillä majaileva 
saksalainen sai kotimaastaan pienen kuusen 
paketissa, suklaata ja huuliharpun ja silloin 
lapset kutsuttiin juhlimaan, vaikka me itse 
asuimme saunassa ja maakuopissa. Silloin 
saimme sota-aikana ensimmäistä kertaa 
suklaata, ja kirkkain silmin seurattiin kynt- 
tilöitten lepatusta ja kuunneltiin saksalais- 
ten »Oo tannenbaum, oo tannenbaum» -lau- 
lua ja huuliharpun soittoa, vaikka ylhäältä 
toiseen päähän kylää tippui pommeja, ja 
lentokoneet jyrisivät laulun kaikuessa. 

No, sen jälkeinen joulujuhla olikin jo 
Suomessa, Rytkön kansakoululla Kytäjän 
Kartanolla, Hyvinkään seuduilla. Olin kirk- 
kokuorossakin poikain heleitä ääniä kuun- 
telemassa ja itse mukana laulamassa. Muis- 
tan mummoni ja äitini itkevän etupenkissä, 
kun me laulettiin ylhäällä urkuparvella 
»Pyhä yö, juhla yö», ja »Enkeli taivaan lau- 
sui näin». Olin silloin kolmetoistavuotias ja 
vasta kastettu; rovasti Laurikkala kastoi 
minut Hyvinkään karanteenileirillä äitini 



pyynnöstä, koska Leningradissa ei ollut 
mahdollisuutta isän korkean viran takia. 
Se olisi tiennyt pahaa isälle, jos lapset olisi 
kastettu. Saman nimen minulle pappi antoi, 
lisäsi vaan Einar-nimelle i-kirjaimen, 
Einari olen nyt ollut ja rippikoulun kävin 
Virossa sodan jälkeen. Siellä olivatkin Jou- 
lut samanlaisia kuin Suomessa. Ja minun 
kulkiessani Neuvostoliittoa nämä kolme- 
kymmentä vuotta olen juhlinut joulua tai 
uutta vuotta uusien mahdollisuuksien mu- 
kaan. Vankilassa vain kynttiläkin oli suuri 
onni, kun jouluna sai sen sytyttää. Ja Kau- 
kaasiassa, Mustan Meren rannalla kun ei 
ollut kuusta, käytin sypressipuun latvaa. Ja 
lauloin samat laulut, Suomen kansakoulussa 
sota-aikana opitut. Aina ikävöin Suomea, 
ja äiti syytti Itseään, että miksi palattiin 
sodan jälkeen Inkeriin, vaikka kylistä olivat 
natsit jättäneet vain savupiiput ja isäkin 
oli Siperiassa kuollut. Veli löytyi kyllä 
Berliinissä saamansa haavoittumisen jälkeen 
Tashkentista, mutta hän eli erikseen. 

Niin, kaikenlaisia jouluja on ollut minun- 
kin lyhyen elämäni aikana tähän asti. Nyt 
olen taas Suomessa, on kuusipuut, on kinkut 
ja kirkkoonmenomahdollisuus, siis täydel- 
linen joulujuhla joka vuosi. Lisäksi vieläpä 
maksetaan joulupäivistä kokonainen palkka, 
vaikka itse juhlit ne päivät kotona. Tästä 
eivät voi heimolaisemme Virossa, Inkerissä 
tai Karjalassa uneksiakaan. On työpaikan 
joulujuhlia, on kirkkojuhla, on Inkeriläisten 
seuran juhla, ja jokaisessa kodissa oma juh- 
lansa jouluna. — Hyvää Joulua vaan nyt 
kaikille Viestin lukijoille! 

Järvisaaren Einari 

Joulutunnelmaa 



Sinä valkoinen ihana lumi 
toit talven tullessais, 
ja armahin joulun aika 
tulee talven mukana. 

Oi t sä ihmisen ilon suoja, 
jouluaika niin herttainen, 
rauhan ja riemun tuoja, 
rakas talven kukkanen. 

Arvon annamme joululle aina, 
vuoden armahin aika se on, 
ja muistot myös vuosien takaa 
on sielussa mukana. 

Me ihmisen lapset täällä 

me ollaan niin pieniä vain. 

Kun laulut enkelten ja soitot saa kuulla 

auttaa meidät kaikki iloitsemaan. 

Pyhän Herramme temppelissä 
ilo ja joulutunnelma on. 
Enkelten laulu jo kuuluu 
Jeesus armon ja rauhan jo toi. 

Oi, herttainen joulun aika 
oletpa juhla talossa suur. 
Katsos kynttiläin loistoa! 
Maa ja taivaskin riemuitsee. 

Ja nyt yhdymme juhlaan kaikki, 
joulu tullut on tupahan. 
Lumihiutaleet ikkunassamme 
joulutunnelmaa korostaa. 

Lempi Sjöberg 



VALTAMEREN TAKAA 



Tiä on kaikil yhteisest ja jokaisel eriksee 



Kuule s ie inkeriläinen kuoma, nuapur, 
slsko ja vei, ko mie siul lualn, et osta ni 
välle ko voit Hannu Vironmiäelt se profes- 
sor Pertti Virtarannan kokkoma ja kirut- 
tama kirja INKERILÄISIÄ SANANLAS- 
KUJA JA ARVOITUKSIA. Se ei maksakaa 
ko vua 20 Suomen markkaa, se ei uo nyt 
raha eikä mikkää. Suoraa luatii, sll ei sua 
nyt karstakaa persihen. Mut siit kirjast 
löyvät, ole sit syntynyt Luatokan rannal, 
Novgorotis päin, Viron veräjän luon tai 
Suomenlahen aaltojen kuulon pääs, justl 
sen kielen, mitä rakas äitls siul luat. Se 
kirja lämmittää sytäntäis talv pakkaselkii. 
Ja kyl sitä kirjaa lukkeis tulloot viisam- 
maks sellaistkl inkeriläisiin jälkeläist, vaik- 
ka oisiit syntyneet mis muailman kolkas. 

Kuka ties valk koht syntyis kuussakil. 
Miekö alan uskoo jo ihan mahottommil, 
ennempää uskoin vua ruamattuu ja äiti- 
jäin. Ko äit sanoi et: Jos et uo siivollals, 
ni Jumala puottaa kiven piähäis. Ja sli- 
vollainha mie olin ja elin, eikä sitä kivvee 
puontka piähän, mut sit ko äitii ei olt ennää 
muistuttamas Jumalan kiven puottamisest, 
ni sainkii tuntee et muailman meno puottl 
monta kertaa kiven syvämellein ja ei aut- 
taan muu kui kiäntyy nöyräst Jumalan ja 
Hänen ainoan poikansa puolee, et sain sen 



raskaan, saastaisen ja tuskaisen kiven sy- 
vämeltäin pois. 

Kuulkaa, uskokaa pois tiä viimeks sanottu 
on ihan totta. Vanha ei valetta hauku. 

Mian viel takasin siihen 20 markan kir- 
jaan, et siit ei puutu muuta ko miun pai- 
mepojan huomisen päivän limojen ennus- 
tukset ja paimenen virkaan kuuluvat tar- 
pelliset koltunoimiset, ja näihin mie sainki 
jo koulutusta yheksän vuotisena — vuosi- 
luku 1927 — , ko olin melkein kylän satan 
sarvipään Joonas-paimenen popasteerin 
(apulaisena). Palkkaa sain rahassa ruplan 
päivältä. Se ei oltkaa mikkää pien raha 
siihe aikaa, kolmel ja puolel ruplal sai 
uuvet nahkasuappaat. Mut sit kymmenen 
vuotta myöhempää pit jo maksaa suappaist 
monkertane hinta, eikä ne kestäneet ko pe- 
rentaist lauantakkii. 

A silloin ruplan lisäks kuului palkkahein 
viel kylästä ruoka, ja kiersin talosta talloo, 
ain kaks päivää lehmää koht. Ja hyvät vel- 
jet ja siskot, uskokaa miun sanoneen, et 
Inkeris piettii paimenta kui piispaa pappi- 
las. Ajatelkaaha työ, et jos Anttulan Jussin 
Kati ois syöttäänt miul tavallista jokapäi- 
väistä arkiruokaa ja mie öisin siit toisen 
päivän, tai jo saman iltaan karjan kans 
kyllää tulles sopottaant Punkan Annil, ni 

jo toisen päivän kokokylän akat 32 kpl oli- 
siit tietäneet, et mitä vart lehmät antoit 
eilen nii vähän maitoo, ja ihan varmast ne 
ois sakil repineet Anttulan Jussin Katin 
piältä vuatteet pois, kylän yhteisel kaivoi 
olles. Pöksylöi ei ois tarvintka reppii, ko 
naiset eivät silloin sellasii ylellisyyksii pi- 
täneetkää. 

Ja toiseks. Anttulan Jussin Kati ois tie- 
tänt mitä vart sinä iltan hänen lehmänsä 
lypsivät verta. 

Nyt arvasitki jo, et tiä viittaa koltunoi- 
misee ja mie tiien, jot sie uoit samanlaine 
utelias ko muutkii muailman ihmist ja mie- 
lelläin ja ihan ilman palkkaa mie koltunoi- 
misen konstit sopottaisenkii täs siul. Mut 
miul ei uo mikkää oikeus olla »potra poika» 
yksinnäin täyttämää tätä mein rakasta jul- 
kaisua. Sitä ei sallis monvuotinen ja arvokas 
toimittajakaa, pastor Matti Vironmäki. 

Rakkaat terveist! 
Toronton Jussi 
Rapakon tuant 



DIAKUVIA INKERISTÄ 

Inkeriläisten Sivistyssäätiö on 
hankkinut kiinnostavan, Inkeriä 
eri puolilta esittelevän kokoelman 
(58 kpl) diakuvia. Kokoelman 
hankinnan alkuunpanija prof. 
Eino Jamalainen on laatinut ku- 
vien selitykset. Kuvia on mahdol- 
lisuus lainata pientä vuokraa vas- 
taan (postikulut). Asiantuntijoiden 
mukaan kokoelma on varsin hyvä 
ja mielenkiintoinen inkeriläisten 
ym. tilaisuuksissa sekä myös yk- 
sityisissä kodeissa esitettäväksi 
Inkeristä kiinnostuneille. Kuvat 
saatavissa Sivistyssäätiön sihtee- 
riltä Hannu Vironmäeltä, os. Teh- 
taankatu 5 E 43, 00140 Helsinki 14, 
puh. 662 668. 



INKERIKOTIA 
VUOKRATAAN 

häitä, hautajaisia ym. tilaisuuksia 
varten. Tilaukset Yrjö Korkkinen, 
puh. 835556. 

RUOTSIN PUOLELTA 



Pyhäinpäivänä Orebrossa 



Meille Inkerin suomalaisilla täällä Ruot- 
sissa on tullut kauniiksi tavaksi kokoontua 
viettämään pitkienkin matkojen takaa Py- 
häinpäivää Orebrossa. Olemmehan pystyt- 
täneet juuri tänne vainajillemme omistetun 
muistomerkin; se velvoittaa myös meitä 
kokoontumaan sinne juuri tällaisena päi- 
vänä, jolloin muistelemme poisnukkunei- 
tamme. 

Meillä kaikilla on omaisemme hautakum- 
puja tunnetuissa ja tuntemattomissa pai- 
koissa, joihin emme voi päästä, syystä tai 
loisesla, osoittamaan heille kunnioitustam- 
me näin vainajien muistojuhlana. Siksi le- 
pattavien lulien leimutessa mielet ehtoolli- 
sella käynnin jälkeen herkkinä kokoonnum- 
me tänne, laskemme yhteiset kukkasemme 
tämän muistomerkin juurelle, muistomerkin 
joka on muodostunut symboliseksi pois- 
menneitten omaistemme hautakummuksi. 

4.11.78 kelo 14 täyltyi yksinkertaisen 
kaunis Mikaelin kirkko melkein viimeistä 
sijaa myöten kirkkokansasta, jota oli yli 
200 henkeä. Tämän Ehtoollisen kera viete- 
tyn jumalanpalveluksen toimitti meille oma 
mies. vasta kesällä papiksi vihitty Jussi Jä- 
nis. Ennen jumalanpalveluksen alkua toi- 
votti paikallinen kirkkoherra Björn Svärd 
kirkkoväen tervetulleeksi, jonka puheen J. 
Jänis tulkitsi meille suomeksi. Suomenkie- 
lisen evankeliumiyhdistyksen kuoro Borä- 
sista Arvi Haikosen johdolla lauloi kau- 
niisti tässä jumalanpalveluksessa monta 
laulua. 

J. Jänis saarnasi evankeliumista Mat- 
teuksen mukaan: 5 luku jakeet 1 — 12. Tässä 
vain muutamia otteita saarnasta: Pyhäin- 
päivän sanoma on sydämellistä, kaikille 
kristityille tuttua ja läheistä, siksi se on 
erikoisen voimakkaasti puhuttelevaa, miel- 
tämme herkistävää, sydämeen käypää ja 
sitä lämmittävää, jälleennäkemisen toivoa 
herättävää, ilon ja rakkauden evankeliu- 
mia. Pyhäinpäivän sanoma koskettaa koko 
ihmiskuntaa ja muistuttaa meitä myöskin 



ajan ja vajavaisuuden jättäneistä, Jumalan 
lepoon siirtyneistä ihmisistä, rakkaisla 
omaisistamme, sukulaisistamme, ystävis- 
tämme ja niistäkin joista heidän eläessään 
emme pitäneet. Juuri tänään, pyhien muis- 
topäivänä, meidän ajatuksemme liikkuvat 
niitten luona joita kaipaamme, jotka ovat 
joukostamme poissa, joitten tomumajat ovat 
saaneet viimeisen leposijan joko siellä koti- 
Suomessa, Karjalassa, Inkerissä, Ruotsissa 
tai meille tuntemattomien maallisten elä- 
mänpolkujen varsilla kaukaisilla karkoitus- 
mailla, vieraissa kalmistoissa, joitten hauta- 
kumpuja eiväl pyhäinpäivänä kynttilät va- 
laise ja kukkakimput korista; kuitenkaan ei 
yksikään heistä ole unhoitettu, ei kenenkään 
leposija ole tuntematon hänelle, joka sanoo: 
»Älä pelkää, katso sillä minä olen sinut lu- 
nastanut, minä olen sinut nimeltäsi kutsu- 
nut, sinä olet minun. Pyhäinpäivä on suuri 
toivon päivä, jolloin koko Kristuksen seura- 
kunta maan päällä rukoillen kohottaa sil- 
mänsä korkeuksia kohden ja rukoillen 
odottaa, kunnes ympärillämme tyyntyy ja 
sisimmässämme hiljenee, taivas aukeaa ja 
silloin eteemme avautuu ihana iäisyyden 
maailma, ja me näemme valkopukuisten 
suuren joukon Karitsan valtaistuimen edes- 
sä. 

Seurasi runsas Ehtoollisella käynti, jossa 
ruotsalainen kirkkoherra avusti ehtoollisen 
jakamisessa. Jumalanpalveluksen päätyttyä 
siirryttiin viereiseen kirkkopuistoon, jossa 
on vainajiemme muistomerkki. Siellä oli 
kynttilät sytytetty ja niitten lepattavien 
liekkien valossa laskettiin seuraavat kuk- 
kalaitteet: ISK:n, Boräsin Inkerin kerhon, 
Västeräsln Inkerin kerhon, Boräsista bussil- 
la matkannut Ev.yhdistyksen kuoro lauloi, 
ISK:n puheenjohtaja Armas Paakkonen pu- 
hui, J. Jänis toimitti rukouksen, ja yhtei- 
sesti veisattiin virsi 600. 

Muistomerkiltä siirryttiin seurakuntako- 
dille, jossa emännät oli jo ennätetty säi- 
käyttää kahvivieraitten runsaudella, sillä se 

oli yllätys juhlien järjestäjille; arvioitiin 
noin sataa vierasta, nyt pitikin varautua 
kahteen sataan. Kahvit ja tarjottavat riit- 
tivät kaikille, sen sijaan pöydät eivät sa- 
maan saliin sopineet, vaan täytyi sijoittaa 
toiseen huoneeseen lisää. Emännille se tiesi 
ylimääräistä työtä, mutta ilolla he meitä 
palvelivat. 

Kun kahvit oli juotu ja kuulumiset vaih- 
deltu, luttujen kesken jatkettiin juhlaa 
örebron kerhon 30-vuotismuistoissa. Arvo 
Hyeh lausui juhlayleisön tervetulleeksi ja 
loi katsauksen 30 vuotta taaksepäin olosuh- 
teisiin, joissa pieni ryhmä aloitti loimintan- 
sa Örebrossa; tänään toteamme, että toi- 
minlamme jatkuu vielä edelleen. 

Diakonissa Katriina Eerola puhui meille 
sydämeen käyvästi pyhäinpäivästä ja py- 
histä, eitä meidän lulisi ottaa heidät esi- 
kuvaksemme ja seurata Kristusta. Pu- 
heen jälkeen esittivät yksinlaulua Kui- 
vanen : »Mun kanteleeni kauniimmin 
ja * Äideistä parhain», sitten Seija Sisko 
Juotlonen lauloi Kaikuvat kellot Arvi Hai- 
kosen säestyksellä. Opet. A. Paakkonen 
näytti valkokankaalla kesällä ottamiaan vä- 
rivalokuvia Petroskoin suomalaisesta kir- 
kosta niin sisältä kuin ulkopuoleltakin, jo- 
ten mekin, jotka emme ole siellä voineet 
paikan päällä pistäytyä, saimme mieleemme 
selventävän kuvan heidän kokoontumisti- 
loistaan. Eiköhän monelle mahtanut tulla 
mieleen verrata tilanteita toisiinsa. Siellä 
tuolit ja seisomapaikatkaan eivät riitä; osa 
joutuu seuraamaan tilaisuutta avoimien 
akkunoitten kautta pihalla seisten, ja silti 
siellä vain tavalliset kansannaiset julista- 
vat Herran sanaa. Meillä täällä on oppineet 
puhujat, riittävän suuret kokoontumistilat, 
mutta tuolirivi toisensa jälkeen pysyy lyh- 
jänä. Kun on yltäkylläisyyttä kaikesta, niin 
tulemme välinpitämättömiksi. 

Saimme kuulla kaksinlaulua A. Hihnalan 
ja T. Torkkelin esittämänä. Past. J. Jänis 
puhui sovittavasta kuolemasta, pyhäinpäi- 
vän viitoittamasta tiestä, ja past. Lauri Pih- 
lajamaa puhui toisen Korintt.kirjan. 1. lu- 
vun alusta. Hän lopetti tilaisuuden rukouk- 
seen, jonka jälkeen vielä saimme kuulla 
kuoron esityksiä. Kuorolla tuntuikin olevan 
harjoitettuja lauluja varastossa runsaasti, 
sillä saimme niitä kuulla näissä tilaisuuk- 
sissa useampia. 

T. J. 



ISK:n tervehdys 



Vuosi on vierähtänyt. Vuosi, joka on 
jättänyt jokaiselle meistä jonkinlaisen 
muiston. On ollut ilon hetkiä: yhteisiä 
juhlia ystävien parissa, kanssakäymistä in- 
keriläisten kesken. On ehkä ollut ilon ai- 
heita perhepiirissä. Toisille on vuosi tuo- 
nut mukanansa myös murheita. Onneksi 
ihminen useammin unohtaa ikävät asiat, ja 
jäljelle jää ilon hetket. 

Tulevasta vuodesta emme tällä hetkellä 
tiedä mitään. Voimme vain toivoa, että se 
olisi antoisa ja rauhaisa vuosi kaikille in- 
keriläisille. Vaikka inkeriläiset kohtalon 
johdattamina asuvatkin eri maissa, on mi- 
nulla henkilökohtainen toivomus, että kans- 
sakäyminen lisääntyisi ja inkeriläisyyden 
tunne sikiäisi heimomme nuorissa, riippu- 
matta siitä, mitä kieltä he käyttävät joka- 
päiväisessä puheessaan. ISK:n puolesta 
loivotan kalkille inkeriläisille Rauhaisaa ja 
Siunaltua Joulua ja Onnellisia Uutta 
Vuotta. 



Armas Paakkonen 
puheenjohtaja 



OIKAISU 

Marraskuun Viestin Toimitus- 
sihteerin palstalla mainittu Heljä 
Huttusen kirjoitus kertoo Loh- 
j a n karanteenileirin sairaalasta 
eikä Lapinlahden, niin kuin kir- 
joituksessa erheellisesti oli mai- 
nittu. 



27 



dl 




Maria Paakkosen muistolle 



Maria Paakkonen os. Toikka, joka oli 
syntynyt Inkerinmaan Skuoritsan seura- 
kunnan Autio-Tukenitsan kylässä 27.11. 
1902, sai kutsun tästä ajasta 9. 10. 1978 
Mölndalin keskussairaalassa oltuaan siellä 
yhteen menoon kahdeksan kuukautta. Täs- 
sä Marian muiston ääreen hiljentyneinä 
voisimme vain lyhyesti sanoa: siinä oli 
elämä, joka oli eletty Jumalan kunniaksi, 
lähimmäisen parhaaksi ja päättyi kiitok- 
seen. Ei Marian kiitollinen mieli johtunut 
suinkaan siitä, että hänen mainen polkunsa 
olisi ollut niin tasainen, ettei hän voinut 
muuta kuin kiittää. Ei, päinvastoin! Mur- 
hetta ja tuskaa sai Mariakin kokea maisen 
matkansa aikana — tietysti myös ilonkin 
hetkiä. Maria oli oppinut ottamaan niin 
ilot kuin murheetkin meitä rakastavan Isän 
kädestä, siksi hän osasi ja jaksoi kiittää. 
Maria sai kokea heimonsa kanssa kaikki 
ne vaivat ja vainot, jotka sen osaksi oli 
annettu. Mutta sen lisäksi hän sai vielä 
kokea saman kuin moni Inkerin äideistä, 
jonka puoliso on viety ja teljetty leireihin, 
joita ympäröi piikkilanka ja joiden »suo- 
jelusenkeleinä» toimivat kiväärimiehet. 
Ymmärrämme ettei Marian elämäkään ol- 



lut kaikkein helpointa hänen kasvattaes- 
saan ja kouluttaessaan viittä pojanvessellä 
ilman puolison tukea kaikkein vaikeimpa- 
na aikana kansamme historiassa. Mutta 
Maria selviytyi hyvin ja valittelematta, hän 
jopa jaksoi laulellen kiittää Jumalaa. Ja 
siinäpä olikin se lähde, josta hän voimaa 
ammensi. 

Nyt nuo Marian viisi poikaa ovat kaikki 
miehiä, jotka tuovat kunniaa heimolleen ja 
ovat arvostettuja kansalaisia ruotsalaisessa 
yhteiskunnassa. Maria oli kansannainen, 
joka tunsi arvonsa ja siksi hän myös osa- 
si arvostaa lähimmäisiään. Hän osasi 
myönteisesti ja rakentavasti suhtautua 
kaikkeen siihen, mikä on hyvää ja kau- 
nista maailmassa. Maria oli saanut jo 
synnyinlahjana valoisan ja myönteisen 
luonteenlaadun, senvuoksl hän tuli hyvin 
toimeen ihmisten kanssa ja hänen oli help- 
po voittaa ystäviä itselleen. Toinen, ehkä 
vielä tärkeämpi piirre oli hänen elämäs- 
sään, että hän jo melko nuorena tuli oma- 
kohtaiseen uskoon ja rohkeni todistaa: 
»Minä uskon, että Jeesus Kristus minun 
Herrani on ostanut ja lunastanut minut 
pyhällä ja kalliilla verellään.» 

Suuri oli joukko, joka saatteli Mariaa 
hänen viimeisellä maisella matkallaan 
MÖlndalin Fässbergin kirkkoon, jossa ruu- 
miinsiunauksen — hänen omasta toivomuk- 
sestaan — toimitti pastori Juhani Ranta- 
nen. Juhani Rantanen piti mieliin painu- 
van saarnan tekstinään sanat: »Minä tie- 
dän lunastajani elävän, ja viimeisenä hän 
on seisova multien päällä (Job. 19:25)». 

Muistotilaisuuteen kokoonnuttiin seura- 
kuntakotiin; siellä puhuivat edeiiä maini- 
tun lisäksi pastorit Raimo Huikuri ja Veik- 
ko Wright; muitakin lyhyitä puheenvuoro- 
ja siellä käytettiin. Siionin Kanteleen lau- 
lut kaikuivat ja monet Marian lempilaulut 
myös. 

Marian paikka on nyt tyhjä. Tyhjä on 
koti, jonka sielu ja hengetär hän oli. Äi- 
din heleä ääni ei enää kaiu niiden sei- 
nien sisällä, eikä hän iausu kehotuksen 
ja neuvon sanoja rakkaimmilieen. Hän on 
sen kaiken jo tehnyt mitä Jumala hänel- 
le uskoi tehtäväksi. Olemme varmoja sii- 
tä, että hän jätti arvokkaan perinnön rak- 
kaimmilieen. Hän oli äiti, joka opasti poi- 
kiaan pienestä pitäen Jeesuksen luo. Mut- 
ta vielä enemmän hän puhui pojistaan 
Jeesukselle. Jos puhe Jeesuksesi a meni 
poikien korvien ohi* niin Jeesuksen kor- 
vien ohi se ei mennyt; siliä vanhurskaan 
rukous voi paljon* kun se on harras. On 
sanottu: rukouksen lapset eivät joudu huk- 
kaan. Ja omasta kokemuksestani voin sa- 
noa: rukouksen lapsen on vaikea tehdä 
syntiä. 

Marian tyhjä paikka huomataan myös 
seurakunnassa. Hän oli niitä seurakunta- 
laisia, joka ei oiiut pelkkä sanan kuulija, 
vaan myös sanan tekijä. Japaninlähetys- 
piirissä myöskin Mariaa kaivataan: hän oii 
yksi sen uskollisimmista jäsenistä. Lähe- 
tystyö oli hänen sydäntään lähellä, niin- 
kuin se on läheinen kaikille niille t jotka 
tietävät lunastajansa elävän. 

Kirjoitan tätä päivänä^ jota evankeliumi- 
kirjassamme nimitetään »Pyhäinpäiväksi». 
Siksi yhdymme Marian muiston ääreiiä 
vielä virteen 125. 




Johannes Kemppi poissa 



Johannes (Juho) Kemppi Aatami Tuo- 
maan pojan poika, syntynyt 5. 9. 1928 
Kemppilässä, Skuoritsan seurakunnassa, 
kuoii Lundissa 25. 8. 1978. 

Hän joutui nuorukaisena kiertämään 
maailmaa. Siitä huolimatta suoritti yli- 
oppilas-, kemisti-insinööri- ja fil. kand. 
tutkinnon. Mm. julkaisi runoja — omia 
ja käännöksiä — ja novellikirjoituksiai 
mm. * Isien Uskossa*. Laati luettelon kie- 
limurteiden tutkimuksista Inkerissä. En- 
nen kuolemaansa valmisteli jukagiirin- 
saksankielen sanakirjaa. Juho oli kieli- 
nero, hallitsi täydellisesti useita kieliä. 

Kaipaamaan jäivät tyttäret Karin ja 
Kristina Ruotsissa, äiti ja veli Eestissä, su- 
kulaiset Venäjällä, Suomessa ja Ruotsissa. 



Joukostamme poistuneita 



Anna Reijo, synt. 18. 2, 1912, kuoli 12. 10. 
1978 Möinlyckessä. 



»Rauhan saivat pyhät Herran, Jotka kerran 
Taistelivat päällä maan. Kun me heitä 
muistelemme, Kaipailemme Sinne taivaan 
kunniaan.» 

Antti Tervo 



Katri lho t synt. 22. 8. 1898, kuoli 22. 10. 
1978 Lindomessa, 

Anna Kolo t synt, 2. 2. 1888 Venjoellai 
kuoli 23. 10. 1978 Boräsissa. 

Tilastollisia kuulumisia 
Västeräsin kesäjuhlilta 

Juhlan alkajaistilaisuus perjantaina. 

Tervehdyspuheita ja ohjelmanumeroita 
yhteensä 17 esitystä. Yleisöä noin 140 
henkilöä. 
Jumalanpalvelus lauantaina. 

Mukana 240 henkilöä, saarna Jussi Jänis. 
Urheilukilpailut. 

Kilpailijoita 60. Yleisöä noin 325 henki- 
löä. 
Inkeri-ilta. 

Ohjelmanumeroita ja suorituksia yhteen- 
sä noin 20. Yleisöä noin 350 henkilöä. 
Juhlaseurat lauantaina. 

Mukana noin 100 henkilöä, kolme pu- 
hetta. 
Ehtoollisjumalanpalvelus sunnuntaina. 

Mukana 110 henkilöä, ehtoollisvieraita 
noin 80. Saarna Aatami Kuortti. Koleh- 
dit yhteensä 1 900 kruunua. 
Päättajäisseurat sunnuntaina. 

Mukana noin 50 henkilöä. 

Kanttorina kaikissa tilaisuuksissa oli Ar- 
vi Haikonen. Kahvitarjoilu oli yhteensä 
auki noin 12 tuntia. 

Raha- avustuksia saatu: 
Kulturnämden Västeräs 2 000 kr 

Kyrkliga samf ällighet 1 000 kr 

Länsbildningsförbundet 1 500 kr 

Sydämellinen kiitos kaikille juhlissa 
avustajille, ohjeimien osanottajiile sekä 
juhlayleisölle. 
Juhlatoimikunnan puheenjohtaja E. Kuortti 



BORÄS 

Kerho järjestää TALVIJUHLAN. 
Juhlat alkavat lauantaina tammi- 
kuun 6 päivänä klo. 15:00 Gustav- 
Adolfin seurakuntatalotta kansalli- 
sella illalia. Ohjeimassa mainitta- 
koon mm. vuoden 1977 kesäjuhlista 
otettu filmi. Sunnuntaina 7/1 klo. 
13:30 Jumalanpalvelus Gustav- Adol- 
fin kirkossa. Jumalanpaiveluksen 
jälkeen kahvitarjoilu ja juhlaseura 
Gustav-Adolfin seurakuntatalolla. 

Talvijuhlissa puhuvat: Vilho Ku- 
rujoki, Jussi Jänis ja Juhani Ranta- 
nen. 

KAIKKI OVAT TERVETULLEITA. 

INKERI-ILLAT alkavat 3/12-78 klo. 
17:00 ja jatkuvat joka kuukauden 
ensimmäisenä sunnuntaina. 
Tervetuloa. 



Jouluna 1978 



Taas elämme joulutunnelmissa 
juhlapuheissa, radiokuunnelmissa. 
Joulu luo mieliimme hohtoa 
kuin nauttisimme oikein hyvää rohtoa. 

Joulu, kaikista juhlista jaloin 
sinut otamme vastaan kynttilän valoin. 
Oot Vapahtajan syntymäpäivä, 
siitähän tämä mielihyvän häivä. 

— Voi, tätä minunkin ihmismieltä! 
Joulua muistan aina sieltä, 
missä ovat meidän alkujuuret, 
monet tuskat ja murheet niin suuret. 

Herra on meidät nyt pelastanut, 
elonpolkumme hyvin viitoittanut. 
Häntä meidän ain pitää yiistää. 
Ei hän hyikää turvaiiisesta syiistään. 

Eläkäämme nyt Herran nuhteessa 
tehden oikein työt joka suhteessa. 
Oi Luoja, lopeta sodat ja murhat, 
ihmisuhrit ja muut pahat, turhat. 

Hellyyttä kaipaamme pienen tovin. 
Älä, Herra, meitä lyö enää kourin kovin. 
Anna rauhan jatkua, anelen. 
Herra, ethän kiellä, suothan sen? 

Kuunneikaamme sanaa rauhan joulun, 
Inkerin iapset, kovan elämän koulun. 
Miten voisimme ystävää auttaa 
muuten kuin hartaan rukouksemme kautta? 



Helmi Leppänen 

C~oim.itus$ihteezin teipeistä 



Toimittajan työsaralta 20-vuotistaipaleen 
varrelta olisi lehtemme entisillä toimitta- 
jilla varmaan paljonkin mielenkiintoista 
kerrottavaa, mutta mahdollisuuksien puut- 
teessa jääköön se vain nykyisen toimitta- 
jan omakohtaiseksi lyhyeksi katsaukseksi 
menneeseen. 

Kuulemani mukaan Viestin syntysanat 
lausui Yhdistyksen kunniajäsen Matti Vi- 
rolainen jossain kokouksessa puhuessaan. 
Kun ajatus oman »äänenkannattajan» pe- 
rustamisesta oli saatu itämään, se pian ke- 
hittyi ja kypsyi, ja tuloksena oli Inkeri- 
läisten Viesti. Lehdelle löytyi sopiva pää- 
toimittajakin omasta piiristä: monipuoli- 
sesti valistunut Inkerin oma poika, opet- 
taja Aappo Me tiainen. Pari numeroa 
alussa ilmestyi sanomal e hd erimuotoisen a, 
sittemmin aikakauslehden näköisenä pikku 
vihkosena. Siihen aikaan eli vielä paljon 
valistuneita inkeriläisiä, joille heimotyö oli 
arvokasta ja tärkeää, joten lehdellä oli 
hyviä avustajia. 

Opettaja Metiäisen äkillinen poismeno 
aiheutti päätoimittajan vaihdoksen (muuta 
toimittajaa ei lehdellä siihen aikaan ol- 
lutkaan). Onneksi löytyi jälleen oma poi- 
ka, silloinen Herttoniemen yhteiskoulun 
uskonnon ja psykologian lehtori, pastori 
Matti Vironmäki, sittemmin Agricolan seu- 
rakunnan kirkkoherra ja Inkeriläisten yh- 
distys r.y:n puheenjohtaja, »heimopääilik- 
kö», kuten häntä nykyään kutsutaan. Työ- 
taakkansa keventämiseksi päätoimittaja 
onnistui v. 1967 saamaan toimitussihteerik- 
si inkeriläisen opettajan Antti Huur- 
ron tyttären, maisteri Pirkko Huurron, 
siis »oman tyttären». Pirkko Huurto ke- 
hitti omalta osaltaan lehteä muokaten 
sen nykyiseen kokoonsa ja muotoonsa. 
Äkillinen sairastuminen johti siihen, 
että oli saatava sijainen toimitussihteerin 
pallille. 

Jälleen löytyi kuin löytyikin toimit- 
taja, jonka juuret ovat Inkerissä, vaikka 



hän ei itse ole siellä käynytkään muuta 
kuin unelmissaan ja mielikuvissaan. V. 
1975 alusta tuli nykyisestä viranhaltijasta 
Inkeriläisten Viestin vt. toimitussihteeri. 
Ensimmäinen reaktio tietysti oli: miten 
osaan ja kykenen. Myöhemminkään ei 
tämä ajatus ole hävinnyt, päin vastoin: 
mitä enemmän tässä työssäni joudun tu- 
tustumaan heimoveljien ja -sisarten enti- 
siin ja nykyisiin kohtaloihin sitä epävar- 
memmaksi tunnen oloni: kykenenkö mil- 
loinkaan olemaan tuon herkän, sitkeän ja 
paljon kärsineen kansansirpaleen ajatusten 
tulkkina, johon työhön toimittaja omalta 
osaltaan pakostakin joutuu valikoidessa an 
ja muokatessaan monesti sydänverellä kir- 
joitettuja tekstejä pienen ja taloudellisis- 
sa vaikeuksissa kamppailevan lehtemme 
palstoille. Tämän asian toivon Teidän, 
hyvät lukijani, ymmärtävän ja vetoan 
ymmärtämykseenne, että ette loukkaantui- 
si, vaikka kaikki lähettämänne kirjoituk- 
set eivät tulisi julkaistuiksikaan. Se ei 
johdu siitä, että ne olisivat julkaisukelvot- 
tomia ajatukseltaan, vaan suurimmaksi 
osaksi yksinkertaisesti tilan ja ajan puut- 
teesta. Lähettämänne kirjeet ja kirjoituk- 
set osoittavat kuitenkin, että yhä edelleen 
hellien ja rakkaudella vaalitte inkeriläisiä 
juurianne. Niin kauan kuin tuo hellyys 
ja rakkaus kotiseutua kohtaan elää, elää 
lehtemmekin, tavalla tai toisella. Niin 
kauan kuin Te lähetätte kirjeitänne toimi- 
tukselle — vaikka moittiviakin — ja kir- 
joituksianne lehdelle, Viestimme elää. Kun 
se Teitä lakkaa kiinnostamasta, ei toimit- 
tajallakaan ole mitään syytä toimittaa. 

Mutta meidän inkeriläisten juuret ovat 
sitkeät. Ovathan ne kasvaneet voimak- 
kaassa ja rikkaassa henkisessä maaperässä, 
jonka sitkeät suomalaiset esi-isämme ovat 
muokanneet ja lannoittaneet. Niin tär- 
keää kuin oman aikansa seuraaminen on- 
kin, ei mitään kehitystä voi tapahtua, jos 
ei ole juuria, mistä kasvaa, jos ihminen 
el ole »mistään kotoisin». 

Näissä mietteissä toivotan Teille kaikil- 
le onnellista joulua ja vielä onnellisem- 
paa uutta vuotta ja kiitän menneitten vuo- 
sien antoisasta yhteistyöstä. — Toimitus- 
sihteeri. 

AJANKOHTAISIA 
ILMOITUKSIA 



HELSINGIN PAIKALLISOSASTO 

Tammikuun kuukausi tilaisuus on 28. 1. 
79 klo 14.00 Inkerikodissa. TERVETULOA. 



TAMPEREEN PAIKALLISOSASTO 

Osastomme vuosikokous pidetään 14. 1. 
kio 14 Kalevan kirkon huoneessa n:o 9. 
Tervetuloa! 

Johtokunta 



TURUN PAIKALLISOSASTO 

Vuoden 1978 juhlatilaisuudet Karjalais- 
ten talolla Itäpellontie 2 pidetään seuraa- 
vasti: 

Joulujuhla 26. 12. 



SEUKKOSEURA 
KOKOONTUU 

Inkerikodissa torstaina 18. tammikuuta 1979 
klo 13. Tervetuloa. 

Yhdysjäsen Sanni Kössi, puh. 335 058 
vastaa Seukkoseuran ohjelmaa ym. sen toi- 
mintaa koskeviin tiedusteluihin. 



Tilaa asiamiehiltämme 
Inkeri-aiheista kirjallisuutta 
Levitä Inkeri-tietoutta 



Sulo Haltsonen ym. 

Inkerin suomalaisten historia 60, — (70 kr) 
Saini Laurikkala 

Rovasti S. J. Laurikkalan 

elämänkerta 21, — (25 kr) 

Aapo Iho 

Hietajyvä, valitut runot 15, — (20 kr) 

Helli Suominen 

Mooses Putron elämäkerta 5, — (10 kr) 
Isien Usko, muistojulkaisu 10 kr 

Postikortti, Haaparannan muistolaatta 2 kr 
Postikortti, örebron muistokivi 2 kr 

Kemppi: Fenno-Ingrian lauluja 5 kr 

Kemppi: Ristiltä ripille 10 kr 

Kemppi: Ingeris dödskamp 10 kr 



Äänilevyjä 

Inkerikuoro 

Nouse Inkeri ym. U, — (15 kr) 

Lauri Santtu 

Murrejuttuja 11, — (15 kr) 

Inkerin vaakunoita 6, — 

Inkerin lippuja 5, — 

Inkerin postimerkkejä sarja 40, — 

Adresseja 10, — 

Inkeriläisten Viesti vuodeksi 1979 olisi syy- 
tä tilata. Hinta 25,— (30 kr). 



Vammala 1978. Vammalan Kirjapaino Oy 



